
PROLOGAS 


— N. pone Klauzeri, ar Mami Džein turėtų mirti? 

— Eina visi velniop. 

— Tai reikštų taip ar ne? 

— Ojums kaip atrodo? 

1987 metų spalį CRB — leidykla, jau dvidešimt dvejus metus 
spausdinanti legendinio Balon Meko nuotykius, surengė skaity- 
tojų apklausą, norėdama išsiaiškinti, ar Mami Džein turėtų mirti. 
Balon Mekas buvo aklas superherojus, kuris dieną dirbdavo sto- 
matologu, o naktį, pasitelkęs ypatingas savo seilių galias, kovoda- 
vo su Blogiu. Mami Džein buvo jo motina. Skaitytojai labai ją 
mėgo: ji kolekcionavo senus indėnų skalpus, o vakarais skambin- 
davo bosine gitara bliuzo ansamblyje, kurį sudarė vien juodžiai. Ji 
buvo baltoji. Mintis, kad reikėtų ją numarinti, šovė leidyklos ko- 
mercijos direktoriui, romiam ponui, turėjusiam vienintelę aist- 
rą— elektrinius traukinius. Jis tvirtino, kad Balon Mekas atsidūrė 
aklavietėje ir būtina rasti naujų motyvų jo egzistavimui. Motinos 
mirtis — bėgdama nuo paranoiko iešmininko ji patektų po trauki- 
niu — paverstų jį mirtinu pykčio ir skausmo užtaisu, tai yra vidu- 
tinio šios serijos skaitytojo atvaizdu. Idiotiška mintis. Bet viduti- 
nis Balon Meko skaitytojas irgi buvo idiotas. 

Todėl 1987 metų spalį leidyklos CRB trečiame aukšte buvo 
išlaisvintas vienas kambarys, o jame pasodintos aštuonios pane- 
lės, turėjusios kilnoti telefono ragelius ir išklausyti skaitytojų nuo- 
monę. Klausimas skambėjo taip: ar Mami Džein turėtų mirti? 

Iš aštuonių panelių keturios dirbo leidykloje, dvi atsiuntė so- 


cialinės tarnybos skyrius, viena buvo direktoriaus dukterėčia. Aš- 

tuntoji, trisdešimtmetė mergina iš Pomonos, dirbo pagal stažuo- 
tojos sutartį — ją laimėjo teisingai atsakiusi į radijo žaidimo klau- 
simą („Ko labiausiai pasaulyje nekenčia Balon Mekas? — Kai jam 
šalina dantų akmenis“). Ji nesiskyrė su diktofonu. Kartais jį įjung- 
davo ir kažką įkalbėdavo. 

Jos vardas buvo Šatsi Šel. 

Dešimtos apklausos dienos dešimtą valandą keturiasdešimt pen- 
kios minutės, kai už Mami Džein numarinimą buvo pasisakę 64, 
prieš — 30 (likę 6 procentai manė, kad visi turėtų eiti velniop, ir 
skambino norėdami tai pasakyti), Šatsi Šel dvidešimt pirmą kartą 
išgirdo suskambant telefoną, priešais gulinčioje anketoje užrašė 
skaičių 21 ir pakėlė ragelį. Pokalbis buvo toks. 

— CRB, laba diena. 

— Laba diena, ar Dyzelis jau atvyko? 

— Kas? 

— Aišku, jo dar nėra... 

— Pone, čia CRB leidykla. 

— Taip, Žinau. 

— Jūs surinkote klaidingą numerį. 

— Ne, ne, viskas teisinga, dabar paklausykite... 

— Pone... 

— Taip? 

— Čia CRB leidykla, vyksta apklausa „Ar Mami Džein turė- 
tų Mirti?“ 

— Ačiū, Žinau. 

— Gal malonėtumėt prisistatyti? 

— Mano vardas visai nesvarbu... 

— Privalote prisistatyti, toks reikalavimas. 

— Gerai, gerai... Gouldas... aš vardu Gouldas. 

— Ponas Gouldas. 

— Taip, ponas Gouldas, dabar norėčiau... 

— Ar Mami Džein turėtų mirti? 

— Prašau? 

— Jums reikia pasakyti savo nuomonę, ar Mami Džein turė- 


tų Mirti. 

— O, Viešpatie... 

— Žinote, kas tokia Mami Džein? 

— Aišku, žinau, tik... 

— Prašau, jums reikia tik pasakyti savo nuomonę, ar... 

— Galiu paprašyti paslaugos? 

— Klausau. 

— Ar galėtumėt apsidairyti ? 

— Aš? 

— Taip. 

— Čia? 

— Taip, po kambarį, būkite tokia maloni. 

— Gerai, dairausi. 

— Puiku. Gal kartais matote plikai skustą berniuką, laikantį už 
rankos tokį didelį, labai didelį, sakytum milžiną, su didžuliais ba- 
tais ir žaliu švarku? 

— Ne, nematau. 

— Tikrai? 

— Tikrų tikriausiai. 

— Puiku. Jie dar neatėjo. 

— Ne. 

— Gerai, tuomet norėčiau jums kai ką pasakyti. 

— Klausau. 

— Jie nėra blogi. 

— Ne? 

— Ne. Kaijie ateis, ims viską daužyti, galbūt čiups jūsų telefoną 
ir apsuks laidą jums apie kaklą ar panašiai, bet tie vaikinai nėra 
blogi, patikėkit, tik... 

— Pone Gouldai... 

— Taip? 

— Gal pasakytumėt, kiek jums metų? 

— Trylika. 

— Trylika? 

— Dvylika... jei tiksliau, dvylika. 


— Klausyk, Gouldai, ar kur netoliese yra tavo mama? 

— Mano mama išėjo prieš ketverius metus, dabar ji gyvena su 
profesoriumi, kuris tyrinėja žuvis, žuvų gyvenimo būdą, kitaip ta- 
riant, etologu. 

— Apgailestauju. 

— Nereikia apgailestauti, toks gyvenimas, nieko nepadarysi. 

— Tikrai? 

— Tikrai. Netikite? 

— Taip... tikiu, kad taip ir yra... nesu tikra, bet įsivaizduoju, kad 
yra kaip tik taip. | 

— Prakeikimas, bet taip yra. 

— Tau dvylika, tiesa? 

— Rytoj sukaks trylika, rytoj. 

— Nuostabu. 

— Nuostabu. 

— Sveikinu su gimtadieniu. 

— Ačiū. 

— Pamatysi, būti trylikos tiesiog nuostabu. 

— Tikiuosi. 

— Linkiu daug laimės, tikrai. 

— Ačiū. 

— O gal kur netoliese yra tavo tėtis? 

— Ne. Jis darbe. 

— Suprantu. 

— Mano tėvas dirba kariuomenei. 

— Nuostabu. 

— Ar jums visada viskas nuostabu? 

— Prašau? 

— Ar jums visada viskas nuostabu? 

— Taip... manau, kad taip. 

— Nuostabu. 

— Norėjau pasakyti... man taip dažnai nutinka. 

— Sekasi. 

— Taip nutinka net keisčiausiomis aplinkybėmis. 

— Jūs išties laiminga. 


— Kartą užsukau į užkandinę, 16-ame kelyje, tik išvažiavus iš 

miesto, sustojau prie užkandinės, įėjau ir atsistojau į eilę, kaso- 
je sėdėjo vietnamietis, beveik nieko nesuprato, eilė nejudėjo, 
jam sakydavo „mėsainis“, o jis klausdavo „Ką?“, gal buvo jo 
pirma darbo diena, nežinau, tad ėmiau dairytis po užkandinę, 
ten stovėjo penki ar šeši staliukai, žmonės valgė, daug skirtingų 
veidų, o prieš kiekvieną jų vis kitas patiekalas — kepsnys su kau- 
lu, sumuštinis, chili, visi valgė, o kiekvienas buvo apsirengęs, kaip 
jam patiko,-atsikėlė ryte ir išsirinko, ką vilktis — kas raudonus 
marškinius, kas krūtis aptempusią suknelę, kiekvienas apsivil- 
ko, ką norėjo, dabar jie sėdėjo ten, kiekvienas su jau nueita gy- 
venimo kelio atkarpa ir dar likusia gyvenimo kelio atkarpa, už- 
kandinė buvo jų tarpinė stotis, rytoj viskas vėl prasidės iš pradžių 
— mėlyni marškiniai, ilga suknelė, anos strazdanotos šviesiap- 
laukės motina tikriausiai guli ligoninėje, jos kraujas niekam ti- 
kęs, tačiau dabar ji sėdi čia, knaibo bulvytes atskirdama pajuo- 
dusias, skaito laikraštį, atremtą į degalų siurblio formos druski- 
nę, vienas iš sėdinčių buvo apsirengęs lyg beisbolo žaidėjas, kertu 
lažybų, jis jau visą amžinybę nebuvo išbėgęs į beisbolo aikštę, 
užkandinėje jis sėdėjo su sūnumi, be paliovos trankė jam per 
pakaušį, vos tik berniukas pasitaisydavo kepuraitę, beisbolo ke- 
puraitę, tėvas trinkt per pakaušį, jie valgė, apgaubti šuorais at- 
sklindančio gatvės triukšmo, virš jų ant sienos kabojo televizo- 
rius, išjungtas, kampe sėdėjo du labai elegantiški vyrai, pilko- 
mis eilutėmis, vienas jų verkė, kvaila, tačiau jis verkė, ašaros 
krito ant jautienos kepsnio su bulvėmis, verkė tyliai, antrasis 
elgėsi lyg niekur nieko, prieš jį taip pat stovėjo jautienos keps- 
nys su bulvėmis, jis valgė, ir tiek, paskui staiga atsistojo, priėjo 
prie gretimo staliuko, paėmė kečupo butelį, grįžo į savo vietą ir 
stengdamasis nesusitepti savo pilkosios eilutės įkrėtė truputį 
anam į lėkštę, tam, kuris verkė, ir kažką sušnabždėjo, negirdė- 
jau, ką, paskui užsuko butelį ir valgė toliau, jie sėdėjo kampe, 
netoliese ant grindų telkšojo ištėkšti vyšnių ledai, ant tualeto 
durų kabojo lentelė su užrašu „Neveikia“, žiūrėjau, ir tik viena 
mintis lindo į galvą: liūdna, viskas atrodė taip šlykštu, kad norė- 


josi vemti, stovėjau eilėje, vietnamietis ir toliau nė velnio nesu- 

prato, ir aš pamaniau Viešpatie, kaip gražu, man net norėjosi juok- 
tis, po perkūnais, kaip čia gražu, tiesiog viskas, iki paskutinio 
ant grindų sutrinto trupinio, iki paskutinės nešvarios servetė- 
lės, nežinojau, kodėl, bet žinojau, kad viskas buvo velniškai gra- 


žų. Kvaila? 


+ — Keista. 
— Net gėda pasakoti. 
— Kodėl? 
— Nežinau... žmonės tokių dalykų paprastai nepasakoja... 
— Man patiko. 
— Na... 


— Tikrai, ypač ta istorija su kečupu... 
— Paėmė butelį ir įkrėtė jam į lėkštę... 
— Taip. 
— Pilka eilutė. 
— Juokinga. 
— Tikrai. 
— Tikrai. 
— Gouldai? 
— Klausau. 
— Ačiū, kad paskambinai. 
— Prašau, palaukite... 
"— Laukiu. 
— Kuo tu vardu? 
— Šatsi. 
— Šatsi. 
— Aš vardu Šatsi Šel. 
— Šatsi Šel. 
— Taip. 
— Ir niekas nesuka tau ant kaklo telefono laido? 
— Ne. 
— Kai jie ateis, ar prisiminsi, kad jie ne blogi? 
— Jie neateis. 
— Nesitikėk, tikrai ateis... 
— Gouldai, kodėl jie turėtų ateiti? 

— Dyzelis dievina Mami Džein. Jo ūgis du metrai ir keturiasde- 
šimt septyni centimetrai. 

— Nuostabu. 

— Ne visada. Kai jis labai įtūžęs — visai nenuostabu. 

— O dabar jis labai įtūžęs? 

— Tu irgi įtūžtum, jei kas surengtų apklausą dėl Mami Džein 
mirties, o Mami Džein tau būtų motinos idealas. 

— Gouldai, tai tik apklausa. 

— Dyzelis sako, kad tai apgaulė. Jau seniai nuspręsta ją nužudy- 
ti, o ta apklausa — kad išlaikytų padorumą. 

— Gal jis klysta. 

— Dyzelis niekada neklysta. Jis milžinas. 

— Tikras milžinas? 

— Tikrų tikriausias. 

— Kartą draugavau su vienu tokiu, kuris nepasistiebęs įdėdavo 
kamuolį į krepšį. 

— Tikrai? 

— Bet dirbo kine kontrolierium. 

— Tu jį mylėjai? 

— Gouldai, kas čia per čia klausimas? 

— Sakei, kad su juo draugavai. 

— Taip, mudu draugavome. Draugavome dvidešimt dvi dienas. 

— O paskui? 

— Nežinau... viskas labai sudėtinga, supranti? 

— Taip... Dyzeliui irgi viskas labai sudėtinga. 

— Taip jau yra. 

— Jo tėvas turėjo pastatydinti jam tualetą pagal jo ūgį, tai kaina- 
vo krūvą pinigų. 

— Sakiau, kad viskas labai sudėtinga. 

— Taigi. Kai Dyzelis pabandė eiti į mokyklą, ten, Teitone, ir 
ryte atėjo... 

— Gouldai? 

— Taip. 

— Luktelk valandėlę. 


— (erai. 

— Nepadėk ragelio, gerai? 

— Okay. 

Šatsi Šel paspaudė laukimo mygtuką. Paskui pasisuko į priešais 
stovintį vyrą, įsmeigusį į ją akis. Tai buvo plėtros ir reklamos sky- 
riaus viršininkas. Vardu Belerbaumeris. Iš tų, kurie kramto akinių 
ieneles. 

— Pone Belerbaumeri? 

Ponas Belerbaumeris krenkštelėjo. 

— Panele, jūs kalbate apie milžinus. 

— Teisingai. 

— Jūs jau dvylika minučių nepadedate ragelio ir kalbate apie 
milžinus. 

— Dvylika minučių? 

— Vakar dvidešimt septynias minutes linksmai plepėjote su bir- 
žos makleriu ir galų gale jis jums pasipiršo. 

— Jis nežinojo, kas toji Mami Džein, ir aš turėjau... 

— Užvakar valandą ir vienuolika minučių prikepusi prie telefo- 
no taisėte kažkokio prakeikto vaiko namų darbus, o jis paklausė, 
kodėl mums nenumarinus Balon Meko. 

— Reikėtų pasvarstyti, nebloga mintis. 

— Panele, šis telefonas — CRB leidyklos nuosavybė, o jums mo- 
kama už tai, kad pasakytumėte vieną vienintelį suknistą sakinį: 
„Ar Mami Džein turėtų mirti?“ 

— Stengiuosi dirbti kaip įmanydama geriau. 

— Aš irgi. Todėl, panele Šel, aš jus atleidžiu. 

— Prašau? 

— Panele, esu priverstas jus atleisti. 

— Rimtai? 

— Apgailestauju. 


— Pone Belerbaumeri? 


— Klausau. 

— Ar galėčiau baigti pokalbį? 

— Kokį pokalbį? 

— Pokalbį. Skambina berniukas, jis laukia. 

— Galite baigti pokalbį. 

— Ačiū. 

— Prašau. - 

— Gouldai? 

— Klausau. 

— Žinai, aš turiu baigti pokalbį. 

— Gerai. 

— Mane ką tik atleido iš darbo. 

— Nuostabu. 

— Nesu tokia tikra. 

— Tavęs bent nepasmaugs. 

— Kas? 

— Dyzelis ir Pumerangas. 

— Milžinas? 

— Milžinas yra Dyzelis. Pumerangas — tas kitas, skustagalvis. Jis 
nebylys. 

— Pumerangas. 

— Taip. Jis nebylys. Nekalba. Girdi, bet nekalba. 

— Jie bus sulaikyti priimamajame. 

— Paprastai jie niekad nesustoja. 

— Gouldai? 

— Taip. 

— Ar Mami Džein turėtų mirti? 

— Eina visi velniop. 

— „Nežinau“. Gerai. 

— Šatsi, ar galiu tavęs paklausti? 

— Man reikia eiti. 

— Tik vieną klausimą. 

— Sakyk. | 


— Ta vieta, toji užkandinė... 

— Taip... 

— Pamaniau... ten turėtų būti visai neblogai... 

— Taip... 

— Pamaniau, kad norėčiau ten atšvęsti savo gimtadienį. 

— Nesupratau... 

— Rytoj... mano gimtadienis... galėtume visi nueiti ten pavalgy- 
ti, gal tiedu pilkomis eilutėmis vis dar ten sėdi, tiedu, su kečupu. 

— Keista mintis. 

— "Tu, aš, Dyzelis ir Pumerangas. Aš vaišinu. 

— Nežinau. 

— Patikėk, puiki mintis. 

— Galbūt. 

— 85 56 74 18. 

— Kas čia? 

— Mano telefono numeris, jei norėsi, paskambink. 

— Tu nepanašus į trylikametį. 

— Tiesą sakant, trylika man sukaks rytoj. 

— Tikrai. 

— Tuomet sutarėm. 

— Taip. 

— Sutarėm. 

— Gouldai? 

— Taip? 

— Iki. 

— Iki, Šatsi. 

— Iki. 

Šatsi Šel paspaudė mėlyną mygtuką ir išjungė telefono liniją. 
Truputį užtruko kraudama į krepšį savo daiktus, geltoną krepšį su 
užrašu Apsaugokim Žemės planetą nuo lakuotų kojų nagų. Dar įsidėjo 
įrėmintas Volto Disnėjaus ir Evos Braun nuotraukas. Ir mažytį 
diktofoną, kurio nepaleisdavo iš rankų. Kartais jį įjungdavo ir kažką 
įkalbėdavo. Kitos septynios panelės žiūrėjo į ją tylėdamos, teleto- 
nai skambėjo, nepajėgdami perduoti neįkainojamų nuomonių dėl 
Mami Džein ateities. Tai, ką Šatsi Šel norėjo pasakyti, pasakė nu- 


siaudama sportinius batelius ir apsiaudama aukštakulnius. 

— Sakau tik šiaip, kad žinotumėt, netrukus pro šias duris jeis 
milžinas ir skustagalvis vaikinas, nebylys, jie čia viską išdaužys, o 
jus pasmaugs telefono laidais. Milžinas vardu Dyzelis, nebylys — 
Pumerangas. Arba atvirkščiai, neatsimenu. Šiaip ar taip, jie nėra 
blogi. 

Evos Braun nuotraukos rėmeliai buvo raudonos plastmasės, su 
medžiaga aptraukta sulenkiama kojele — prireikus galėjai ją pa- 
statyti. Ji, Eva Braun, tikrai atrodė kaip Eva Braun. 

— Supratote? 

— Beveik. 

— Jis dirbo pianistu didžiuliame prekybos centre, pirmame aukš- 
te, po viršun kylančiais judamais laiptais, ant grindų jam patiesė 
gabalą raudono kilimo ir pastatė baltą fortepijoną, vilkėdamas fra- 
ku, šešias valandas per dieną jis skambindavo Šopeną, Koulą Por- 
terį, ir panašiai, viską atmintinai. Turėjo elegantišką kortelę, joje 
buvo išraityta: Mūsų pianistas netrukus grįš. Kai prireikdavo nueiti į 
tualetą, ištraukdavo kortelę ir pastatydavo ant fortepijono. Paskui 
sugrįždavo ir vėl skambindavo. Jis nebuvo toks blogas kaip kiti 
tėvai, norėjau pasakyti, ne toks jau blogas... jis nieko nemušdavo, 
negerdavo, nesidulkindavo su sekretore, nieko panašaus, buvo iš 
tų, kurie... net nenusipirko automobilio, rūpinosi, kad jo auto- 
mobilis nebūtų per daug... per daug naujas ar per daug gražus, 
būtų galėjęs jį nusipirkti, tačiau ne, jis buvo iš prigimties apdai- 
rus, nemanau, kad būtų turėjęs tikslų planą, tiesiog to nedaryda- 
vo, ir tiek, nedarydavo nė vieno iš tų dalykų, tai ir buvo blogiau- 
sia, supranti?.. blogiausia, kad jis to nedarydavo, to ir dar šimto 
kitų dalykų, dirbo, ir viskas, tarsi gyvenimas jį būtų nuskriaudęs ir jis, 
nugalėtas, būtų pasislėpęs šiame darbe ir nebūtų norėjęs iš jo iš- 
lįsti, jis buvo tarsi juodoji skylė, nusivylimo bedugnė, o tragedija, 
tikroji tragedija, visos tragedijos esmė buvo ta, kad į tą juodąją 
skylę jis įtraukė mane ir mano motiną, jam nerūpėjo nieko dau- 
giau, tik traukti mus, nuolat, kiekvieną gyvenimo akimirką, kiek- 
vieną minutę, kiekvienu savo judesiu maniakiškai stengiantis įro- 
dyti beprotišką teoremą, o toji teorema skelbė, kad toks jis yra tik 
dėl mudviejų, dėl manęs ir mano mokes-tokia-buvoio-te01e ma, del 

mudviejų, nes mudvi egzistavome, tai buvo mūsų kaltė, jis privalė- 
jo mus gelbėti, be paliovos mums primindavo tą kvailą teoremą, 
visas jo gyvenimas su mumis buvo nenutrūkstamas ir sekinantis 
žygdarbis, kurį jis sąmoningai atlikdavo kiek įmanydamas žiau- 
riau ir gudriau, kitaip tariant, niekada nieko neminėdamas, nie- 
kada apie jį nekalbėdamas, jis niekada apie jį nekalbėjo, būtų ga- 
lėjęs tiesiai pasakyti, bet niekada apie jį neužsiminė, nė žodžiu, 
buvo siaubinga, žiauru, niekada nieko nesakyti, o iš tikro nuolat 
tai kartoti — ir jis tai bylodavo savo sėdėjimu prie stalo, savo žiū- 
rimomis televizijos programomis, netgi tuo, kaip kirpdavosi plau- 
kus, tai bylodavo visais tais prakeiktais dalykais, kurių nedaryda- 
vo, veido išraiška, kai žiūrėdavo į tave... žiauru, tokie dalykai gali 
išvaryti iš proto, ir aš ėjau iš proto, buvau dar vaikas, vaikas nepa- 
jėgia gintis, vaikai yra siaubingi, bet nuo kai kurių dalykų jie nepa- 
jėgia apsiginti, kaip ir tada, kai mušami, ką gali padaryti vaikas, 
nieko negali padaryti, aš nieko negalėjau padaryti, ėjau iš proto, 
ir tiek, o vieną dieną motina pasikvietė mane ir papasakojo apie 
Evą Braun. Puikus pavyzdys. Hitlerio duktė. Ji man pasakė, jog 
turiu galvoti apie Evą Braun. Jai pavyko, tau irgi gali pavykti, pasa- 
kė. Keista buvo kalba, bet tiko. Ji man pasakė, kad kai jis pagaliau 
nusižudė, prarijo cianido tabletę, ji nusižudė kartu su juo, ten 
pat, bunkeryje. Ir blogiausias tėvas turi kažką gera, pasakė. Ir kad 
tą kažką reikia išmokti mylėti. Susimąsčiau. Įsivaizduodavau, kuo 
tas Hitleris galėjo būti geras, ir kurdavau istorijas, pavyzdžiui, kaip 
vakare grįžta pavargęs namo, kalba pusbalsiu, atsisėda prieš židinį 
įsmeigęs akis į ugnį ir mirtinai pavargęs, įsivaizduodavau, kad aš 
Eva Braun, mergaitė šviesiomis kasomis, baltomis iš po sijono 
kyšančiomis kojinėmis, ir žiūrėdavau į jį nesiartindama, iš greti- 
mo kambario, o jis būdavo toks nuostabiai pavargęs, visas apsitaš- 
kęs krauju, toks gražus su uniforma, negalėdavai atitraukti nuo jo 
akių, ir kraujas išnykdavo, likdavo tik nuovargis, nuostabus nuo- 
vargis, aš stovėdavau ir dievindavau jį, paskui jis staiga pasisukda- 
vo, pastebėdavo mane ir man nusišypsodavo, tada atsistodavo sle- 
glamas savo akinamo nuovargio, prieidavo prie manęs, arti arti, ir 


susirangydavo greta: Hitleris. Mirtinas jausmas. Kažką pusbalsiu 

man kalbėdavo vokiškai, paskui ranka — dešine ranka — lėtai per- 
braukdavo mano plaukus, nors ir kaip atrodytų neįtikėtina, toji 
ranka būdavo švelni, šilta, maloni, tarsi joje būtų slypėjusi kažko- 
kia išmintis, toji ranka galėdavo paguosti, kad ir kaip tai atrodytų 
pasibjaurėtina, tą ranką galėdavai mylėti, tą ranką pamildavai, im- 
davai galvoti, kaip gera, kai tave glosto tokia švelni dešinė tavo 
tėvo ranka. Tokie dalykai sukdavosi mano galvoje. Aš mankštin- 
davausi, supranti? Eva Braun būdavo mano sporto salė. Ilgainiui 
tapau tikrai šauni. Vakarais spoksodavau į tėvą, kuris vilkėdamas 
pižama sėdėdavo prieš televizorių, kol galų gale prieš televizorių 
pamatydavau pižama apsivilkusį Hitlerį. Kurį laiką saugodavau tą 
vaizdą, paskui leisdavau jam išnykti ir vėl pamatydavau savo tėvą 
ir tikrąjį jo veidą: Viešpatie, koks mielas atrodydavo jo nuovargis 
ir liūdesys. Paskui grįždavau prie Hitlerio ir vėl prie tėvo, taip 
varinėdavau savo vaizduotę pirmyn ir atgal, kad pabėgčiau nuo 
kančios, nuo tylos, nuo viso to mėšlo. Pavykdavo. Be keleto retų 
kartų, pavykdavo. Puiku. Po kelerių metų žurnale perskaičiau, kad 
Eva Braun buvo ne Hitlerio duktė, o meilužė. Nežinau, gal žmo- 
na. Žodžiu, su juo gulėdavo. Tai buvo smūgis. Mano galvoje viskas 
susijaukė. Mėginau kažkaip atsigauti, bet nesisekė. Negalėjau liautis 
įsivaizdavusi Hitlerį, besiartinantį prie tos mergaitės, bučiuojantį 
ją ir visa kita, šlykštynės, o ta mergaitė buvau aš, Eva Braun, jis 
tapdavo mano tėvu, tikra maišatis, siaubas. Zaisliukas subyrėjo į 
šipulius, nebegalėjai jo surinkti, kažkada jis veikė, bet dabar jau 
ne. Baigta. Nebemylėjau savo tėvo, kol jis, jo žodžiais tariant, ne- 
persėdo į kitą traukinį. Juokinga istorija. Į kitą traukinį jis persė- 
do kažkurį sekmadienį. Skambino fortepijonu po judamaisiais laip- 
tais, ir prie jo priėjo apsikarsčiusi papuošalais, truputį kauštelė- 
jusi ponia. Jis skambino When we were alive*, ir ji pradėjo šokti visų 
akivaizdoje, su pirkinių krepšiais rankose, palaimingu veidu. Taip 
truko gal pusvalandį. Paskui ji išsivedė jį, išsivedė amžinai. Na- 
muose jis pasakė „persėdau į kitą traukinį“, ir viskas. Tiesą sa- 


kant, tuomet jį vėl truputį pamilau, tai buvo lyg išsilaisvinimas, 


* Kai buvome gyvi (angl. ). 

nežinau, it koks romantiškas meilužis jis net susišukavo, baltus 
plaukus perskyrė tiesiu sklastymu, apsivilko švarius marškinius, 
ir tada vieną akimirką pajutau, kad jį myliu, tai buvo lyg išsilais- 
vinimas. „Persėdau į kitą traukinį“. Vienas menkas sakinys už- 
braukė ilgus kasdienės tragedijos metus. Groteskas. Taip daž- 
niausiai būna, taip būna beveik visada: galų gale suprantame, 
kad skausmas, visas tas skausmas buvo nereikalingas, kentėjo- 
me beprotiškai ir beprasmiškai, tai nebuvo nei teisinga, nei ne- 
teisinga, nei gražu, nei bjauru, tai buvo tik nereikalinga, galėjai 
pasakyti tik viena: tas skausmas buvo bergždžias. Kai pagalvoji, 
beprotiška, verčiau negalvoti, tiek tegali — nebegalvoti, niekada, 
supranti? 

— Beveik. 

— Skanus mėsainis? 

— Taip. 

Dyzelis ir Pumerangas CRB leidykloje taip ir nepasirodė, nes 
Septintosios gatvės ir Burdono bulvaro sankryžoje, šaligatvio vi- 
duryje jie pamatė smailią juodą pakulnę, atsiradusią nežinia iš 
kur, sustingusią lyg mažytė uola veržliame pietauti pasipylusių žmo- 
nių sraute. 

— Velnias, — tarė Dyzelis. 

— Kas čia? — nepasakė Pumerangas. 

— Žiūrėk, — pasakė Dyzelis. 

— Velnias, — nepasakė Pumerangas. 

Jie spoksojo į tą juodą smailią pakulnę ir nesunkiai — blykstelė- 
jus fatališka juodo nailono kojine aptemptai čiurnai — pamatė 
pamestą žingsnį, ne ką kitą, bet žingsnį, suprantamą kaip ritmas ir 
šokis, kaip moteris skriestuvas, aptrauktas juodu nailonu. Iš pra- 
džių pamatė jį laibose šokčiojančiose kojose, paskui švelniame 
posūkyje, kurį krūtinė po marškinėliais perdavė plaukams, — trum- 
pi juodi, pagalvojo Dyzelis, — trumpi šviesūs, pagalvojo Pume- 
rangas, — tiesiems ir gana paslankiems, kad galėtų šokti tuo rit- 
mu, kuris jų akyse jau virto moters kūnu, žmonija, istorija, tik 
staiga suklupo ant smailios pakulnės, susverdėjo, žingsnis, — ir ji 


sulinko, dar žingsnis, — ir jau atitrūko nuo bato ir nuo to ritmo — 

moters, žmonijos, istorijos — priversdamas susvyruoti — ne par- 
griūti — susirasti nejudrumo pusiausvyrą — tylą. 

Aplink juos buvo didžiulė sumaištis, tačiau niekas nebūtų pa- 
jėgęs jų iš ten nutempti: Dyzelis, dar labiau sukumpęs nei papras- 
tai, įsmeigęs akis į žemę, Pumerangas, kaire ranka glostantis skustą 
kiaušą, dešine kaip visada įsitvėręs Dyzelio kelnių kišenės. Jie žiū- 
rėjo į juodą smailią pakulnę, bet matė tą moterį, susvyravusią ir 
sulėtinusią žingsnį, matė, kaip ji akimirką pasisuko, ištardama 

— Velnias 

ir nė nestabtelėdama — bet kuri kita moteris būtų sustojusi, 
grįžusi, pakėlusi pakulnę, pabandžiusi ją pritaisyti viena ranka lai- 
kydamasi kelio ženklo stulpelio, — eismas draudžiamas, — nebūtų 
nė pagalvojusi pasielgti taip protingai ir nueiti toliau, tik ištarus 

— Velnias 

tą pat akimirką, kai, atsisakydama bjauroti savo grožį priversti- 
niu šlubavimu, nusiavė sužeistąjį batą lengvai žingsniuodama to- 
liau, jiems ji jau tapo legenda, paskui nusiavė antrąjį, — basas skries- 
tuvas, aptrauktas juodu nailonu, — pakėlė batelius ir įmetė juos į 
mėlyną šiukšlių dėžę kartu dairydamasi ir ieškodama to, ką ne- 
trukus pamatė, — lėtai gatve artėjančio geltono automobilio, — 
pakėlė ranką, riešu nuslydo auksas, geltonasis automobilis įjungė 
posūkį ir sustojo, ji įsėdo, pasakė adresą, užsikėlė laibą koją — 
basą — ant sėdynės, sijonas pakilo aukštyn ir akimirką švystelėjo 
juosmenėlio guma, ją užstojo keli šlaunies — baltos — centimetrai, 
paskui vėl išniro ties kelnaičių kraštu, tik blyksnis, tačiau jis su- 
stingo tamsia eilute vilkinčio pono akyse, kuris žingsniavo toliau 
nesustodamas, nusinešdamas jį kartu, prilipusį prie tinklainės, tas 
šiltas blyksnis triukšmingai atsitrenkė į apsauginį seniai vedusio 
vyro šarvą ir užkaitino vaizduotę. 

Dyzelis ir Pumerangas nusekė paskui juodai vilkintį vyrą, trau- 
kiami jo nerimo šleifo, jis juos jaudino ir vedė tolyn, kol paga- 
liau jie pamatė kilimėlį prie jo lovos — rudą — ir užuodė jo virtu- 
vės kvapus. Jie sėdo kartu su juo prie stalo ir pastebėjo, kad 
žmona per daug juokiasi iš to, kas sklinda iš televizoriaus, o jis, 


ponas juoda eilute, pila jai alų, prisitraukdamas arčiau butelį 

mineralinio vandens, šilto ir negazuoto, geria jį jau daug metų, 
prisimindamas kadaise keturiskart suskaudusius inkstus. Ant- 
rame jo rašomojo stalo stalčiuje jie rado septyniasdešimt du 
nebaigto romano lapus, jis vadinosi Paskutinės lažybos, ir vizitinę 
kortelę — Dr. Mortensenas — su kitoje pusėje likusiu raudonai 
dažytų lūpų atspaudu. Radijas-žadintuvas buvo nustatytas 102,4 
ilgio „Nostalgijos radijo“ banga, o ant spintelės stovinčio gaub- 
to šviesą užstojo lankstinukas „Dievo vaikai“, kuriame buvo sam- 
protaujama apie medžioklės ir žūklės amoralumą; kiek parudęs 
pavadinimas skelbė: Jūs tapsite žmonių žvejais. 

Jie rausėsi ponios Mortensen apatiniuose, ir dėl banalios, vul- 
garios minčių asociacijos jų galvoje vėl nušvito juodu nailonu ap- 
traukto moters-skriestuvo prisiminimas — siaubingas sukrėtimas, 
privertęs pulti atgal, prie geltonojo taksi, ir sustoti ten, kelkrašty- 
je; jie liko priblokšti to pražūtingo atradimo — geltonasis taksi 
pragaišo miesto įsčiose, gatve zujo mašinos, bet nesimatė geltonų 
taksi ir ant užpakalinės sėdynės įsitaisiusių legendų. 

— Viešpatie, — pasakė Dyzelis. 

— Dingo, — nepasakė Pumerangas. 

Ant lenkto juodos smailios pakulnės paviršiaus jie matė visą 
miestą, tūkstančius gatvių, šimtus geltonų automobilių išjungtais 
žiburėliais. 

— Ji dingo, — pasakė Dyzelis. 

— Galbūt, — nepasakė Pumerangas. 

— Lyg ieškotume adatos šieno kupetoje. 

— Reikia ieškoti, bet ne automobilio. 

— Jų tūkstančiai. 

— Ne geltonojo automobilio. 

— Per daug mašinų. 

— Ne automobilio, batų. 

— Kur galėtų važiuoti geltonasis automobilis? 

— Batai. Batų parduotuvė. 

— Kur ji pasakė norinti važiuoti? 

— Batų parduotuvė. Artimiausia batų parduotuvė. 


— Ji pažiūrėjo į vairuotoją ir pasakė... 

— Artimiausia batų parduotuvė. Juodi smailiakulniai bateliai. 

— ... geriausia batų parduotuvė. Arti. 

— „Ioxon's“, Ketvirtoji gatvė, trečias aukštas, moterų batai. 

— Velniai rautų, „Ioxon's“, 

Rado ją prieš veidrodį, apsiavusią juodus batelius smailia pa- 
kulne, ir pardavėją, kuris tarė 

„— Kaip nulieti. 

Nebepaleido jos. Ilgas valandas katalogavo jos mostus ir ją su- 
pančius daiktus, lyg būtų rinkęsi kvepalus. Jie alsavo tuo kvapu, 
kai po užsitęsusios vakarienės pagaliau nusekė paskui ją į vyro 
lovą, jis dvelkė odekolonu ir valdymo pulteliu vis įjungdavo Rave- 
lio Bolero, vos tik šis pasibaigdavo. Prieš lovą stovėjo akvariumas 
su violetinės spalvos žuvytėmis ir daug burbuliukų. Jis mylėjosi 
palaimingai tylėdamas: ant spintelės, greta penkių firminių pre- 
zervatyvų pakuotės, buvo pasidėjęs auksinį sutuoktuvių žiedą. Ji 
spaudė nagus jam į nugarą, pakankamai stipriai, kad jis pajustų, ir 
pakankamai švelniai, kad nepaliktų žymių. Septintą kartą suskam- 
bus Bolero, tarė 

— Atsiprašau, 

išslydo iš lovos, apsirengė, apsiavė smailiakulnius juoduosius 
batelius ir išėjo nieko daugiau nepasakiusi. Paskutinis su ja susijęs 
dalykas, kurį pamatė, buvo tyliai užsiveriančios durys. 

Lietus. Aplink juodą smailią pakulnę asfaltas kaip veidrodis, 
žvelgianti į juos spindinti akis. 

— Lietus, — tarė Dyzelis. 

Jie pakėlė akis, šviesa jau kitokia, pilka, žmonių mažai, šniokš- 
čia padangos ir balos. Šlapi batai, vanduo už apykaklės. Laikro- 
džiai rodo niekam netinkamą valandą. 

— Eime, — tarė Dyzelis. 

— Eime, — netarė Pumerangas. 

Dyzelis žingsniavo sunkiai, lėtai, vilkdamas kairiąją koją, juo- 
kingas batas, milžiniškas, kabantis ant kojos, kuri žemiau kelio vis 
apsigalvodavo ir su kiekvienu žingsniu baisiai išlinkdavo lyg šo- 
kant kubistinį šokį. Alsavo sunkiai, tarsi į kalną kylantis dvirati- 


ninkas — aritmiškas sunkus alsavimas. Tuos žingsnius ir tą alsavi- 

mą Pumerangas mokėjo atmintinai. Ėjo įsikibęs ir šoko elegan- 
tiškai, pavargęs kaip per tango maratoną. 

Vienas ir kitas greta, o paskui juos — permirkęs kelias namo, 
per visą miestą, šlapios šviesoforų akys, kriokianti automobilių 
liūtis, pakulnė ant šaligatvio, vis labiau tolstanti, sudrėkusi akis, 
be vokų, be blakstienų, išsekusi akis. 

Volto Disnėjaus nuotrauka buvo kiek didesnė už Evos Braun. 
Šviesaus medžio rėmeliuose, su kojele — jei prireiktų pastatyti. 
Jis, Voltas Disnėjus, žilaplaukis, šypsodamasis sėdėjo raitomis ant 
traukinuko. Tai buvo vaikų traukinys su garvežiu ir daug vagonų. 
Ne su važiuokle, o guminiais ratais. Jis važinėjo po Disneilendą, 
Eneheime, Kalifornijoje. 

— Supratai? 

— Beveik. 

— Žodžiu, jis buvo didžiausias, visų didžiausias. Velniškas reak- 
cionierius, tačiau su laime mokėjo elgtis, turėjo tokią dovaną, į 
laimę ėjo tiesiai, niekur neužkliūdamas, patraukdamas paskui sa- 
ve visus be išimties, buvo didžiausias laimės dalytojas iš visų kada 
nors sutiktų žmonių, turėjo jos visoms kišenėms, visiems sko- 
niams, su tomis savo istorijomis apie antinus, nykštukus ir bem- 
bius, svarstai, kaip jam pavyko, tačiau jis ėmėsi ir iš tos košės 
kažką sulipdė, jei tavęs paklaustų, kas yra laimė, galų gale turėtum 
pripažinti, nors ir truputį susigėdęs, kad ji turi kažką, gal ne for- 
mą, bet skonį, tarkim, braškių ar aviečių, toks yra laimės skonis, 
nieko nepadarysi, gali sakyti, kad ji dirbtinė, ne tikroji, taip sa- 
kant, ne originali laimė, tačiau jos kopijos buvo pasakiškos, ge- 
resnės už originalą, kurio vis tiek negali... 

— Baigiau. 

— Baigei? 

— Taip. 

— Ir kaip? 

— Pusėtinai. 

— Eime? 

— Eime. 


Eime? Eime. 


| 


K Ešo namai, — tarė Šatsi. 

— Taip, — sutiko Gouldas. 

— Patikėk, šitie namai pasibjaurėtini. 

Kalbant moksliškai, Gouldas buvo genijus. Tai nustatė penkių 
profesorių komisija, ištyrusi jį, kai jam buvo šešeri, trijų dienų 
testu. Pagal Stokeno parametrus jis pateko į delta lygį: tokio lygio 
yra hipertrofinė mašina, kurios galimybių ribas sunku nuspėti. 
Laikinai jo IO buvo įvertintas 108 — gana įspūdingas skaičius. 
Tėvai atsiėmė jį iš pradinės mokyklos, kur jis šešias dienas sten- 
gėsi atrodyti normalus, ir atidavė į universiteto mokslininkų ran- 
kas. Vienuolikos metų jis apgynė diplominį darbą iš teorinės fizi- 
kos, pateikdamas dvimatį Hubardo modelio sprendimą. 

— Kodėl batai šaldytuve? 

— Bakterijos. 

— Nesupratau? 

— Tyrinėju bakterijas. Batuose yra stikliukai. Grampozityvios 
bakterijos. 

— Ar apipelijęs viščiukas taip pat susijęs su bakterijomis? 

— Viščiukas? 

Gouldo namas buvo dviejų aukštų. Aštuonių kambarių, su ga- 
ražu ir rūsiu. Svetainėje gulėjo kilimas, imituojantis Toskanos ke- 
ramines plyteles, tačiau jo storis buvo keturi centimetrai, todėl 
geidžiamas rezultatas nebuvo pasiektas. Kampiniame antro aukš- 
to kambaryje stovėjo vaikiškas stalo futbolas. Vonia buvo raudo- 
na, taip pat ir sanitarinė įranga. Bendras įspūdis toks, lyg per so- 
lidžius namus būtų praūžęs FTB, ieškodamas mikrofilmo su pre- 


zidento dulkinimosi Nevados viešnamyje vaizdais. 

— Kaip gali čia gyventi? 

— Tiesą sakant, aš čia negyvenu. 

— Bet namas juk tavo? 

— Beveik. Turiu du kambarius universiteto koledže. Ten yra ir 
valgykla. 

— Vaikas neturėtų gyventi koledže. Vaikas net neturėtų ten 
mokytis. 

— Ką vaikas turėtų daryti? 

— Nežinau, gal žaisti su savo šunimi, padirbinėti tėvų parašus 
pažymių knygelėje, visada būti krauju plūstančia nosim ir pana- 
šiai. Tik ne gyventi koledže. 

— Ką padirbinėti? 

— Nesvarbu. 

— Padirbinėti? 

— Kad nors būtų guvernantė, galėtų tau pasamdyti guvernantę, 
ar tavo tėvas niekada apie tai nepagalvojo? 

— Aš turiu guvernantę. 

— Tikrai? 

— Tam tikra prasme. 

— Gouldai, kokia prasme? 

Gouldo tėvas buvo tikras, kad Gouldas turi guvernantę, vardu 
Liusi. Kiekvieną penktadienį ketvirtis po septynių skambindavo 
ir teiraudavosi, ar viskas gerai. Tada Gouldas perduodavo ragelį 
Pumerangui. Pumerangas puikiai mokėjo mėgdžioti Liusi balsą. 

— Argi Pumerangas ne nebylys? 

— Nebylys. Liusi irgi nebylė. 

— Tavo guvernantė — nebylė? 

— Ne visai taip. Mano tėvas mano, kad aš turiu guvernantę, ir 
kiekvieną mėnesį jis atsiunčia pašto perlaidą su jos atlyginimu — 
pasakiau jam, kad ji labai šauni, tik nebylė. 

— Ojjis, norėdamas sužinoti, kaip sekasi, jai skambina? 

— Taip. 

— Genialu. 

— Veikia. Pumerangas šaunuolis. Žinai, visai ne tas pats, kai 
klausausi tylinčio kalbančio ir tylinčio nebylio. Visiškai kitokia 


tyla. Mano tėvo lengvai neapgausi. 

— Tavo tėvas tikriausiai labai protingas. 

— Jis dirba kariuomenėje. 

— A, taip. 2 

Tą dieną, kai Gouldui buvo įteiktas diplomas, jo tėvas atskrido 
iš karinės bazės Arpakoje ir sraigtasparniu nutūpė pievelėje prieš 
universitetą. Ten buvo daugybė žmonių. Rektorius pasakė gražią 
kalbą. Vieni prasmingiausių žodžių buvo susieti su biliardu. „Bran- 
gusis Gouldai, į tavąjį žmogaus ir mokslininko kelią žvelgiame kaip 
į išmintingą parabolę, kurią dieviškosios rankos protas, palinkęs 
virš žalio gyvenimo biliardo stalo, suteikė tavojo proto rutuliui. 
Gouldai, tu esi rutulys, riedantis nuo vieno išminties krašto prie 
kito ir brėžiantis neklystamą trajektoriją, kuri, visų mūsų džiaugs- 
mui ir paguodai, atves tave į šlovės ir sėkmės kišenę. Sūnau, tariu 
tau pusbalsiu, bet didžiuodamasis: toji kišenė vadinasi Nobelio 
premija“. Iš visos kalbos Gouldui labiausiai įstrigo žodžiai „Goul- 
dai, tu esi rutulys“. O kadangi jis beatodairiškai tikėjo savo profe- 
soriais — kas visiškai suprantama, — neabejojo, kad jo gyvenimas 
riedės iš anksto tiksliai nubrėžta trajektorija, ir vėliau ilgus metus 
stengėsi po savo dienų oda pajusti švelnias žaliosios gelumbės gla- 
mones, o per netikėto skausmo antplūdį pajusti geometrinius stalo 
kraštus — mokslines tiesas. Tas nelemtas draudimas vaikams lan- 
kytis biliardo salėse per daug ilgai neleido jam įsitikinti, kaip auk- 
sinis biliardo įvaizdis gali virsti tikslia klaidos metafora, o salė — 
pavyzdine vieta, kurioje įsitikini, kad žmogus nepajėgus pasiekti 
tikslumą. Vienas vienintelis vakaras „Merry's“ klube būtų sutei- 
kęs jam naudingų nuorodų į neišvengiamą atsitiktinumo poveikį 
kiekvienai geometrinei figūrai. Blausioje virš dėmėtų žalių gelum- 
bių pakibusių lempų šviesoje jis būtų pamatęs veidus, kuriuose 
lyg hieroglifuose įsispaudė žlugusios iliuzijos harmoningai sujungti 
siekį ir tikrovę, įsivaizduojamą ir esamą. Pagaliau jis visai nesun- 
kiai būtų pamatęs netobulą pasaulį, kuriame nebuvo jokios vilties 
tarp žaidėjų veidų pamatyti ir raminantį Dievo veidą. Bet, kaip 
jau sakyta, į „Merry's“ klubą galėjai įeiti tik parodęs teises, todėl 
gražioji rektoriaus metafora Gouldo vaizduotėje daugelį metų glū- 


dėjo nepaliesta lyg per bombardavimą išlikęs šventasis paveikslas. 

Todėl po daugelio metų jis rado ją savyje visiškai nepasikeitusią — 
tą dieną, kai netikėtai nusprendė sugriauti savo gyvenimą. Tą aki- 
mirką jam net užteko laiko ja skausmingai meiliai ir beviltiškai 
pasigėrėti, o paskui atsisveikinti su ja taip žiauriai, kiek tik leido 
jo vaizduotė. 

— Šatsi, ar tu turi darbą? 

— Ne, Gouldai. 

— Norėtum būti mano guvernante? 


m Taip. 


Ž 


u: Gouldo namų buvo futbolo aikštė. Joje žaisdavo tik vaikai, 
suaugusieji šūkaudami sėdėdavo ant suoliuko arba mažoje medi- 
nėje tribūnoje — valgydami ir šūkaudami. Visur augo žolė, net 
prieš vartus ir aikštės viduryje. Tai buvo graži futbolo aikštė. Goul- 
das, Dyzelis ir Pumerangas valandų valandas žiūrėdavo pro mie- 
gamojo langą. Žiūrėdavo varžybas, treniruotes, viską, kas ten vyk- 
davo. Gouldas užsirašinėdavo. Turėjo savo teoriją. Tikėjo, kad kiek- 
vienas žaidėjas turi tikslų mortologinį ir psichologinį profilį. Galėjo 
atpažinti centro puolėją dar prieš jam apsivelkant marškinėlius su 
devintuoju numeriu. Savo išmintį geriausiai parodydavo žiūrėda- 
mas į komandų nuotraukas: trumpai patyrinėjęs, galėdavo pasa- 
kyti, kokioje pozicijoje žaidžia tasai ūsočius arba kuris yra deši- 
niojo krašto žaidėjas. Paklaida buvo 28 procentai. Siekė sumažin- 
ti ją iki dešimties procentų, kiekvienai progai pasitaikius 
treniruodavosi su žaidžiančiais už lango vaikais. Vis dar vargo su 
gynėjais, tiesa, juos atskirti buvo palyginti lengva, sunkiau sekėsi 
suprasti, kuris žaidžia kairėje, o kuris — dešinėje. Dažniausiai de- 
šinysis gynėjas būdavo fiziškai stipresnis ir, psichologiškai papras- 
tesnis. Jis racionaliai vertindavo dalykus vadovaudamasis loginė- 
mis dedukcijomis, kuriose nelikdavo vietos vaizduotei. Kai jam 
nusmukdavo kojinės, jis pasitermpdavo jas aukštyn ir retai nusi- 


spjaudavo ant žemės. Kairysis gynėjas, priešingai, ilgainiui steng- 

davosi įgauti savo tiesioginio priešininko, dešiniojo krašto puolė- 
jo, bruožų, kuris, kaip žinia, buvo nenuspėjamas, stipriai linkęs į 
anarchizmą ir akivaizdžiai silpno proto. Dešiniojo krašto puolėjas 
kerta savąją aikštės dalį nevaržomas jokių taisyklių, laikydamasis 
vienintelio nekintamo atskaitos taško — šoninės linijos, baltos krei- 
dos juostos, kurios jis beviltiškai ieško lyg apsėstasis. Kairysis gy- 
nėjas, kurio psichologija paremta tvarkos ir geometrijos polinkiu, 
priverstas prisitaikyti prie jam nepatogios ekosistemos, todėl yra 
iš prigimties nuolankus. Būtinybė nepaliaujamai analizuoti savo 
reakciją į visiškai nenuspėjamas schemas pasmerkia jį nuolatiniam 
dvasiniam, dažnai ir fiziniam nepastovumui. Tai galima paaiškinti 
jo akivaizdžių prielankumu ilgiems plaukams, tuo, kad jis nuolat 
išvaromas iš aikštės dėl ginčų su teisėju ir žegnojasi aidint rungty- 
nių pradžios švilpukui. Todėl nuotraukoje beveik neįmanoma jo 
atskirti nuo dešiniojo gynėjo. Gouldui retkarčiais pavykdavo. 

Dyzelis žiūrėdavo todėl, kad jam patikdavo smūgiai galva. Kas- 
kart, išgirdęs, kaip kiaušas trenkiasi į kamuolį, pajusdavo nepa- 
prastą malonumą ir kiekvieną kartą ištardavo „Nuostabu“ džiu- 
giai šypsodamasis. Nuostabu. Kartą vienas berniukas aikštėje at- 
mušė kamuolį galva, šis atsitrenkė į skersinį, grįžo atgal, berniukas 
vėl atmušė jį galva, pataikė į vartų virpstą, šoko pirmyn, krisda- 
mas vėl atmušė kamuolį galva šiam dar nepalietus žemės ir, vos jį 
palietęs, įmušė įvartį. Tada Dyzelis tarė: „Tikrai nuostabu“. Kitus 
kartus sakydavo tik „Nuostabu“. 

Pumerangas žiūrėdavo norėdamas pamatyti kombinaciją, ku- 
rią prieš daug metų matė per televizorių. Manė, kad ji buvo 
tokia graži, jog negalėjo išnykti, todėl neabejotinai klajojo po 
visas pasaulio aikštes, ir jis laukė jos pasirodant ten, toje vaikų 
futbolo aikštėje. Susižinojo pasaulyje esančių futbolo aikščių skai- 
čių — vienas milijonas aštuoni šimtai keturios — ir puikiai suvo- 
kė, kad tikimybė pamatyti ją kaip tik šitoje aikštėje — be galo 
maža. Tačiau, Gouldo paskaičiavimu, tokia tikimybė buvo ne 
mažesnė nei gimti nebyliu. Todėl Pumerangas laukė. Kombina- 
cija buvo tokia: tolimas vartininko smūgis, priekinis centro puo- 


lėjas šoka prie baudų linijos ir atmuša kamuolį galva, priešinin- 

ko vartininkas išbėga iš savo aikštelės ir spiria skriejantį kamuo- 
lį, šis lekia atgal už vidurio linijos, praskrenda pro visus žaidė- 
jus, atsitrenkia į žemę prie vartininko aikštelės, rieda pro ap- 
stulbusį vartininką ir per plauką nuo virpsto įrieda į vartus. Vien 
tik futbolo požiūriu tai buvo apgailėtinas niekniekis. Tačiau Pu- 
merangas tvirtino, kad estetiniu požiūriu jam neteko matyti to- 
kios harmonijos ir elegancijos. „Atrodė, lyg viskas vyktų akva- 
riume, — nekalbėjo bandydamas paaiškinti, — tarsi visi judėtų 
vandenyje, minkštai, lėtai, be kampų, kamuolys lėtai nardė ore, 
žaidėjai virto žuvimis, stovėjo užvertę galvas, išsižioję, sutartinai 
sukiodami jas į dešinę ir kairę, sutrikę, sumišę; vartininkas sto- 
vėjo išskėstomis rankomis, kamuolys nuriedėjo pro jį, ir apsuk- 
rus žvejo tinklas pagaliau apgaubė žuvį-kamuolį ir visų akis, nuo- 
stabi žvejyba visiškoje jūros gelmių tyloje, žaliųjų dumblių ply- 
nėje, kurią baltomis linijomis išbraižė naras matininkas“. Buvo 
šešiolikta antrojo kėlinio minutė. Rungtynės baigėsi rezultatu 
du nulis. 

Kartais Gouldas išeidavo iš namų ir atsistodavo prie aikštės, už 
dešiniųjų vartų, greta prof. Taltomaro. Jie ilgai netardavo nė žo- 
džio. Stovėdavo įsmeigę akis į aikštę. Prof. Taltomaras buvo su- 
laukęs garbingo amžiaus ir turėjo tūkstančius valandų futbolo žiū- 
rovo patirties. Žaidimas jį domino palyginti mažai. Jis stebėjo tei- 
sėjus. Tyrinėjo juos. Visada įsikandęs cigaretę be filtro, nepridegtą, 
kartkartėmis lėtai ištardamas tokius vertinimus, kaip „toli nuo 
veiksmo“ arba „pirmumo teisė, kvėša“. Dažnai purtydavo galvą. 
Vienintelis plodavo, kai žaidėjas būdavo išvaromas iš aikštės arba 
kartojamas baudinys. Turėjo ginčytinų įsitikinimų: sudėjo juos į 
taisyklę ir ja ne vienerius metus užbaigdavo' kiekvieną pokalbį: 
„Ranka baudų aikštelėje visada tyčinė, užribis niekada nekelia abe- 
jonių, visos moterys kekšės“. Pasaulį laikė „varžybomis be teisė- 
jo“, tačiau savaip tikėjo Dievą: „Jis — šoninis teisėjas, nematantis 
užribių“. Kartą apgirtęs viešai prisipažino jaunystėje buvęs teisė- 
jas. Paskui užsisklendė savyje ir paslaptingai nutilo. 

Gouldas neklysdamas laikė jį tobulai išmanančiu taisykles ir 


jame ieškojo to, ko nerasdavo akademinėje šlovėje, kuri kasdien 

vis labiau jį priartindavo prie Nobelio: tikrumo, kad tvarka yra 
begalybės savybė. Tad jie bendraudavo taip: 

1. Gouldas ateidavo, net nepasisveikinęs atsistodavo greta pro- 
fesoriaus ir įsmeigdavo akis į aikštę. 

2. Ilgą laiką jie nepersimesdavo nei žodžiu, nei žvilgsniu. 

3. Paskui Gouldas, neatitraukdamas akių nuo aikštės, ištardavo 
kažką panašaus į: „Perdavimas iš dešinės, centro puolėjas vidine 
dešinės kojos: puse atmuša skriejantį kamuolį, pataiko tiesiai į sker- 
sinį, jis lūžta pusiau, kamuolys atsitrenkia į teisėją, nukrinta prie 
dešiniojo sparno žaidėjo kojų, šis spiria dešine pro pat vartų virpstą, 
kur gynėjas jį sulaiko ranka, o paskui paleidžia Dievui į langus“. 

4. Prof. Taltomaras lėtai išsiimdavo iš burnos cigaretę ir nukraty- 
davo įsivaizduojamus pelenus. Paskui išspjaudavo tabako trupinius 
ir tyliai suniurnėdavo: „Varžybos sustąbdomos, kol bus pakeistas 
skersinis, paskui šeimininkų klubui skiriama bauda dėl neprižiūrė- 
tos aikštės. Žaidimas tęsiamas, baudinys skiriamas aikštės šeimi- 
ninkų komandai ir raudona kortelė gynėjui. Jis diskvalifikuojamas 
vienerioms varžyboms, jei prieš tai neturėjo nuobaudų“. 

5. Paskui kurį laiką tylėdami stebėdavo aikštę. 

6. Tada Gouldas ištardavo „Ačiū, profesoriau“ ir nueidavo. 

7. Prof. Taltomaras sumurmėdavo nepasisukdamas „Laikykis, 
sūnau“. 

Taip atsitikdavo maždaug kartą per savaitę. 

Gouldui tai labai patiko. 

Vaikams reikia tikrų dalykų. 

Toje aikštėje nutikdavo dar vienas svarbus dalykas. Kartais, kai 
Gouldas stovėdavo greta profesoriaus, kamuolys išriedėdavo į už- 
ribį jų pusėje. Retkarčiais nusirisdavo tiesiai pro juos ir sustodavo 
už kelių metrų. Tuomet vartininkas žengdavo keletą žingsnių jų 
link ir sušukdavo: „Kamuolį!“ Prof. Taltomarui nesuvirpėdavo nė 
vienas raumuo. Gouldas pažvelgdavo į kamuolį, į vartininką ir ne- 
judėdavo. 

— Prašom paduoti kamuolį! 

Sutrikęs jis nesiliaudavo spoksoti prieš save į tuštumą, vis toks 


pat sustingęs. 

P enktadienį, ketvirtis po septynių, paskambino Gouldo tėvas — 
norėjo pasiteirauti Liusi, ar viskas gerai. Gouldas pasakė, kad Liusi 
išvykusi su laikrodžių pirkliu, su kuriuo susipažino Mesoje pra- 
ėjusį sekmadienį. 

— Laikrodžių? 

— Taip pat ir kitokių dalykų: grandinėlių, kryželių ir panašiai. 

— Viešpatie, Gouldai, reikia duoti skelbimą į laikraštį, kaip pra- 
eitą kartą. 

— Taip. 

— Nedelsdamas duok skelbimą, o paskui pasinaudok klausimų 
lapais, gerai? 

— Taip. 

— Argi ji nebuvo nebylė? 

— Taip. 

— O laikrodžių pirkliui pasakėt? 

— Ji pati pasakė. 

— Pati? 

— Taip, telefonu. 

— Tiesiog neįtikėtina. 

— Taigi. 

— Ar dar turi tuos klausimų lapus? 

— Taip. 

— Pasidaryk jų kopijas, gerai? 

— Alio? 

— Gouldai? 

— Klausau. 

— Gouldai, girdi mane? 

— Dabar girdžiu. 

— Pasidaryk kopijas, kad nepritrūktum klausimų lapų. 

— Alio? 

— Gouldai, girdi mane? 


— Gouldai! 

— Aš klausau. 

— Girdėjai, ką pasakiau? 

— Alio? 

— Trūkinėja ryšys. 

— Dabar tave girdžiu. 

— Ar klausai? 

— Klausau... 

— Alio... 

— Aš klausau. 

— Kas, po velnių, darosi su tuo... 

— Iki, tėti. 

— Gal tie telefonai daromi iš mėšlo? 

— Iki. 

— Gal tuos telefonus darote iš mėš... 

Klakt. 

Negalėdamas asmeniškai dalyvauti atrankos pokalbiuose, Goul- 
do tėvas liepdavo kandidatėms užpildyti anketas, kurias pats su- 
darė ir kurios būdavo siunčiamos paštu, kad remdamasis gautais 
atsakymais galėtų išrinkti Gouldui guvernantę. Klausimų buvo 37, 
tačiau reta iš kandidačių pasiekdavo pabaigą. Paprastai sustodavo 
ties penkioliktuoju (15. Kečupas ar majonezas?). Labai dažnai 
atsistodavo ir išeidavo perskaičiusios pirmąjį klausimą (1. Ar kan- 
didatė galėtų atkurti nesėkmių seką, dėl kurios šiandien, sulau- 
kusi tokio amžiaus, yra bedarbė ir priversta varžytis konkurse dėl 
menkai apmokamos ir kupinos netikėtumų darbo vietos?). Šatsi 
Šel pastatė ant stalo Evos Braun ir Volto Disnėjaus nuotraukas, 
įsuko į spausdinimo mašinėlę popieriaus lapą ir išspausdino skai- 
čių 22. 

— Gouldai, perskaityk dvidešimt antrąjį klausimą. 

— Gal reikėtų pradėti nuo pirmojo. 

— Kodėl? 

— Jis pažymėtas 1 numeriu, visada pradedama 1 numeriu. 

— Gouldai? 

— Taip. 


— Pažvelk man į akis. 

— Taip. 

— Ar tikrai manai, kad jei daiktai sunumeruoti, o kuris nors jų 
pažymėtas 1 numeriu, tai mes, tu, aš ir visi, privalome pradėti 
kaip tik nuo to daikto todėl, kad jis pažymėtas 1 numeriu? 

— Ne. 

— Nuostabu. 

— Kurio klausei? 

— 22. 

— 22. Ar kandidatė gali prisiminti gražiausią dalyką, kokį jai 
teko daryti vaikystėje? 

Šatsi valandėlę purtė galvą, su nepasitikėjimu murmėdama „jai 
teko daryti“. Paskui pradėjo rašyti. 

Kai buvau maža, labiausiai mėgdavau lankytis parodoje „Idea- 
lūs namai“. Ji būdavo rengiama Olimpinėje salėje, didžiulėje pa- 
talpoje, primenančioje geležinkelio stotį su milžinišku stogo ku- 
polu. Nežinau, pulkininke, ar jums teko apie ją girdėti. Parodą 
rengdavo kasmet. Labiausiai stulbino tai, kad būdavo pastatomi 
tikri namai, ir vaikštinėdavai po parodą lyg po absurdišką kaimą 
su gatvelėmis ir šviestuvais kampuose; namai būdavo visi skirtin- 
gi, labai švarūs ir nauji. Viskas būdavo savo vietoje — užuolaidos, 
takai, net gėlių lysvės, tarsi sapnų pasaulyje. Galėjai pamanyti, 
kad viskas ten iš kartono, tačiau ne, namai buvo tikrų plytų ir 
gėlės buvo tikros, viskas buvo tikra, galėjai juose gyventi, užlipti 
laiptais, atidaryti duris, tai buvo tikri namai. Sunku paaiškinti, 
bet vaikštinėdavai tarp jų, o galvoje kirbėdavo kažkas keista, lyg 
kokia skausminga nuostaba. Noriu pasakyti, tai buvo tikri namai, 
tačiau tikri namai iš tikrųjų buvo visai kitokie. Aš gyvenau šešia- 
aukščiame name su vienodais langais ir marmuriniais laiptais, kiek- 
viename aukšte buvo maža laiptų aikštelė, ir visur tvyrojo švaros 
kvapas. Gražus namas. Tačiau šie būdavo kitokie. Keistų formų 
stogais, su bokšteliais, išsišovusiais langais, verandomis arba sraig- 
tiniais laiptais, balkonėliais, terasomis ir kitkuo. Ir žibintu virš 
durų. Arba garažu su spalvingais vartais. Jie buvo tikri, bet netikri. 
Tai ir apgaudavo. Kai dabar pagalvoju, viskas buvo pasakyta pava- 


dinimu „Idealūs namai“, bet tada aš to dar nežinojau, nežinojau, 

kas idealu, o kas ne. Nežinojau sąvokos idealus. Tad būdavau už- 
klumpama iš pasalų, kitaip tariant, iš nugaros. Keistas jausmas. 
Manau, tą dalyką galėčiau jums tiksliau nusakyti, jei tik sugebė- 
Čiau paaiškinti, kodėl atsidūrusi ten pirmąjį kartą prapliupau verkti. 
Tikrai. Verkti. Nuėjau todėl, kad ten dirbo mano teta, ji gaudavo 
nemokamų bilietų. Labai graži, aukšta, juodais ilgais plaukais. Ji 
buvo pasamdyta kaip virtuvėje triūsianti motina. Tie namai kar- 
tais būdavo pagyvinami, kitaip tariant, juose būdavo patalpinami 
žmonės, turėję vaidinti gyvenimą, — koks nors ponas sėdėdavo 
svetainėje skaitydamas laikraštį ir rūkydamas pypkę, būdavo net 
vaikų, su pižamomis, lovose, dviaukštėse lovose, stebuklas, dar 
nebuvau mačiusi dviaukščių lovų. Suprantate, visa tai turėjo pa- 
dėti sukurti idealumo įspūdį. Veikėjai irgi būdavo idealūs. Mano 
teta buvo ideali virtuvėje triūsianti namų šeimininkė, elegantiška, 
graži, su raštuota prijuoste: ji tvarkėsi virtuvėje, varstydama spin- 
telių dureles, be paliovos traukdama iš jų puodelius ir lėkštutes. 
Šypsodamasi. Kartais ateidavo kino žvaigždės ar garsūs daininin- 
kai ir darydavo tą patį, fotografai juos fotografuodavo, o kitą die- 
ną laikraščiuose pasirodydavo nuotraukos. Prisimenu vieną tokią, 
regis, dainininkę, kailiniuotą, su deimantiniais žiedais, ji žiūrėjo į 
objektyvą ir stumdė „Hoover“ dulkių siurblį. Mes nė nežinojo- 
me, kas tas dulkių siurblys. Toks dar vienas puikus parodos „Ide- 
alūs namai“ bruožas: išėjus iš jos galva būdavo pilna daiktų, kurių 
niekad anksčiau nebuvai matęs ir niekada paskui nematydavai. 
Taip buvo. Pirmą kartą nuėjau ten su motina, tiesiai prie įėjimo 
stovėjo kalnų kaimelis, visai kaip tikras, su vejomis ir takeliais. 
Nuostabu. Už jo — didžiulis piešinys su kalnų viršūnėmis ir žydru 
dangumi. Pasijutau labai keistai. Būčiau galėjusi stovėti ir žiūrėti 
visą amžinybę. Motina nusivedė mane toliau, atsidūrėme prie vo- 
nios kambarių, jie rikiavosi vienas po kito, neįtikėtina, paskutinis 
vadinosi „Dabar ir anuomet“, ten stoviniavo būrys žmonių, lyg 
kokiame spektaklyje, dešinėje buvo įrengtas vonios kambarys kaip 
prieš šimtą metų, o kairėje — lygiai toks pat, tik su visais šiandie- 
nos patogumais. Labiausiai stulbino tai, kad voniose gulėjo po 


manekenę, vonios buvo be vandens, bet jose gulėjo dvi panelės, 

genialus sumanymas, jos buvo seserys dvynės, suprantate, dvy- 
nės, vienodomis pozomis, viena varinėje vonioje, kita — baltoje 
emaliuotoje, nuostabiausia, kad jos buvo nuogos, prisiekiu, visiš- 
kai nuogos, šypsojosi lankytojams, laikydamos rankas taip, kad 
galėjai matyti krūtinę, ne visą, tik pusę, visi labai rimtai aptarinėjo 
vonios įrangą, o iš tiesų akimis sekė, ar rankos kartais nepasislin- 
ko, tik truputį, tiek, kad galėtum pamatyti dvynių krūtis, kokie 
keisti dalykai kartais išlieka atmintyje, jos vadinosi dvynės Doltin, 
nors dabar, kai pagalvoju, manau, tai buvo slapyvardis. Pasakoju 
šitą istoriją su vonia todėl, kad ji irgi susijusi su mano ašaromis, 
kuriomis galų gale prapliupau verkti. Noriu pasakyti, tų dalykų 
visuma tave trikdė, iš pat pradžių, tave apdorodavo tarsi kokia 
mašina, nuteikianti, tarkim, kažkam ypatingam. Paskui palikome 
nuogąsias dvynes ir patraukėme pagrindiniu koridoriumi. Ten sto- 
vėjo Idealūs namai, išsirikiavę vienas prie kito, kiekvienas su savo 
darželiu, vieni atrodė lyg senoviniai arba seni, kiti — naujesni, su 
priešais stovinčiu sportiniu automobiliu. Stebuklas. Žingsniavo- 
me lėtai, mano motina staiga sustojo ir tarė: „Žiūrėk, koks gra- 
žus“, namas buvo dviaukštis, su veranda, šlaitiniu stogu ir aukš- 
tais raudonų plytų kaminais. Jis niekuo neišsiskyrė iš kitų, buvo 
normaliai idealus, gal todėl taip traukė. Tylėdamos žiūrėjome į jį. 
Žmonės ėjo pro mus šnekučiuodamiesi, įprastinis parodos „Ide- 
alūs namai“ šurmulys, tačiau aš nieko nebegirdėjau, tarsi mano 
galvoje būtų viskas išsijungę. Staiga pro virtuvės langą, didelį lan- 
23 pirmame aukšte su praviromis užuolaidomis, pamačiau įsižie- 
biant šviesą ir įeinant moterį su gėlių puokšte. Ji priėjo prie stalo, 
padėjo gėles, paėmė vazą ir priėjo prie kriauklės įpilti vandens. 
Elgėsi taip, tarsi niekas jos nematytų, lyg ji gyventų tolimame pa- 
saulio kampelyje, kur buvo tik ji ir ta virtuvė. Paėmė gėles ir pa- 
merkė į vazą, paskui pastatė vazą stalo viduryje, patvarkė kelias 
per daug išsikišusias rožes. Moteris buvo šviesiaplaukė, lankeliu 
perjuostais plaukais. Ji pasisuko, nuėjo prie šaldytuvo, atidarė jį, 
"pasilenkė paimti butelio pieno ir dar kažko. Uždarė šaldytuvą 
stumtelėjusi dureles alkūne — jos rankos buvo užimtos. Negalėjau 


to girdėti, bet aiškiai išgirdau užsidarančių durelių klektelėjimą, 

trumpą, skambų, šiltoką. Dar niekada nebuvau girdėjusi tokio 
tikslaus, galutinio, išganingo garso. Tada apžvelgiau namą, visą na- 
mą, sodą, kaminus, kėdę verandoje, viską. Ir prapliupau verkti. 
Motina išsigando, pamanė, kad kas nors atsitiko, iš tiesų, man 
tikrai kažkas atsitiko, bet ji pamanė, gal aš apsišlapinau, kai buvau 
vaikas, man dažnai taip nutikdavo, apsišlapindavau ir imdavau verk- 
ti, todėl pamanė, kad man atsitiko kaip tik tai, ir nutempė mane 
į tualetą. Paskui, pamačiusi, kad aš sausa, pradėjo klausinėti, kas 
atsitiko, nesiliovė klausinėjusi, tikra kančia, nežinojau, ką atsaky- 
ti, tik kartojau, kad viskas gerai, kad jaučiuosi gerai. Tai kodėl 
verki? 

— Aš neverkiu. 

— Matau, verki. 

— Netiesa. 

Tai buvo veriamas, skausmingas stebuklas. Pulkininke, nežinau, ar 
kada nors jums teko tai patirti. Panašiai jautiesi žiūrėdamas į elek- 
trinius traukinukus, ypač kai jie važiuoja pro stotis, per tunelius, 
per pievas su besiganančiomis karvėmis, o prie viadukų dega švies- 
tuvai. Tuomet irgi taip nutinka. Arba žiūrint animacinius filmu- 
kus apie pelių namus, kur vietoj lovų stovi degtukų dėžutės, ant 
sienos kabo senelio pelino portretas, prie sienos stovi knygų len- 
tyna, o supamąją kėdę atstoja šaukštas. Viduje pajunti tarsi džiu- 
gesį, tarsi apreiškimą, kuris atveria tavo sielą, o kartu jauti tarytum 
sopulį, lyg būtum kažko negrįžtamai, galutinai netekęs. Švelni ka- 
tastrofa. Manau, dėl to, kad tokiais atvejais visada esi išorėje, visa- 
da žiūri į juos iš Jauko pusės. Negali įsėsti į traukinuką, taip jau yra, 
o pelių namai visada lieka ten, televizoriuje, ir tu neišvengiamai 
sėdi prieš juos, žiūri ir nieko daugiau negali padaryti. Tą dieną 
būtum galėjęs įeiti į pasirinktąjį Idealų namą, tereikėjo pastovėti 
eilėje ir būtum apžiūrėjęs jo vidų. Bet jei būtum įėjęs vidun, tuo- 
met būtų buvę visai kas kita. Ten, viduje, buvo daug įdomių daik- 
tų, būtum galėjęs pasmalsauti, net juos paliesti, bet jau nebūtų 
buvę to stebuklo kaip žvelgiant iš lauko, tas jausmas būtų išnykęs. 
Keistas dalykas. Kai pasitaiko pamatyti vietą, kur jaustumeis sau- 


gus, visada žvelgi į ją iš lauko pusės. Niekada nesi viduje. Ten tavo 

vieta, tačiau tavęs ten niekada nėra. Motina vis klausinėjo manęs, 
kodėl aš tokia liūdna, norėjau jai pasakyti, kad nesu liūdna, prie- 
šingai, norėjau jai paaiškinti, kad jaučiuosi savotiškai laiminga, 
tarsi staiga būčiau pamačiusi ją ten, tuose namuose, ir toji patirtis 
mane sukrėtė. Bet kaip galėjau tai padaryti? Dar ir dabar nesuge- 
bėčiau. Net truputį gėda. Tai buvo tik kvailas Idealus namas, skir- 
tas tau apgauti, tik didelis kvailas matininkų ir mūrininkų kūri- 
nys, tiesą sakant, didinga apgaulė. Manau, jį suprojektavęs archi- 
tektas galėjo būti visiškas mulkis, toks, kuris per pietų pertrauką 
eina prie mokyklos ir trinasi apie mergaites, šnabždėdamas joms 
„Čiulpk mane“ ar ką nors panašaus. Nežinau. Kita vertus, neži- 
nau, ar tai pastebėjote ir jūs: jei kas nors tave pribloškia kaip ap- 
reiškimas, gali kirsti lažybų, jog tas dalykas yra apgaulė, noriu pasa- 
kyti, nėra tikras. Tarkim, traukinukas. Valandų valandas gali žiūrėti 
į tikrą geležinkelio stotį ir nieko neatsitinka, paskui tereikia žvilg- 
telėti į traukinuką ir — spragt — visi tavo jausmai atbunda. Atrodo 
beprasmiška, bet taip jau, po velnių, yra, o kartais kuo kvailesnis 
dalykas, patraukęs tavo dėmesį, tuo labiau jis tave užvaldo, tu pa- 
tiri nuostabą, tarsi tam reikėtų melo, sąmoningo melo, tarsi vis- 
kas turėtų būti netikra, nors truputį, kad vėliau taptų kažkuo pa- 
našiu į apreiškimą. "Tas pat ir su knygomis arba filmais. Sunku būtų 
rasti ką nors labiau netikra, ir jei įsigilintum, pamatytum, kad visa 
tai mėšlas, bet randi ten tokių dalykų, apie kuriuos vaikštinėda- 
mas gatvėmis gali tik svajoti, kokių niekada nerasi tikrame gyve- 
nime. Tikras gyvenimas niekada neprabyla. Jis tėra tavo sugebėji- 
mų žaismas, vieta, kur gali laimėti arba pralaimėti, jis primetamas 
tau, kad išsiblaškytum, taigi negalvotum. Tą dieną tokiu triuku 
pasinaudojo ir mano motina. Kadangi nesilioviau verkšnoti, nu- 
tempė mane prie spindinčio automato su visokiais užrašais, tai 
buvo gražus automatas, kaip slot machine ar kažkas panašaus. Jį 
pastatė kažkokia margarino įmonė. Gerai sugalvota, nieko nepri- 
kiši. Žaidimo esmė buvo tokia: ant lėkštutės gulėjo šeši sausai- 
niukai, vieni iš jų sviestiniai, kiti — su margarinu. Ragavai juos 
vieną po kito ir kaskart turėjai atspėti, ar jų tešla su margarinu, ar 


su sviestu. Tais laikais margarinas dar buvo egzotika, niekas gerai 

nežinojo, kas tai, manyta, jog jis ne toks kenksmingas nei sviestas, 
bet dauguma žmonių juo bjaurėjosi. Štai kur esmė. Todėl buvo 
sukurtas tas automatas. Jei sausainiukas tau atrodydavo sviestinis, 
žaisdamas spausdavai raudoną mygtuką, o jei su margarinu — spaus- 
davai mėlyną. Buvo smagu. Aš lioviausi verkti. Taip. Lioviausi verkti. 
Ne todėl, kad mano galvoje būtų kažkas pasikeitę, vis dar jaučiau 
tą veriamą skausmingą nuostabą, tiesą sakant, niekada jos nebeat- 
sikračiau, nes kai vaikas atranda, jog yra tokia vieta, kuri yra jo 
vieta, kai akimirkai jam parodai jo Namą, atskleidi Namų prasmę, 
ypač mintį, kad Namai yra, tai lieka amžinai, iki pat pabaigos, jis 
negali grįžti atgal, amžinai lieka persmelktas skausmingos nuosta- 
bos, taigi visada klaidžioja linksmesnis už kitus ir visada yra liūd- 
nesnis, jis gali juoktis ar verkti. Šiuo konkrečiu atveju aš lioviausi 
verkti. Suveikė. Valgiau sausainiukus, spaudžiau mygtukus, užsi- 
degdavo šviesos, ir aš nebeverkiau. Mano motina džiaugėsi, ma- 
nydama, kad viskas praėjo, ji negalėjo suprasti, tačiau aš supratau, 
supratau, kad tai niekada nepraeis, bet kol kas nebeverkiau, žai- 
džiau su sviestu ir margarinu. Kad žinotumėt, kiek kartų vėliau 
patyriau tą jausmą. Man atrodo, nuo tos dienos tik tą ir dariau. 
Galvojau visai apie ką kita, bet spaudžiau mygtukus, mėlynus arba 
raudonus, stengdamasi atspėti. Žaidimas, patikrinantis tavo su- 
gebėjimus. Skirtas tave prablaškyti. Jei padeda, kodėl turėtum ne- 
žaisti? Beje, tais metais pasibaigus parodai „Idealūs namai“ mar- 
gariną gaminanti įmonė paskelbė, kad žaidime dalyvavo šimtas 
trisdešimt trys žmonės ir tik aštuoni procentai dalyvavusiųjų at- 
spėjo visų šešių sausainiukų sudėtį. Apie tai jie paskelbė trium- 
fuodami. Manau, mano sėkmės procentas maždaug toks pat. Tu- 
riu galvoje, kad kaskart, kai bandydavau spėti spausdama raudo- 
nus ar mėlynus šito gyvenimo mygtukus, teisingai pataikydavau 
aštuonis procentus. Toks skaičius man atrodo tikėtinas. Sakau tai 
nė kiek netriumfuodama. Bet taip daugmaž atsitikdavo. Bent man 
taip atrodo. 
Šatsi pasisuko į Gouldą, jis skaitė nepraleisdamas nė eilutės. 
— Na kaip? 


— Mano tėvas ne pulkininkas. 

— Ne? 

— Jis generolas. 

— Gerai, generolas. O visa kita? 

— Jei ir toliau tiek rašysi, baigsi, kai man nebereikės guvernantės. 

— Teisybė. Duokš pažiūrėti... 

Gouldas padavė klausimų sąrašą. Šatsi žvilgtelėjo ir stabtelėjo 
ties klausimu antrame lape. 

— Šitas trumpas. Paskaityk... 

— 31. Ar kandidatė galėtų trumpai apibūdinti savo gyvenimo 
svajonę? 

— Galiu. 

Svajoju sukurti vesterną. Pradėjau jį kurti būdama šešerių ir 
tikiuosi nenumirti, kol jo neužbaigsiu. 

— Viskas. 

Kai Šatsi Šel sukako šešeri, ji ėmė kurti vesterną. Tai buvo vie- 
nas iš nedaugelio dalykų, kurie šiame gyvenime jai tikrai rūpėjo. 
Nesiliovė apie jį galvojusi. Kai ateidavo gerų minčių, įjungdavo 
diktofoną ir jas įkalbėdavo. Turėjo šimtus įrašytų kasečių. Saky- 


davo, kad tas vesternas nuostabiai gražus. 

ie numarino Mami Džein sausio mėnesio numeryje, istorijoje, 


pavadintoje Bėgiai į mirtį. Tokios tokelės. 

TE: istorija su vesternu, beje, buvo tikra. Šatsi ją kūrė jau daug 
metų. Iš pradžių rinko mintis, paskui pradėjo jas užsirašinėti są- 
siuviniuose. Dabar naudojosi diktofonu. Kartais jį įjungdavo ir 
kažką įkalbėdavo. Neturėjo tikslaus plano, bet stūmėsi pirmyn 
nesustodama. Ir vesternas augo. Jis prasidėjo smėlio debesimi ir 


saulėlydžiu. 

Įprastu smėlio debesimi ir saulėlydžiu, kurį kiekvieną vakarą 
sukelia žemėje ir danguje siaučiantis vėjas, kai Melisa Dolfin 
šluoja gatvę prieš savo namus apgaubta sūkuriuojančios oro sro- 
vės, šluoja beprasmiškai kruopščiai. Metų naštą — jai šešiasde- 
šimt treji — ji neša ramiai, oriai, su dėkingumu. Ji Džuli Dolfin 
sesuo dvynė — ši žiūri supdamasi kėdėje užuovėjoje po veranda 
ir žiūrėdama į ją pro dulkių šydą vienintelė ją supranta. 

Dešinėje, išsirikiavęs išilgai pagrindinės gatvės, driekiasi mies- 
telis. Kairėje — nieko. Už jų tvoros nėra ribos, tik išdeginta bevai- 
sė minčių apleista žemė. Akmenys, ir nieko daugiau. Kai tuose 
kraštuose kas nors miršta, sakoma: seserys Dolfin matė jį praei- 
nant. Už jų namo nebėra namų. Nei kur kitur, sako. 

Todėl Melisa Dolfin apstulbusi nustemba, kai nukreipusi žvilgsnį 
į tą tuštumą pamato lėtai artėjant miglotą žmogaus figūrą, ap- 
gaubtą smėlio debesies ir saulėlydžio. Kartais jai tekdavo matyti, 
kaip toje pusėje kas nors pranykdavo — gervuogių krūmai, gyvū- 
nai, kažkoks senis, beprasmiai žvilgsniai, bet niekas niekada ne- 
pasirodydavo. Jokia gyva būtybė. 

— Džuli... — tyliai ištaria ir atsisuka į seserį. 

Džuli Dolfin stovi verandoje, rankose spausdama 1873 metų 
„Vinčesterį“: aštuonkampis vamzdis, kalibras 44—40. Žiūri į tą 
vyrą — jis žingsniuoja lėtai, skrybėlė užmaukšlinta ant akių, ap- 
siaustas iki žemės, kažką tempia, arklį, kažką, arklį ir kažką, jo 
veidą nuo dulkių saugo skarelė. Džuli Dolfin pakelia šautuvą, į 
dešinį petį atremia medinę buožę, palenkia galvą, kad geriau nu- 
sitaikytų į taikinį — žmogų. 

— Taip, Melisa, — tyliai ištaria. 

Nusitaiko į krūtinę ir šauna. 

Žmogus sustoja. 

Pakelia akis. 

Nuleidžia veidą dengiančią skarelę. 

Džuli Doltfin žiūri į jį. Vėl užtaiso šautuvą. Paskui palenkia gal- 
vą taikydamasi į taikinį —- žmogų. 

Nusitaiko į veidą ir šauna. 

Šūvio aidą slopina dulkės. Džuli Dolfin išmeta iš duslintuvo 


tūtą: raudonas „Morganas“, 44—40 kalibro. Stovi ir žiūri. 

Vyras kiek užtrunka, kol prieina prie Melisos Dolfin, sustingu- 
sios gatvės viduryje. Nukelia skrybėlę. 

— Klosingtaunas? 

— Kaip pažiūrėsi, — atsako Melisa Dolfin. 

Taip prasideda Šatsi Šel vesternas. 

— A tave. 

— Kodėl? 

— Noriu pamatyti tą prakeiktą mokyklą, — taria Šatsi. 

Juodu išėjo, galėjo važiuoti autobusu arba eiti pėstute. Paėjėki- 
me, o paskui gal sėsime į autobusą. Okay, tik užsisagstyk. 

— Ką pasakei? 

— Nežinau, Gouldai, ką pasakiau. 

— Užsisagstyk. 

— Negali būti. 

— Prisiekiu. 

— Gal sapnuoji. 

— Pasakei užsisagstyk, tarsi būtum mano motina. 

— Nagi, eime. 

— Taip sakei. 

— Liaukis. 

— Prisiekiu. 

— Ir užsisagstyk. 

Kelias vedė į pakalnę, visa žemė buvo nuklota auksiuisiai la- 
pais, Gouldas vilko kojas, tarsi batų vietoje būtų du kurmiai, kur- 
miai, rausiantys lapuose tunelius, skleisdami garsą, panašų į įsi- 
degantį cigarą, tik tūkstantį kartų stipresnį. Geltoną ir raudoną 
triukšmą. 

— Mano tėvas rūko cigarus. 

— Tikrai? 

— Tu jam patiktum. 

— Gouldai, aš jam patinku. 

— Iš kur žinai? 

— Galiu suprasti iš balso. 

— Tikrai? 

— Iš balso galima suprasti daugybę dalykų. 

— Pavyzdžiui? 

— Pavyzdžiui, jei girdi labai gražų balsą, nuostabiai gražų, gra- 
Žiausią balsą... 

— Na? 

— Gali prisiekti, kad žmogus yra bjaurus. 

— Bjaurus. 

— Daugiau nei bjaurus, labai bjaurus, visas purvinas, nežinau, 
gal štai tokio ūgio arba didžiulėmis plaštakomis, prakaituotomis, 
visada drėgnomis, supranti? 

— Na... 

— Ką reiškia tas „na“? 

— Nežinau, nemėgstu spausti rankų, apie rankas mažai iš- 
manau. 

— Nemėgsti spausti rankų. 

— Ne, tai kvaila. 

— Tikrai? 

— Suaugusiųjų rankos visada per didelės, beprasmiška duoti jas 
spausti man, kvaila apie tai net galvoti, iš to gali kilti tik sumaištis. 

— Kartą per televiziją mačiau, kaip teikiamos Nobelio premi- 
jos. Į scena užlipdavo elegantiškai vilkintis žmogus ir nieko kito 
nedarydavo, tik spausdavo rankas, nuo pradžios iki galo. 

— Tai visai kita istorija. 

— Ta istorija mane domina. Gouldai, papasakok man ją. 

— Kokia prasme? 

— Apie Nobelio premiją. 

— Ką pasakoti? 

— Kaip atsitiko, kad jie nusprendė tau ją duoti? 

— Jie nenusprendė man jos duoti. 

— Gavai, ir viskas? 

— Vaikams neduoda Nobelio premijų. 

— Galėjo padaryti išimtį. 

— Liaukis. 
— Okay. 


— Gerai, Gouldai, tai kaip tuomet buvo? 

— Niekaip, menkniekis, taip, regis, sakoma. 

— Keistai sakoma. 

— Tau nepatinka? 

— Negalėčiau pasakyti, kad nepatiktų. 

— Tau nepatinka. 

— Man tik truputį keista, ir tiek. Kaip galima vaikui sakyti, kad 
jis gaus Nobelio premiją, jis gali būti protingas ir visa kita, bet 
negali to žinoti, gal jis nėra toks protingas, gal jis nenori gauti No- 
belio premijos, o jei taip ir būtų, kam jam tai sakyti? Verčiau 
palikti jį ramybėje, tegul dirba savo darbus, paskui vieną rytą atsi- 
bus ir jo paklaus, ar girdėjai naujieną? Tu gavai Nobelio premiją, 
pabaiga. 

— Klausyk, niekas man nesakė... 

— Tarsi kam nors sakytum, kada jis mirs. 


— Gouldai, taip tik sakoma. 

— Gouldai, liaukis, taip tik sakoma... Gouldai, pažiūrėk į mane. 

— Ko tau? 

— Taip tik sakoma. 

— Gerai. 

Gouldas sustojo ir pasisuko atgal. Lapuose jo kojos išrausė dvi 
ilgas juostas, nusitęsiančias į tolį. Galėjai įsivaizduoti, kaip kažkas, 
gal po keleto valandų, eis šiuo keliu dėdamas kojas į tuos du ta- 
kus, žingsniuos lėtai, stengdamasis jų laikytis, ir jam bus smagu. 
Gouldas šoktelėjo į šalį ir nutolo, lėtai, stengdamasis nepalikti 
pėdsakų. Pažvelgė atgal, į staiga nutrūkstančias dvi juostas. Nema- 


tomo žmogaus nuotykiai, pagalvojo. 

— Gouldai, autobusas. Lipam? 

— Taip. 

Jis važiavo per visą bulvarą, ties gatvės pakilimu pasukdamas į 
prospektą ir toliau važiuodamas pro parką ir veterinarijos kliniką. 
Tai buvo greitasis autobusas. Sustojantis prie mokyklos. 

— Oho, ji graži, — tarė Šatsi. 

— Taip. 

— Ji tikrai graži, niekada nemaniau. 

— Iš čia nematyti, bet ji didžiulė, su sporto aikštynais ir kitkuo. 
Labai didelė. 

— Graži. 

Taip jie stovėjo vienas greta kito ir žiūrėjo. Vaikai lėkė į mokyk- 
lą ir iš jos, prieš laiptus plytėjo plati pieva su takeliais ir pora 
didžiulių kreivų medžių. 

— Ar žinai tą aikštę prie mano namų, kur žaidžia futbolą? — 
paklausė Gouldas. 

— Taip. 

— Ten berniukai žaidžia futbolą. 

— Taip. 

— Keisčiausia, kad jie žaidžia ir be kamuolio. Kartais apsimeta 
spiriantys kamuolį į orą arba jį perduodantys. Arba smūgiuoja 
galva, nors nėra jokio kamuolio, jie tik bėgioja laukdami trenerio 
ar varžybų pradžios. Kartais net nepersirengę, dar su kuprinėmis, 
apsiaustais, bet apsimeta perduodantys kamuolį į kraštą ar besi- 


varantys jį aikštės viduriu. Tokios tokelės. 


— Man vis vien. 

— Norėjau pasakyti, kad mokykla man yra kaip tik tai. 

— Net jei nėra nė vienos atverstos knygos ar mokytojo, ar mo- 
kyklos, nieko, aš... tai yra tas pats... aš niekada nesiliauju... nieka- 


da nesiliauju. Supratai? 

— Galbūt. 

— Man tai patinka. Niekada nesiliauju apie tai galvoti. 

— Juokinga. 

— Supranti? 

— Taip. 

— Supranti, Nobelio premija čia niekuo dėta. 

Jie nė nežiūrėjo vienas į kitą, stovėjo vedžiodami akimis po 
mokyklą, pievą, medžius ir visa kita. 

— Gouldai, aš juokavau. 

— Tikrai? 

— Taip, kalbėjau tik tam, kad kalbėčiau, nereikia manęs klausy- 
ti, kai kalbama apie mokyklą, aš esu tas asmuo, kurio visai nerei- 
kia klausytis. Patikėk. 

— Gerai. 

— Mokykla nėra mano stiprioji vieta, tik tiek. 

— Gouldai, atsiprašau. 

— Nesvarbu. 

— Okay. 

— Džiaugiuosi, kad tau patinka. 

— Kas? 

— Čia. 

— Taip. 

— Čia gražu. 

— Taip. Bet paskui grįžk namo, okay? 

— Aišku, grįšiu. 

— Taip ir padaryk: grįžk. 

— Taip. 

— Okay. 

Tada jie pažvelgė vienas į kitą. Tik tada. Kurį laiką stovėjo ste- 
beilydamiesi vienas į kitą. Gouldas buvo su vilnone kepuraite, per- 
kreipta, viena ausis po kepuraite, kita išlindusi. Matant jį tokį 
reikėjo dieviško įžvalgumo, kad suprastum, jog jis — genijus. Šatsi 
užtraukė kepurę ant išlindusios ausies. Iki, tarė. Gouldas įėjo pro 


vartelius ir nužingsniavo pagrindiniu taku, didžiosios pievos vidu- 

riu. Neatsisukdamas. Toje mokykloje jis atrodė toks mažas, ir Šatsi 
pagalvojo per visą savo gyvenimą nemačiusi nieko, kas būtų toks 
mažas kaip tas berniukas ir jo aplankas, žingsniuojantys taku ir su 
kiekvienu žingsniu vis labiau susitraukiantys. Pagalvojo, kad ne- 
dovanotina leisti vaikui būti tokiam vienam, mažų mažiausiai rei- 
kėjo pasiųsti paskui husarų būrį ar ką nors panašaus, kad palydė- 
tų taku ir į vidų, į klases, dvi dešimtis husarų, gal net daugiau. Nes 
šitaip atrodė siaubinga. 

— Šitaip atrodo siaubinga, — tarė dviem berniukams, išeinan- 
tiems su knygomis po pažastimis ir apsiavusiems batais, panašiais 
į komiksuose piešiamus batus. 

— Kas nors atsitiko? 

— Daug kas atsitiko. 

— Tikrai? 

Berniukai sukikeno. 

— Pažįstate berniuką, vardu Gouldas? 

— Gouldas? 

— Taip, Gouldas. 

— Berniuką? 

Jie kikeno. 

— Taip, berniuką. 

— Aišku, pažįstame. 

— Ko čia kikenti? 

— Kas nepažįsta pono Nobelio? 

— Ko čia kikenti? 

— Ei, sese, nusiramink. 

— Tai pažįstate jį ar ne? 

— Aišku, pažįstame. 

— Jūs jo draugai? 

— Kas, ar mes? 

— Jūs. 

Jie kikeno. 

— Jis su niekuo nedraugauja. 

— Ką tai reiškia? 


— Jis su niekuo nedraugauja, štai ką tai reiškia. 

— Ar jis nelanko mokyklos kartu su jumis? 

— Jis mokykloje gyvena. 

— Na ir? 

— Na ir nieko. 

— Juk jis lanko pamokas kartu su kitais? 

— Kas tau rūpi, gal tu žurnalistė? 

— Aš ne žurnalistė. 

— Ji jo mamytė. 

Jie kikeno. 

— Ne, aš ne jo mamytė. Jis turi mamą. 

— Kas ji, gal Marija Kiuri? 

— Užsikišk. 

— Ei, sese, nusiramink. 

— Pats raminkis. 

— Gal išprotėjai. 

— Užsikišk. 

— Ei. 

— Palik ją, ji pamišusi. 

— Kokio velnio jums reikia... 

— Nagi, liaukis... 

— Ji pamišusi. 

— Eime, eikš. 

Jie nebekikeno. 

— KAI ATJOS HUSARAI, NEBEBUSITE TOKIE GUDRU- 
ČIAI, — sušuko Šatsi jiems pavymui. 

— Tik paklausyk jos. 

— Liaukis, eime. 

— TOKIUS KAIP JŪS JIE PAKABINS UŽ KIAUŠŲ, O PASKUI 
ŠAUDYS KAIP Į TAIKINIUS. 

— Ji pamišusi. 

— Neįtikėtina. 

Šatsi vėl atsisuko į mokyklą. Pakabins jus už kiaušų, tyliai su- 
murmėjo. Paskui šniurkštelėjo nosim. Buvo šaltoka. Pažvelgė į 
didžiąją pievą, kreivus medžius. Kažkur jau matė tokius medžius, 


tik neprisiminė, kur. Išsitraukė pirštines ir apsimovė. Suknistas 

pasaulis, pagalvojo. Pažvelgė į laikrodį. Į mokyklą ir iš jos ėjo vai- 
kai. Mokykla buvo balta. Pieva pageltusi. Suknistas pasaulis, pa- 
galvojo. 

Ir leidosi bėgti. 

Bėgo taku, iki pat galo, iki laiptų, užlėkė jais per dvi pakopas iš 
karto ir įlėkė į mokyklą. Perbėgo ilgą koridorių, pakilo į antrą 
aukštą, pateko tarsi į valgyklą, išėjo pro kitą pusę, nusileido vienu 
aukštu žemiau, atidarė visas pakeliui pasitaikiusias duris, vėl atsi- 
dūrė lauke, perėjo sporto aikštę ir sodą, įėjo į geltoną pastatą, 
triaukštį, pakilo laiptais, dirstelėjo į biblioteką ir tualetus, apžiū- 
rėjo kabinetus, paskui sėdo į liftą, paspaudė mygtuką GRABEN- 
HAUERIO FONDAS, grįžo atgal, leidosi žaliai dažytu koridoriu- 
mi, atidarė pirmąsias duris, dirstelėjo į klasę, pamatė katedroje 
stovintį vyrą ir tuščius suolus, trečiame sėdėjo vienišas berniukas 
su kokakolos skardine rankoje. 

— Šatsi. 

— Sveikas, Gouldai. 

— Ką čia veiki? 

— Nieko, tik norėjau įsitikinti, kad viskas gerai. 

— Šatsi, viskas gerai. 

— Tikrai viskas gerai? 

— Taip. 

— Puiku. Kaip iš čia išeiti? 

— Nusileisk žemyn, o paskui eik pagal rodykles. 

— Rodykles. 

— Taip. 

— Okay 

— Susitiksim. 

— Susitiksim. 

Klasėje liko Gouldas ir profesorius. 

— Ji — naujoji mano guvernantė, — tarė Gouldas. — Vardu Šat- 
si Šel. 

— Daili, — tarstelėjo profesorius, kuris, tiesą sakant, buvo vardu 
Martensas. Paskui tęsė paskaitą, kuri, reikia pasakyti, buvo jo pa- 
skaita Nr. 14. 

— Taigi tokia būtų esmė šios ypatingos patirties, miglotos ir 
perprantamos tik iš dalies, — dėstė prof. Martensas paskaitoje 
Nr. 14. — Tarkim, praeivis, veikdamas pagal iš anksto ryte susida- 
rytą planą ir turėdamas apibrėžtą tikslą, žingsniuoja gerai nužy- 
mėta ir nedviprasmiška miesto gatve. Staiga ant grindinio pamato 
netikėtą daiktą — smailią juodą pakulnę, kurios nenumatė, kita 
vertus, ir negalėjo numatyti. 

Sustoja lyg pakerėtas. 

Tik jis vienas, atkreipkite dėmesį, o ne šimtai kitų žmonių, 
kurie, būdami tokios pat dvasios būsenos ir panašaus elgesio, irgi 
pastebėjo smailiąją juodąją pakulnę, tačiau automatiškai nustū- 
mė ją šalin kartu su kitais įdomiais daiktais, kuriems nelemta pra- 
siskverbti į dėmesio sistemą dėl šios pragmatiškumo. O mūsų 
aptariamas žmogus, patyręs netikėtą ir stulbinamą apreiškimą, su- 
stoja savo dvasiniame — arba ne — kelyje, negrįžtamai atskirtas 
nuo savęs to vaizdo, suskambusio tarytum neišvengiamas kvieti- 
mas, tarsi galinti nepaliaujamai aidėti giesmė. 

Tai keista, dėstė prof. Martensas paskaitoje Nr.14. 

Kai toje informacijos gausoje, kurią jutimas apsiima perduoti 
mums iš patirties, viena detalė, tik ji viena, atsiskiria nuo visumos 
ir nevaldoma pažeidžia mūsų automatiško išsiblaškymo paviršių. 
Paprastai taip atsitinka be jokios priežasties, bet vis dėlto atsitin- 
ka, ir mes nelauktai patiriame neįprastą jaudulį. Tai panašu į pa- 
žadus. Į pažadų blyksnius. 

Jie žada pasaulius. 

Galėtume teigti, dėstė prof. Martensas paskaitoje Nr.14, kad 
kai kurie iš vienodai nereikšmingos realybės atsiskyrusių daiktų 
apreiškimai yra tik angos, pro kurias galima nujausti — galbūt pa- 
siekti — pasaulių pilnatvę. Pasaulių. Iš to niekniekio, gatvėje pa- 
mestos smailios pakulnės, laiba pakulnė, dvelkia moters šviesa, 
moters šviesa, pasaulio šviesa, — pabrėžė prof. Martensas paskai- 
toje Nr. 14, — ir galų gale kyla klausimas, gal kaip tik šitos / gal 
šitos durys yra vienintelės, vedančios į tikruosius pasaulius 

nė vienoje 
moteryje nėra visos moters, kuri yra gatvėje pamestoje smailioje 


pakulnėje / ten slypi kažkas, kas primena / kažkas, kas yra už mo- 

ters vardo slypinčios milžiniškos kolektyvinės patirties ir istorijos 
branduolys / tarkime, jos kintama tiesa / tiksliau, tai, kas tikrovėje 
atitinka tą, kas mūsų jutimų horizonte pasireiškia kaip jaudulys ir 
jutimas, perkeliamas į lingvistinę išraišką moteris 
nė vienoje 
moteryje nėra visos moters, kuri yra gatvėje pamestoje smailioje 
pakulnėje: o jei tai yra tikra, tuomet tikrumas būtų požeminis 
metropolis, apčiuopiamas pro mažytes apie jį bylojančias angas, 
daiktus-žaltvyksles, įsirėžusius šarvuotame tikrovės paviršiuje, žalt- 
vyksles, kurios yra apreiškimas ir trumpesnis kelias, ženklas ir 
durys, angelai, — pabrėžė prof. Martensas paskaitoje Nr. 14. Ir 
pridūrė: — Nereikia man pasakoti apie Prusto madeleine. Priprato- 
me prie šio pasišlykštėtinai intymaus, miesčioniško, uždaro pa- 
veikslo / jame išnyko tikrųjų angų kaitra, jos sumenko iki ne- 
reikšmingų nevalingos atminties reiškinių, niekas nežino, kodėl 
nevalingos, tačiau įžvalgios / gulėdami ant gulto pas daktarą iš 
požemių pusvelčiui dalinome apreiškimo blyksnius tarsi slogius 
asmeninės ir individualios pasąmonės srautus / atidavėme paša- 
linti lyg inkstų akmenis, kad juos išsiurbtų ir iššlapintų kartu su 
prisiminimais, prisiminimų čiurkšlė / atmintis / sielos diurezė / 
neatleistinas bailumas / tarytum, — pabrėžė paskaitoje Nr. 14 prof. 
Martensas, kuris nulipo nuo katedros ir dabar ėjo prie Gouldo — 
tarytum 
žmogus, pakerėtas juodos smailios pakulnės, tą akimirką būtų 
jis pats: turėtų jo biografiją, jo atmintį. Tai apgaulė. Akys, ma- 
tančios blyksnius, yra nepakartojami pasaulio terminalai. Jos yra 
deriniai jau įvykusių dalykų, objektyvūs galimybių, tą pat aki- 
mirką suplaukusių į vieną vietą, žvaigždynai. Ten nėra nieko sub- 
jektyvaus. Kiekvienas blyksnis — objektyvumo apraiška. Tikru- 
mas pašalina realybę 
tik pagalvok apie akis, kurios gali būti tik 
realios, ir nieko daugiau, 
akis be istorijos paskui, 
tik paskui yra istorija paklausyk, paskui, tik paskui yra istorija, 
siekiant 


įamžinti blyksnį, jis paverčiamas istorija, 

kiek tai įmanoma 
pagalvok apie protą, kuris gali tai padaryti, 
koks lengvumas, ko- 
kia jėga, kad išlaikytum blyksnį visą tą laiką, kurio reikia, kad pa- 
matytum jį virstant istorija 
tai reiškia kurti istorijas, tai reikėtų mo- 
kėti, nesiliaujant klausytis, laukiant blyksnio ašmenyse slypinčio 
rėžio, perimant jo žingsnį ir matą, kvėpavimą, eiseną, einant jo 
takais, alsuojant jo ritmu, kol galų gale rankoje, balse rasis toji 
laike atsivėrusi akimirka, sušvelninta istorijos linkio, užaštrinta is- 
torijos tiesiosios 
ar gali įsivaizduoti gražesnį veiksmą? — klausė 
prof. Martensas paskaitoje Nr. 14. 
Prof. Martensas Gouldui dėstė kvantinę mechaniką. Jo aistra 
buvo dviračiai, nuo kurių, beje, dažnai krisdavo dėl neišgydyto 
labirintito. Jo senelis kovėsi prie Šarlotenburgo, ir jis tai galėjo 


įrodyti. Taip sakydavo. 


/ 


Ki graži scena buvo valgiaraščio. Salūne. Ne valgiaraštyje. Sce- 
na. Ji vyko salūne. 

Kur tvyrojo daiktų, balsų, triukšmo, spalvų šurmulys, neuž- 
mirštant, kalbėjo Šatsi, smarvės. Tai labai svarbu. Negalima 
užmiršti smarvės. Prakaito, alkoholio, arklių, išpuvusių dantų, šla- 
pimo ir odekolono. Įsivaizduoji? Nepasakodavo toliau, kol ne- 
prisiekdavai įsivaizduojąs. 

Iš pradžių veiksmas rutuliojosi tarp Karverio, salūno šeimi- 
ninko, ir atėjūno, to paties, kuris susidūrė su seserimis Dolfin. 
Karveris visada kalbėdavo šluostydamas taures. Niekas niekada 
nematė, kad bent vieną būtų išplovęs. 

— Esi tas atėjūnas? 

— Kas čia, nauja viskio rūšis? 


— "Tai klausimas. 

— Girdėjau ir geresnių. 

— Geriausius klausimus laikome pinigingiems klientams. 

Atėjūnas deda ant prekystalio auksinę monetą ir taria: 

— Paklausykim. 

— Viskio, senjore? 

— Dvigubą. 

Šatsi sakydavo, kad šį tą dar reikėtų pataisyti, bet iš esmės jis 
buvo beveik tobulas. Turėjo omeny dialogą. 

— Visada apšaudote tuos, kurie čia atvyksta? 

— Seserys Dolfin? 

— Dvi ponios. Dvynės. 

— Taijos. 

— Graži pora. 

— Niekas nemoka taip šaudyti kaip jos, — sako Karveris ir ima 
šluostyti kitą taurę. 

— Kaip? 

— Negirdėjai istorijos su širdžių valetu? 

— Ne. 

— Toji istorija jas išgarsino. Štai kaip viskas vyksta. Jos atsistoja 
per keturiasdešimt žingsnių nuo tavęs, tu išmeti į viršų kortų malką, 
jos iššauna, surenki ant žemės nukritusias kortas ir rankoje laikai 
penkiasdešimt vieną sveiką kortą ir vieną kortą su dviem skylu- 
tėm viduryje. 

— Širdžių valetas. 

— Taip. 

— Kaskart širdžių valetas? 

— Joms patinka ta korta. Matyt, prisiminimai. 

— Kada galėčiau pamatyti triuką? 

— Niekada. Paskutinį kartą jį rodė prieš dvejus metus, ir krito 
vienas lavonas. Pakartojimo nebus. 

— Jos kažką nušovė? 

— Tokį kvailį atėjūną. Jis išgirdo istoriją apie širdžių valetą ir 
nenorėjo patikėti, kalbėjo, kad tos dvi senmergės nepataikytų į 
kortą, net jei ją susuktum ir įkištum į šautuvo vamzdį. Kartojo tai 


per dienas, kaip pamišęs kikendamas iš savo minties apie susuktą 

kortą ir iš kitko. Pagaliau seserys Dolfin nusprendė, kad jau pa- 
kaks. Jos įsiuto ne tiek dėl susuktos kortos, kiek dėl senmergių, 
čia kiekvienas žino, kad to verčiau nesakyti, bet jis vis nesiliovė, 
senmergės tą, senmergės aną. Jos stačiai pašėlo. Dar vieną viskio? 

— Pirma pasakojimas. 

— Galų gale jis susilažino iš tūkstančio dolerių, kad tos dvi sen- 
mergės niekada to nepadarys. Buvo tikras. Jos atėjo su savo šau- 
tuvais. Visas miestelis susirinko pažiūrėti. Kvailys kikeno, atrodė 
ramus, atmatavo keturiasdešimt žingsnių ir metė į viršų kortas. 
Jos dar krito lyg lapai nuo medžio, o jis jau tysojo ant žemės: du 
šūviai tiesiai į širdį. Kaip pakirstas. Seserys Dolfin pasisuko ir ne- 
tarusios nė žodžio grįžo namo. 

— Bingo. 

— Visi stovėjome kaip suakmenėję, nežinojome, kur dėti akis. 
Veriama tyla. Sujudo tik šerifas — priėjo prie lavono, apvertė jį ant 
nugaros, apžiūrėjo, lyg ko ieškotų. Paskui pasisuko į mus purty- 
damas galvą ir šypsodamasis. 

Karveris liovėsi šluostyti taurę. Jis irgi šypsojosi. 

— Tas kvailys norėjo visus pergudrauti. Ištraukė iš malkos šir- 
džių valetą ir paslėpė. Atspėk, kur. 

— Liemenės kišenėje. 

— Tiesiai prie širdies. Vis dar prisimenu tą kortą. Aptaškytą 
krauju. Viduryje — dvi skylutės, lyg parašas. 

— Karveri, viskio. 

— Taip, senjore. 

Teismo procese, pasakojo Šatsi, teisėjas savo, knygose ieš- 
kojo straipsnio, kuris leistų nužudyti sukčių ir žudikas nebūtų 
pakartas. Tačiau nerado. Tada tarė: „Velniop, išteisintos“. Pa- 
sivedėjo į šalį šerifą ir kažką jam pasakė, jam vienam. Paskui 
nusigėrė, juodai. 

— Karveri? 

— Taip, senjore. 

— Kodėl aš gyvas? 

— Čia salūnas, bažnyčia toliau, kitoje gatvės pusėje. 


— Kodėl aš čia ir geriu viskį, jei seserys Dolfin į mane šovė? 

— Tušti šoviniai. Seserys to nežino, juos tiekia Trumanas, rau- 
doni 44—40 kalibro „Morganai“, puikus darbas, visai kaip tikri. 
Bet tušti. Šerifo įsakymas. 

— Jos to nežino? 

Karveris gūžtelėjo pečiais. Atėjūnas ištuštino taurę. Prakaito, 
alkoholio, arklių, išpuvusių dantų, šlapimo ir odekolono kvapas. 
Jei paklausdavai Šatsi, kuo, po velnių, čia dėtas valgiaraštis, ji at- 
sakydavo, kad dėtas, ir dar kaip. Nusiramink, tai tik pradžia. 

Vonia buvo laiptų viršuje, todėl eidama miegoti Šatsi užlipo į 
antrą namo aukštą ir praėjo pro vonią. Viduje buvo Gouldas. Pro 
duris sklido jo balsas. Jo balsas, skleidžiantis balsus. 

— Žinok, Lari, mes ne tavo sumautame koledže... Žiūrėk į ma- 
ne ir kvėpuok... nagi, kvėpuok... VIEŠPATIE, TIK ATSARGIAU! 

— Mokytojau, man prakirstas antakis. 

— Vis tiek atsargiau, dėl Dievo... Lari, klausyk, ar klausai 
manęs? 

— Taip. 

— Jei nesiliausi vaizdavęs ponaičio, jis išsiųs tave namo su kitu 
veidu. 

— Taip. 

— Ar norėtum kito veido? 

— Ne. 

— Kvėpuok... gerai... sumautas ponaitis... 

— Aš nesu... 

— ESI, PASIBJAURĖTINAS SUMAUTAS PONAITIS, kvė- 
puok... duokit jam vandens... VANDENS... klausyk manęs, klau- 
sai? Lūkuriuodamas niekaip jo nepričiupsi, supratai? 

— Arčiau, Lari, privalai prie jo prisiartinti, pasitikti jo kumš- 
čius, privalai jų ieškoti, supratai, liaukis bėgęs, tu čia ne tam, kad 


gražiai atrodytum nuotraukose, pasitik jo kumščius, PALIK TĄ 

VANDENĮ, kai pajusi jo kumščius, vadinasi, stovi tinkamu atstu- 
mu, tada imkis darbo, smūgiuok kaire į kepenis iš apačios, jo 
gynyba tokia, kad tilptų šaldytuvas, LARI! 

— Taip. 

— Pulk ant jo kumščių, paskui trenk. Pakartok. 

— Ranka... man skauda ranką... 

— DĖL DIEVO, PAKARTOK! 

— Pulk ant jo kumščių... 

— Pulk ant jo kumščių, Lari. 

GONGAS! 

— Eik velniop, Lari! 

— ... velniop. 

Trečias raundas „Ioyota Master Building“ ringe, Laris Gorma- 
nas ir Leonas Sobilas. Po aštuonių raundų Gormano veidas jau 
paženklintas, Sobilas laikosi ringo vidurio... savo įprastinės po- 
zos, ne itin elegantiškos, tačiau veiksmingos... didis kovotojas, pri- 
siminkite jo susitikimą sų Harderiu... dvylika žiaurių raundų... 
Staigus Sobilo smūgis kaire, dar kartą... Gormanas traukiasi, Gor- 
manas prie virvių, paskui elegantiškai išsisuka... 

LARI, KAS ČIA DABAR? DĖL DIEVO, JUK ČIA NE TANGO 

Sobilas jo nepaleidžia, dar vienas smūgis, ir dar... kablys deši- 
ne, DVIGUBAS SMUGIS KAIRE, GORMANAS SUSVYRUOJA, 
IEŠKO KAMPO, VISI PAŠOKA... Sobilas spaudžia, Gormanas 
susirietęs kampe... 

LARI, DABAR! 

GORMANO SMŪGIS IŠ APAČIOS, KABLYS DEŠINE, 
SMUGIS KAIRE, ATRODO, ATAKA PAVYKO, SOBILAS TRAU- 
KIASI Į RINGO VIDURĮ 

PO VELNIŲ, LARI, DABAR... 

Gormanas jį persekioja... rankos nuleistos prie liemens, ger- 
biami klausytojai, tikrai keistas vaizdas... Sobilas sustoja... Gor- 
manas svyruoja visu kūnu, jo apsauga žema... Sobilo smūgis, Gor- 
manas išsisuka IR ATSIDURIA SOBILO GLĖBYJE, 

SMŪGIS DEŠINE 

TIESUS SMŪGIS DEŠINE... 

KAIRĖ 

KABLYS KAIRE... 

IR DEŠINE 

KABLYS DEŠINE, SOBILAS ANT GRINDŲ, ANT GRINDŲ, 
SOBILAS ANT GRINDŲ, MIRTINA KOMBINACIJA, SOBILAS 
ANT GRINDŲ, ATRODO, NETURI JĖGŲ ATSISTOTI... 
KAIRĖ DEŠINĖ KAIRĖ DEŠINĖ SVAIGINAMAI GREITAI... 
SOBILAS BANDO ATSISTOTI... ATSISTOJA, SOBILAS STOVI, 
BET SKAIČIAVIMAS BAIGTAS, SOBILAS STOVI, BET VISKAS 
JAU BAIGTA, BAIGTA, TEISĖJAS NUTRAUKIA VARZYBAS, 
VISKAS BAIGTA, PO TREČIO RAUNDO PIRMOS MINUTĖS 
IR ŠEŠIOLIKOS SEKUNDŽIŲ TECHNINIS NOKDAUNAS, 
GERBIAMI KLAUSYTOJAI, LARIUI GORMANUI TEREIKĖJO 
AKIMIRKĄ PARODYTI KLASĘ, KAD LAIMĖTŲ PERGALĘ 
ČIA, „TOYOTA MASTER BUILDING“ RINGE... 

— Po velnių, kur išmokai šį tango žingsnį? 

— Koledže, Mokytojau. 

— Nekalbėk nesąmonių. 

— Jei norite, galiu išmokyti. 

— Nagi, užsimesk šitą ant nugaros. 

— Koks mano veidas? 

— Tavo. 

— Puiku. 

Sušniokščia nuleidžiamas vanduo. Pasigirsta vandens kliokimas 
iš čiaupo, dantų šepetėlio šiurenimas. Paskui tyla. Durys atsidaro 
ir pasirodo Gouldas su pižama. Šatsi žiūri į jį nejudėdama. 

— Kas tai? 

— Kas? 

— Ta televizija. 

— Tai radijas. 

— Ą. 

— "Tas Sobilas kietas. 

— Italas? 

— Argentinietis. Kovotojas. Bjaurus pažiūrėti, bet kietas. Dar 


niekada nebuvo atsidūręs ant grindų. 

— Gouldai? 

— Taip. 

— Kodėl tau vonioje tiesiog nepasimasturbavus, kaip daro kiti 
berniukai? 

— Aš tai darau lovoje, ten patogiau. 

— Teisingai. | 

— Labanakt. 

— Labanakt. 

V 

Seštadienį Šatsi visus pakvietė pietų, todėl popietę jie praleido 
kirpdamiesi plaukus pas Vizvondką, kirpėją. Ten knibždėte knibž- 
dėjo žmonių, už durų nusidriekė eilė. Šeštadieniais visi kirpdavo- 
si plaukus. 

— Mano namuose šeštadieniais visi maudosi vonioje, — tarė Dy- 
zelis. 

Kažkas, išmuilintas iki pat šnervių, sėdėjo išsidrėbęs ant kėdės 
ir be paliovos krenkštė, bet tokioje padėtyje negalėjo spjaudytis, 
todėl laikė skreplius burnoje. Šiurpas nukrėsdavo pagalvojus, ką 
jis išspjaus, kai tik pasitaikys tinkama proga. Palubėje sukosi ru- 
tuliai, šiurendami plaukus, šerius, seną briliantino reklamą ir ode- 
kolono kvapą. Geltonos sienos, veidrodžiai su Vizvondko širdyje 
niekada nesenstančios Bridžit Bardo nuotraukomis — kalbama, 
kad savo šalyje jis buvo kunigas, paskui atsitikusi kažkokia istorija 
su mergaitėmis ar panašiai. Dabar Vizvondkas buvo kirpėjas: ket- 
virtadieniais kirpdavo plaukus veltui, „aš žinau, kodėl taip darau, 
bet jums niekada to nepasakysiu“. Pumerangas liepdavo jį nu- 
skusti plikai, Gouldas sakydavo „prašau nukirpti mane kiek gali- 
ma mažiau“. Dyzelis netilpo nė ant vienos kėdės, todėl stovėdavo 
atsirėmęs į kriauklę, o Vizvondkas pasistatydavo suoliuką, užlip- 
davo ir nulipdavo: kirpo su skyrimu per vidurį. Bet dabar jie visi 
kaito eilėje ir laukė. 


— Techninis nokautas trečiame raunde, — tarė Gouldas. 

— Mėšlas, — tarė Dyzelis, iš kišenės traukdamas riebaluotą ban- 
knotą ir paduodamas jį Pumerangui. — Gal paaiškintum, kaip visą 
tą laiką jis išsilaikė ant kojų? 

— Jau sakiau, jis tikra rakštis. 

— Negalima skubinti menininkų, o Gormanas yra menininkas, — 
nepasakė Pumerangas, įsidėdamas jį į kišenę. 

— O ką sako Mondinis? — paklausė Dyzelis. 

— Būtumėt matę Mondinio veidą, jis nenorėjo nieko sakyti. 
Tik pratarė, kad Laris gudrauja, lipa į ringą šokti tango. 

— Baila baila. 

Kitas, pasakė Vizvondkas. 

Mondinis buvo Lario treneris. Mokytojas, kaip jie jį vadino. 
Tas, kuris jį atrado. Jo plaukai buvo kieti ir garbanoti lyg kempinė 
indams plauti. Jis turėjo savo istoriją. 

PUMERANGAS: Mondinis dirbo skardininku, mažai ką iš- 
manė, tačiau dirbo. Taisė vienos sporto salės išvietę ir įsimylėjo 
boksą. Per pirmąsias varžybas šešis kartus atsidūrė ant ringo grin- 
dų. Sugrįžęs į rūbinę apsirengė, išėjo ir palaukė to, kuris jį ko- 
čiojo. Jo vardas buvo rusiškas, Kozalkevas. Nuo patirtų smūgių 
Mondinis vos laikėsi ant kojų, tačiau vogčiomis pasekė jį iki ba- 
ro. Mondinis irgi įėjo į vidų. Užsisakė alaus ir prisėdo prie ru- 
so. Kiek palaukė, paskui tarė: „Išmokyk mane“. Kozalkevas jau 
penkiasdešimt keturis kartus buvo kovęsis ringe, jis parduoda- 
vo susitikimus, o kartais kaudavosi su pradedančiaisiais, kad bent 
kiek pataisytų savo įvaizdį. Eik velniop, atsakė. Mondinis ramiai 
išpylė alų jam ant kelnių. Jie sukėlė peštynes, spardėsi ir svaidė 
stiklines, kol pagaliau buvo įgrūsti į komisariato areštinę. Va- 
landą sėdėjo vienudu prietemoje ir tylėjo. Paskui rusas pasakė: 
boksuojiesi, kai esi alkanas. Ryte jie jau mokėsi taip smūgiuoti 
priešininkui į inkstus, kad nepastebėtų teisėjas, ir protestuoti, 
jog priešininkas išsisukinėja. Smūgis į inkstus — toks dalykas, 
kad suskausta net akių obuoliai. 

DYZELIS: Mondinis sakydavo, kad boksuotis galima išmokti 
per vieną naktį. Kovoti mokaisi visą gyvenimą. Jis liovėsi sulaukęs 


trisdešimt ketverių. Sportinė karjera panaši į daugelio kitų — vie- 

nos įsimintinos varžybos. Dvylika raundu su Bariu „Kingu“ Muzu 
Atlantik Sityje. Abu pabuvojo ant grindų po keturis kartus. Atro- 
dė, lyg norėtų vienas kitą užmušti. Paskutiniame raunde stovėjo 
įsirėmę vienas į kitą, išsekę, suglaudę galvas, jų kumščiai karojo 
lyg bejėgiai vėzdai. Tas paskutines tris minutes jie keikė vienas 
kitą lyg vežikai. Galiausiai nugalėtoju buvo pripažintos Muzas, jis 
surinko daugiau taškų. Mondinis stengėsi tai pamiršti. Bet kartą, 
kai visi sėdėjo priešais televizorių ir klausėsi žinių apie žmogžu- 
dystę Atlantik Sityje, kažkas išgirdo jį murmant: gražus miestas, 
sykį praleidau ten savaitę, vieną sekmadienio vakarą. 

— Žilus plaukus dažysime? — paklausė Vizvondkas. Pirmadie- 
niais, laisvą dieną, jis lankydavo kapines — atrodė, visur turi gimi- 
nių. O vakarais namuose skambindavo gitara. Kaimynai atsidary- 
davo langus ir klausydavo. 

PUMERANGAS: Mondinis metė boksą būdamas trisdešimt 
ketverių. Paskutinį kartą susitiko su juodžiu iš Filadelfijos, šis irgi 
buvo bebaigiąs savo karjerą. Kai pamatė jį išeinant į ringą, Mon- 
dinis šūktelėjo žmonai, kuri visada sėdėdavo pirmoje eilėje: | 

— Paėmei pinigų? 

— Taip. 

— Gerai. Statyk visus už mane, taškais. 

— Bet... 

— Nesiginčyk. Už mane, taškais. Tikėkimės, kad jis išsilaikys 
ant kojų iki galo. 

Mondinis parkrito antrame raunde, paskui septintame. Kovėsi 
neblogai, bet vis nepastebėdavo prakeikto kairiojo kablio. Juodis 
buvo puikiai jį įvaldęs, nepamatydavai, kada smogdavo. Dešimta- 
me raunde po vieno iš tokių smūgių išsitiesė ilgam. Mondiniui 
viskas susiliejo akyse. Paskui pamatė žmoną, žiūrinčią į jį, palin- 
kusią virš gulto rūbinėje. Bandė nusišypsoti. 

— Nesijaudink. Pradėsime viską iš pradžių. 

— Jau padaryta, — atsakė žmona. — Pastačiau viską už tavo prie- 
Šininką. 

Už tuos pinigus jis atidarė sporto salę. Ir tapo Mondiniu, tik- 


ruoju. Mokytoju. Kito tokio nė su žiburiu nerasi. 

Po firmos „Berbaluz“ (dažai ir šampūnai) kalendoriumi sėdė- 
jęs vaikinas staiga pradėjo virpėti lyg apsėstas. Virpėjo siaubingai, 
visu kūnu. Nuslydo nuo kėdės ir susmuko ant grindų. Iš burnos 
jam virto putos, jis griežė dantimis. Kaskart įkvėpdamas švokštė 
taip, kad kūnu perbėgdavo šiurpas. Vizvondkas pasisuko į jį su 
žirklėmis ir šukomis rankose. Visi žiūrėjo, niekas nė nekrustelė- 
jo. Storulis gretimoje kėdėje paklausė 

— Kas jam pasidarė? 

Niekas neatsiliepė. Vaikinui buvo visai blogai, rankomis ir ko- 
jomis jis daužė grindis, galva lakstė tarsi atskirai nuo kūno, akys 
išsprogo, putos virto išterliodamos visą veidą. 

— Šlykštu! 

Storulis atsistojo, ėmė spoksoti į priešais tysantį vaikiną ir del- 
nais vis braukė per švarką lyg norėdamas jas nusivalyti. Buvo iš- 
blyškęs, prakaito nuberta kakta. 

— Sustabdykite jį! Tai nepadoru! 

Vizvondkas negalėjo pajudėti. Kažkas atsistojo, bet niekas ne- 
drįso prieiti. Likęs sėdėti senukas sumurmėjo kažką panašaus į 

— Leiskite jam kvėpuoti... 

Vizvondkas tarė 

— Telefonas... 

Vaikinas trankė galva grindis, nedejavo, ne, tik siaubingai 
švokštė... 

DYZELIS: Gražią sporto salę. Mondinio sporto salę. Tiesiai 
virš durų, kad nebūtų dviprasmybės, puikavosi užrašas raudono- 
mis raidėmis: „BOKSUOJIESI, KAI ESI ALKANAS“. Dar buvo 
jaunojo Mondinio, atkišusio kumščius, nuotrauka, ir Rokio Mar- 
čiano nuotrauka su autografu. Salėje stovėjo žydras ringas, kiek 
mažesnis už įprastinį. Ir daug mankštiklių. Mondinis pradėdavo 
darbą trečią valandą dienos. Pirmiausia įjungdavo laikrodį, skai- 
čiuojantį raundų laiką. Jis buvo tik su viena rodykle, apsukęs tris 
ratus suskambėdavo ir minutei sustodavo. Mondinis turėjo tarsi 
sąlyginį refleksą. Suskambus laikrodžiui, nusispjaudavo ant grin- 
dų ir nusišypsodavo, lyg būtų iš kažkur išnešęs sveiką kailį. Gyve- 


no savo laiku, suskirstytu į raundus po tris minutes su minutės 

pertrauka. Vėlai vakare užrakindavo sporto salę ir paskiausiai tam- 
soje išjungdavo laikrodį. Tada eidavo namo, panašus į laivą nu- 
leistomis burėmis. 

PUMERANGAS: Keletą mokinių jis atvedė prie šalies čem- 
pionų laurų, jie nebuvo ryškūs talentai, bet jis mokėjo juos ap- 
doroti. Sekindavo fiziniais pratimais, paskui, kai šie prinokda- 
vo, atsisėsdavo priešais ir pradėdavo kalbėti. Apie viską. Kartu 
ir apie boksą. Po pusvalandžio jie atsistodavo — nieko nebūtų 
galėję pakartoti. Bet kai pakildavo boksuotis į žydrąjį ringą, pri- 
simindavo viską — kaip saugotis, kaip apsimesti, kad smūgiuoji 
kabliu, kaip apeiti kairiarankius. Mondinis juos stebėdavo atsi- 
rėmęs į aptvarą, tylėdamas, nepraleisdamas menkiausio jude- 
sio. Paskui, netaręs nė žodžio, liepdavo eiti namo. Rytojaus die- 
ną viskas prasidėdavo iš naujo. Mokiniai juo pasitikėjo. Jis mo- 
kėjo iš kiekvieno išspausti tai, kas geriausia. Bet kai geriausia 
būdavo nenumaldomas noras juos pritrėkšti kiekvieną kartą, kai 
tik jie atsidurdavo ringe, Mondinis kurį nors vakarą pasivedė- 
davo juos į šalį ir tardavo: „Parvešiu tave namo, gerai?“ Įsodin- 
davo į savo dvidešimties metų senumo limuziną ir nuveždavo 
namo kalbėdamas apie visai ką kita. Išlipę iš automobilio, kartu 
palikdavo ir ringą. Jie tai žinodavo. Kai kurie pasakydavo: gaila. 
Jis gūžtelėdavo pečiais. Viskas būdavo baigta. Taip tęsėsi šešioli- 
ka metų. Tada pasirodė Laris Gormanas. 

Vaikinas pradėjo šlapintis. Jo kelnės išsipūtė, paskui šlapimas 
pasruvo grindimis. Storulis sukiojosi aplink netverdamas pykčiu: 

— Mižnius, šlykštynė... po velnių, liaukis, kalės vaike, liaukis 
pagaliau! | 

Daugiau nė vienas nedrįso prisiartinti, vaikinas raitėsi, storulis 
buvo baisiai įsiutęs. 

Jis vis rėkė. 

— Liaukis, kalės vaike, girdi? Liaukis! Tas kalės vaikas apsimyžo, 
po velnių, kokia šlykštynė, jis apsimyžo lyg gyvulys... 

Sustojo priešais ir staiga spyrė jam į šoną, paskui pasižiūrėjo į 
batą, juodą minkštos odos batą, pasižiūrėjo, ar neišsitepė, ir galu- 


tinai sužvėrėjo. 

— Mižnius, šlykštynė, bjaurybė, neįmanoma, tiesiog šlykštu, pri- 
verskite jį liautis! 

Ir pradėjo spardyti, kur pakliuvo. Tada Vizvondkas žingtelėjo 
du žingsnius į priekį. Rankoje laikė žirkles. Laikė jas kaip durklą. 

— Liaukitės, pone Abneri, — pasakė. 

Storulis jo neišgirdo. Lyg pamišęs spardė vaikino kūną. Rėkė ir 
spardė, vaikinas nesiliovė tirtėjęs, apsiputojusiu veidu, kartkar- 
tėm sušvokšdamas, bet jau tyliau, tarsi iš tolo. Visi stovėjo lyg 
suakmenėję. Vizvondkas žingtelėjo dar du žingsnius į priekį. 

DYZELIS: Lariui Gormanui tada buvo šešiolika. Gražiai sudė- 
tas, vidutinio ūgio, dailaus veido, nepanašus į boksininką, iš geros 
šeimos, gyveno prabangiame rajone. Vieną vėlų vakarą įėjo į salę. 
Ir paklausė, kur Mondinis. Mokytojas stovėjo atsirėmęs į aptvarą 
žiūrėdamas į du besiboksuojančius. Šviesiaplaukis vis atidengda- 
vo dešinį šoną. Priešininkas buvo negailestingas. Mokytojas suir- 
zęs kramtė lūpas. Laris priėjo prie jo ir tarė: „Sveiki, aš vardu 
Laris, norėčiau boksuotis“. Mondinis atsisuko, ilgokai žiūrėjo į jį, 
paskui parodė raudoną užrašą virš durų ir vėl pasisuko į besikau- 
nančius. Laris net nepasuko galvos. Užrašą jau buvo perskaitęs. 
BOKSUOJIESI, KAI ESI ALKANAS. Tiesą pasakius, dar nevaka- 
rieniavau, tarė. Suskambo laikrodis, tiedu liovėsi talžyti vienas ki- 
tą, Mondinis nusispjovė ant grindų, pasakė: „Labai šmaikštu. Eik 
lauk“. Kitas gal būtų išėjęs. Tačiau Laris buvo kitoks, jis niekada 
neišeidavo. Atsisėdo ant suoliuko kampe ir nepajudėjo iš vietos. 
Mondinis dirbo dar porą valandų, paskui salė pradėjo tuštėti, vy- 
rai pasiimdavo savo daiktus ir išeidavo. Liko tik juodu. Mondinis 
užsivilko apsiaustą tiesiai ant treningo, išjungė šviesą, nuėjo prie 
laikrodžio ir pasakė: „Jei kas ateitų — aplok“. Išjungė laikrodį ir 
išėjo. Kai kitos dienos trečią valandą sugrįžo į salę, rado joje Larį. 
Sėdintį ant suoliuko. „Pasakyk bent vieną rimtą priežastį, kodėl 
turėčiau tave treniruoti“, — tarė jam Mondinis. „Kad pajustum, 
ką reiškia treniruoti būsimąjį pasaulio čempioną“, — atsakė Laris. 

PUMERANGAS: Tam tikra prasme Mondinis jo nekentė. Ta- 
čiau metus sekino pratybomis. Formavo kūną. Sakydavo, kad va- 


lo nuo jo pinigus. Laris dirbo nesiginčydamas, stebėdamas kitus, 

mokydamasis. Būtų buvęs pavyzdingas mokinys, jei ne įprotis ne- 
laikyti liežuvio už dantų. Kalbėdavo be paliovos. Pradėdavo vos 
tik kas nors užlipdavo į ringą. Nesvarbu, šokinėdavo per virvutę 
ar gulėdamas ant žemės darydavo aštuoniasdešimtąjį atsilenki- 
mą. Pradėdavo sulig pirmuoju smūgiu. Kalbėti. Taisydavo, pata- 
rinėdavo, pykdavo. Paprastai pusbalsiu, bet įkyrėdavo. Vieną va- 
karą, praėjus metams nuo tos dienos, kai pirmą kartą pasirodė 
salėje, ringe kovėsi dviese, o jis nesiliovė kalbėti. Piktinosi, kad 
vienas iš varžovų, žemesnysis, nemoka slėpti smūgių. Ir per lėtai 
juda. „Kas tau, pridėjai batus?“ — kalbėjo. Mondinis davė ženklą 
tiems dviem sustoti. Žemesniajam liepė išeiti iš ringo, pasisuko į 
Larį ir tarė: „Lipk“. Užmovė jam bokso pirštines, uždėjo šalmą ir 
dantų apsaugą. Laris dar niekada nebuvo kovęsis ringe ir per visą 
savo gyvenimą niekam nebuvo sudavęs. Priešininkas buvo leng- 
vasvoris, šešios kovos, visas laimėjo. Bokso viltis. Pažvelgė į Mo- 
kytoją nežinodamas, ką turėtų daryti. Mondinis linktelėjo galvą 
lyg sakydamas: „Negailėk, jei kas, tave sustabdysiu“. Laris pasi- 
rengė gintis. Kai jo akys susidūrė su priešininko akimis, nusišyp- 
sojo ir klebindamas dantų apsaugą tarė: „Bijai?“ 

Vizvondkas dabar stovėjo prieš pat storulį. Tas, rodos, jo nė 
nematė. Nesiliovė rėkdamas spardyti tą vaikiną lyg išprotėjęs. 

— Šunsnukis, kalės vaike, tokias šlykštynes daryk namuose, ten 
gali ir nudvėsti, bet mane palik ramybėje, supratai, čia padori 
vieta, pasakykite jam, čia padori vieta, jis negali sau leisti... 

Storulis dairėsi aplink. Ieškojo pritarimo, tačiau visi stovėjo 
lyg suakmenėję, žiūrėjo nejudėdami, sustingę, nė vienas nepajėgė 
atitraukti akių. Gyvas atrodė tik Vizvondkas su žirklėmis rankoje. 

— Pone Abneri, pasitraukit, — tarė garsiai. 

Tada ponas Abneris, nesiliaudamas rėkti, uždėjo koją ant vaiki- 
no veido, tiesiai ant seilių, ir timptelėjęs aukštyn kelnių klešnę, 
kad neišsiteptų, pradėjo trinti lyg norėdamas užgesinti milžinišką 
cigaretę. Vizvondkas žingtelėjo pirmyn ir įsmeigė žirkles jam į 
šoną. Kartą, paskui antrą, tylėdamas. Storulis pasisuko apstulbęs 
ir, kad išsilaikytų nepargriuvęs, turėjo nukelti koją nuo vaikino 


veido. Svyravo, bet jau neberėkė, priėjo prie Vizvondko, suėmė jį 

už kaklo ir suspaudė abiem rankom, kraujas sruvo jam per švarką 
ir kelnes. Vizvondkas vėl pakėlė žirkles ir smeigė jam į kaklą, pas- 
kui, kai storulis susvyravo, į krūtinę. Žirklės sulūžo. Storuliui iš 
kaklo pulsuodamas švirkštė kraujas, taškydamasis po kambarį. Jis 
susmuko ant žemės apversdamas žurnalinį staliuką. Vaikinas te- 
begulėjo, girdėjosi, kaip jo galva daužosi į grindis, jis nesiliovė nė 
minutės, buvo lyg išprotėjęs laikrodis, negalėjo nurimti nė viena 
jo kūno dalis. Regis, nurimo tik kvėpavimas. Vizvondkas išmetė 
ant grindų žirklių rankenėles. Ašmenys, srūdamos krauju, kyšojo 
iš pono Abnerio krūtinės. 

DYZELIS: Praėjo trys minutės, suskambo laikrodis. Mondinis 
tarė: „Gana“. Nuėmė Lario šalmą ir pradėjo atseginėti pirštines. 
Laris buvo uždusęs. Mondinis tarė: „Nuvešiu tave namo“. Kiek 
užtruko, kol dvidešimties metų senumo limuzinas pasiekė tur- 
tuolių rajoną. Sustojo prieš namą, vien langai ir žibintai. Mondi- 
nis išjungė variklį ir pasisuko į Larį. 

— Per tris minutes nesudavei nė vieno smūgio. 

— Per tris minutes nepraleidau nė vieno smūgio, — atsakė Laris. 

Mondinis įsmeigė akis į vairą. Tiesa. Visą raundą Laris judėjo 
nepaprastai greitai, lyg būtų riedėjęs ant ratukų. Priešininkas smū- 
giavo kaip mokėdamas, tačiau jo nepasiekė. Nulipo nuo ringo 
įsiutęs it žvėris. 

— Lari, tai ne boksas. 

— Nenorėjau jo sužeisti. 

— Nekalbėk niekų. 

— Tikrai, nenorėjau jo... 

— Nekalbėk niekų. 

Mondinis žvilgtelėjo į namą. Jis atrodė lyg laimę reklamuojan- 
tis plakatas. 

— Po velnių, kodėl tu nori boksuotis? 

— Nežinau. 

— Tai ne atsakymas. 

— Tą patį sako ir mano tėvas. „Tai ne atsakymas“. Jis advokatas. 

— Matyti. 


— Gražus namas? 

— Matyti iš tavo veido. 

Jie dar kiek pastovėjo apsupti turtuolių tylos. Laris žaidė su ma- 
šinos pelenine. Atidarydavo ją ir uždarydavo. Mondinis su niekuo 
nežaidė, jis galvojo apie tai, ką šiandien pamatė ringe: didžiausią 
talentą, koks kada nors buvo pakliuvęs jam į rankas. Turtingas, ad- 
vokato sūnus, neturintis nė menkiausios priežasties boksuotis. 

— Susitiksim rytoj, — tarė Laris atidarydamas peleninę. 

Mondinis gūžtelėjo pečiais. 

— Eik velniop, Lari. 

— Velniop, — džiugiai atsakė šis ir nuėjo namo. 

Nuo šios akimirkos jie visada taip atsisveikindavo. Per varžybas 
irgi — kampe, suskambėjus gongui, Laris atsistodavo, Mondinis 
patraukdavo kėdutę, ir juodu atsisveikindavo. 

— Eik velniop, Lari. 

— Velniop. 

Paskui Laris lipdavo į ringą ir nugalėdavo. Dvylika susitikimų iš 
eilės. Tryliktąjį kovėsi su Sobilu. | 

Vizvondkas parklupo. Vaikinas ant grindų tebesitampė. Per met- 
rą nuo jo storulis taškėsi krauju, išsproginęs akis, graibydamas 
rankomis orą. Stovintieji aplink budo iš apžavų. Kažkas pabėgo. 
Prie Vizdvonko priėjo dviese ir, kažką kalbėdami, pakėlė. Kažkas 
paskambino ir iškvietė policiją. Gouldas pasijuto išstumtas į pir- 
mąsias gretas, per porą žingsnių nuo tų dviejų kūnų, šokčiojančių 
lyg žuvys žvejo skiaurėje. Norėjo pasitraukti, bet nepajėgė. Staiga 
pajuto siaubingą dvoką. Pasisuko ir ant veidrodžio pamatė ne- 
spalvotą nuotrauką — futbolo komandos žaidėjai pozavo supra- 
kaitavę, laimingi, ant žemės, viduryje, stovėjo didžiulė taurė. Al- 
kūnėmis prasibrovė prie nuotraukos ir sustojo atsirėmęs į kriauklę. 
Pabandė atsiriboti nuo aplinkos, pradėjo nuo dešiniojo sparno 
puolėjo: jis stovėjo su marškinėliais ir kelnaitėmis, nusmukusio- 
mis kojinėmis, idiotiškais ūsais, žvėriškai liūdnai išsišiepęs. Lais- 
vasis žaidėjas buvo vienintelis nesuprakaitavęs ir aukščiausias iš 
visų: lengvai atpažįstamas. Saugą atpažino iš susiraukusio skru- 
džiaus veido nuotraukos krašte, o gražuolį vidurio puolėją iš to, 


kaip jis spaudžia taurės kojelę ir žvelgia tiesiai į objektyvą. Ieškoti 

gynėjų sekėsi sunkiau. Visų veidai atrodė kaip gynėjų. Mėgino 
patyrinėti kojas, tas, kurios buvo matyti. Tačiau aplink kilo sąmy- 
šis, žmonės stumdėsi, kažkas rėkė, jis nepajėgė susikaupti. Pasi- 
davė akimirką prieš suprasdamas, kad tas, apsirengęs treningu, 
bet suprakaitavęs, ir yra kairysis gynėjas, aišku, pašalintas iš aikš- 
tės. Užsimerkė. Ir pradėjo vemti. 

Vizvondkas keletą metų sėdėjo kalėjime. Kai tapo aišku, kad jis 
nepavojingas, leido jam atsisiųsdinti gitarą. Jis skambindavo kiek- 
vieną vakarą linksmas melodijas. Sėdintys kitose kamerose klau- 


sydavosi jo. 


10 


Užribis už dešiniųjų vartų. Jie stovėjo ir žiūrėjo. Prof. Taltoma- 
ras su užgesusia nuorūka lūpose. Gouldas su vilnone kepuraite 
ant galvos, susikišęs rankas į kišenes. 

Stovėjo ilgai. 

Paskui, neatitraukdamas nuo aikštės akių, Gouldas tarė: 

— Aikštėje siaučia audra. Dvidešimtoji antro kėlinio minutė. 
Perdavimas iš kairės, priešininkų komandos vidurio puolėjas, aki- 
vaizdžiai nuošalėje, sulaiko kamuolį krūtine, teisėjas švilpia, bet 
pilnas vandens švilpukas neskamba, vidurio puolėjas spiria iš visų 
jėgų, teisėjas vėl sušvilpia, švilpukas tyli, kamuolys pataiko į tin- 
klą, teisėjas mėgina švilpti pirštais, bet tik apsiseilėja ranką, vidu- 
rio puolėjas lyg apsėstas lekia kampo vėliavėlės link, nusitraukia 
marškinius, atsiremia į vėliavėlę, ima šokti kažkokį kvailą braziliš- 
ką šokį ir staiga, nutrenktas žaibo, pataikiusio tiesiai į vėliavėlę, 
suanglėja. 

Prof. Taltomaras vilkina laiką, išsiimdamas iš lūpų cigaretę ir 
nukratydamas tariamus pelenus. 

Atvejis neabejotinai sudėtingas. 

Paskui išspjauna ant žemės tabako trupinius ir tyliai surmurma: 

— Įvartis neįskaitomas, nes žaidėjas buvo nuošalėje. Vidurio 


puolėjas įspėtas, nes nusivilko marškinėlius. Išnešus žaidėjo de- 

gėsius iš aikštės, keičiami žaidėjai. Pakeitus teisėjo švilpuką ir įsmei- 
gus naują kampo vėliavėlę, žaidimas tęsiamas. Baudinys spiria- 
mas — tiksliai iš tos vietos, kur stovėjo žaidėjas, atsidūręs nuošalė- 
je. Jokių sankcijų šeimininkų komandai. To dar betrūko, kad kas 
nors turėtų atsakyti, jei varžovų vidurio puolėjui nepasisekė. 

Tyla. 

Gouldas ištaria 

— Ačiū, profesoriau 

lr nueina. 

— Laikykis, sūnau, — sumurma prof. Taltomaras nė nepasisuk- 
damas. 

Varžybų rezultatas nulis nulis. 

Teisėjas bėgioja mažai, bet savo darbą išmano. 


Suniškai šalta. 


Vaikams reikia tikrų dalykų. 


1] 


— Biusi panelę Šel. 
— Gerai. 
Gouldas perdavė ragelį Šatsi. Kitame laido gale buvo jo tėvas. 
— Klausau? 
— Panelė Šel? 
— Taip, klausau. 
— Gal jūs degalų kompanijos savininko giminė? 
— Ne. 
— Gaila. 
— Man irgi. 
— Į klausimą numeris 31 jūs atsakėte kurianti vesterną. 
— Teisingai. 
— Atsakėte, kad jūsų gyvenimo svajonė yra sukurti vesterną. 
— Taip. 
— Ar toks atsakymas jums atrodo tinkamas? 
— Kitų neturėjau. 

— Kas tai, filmas? 

— Prašau? 

— Tas vesternas... kas tai — filmas, knyga, komiksas, kas, po 
velnių, tai yra? 

— Kuria prasme? 

— Girdite mane? 

— Taip. 

— Kas tai? Filmas? 

— Apie ką jūs? 

— VESTERNAS, kas tai? 


— Vesternas. 


— Vesternas? 


— Vesternas. 


— Panele Šel? 

— Klausau. 

— Pas jus ten viskas gerai? 

— Tiesiog nuostabu. 

— Gouldas — ypatingas vaikas, ar supratote? 

— Manau, taip. 

— Nenoriu, kad jis įsiveltų į istorijas, supratote? 

— Beveik. 

— Jis privalo galvoti apie mokslą, paskui viskas ateis savaime. 
— Taip, generole. 

— Jis stiprus berniukas, jam pavyks. 

— Gali būti. 

— Girdėjote istoriją apie Choakino Murjetos ranką? 
— Prašau? 

— Choakinas Murjeta. Banditas. 

— Nuostabu. 

— Teksaso siaubas, ilgus metus Teksase jis kėlė siaubą, žiaurus 
banditas, išmanė savo darbą, per trejus metus patiesė vienuolika 
šerifų, turėjo jų visą kolekciją. 

— Tikrai? 

— Pagaliau jam sučiupti buvo pasitelkta armija. Kiek pavargusi, 
jį sučiupo. Ir žinote, ką padarė? 

— Ne. 

— Nukirto ranką, kairiąją, tą, kuria jis šaudydavo. Įdėjo į mai- 
šelį ir paleido paštu po Teksasą. Per visus miestus. Šerifas paim- 
davo maišelį, išstatydavo ranką salūne, paskui vėl įdėdavo į mai- 
šelį ir išsiųsdavo į gretimą miestą. Kaip įspėjimą, suprantate? 

— Taip. 

— Kad žmonės suprastų, kas yra stipriausias. 

— Taigi. 

— Gerai. Ar žinote, kas toje istorijoje visų įdomiausia? 

— Ne. 

— Tiesą pasakius, jie paleido po Teksasą keturias Choakino Mur- 
jetos rankas, kad būtų greičiau, tą tikrąją ir dar tris, kažkokių kitų 
suknistų meksikiečių, o vieną dieną suklydo ir į miestą, kuris va- 
dinosi Martintaunas, vienu metu atsiuntė dvi rankas, dvi Choaki- 
no Murjetos rankas, abi kaires. 

— Nuostabu. 

— Ar žinote, ką kalbėjo žmonės? 

— Ne. 

— Ir aš nežinau. 

— Prašau? 

— Ir aš nežinau. 

— Aaa. 

— Graži istorija, tiesa? 

— Taip, graži istorija. 

— Pamaniau, galėtumėt ją panaudoti savo vesternui. 

— Pagalvosiu. 

— Kai paskutinį kartą buvau namuose, šaldytuve radau geltoną 
plastmasinį lėktuvą ir telefonų knygą. 

— Dabar viskas sutvarkyta. 


— Pasitikiu jumis. 

— Neapsirinkate. 

— Tas berniukas privalo gerti pieną, pirkite tą su vitaminais. 

— Taip. 

— Ir kalcio, jam reikia kalcio, jam visada trūko kalcio. 

— Taip. 

— Kada nors paaiškinsiu. 

— Ką? 

— Kodėl esu čia, o Gouldas gyvena ten. Įsivaizduoju, kad jums 
tai neatrodo protinga mintis. 

— Nežinau. 

— Esu tikras, kad jums tai neatrodo protinga mintis. 

— Nežinau. 

— Vėliau jums paaiškinsiu. 

— Gerai. 

— Anksčiau su ta nebyle buvo bėdos. Ji šaunuolė, tačiau ben- 
drauti nebuvo lengva. 

— Įsivaizduoju. 

— Panele Šel, su jumis man ramiau. 

— Gerai. 

— Jūs kalbate. 

— Taigi. 

— "Tai siaubingai praktiška. 

— Sutinku. 

— Gerai. 

-— Gerai. 

— Prašom pakviesti Gouldą. 

— Taip. 

Gouldo tėvas skambindavo kiekvieną penktadienį, vakarais, pen- 
kiolika minučių po septynių. 


12 


Garaži Klosingtauno kekšė, labai graži. Juodi Klosingtauno kek- 
šės plaukai, labai juodi. Jos kambaryje, antrame salūno aukšte, 


dešimtys knygų, skaito jas laukdama, istorijas su pradžia ir pabai- 


72 ALESSANDRO BARICCO 


ga, jei paprašai, papasakoja. Jauna Klosingtauno kekšė, labai jau- 
na. Laikydama tave suspaudusi tarp kojų, šnabžda: mylimasai. 

Šatsi sakydavo, kad ji kainavo tiek pat, kiek keturi bokalai alaus. 

Jos troškulys — viso miestelio kelnėse. 

Tiesą pasakius, ji atvažiavo mokytojauti. Kai panelė Mekgai iš- 
važiavo, mokykla buvo paversta sandėliu. Paskui atvažiavo ji. Vis- 
ką sutvarkė, o vaikai nusipirko sąsiuvinius, pieštukus ir kita. Šatsi 
sako, kad ji savo darbą išmanė. Darė paprastus dalykus, o jos tu- 
rimos knygos buvo suprantamos. Galų gale jos patiko ir dides- 
niems berniukams, jie ateidavo kada galėdavo, mokytoja buvo gra- 
ži, ir jie pagaliau išmoko perskaityti parašus po banditų portre- 
tais, kabančiais šerifo kabinete. Tie vaikai buvo jau vyrai. Kažkurį 
vakarą ji padarė klaidą pasilikdama su vienu iš jų tuščioje mokyk- 
loje. Apkabino jį ir pamylėjo su didžiausia pasaulyje aistra. Kai 
paaiškėjo, vyrai gal būtų atleidę, tačiau moterys pasakė, kad ji yra 
kekšė, ne mokytoja. 

Teisybė, atsakė ji. 

Uždarė mokyklą ir perėjo dirbti į kitą gatvės pusę, į kambarį 
antrame salūno aukšte. Švelnios Klosingtauno kekšės rankos, la- 
bai švelnios. Ji vadinosi Fani, 

Visi ją mylėdavo, tačiau mylėjo ją tik vienas — Patas Kobanas. 
Jis sėdėdavo salūne, gerdavo alų ir laukdavo. Kai viskas baigdavo- 
si, ji nulipdavo žemyn. 

Sveika, Fani. 

Sveikas. 

Jie vaikštinėdavo nuo vieno miestelio krašto iki kito, susiglau- 
dę, tamsoje, kalbėdami apie tą nesiliaujantį vėją. | 

Labanakt, Fani. 

Labanakt. 

Patui Kobanui buvo devyniolika. Žalios Klosingtauno kekšės 
akys, labai žalios. 

Jei nori suprasti jų istoriją, kalbėjo Šatsi, privalai žinoti, kiek 
anuomet pistolete būdavo kulkų. 

Šešios. 


Ji sakydavo, kad tai tobulas skaičius. Pagalvok. Ir priversk tą 

ritmą skambėti. Šeši šūviai, vienas du trys keturi penki šeši. To- 
bula. Ar girdi paskui stojusią tylą? Tai yra tyla. Vienas du trys 
keturi. Penki šeši. Tyla. Tarsi alsavimas. Kas šeštas šūvis — alsavi- 
mas. Gali alsuoti greitai arba lėtai, bet kiekvienas alsavimas yra 
tobulas. Vienas du trys keturi penki. Šeši. Dabar alsuoja tyla. 

Kiek kulkų buvo pistolete? 

Šešios. 

Tada ji tau-papasakodavo šitą istoriją. 

Iš apačios atsklinda Pato Kobano juokas. Jam ant barzdos alaus 
putos, o rankos dvelkia arkliais. Griežia smuikininkas, jis turi mo- 
kytą šunį. Žmonės meta pinigą, šuo jį pagauna, grįžta pas šeimi- 
ninką ant užpakalinių kojų ir įdeda pinigą jam į kišenę. Smuiki- 
ninkas aklas. Patas Kobanas juokiasi. 

Fani dirba viršuje, spausdama tarp kojų piemens sūnų. Mylima- 
sai. Piemens sūnus vardu Jangas. Jis tik su marškiniais, jo juodos 
garbanos sulipusios nuo prakaito. Akyse kažkas panašu į siaubą. 
Fani jam sako, Jangai, imk mane, bet jis sustingsta ir nuslysta nuo 
jos išskėstų šlaunų — baltos kojinės su mezginiais virš kelių, ir 
nieko daugiau. Jis nežino, kur dėti akis. Paima jos ranką ir deda 
sau ant lyties. Taip, Jangai, sako ji. Glamonėja jį, Jangai, tu gražus, 
sako. Žiūrėdama jam į akis laižo sau delną, paskui vėl glamonėja, 
vos liesdama. Taip, sako Jangas. Taip. Ji suspaudžia delne jo lytį. 
Jis užsimerkia ir galvoja, kad privalo negalvoti apie nieką. Ji žiūri į 
savo ranką, paskui į prakaitą ant Jango kaktos, krūtinės, vėl į savo 
ranką, slystančią jo lytim. Jangai, man patinka tavo varpa, noriu 
tavo varpos. Jis guli ant šono pasirėmęs ranka. Ranka virpa. Eikš, 
Jangai, sako ji. Jis užsimerkęs. Eikš. Jis atsigula ant jos ir stumiasi 
tarp praskėstų šlaunų. Taip, Jangai, taip, sako ji. Jis atsimerkia. 
Akyse kažkas panašu į siaubą. Jis susiraukia ir nuslysta į šalį. Jan- 
gai, palauk, sako ji, spausdama delnais jo galvą ir jį bučiuodama. 
Palauk, sako jis. 

Iš apačios atsklinda Pato Kobano juokas. Jis žvilgteli į laikrodį 
už baro. Užsako dar vieną alaus ir žaidžia sidabro moneta, bandy- 
damas išlaikyti ją pusiausvirą ant tuščios taurės krašto. 


Fani, ar tekėsi už manęs? 

Patai, nekalbėk niekų. 

Aš rimtai. 

Liaukis. 

Fani, ar aš tau patinku? 

Taip. 

Fani, tu man patinki. 

Moneta įkrinta į taurę, Patas Kobanas apverčia taurę, moneta 
iškrinta ant medinio baro paviršiaus, išbėga likęs alus, skystis ir 
putos. Jis paima monetą, nuvalo į kelnes. Žiūri į ją. Norėtų pa- 
uostyti. Vėl deda ant taurės krašto. Dirsteli į laikrodį. Pagalvoja: 
Jangai, šunsnuki, gal jau baigsi? Saldžiai kvepia Klosingtauno kek- 
šė, labai saldžiai. 

Fani lūpos paliečia Jango lytį, jis žiūri į ją ir jam tai patinka. 
Uždeda delną jai ant plaukų ir prispaudžia. Ji paima jo ranką ir 
patraukia nesiliaudama bučiuoti. Jis žiūri į ją. Vėl uždeda delną jai 
ant plaukų, ji sustoja, pakelia į jį akis, sako, Jangai, liaukis. Tylėk, 
sako jis ir ranka stumia jos galvą prie savo lyties. Ji apžioja ją ir 
užsimerkia. Slysta vis greičiau, pirmyn atgal. Taip, kekše, sako jis. 
Taip. Ji atsimerkia, mato nuo prakaito blizgančią odą ant Jango 
pilvo. Mato lyg agonijoje susitraukiančius raumenis. Varyk, sako 
jis. Nesustok. Lyg agonija. Jis žiūri į ją. Jam patinka. Žiūri. Paskui 
uždeda rankas jai ant pečių, stipriai suspaudžia, staiga pastumia ją 
atgal ir užgriūva. Švelniau, Jangai. Ranka ieško jo lyties, jis atstu- 
mia ją. Stipriai spaudžiasi tarp šlaunų. Mėšlas, sako. Mėšlas. Jo 
plaukai prilipę prie kaktos, permirkę prakaitu. Mėšlas. Staiga vėl 
nuslysta į šalį. Ji pasuka galvą, akimirką pakelia į viršų akis ir atsi- 
dūsta. Jis mato. Mato ją. 

Patas Kobanas įsmeigia akis į laikrodį už baro. Paskui žvilgteli į 
laiptus, vedančius į antrą aukštą. Pažvelgia priešais, į pilną alaus stiklą. 

Ei, Karveri. 

Taip, Patai? 

Padėk šaltai. 

Išeini? 

Grįšiu. 

Patai, viskas gerai? 

Okay, taip, okay. 

Tvarka. 

Padėk šaltai. 

Kiek pastovi atsirėmęs į barą. Atsisuka ir žiūri į salūno duris. 
Nusispjauna ant grindų, aulinio bato padu sutrina seiles, žiūri į 
šlapias dulkes. Vėl pakelia galvą. 

Pasaugok, kad neprišlapintų, gerai? Ir šypsosi. 

Patai, kodėl neini namo? 

Pats eik, Karveri. 

Turėtum eiti namo. 

Nesakyk, ką turiu daryti. 

Karveris purto galvą. Patas Kobanas kikena. Pakelia alaus bo- 
kalą ir siurbteli. Pastato bokalą, pasisuka, žiūri į laiptus, vedan- 
čius į antrą aukštą, žiūri į juodas rodykles baltame pageltusiame 
ciferblate, tyliai ištaria „niekšas“. 

Jangas pasisuka, ištiesia ranką prie perpetės, kabančios ant 
kėdės, iš apkabos ištraukia pistoletą ir laiko jį suspaustą ranko- 
je. Vamzdžiu braukia per Fani odą. Balta Klosingtauno kekšės 
oda, labai balta. Ji nori atsistoti. Gulėk, sako jis. Laiko prispau- 
dęs pistoleto vamzdį jai po smakru. Nejudėk. Nerėk. Po velnių, 
ką darai. Tylėk. Veda pistoleto vamzdžiu per odą, žemyn. Pra- 
skečia jos kojas. Įremia pistoletą į jos lytį. Jangai, prašau, sako 
ji. Jis lėtai įstumia pistoletą. Paskui ištraukia ir vėl įstumia į vi- 
dų. Patinka? klausia. Ji pradeda drebėti. Juk to norėjai? klausia. 
Giliai įstumia pistoletą. Ji išlenkia nugarą, delnu švelniai palie- 
čia Jango skruostą. Jangai, prašau, sako. Prašau. Žiūri į jį. Jis 
sustoja. Nusiramink, sako ji. Jangai, juk tu šaunus vaikinas, tie- 
sa? Esi šaunus vaikinas. Ašaros srūva jai iš akių, per visą veidą. 
Leisk tave pabučiuoti, Jangai, man patinka tave bučiuoti, eikš, 
pabučiuok mane. Kalba tyliai, nenuleisdama nuo jo akių. Lik su 
manim, pasimylėkim, nori? Taip, sako jis. Vedžioja pistoletu, 
pirmyn ir atgal. Pasimylėkim, sako. Ji užsimerkia. Veidą iškrei- 
pia skausmo raukšlė. Jangai, maldauju. Jis žiūri, kaip pistoleto 
vamzdis įsiterpia į kūną ir išlenda. Mato kraują ant jo. Nykščiu 
pakelia pistoleto gaiduką. Man patinka mylėtis, sako. 

Eik velniop, sako Patas Kobanas. Pasitraukia nuo baro ir atsisu- 
ka. Grįšiu, sako. Praeina pro stalą, prie jo sėdi broliai Kastorpai, 
pasisveikina pakeldamas du pirštus prie skrybėlės krašto. Juodos. 

Tvarka, Patai? 

Taip, pone. 

Šiandien šuniškas vėjas. 

Taip, pone. 

Niekaip nesiliauja. 

Tėvas sako, turėtų liautis. 

"Tavo tėvas. 

Sako, kad joks žirgas negali šuoliuoti amžinai. 

Vėjas — ne žirgas. 

Mano tėvas sako, kad žirgas. 

Jis taip sako? 

Taip, pone. 

Pasakyk jam, kad kartais pasirodytų. 

Taip, pone. 

Pasakyk jam. 

Taip, pone. 

Šaunuolis. 

Patas Kobanas atsisveikina ir eina laiptų link. Žiūri į viršų ir 
nieko nemato. Palypėja keletą pakopų. Pamano, kad norėtų turė- 
ti pistoletą. Jo tėvas nenori, kad jis vaikštinėtų su pistoletu. Taip 
nepakliūsi į bėdą, sako. Į beginklį vaikiną nešaudoma. Sustoja. 
Dirsteli į laikrodį, apačioje už baro. Negali tiksliai prisiminti, kiek 
praėjo laiko. Bando prisiminti, bet negali. Žiūri iš viršaus į salūną 
ir pasijunta lyg ant šakelės nutūpęs paukštis. Būtų gera išskleisti 
sparnus, nusklęsti virš visų galvų ir nutūpti ant aklojo muzikanto 
skrybėlės. Mano plunksnos būtų juodos, blizgančios, galvoja de- 
šine ranka kelnių kišenėje čiuopdamas kietą peilio rankeną. Ne- 
didelio peiliuko, jo ašmenys užlenkti į medinį kotą. Ziūri prieš 
save ir nieko nemato. Durys uždarytos, jokio triukšmo, nieko. 
Esu kvailys, pagalvoja. Sustoja, pažvelgia žemyn, ant laiptų pako- 
pos mato savo aulinį. Nunešiotą odą dengia storas dulkių sluoks- 
nis. Užkulniu dukart kaukšteli į medį. Paskui pasilenkia ir pirštu 

nublizgina bato nosį. Tą akimirką iš viršaus atsklinda sausas šūvio 
garsas ir trumpas šūksnis. Supranta, kad viskas baigta. Girdi antrą 
šūvį, ir trečią, ketvirtą, penktą, vieną po kito. Stovi sustingęs. Lau- 
kia. Galvoje keistas svaigulys, viskas atrodo toli. Jaučia, kaip jį 
kažkas pastumia, žmonės šaukdami bėga laiptais aukštyn. Mato 
blizgantį savo aulinio bato priekį. Laukia. Bet nieko negirdi. Tada 
išsitiesia, pasisuka ir lėtai nulipa laiptais. Pereina salūną, išeina, 
užsėda ant arklio. Joja visą naktį, o auštant prijoja Abileną. Kitą 
dieną pasuka į šiaurę, perjoja Bartlborą ir Konoksą, paskui joja 
išilgai upės iki Kontertauno ir daug dienų šuoliuoja kalnų link. 
Berberis, Tukson Sitis, Polakas, iki Ful Kryko, kur eina geležinke- 
lis. Mylia po mylios joja bėgiais. Kvarcsaitas, Koltaunas, Oldbri- 
džas, paskui Raideris, Rijo Solas, Salivanas ir Prestonas. Po dvide- 
šimt dviejų dienų prijoja vietą, kuri vadinasi Stounvolas. Žiūri į 
medžių viršūnes ir skrendančius paukščius. Nusėda nuo arklio, 
paima saują dulkių ir lėtai leidžia pro pirštus. Čia nėra vėjo, pa- 
galvoja. Parduoda žirgą, nusiperka pistoletą. Perpetę, apkabą ir 
pistoletą. Vakare eina į salūną. Su niekuo nekalba, visą vakarą ge- 
ria ir žiūri. Stebi visus, vieną po kito. Paskui išsirenka vieną lo- 
šiantį vyrą: baltos rankos be nuospaudų, pentinai švyti. Barzda 
trumpai, kruopščiai pakirpta. 

Tas vyras sukčiauja, sako. 

Vaikine, kas nepatinka? 

Man nepatinka niekšai, tik tiek. 

Nešk iš čia savo mėšliną liežuvį, ir greičiau. 

Man nepatinka bailiai, tik tiek. 

Vaikine. 

Niekada nepatiko. 

Padarykim štai ką. 

Klausau. 

Aš apsimesiu, kad nieko negirdėjau, tu atsistosi, dingsi ir visą 
savo likusį gyvenimą dėkosi Dievui, kad viskas baigėsi kaip tik 
taip. 

Padarykim kitaip. Tu padėsi kortas, atsistosi ir eisi sukčiauti 
kur nors kitur. 

Vyras pastumia kėdę, lėtai atsistoja, pasisuka ir lieka stovėti, 
nuleistom prie šonų rankom, delnais glostydamas pistoletus. Žiūri 
į vaikiną. 

Patas Kobanas nusispjauna ant žemės. Atsistoja. Žiūri į savo 
aulinių galus lyg ko ieškodamas. Paskui pakelia akis į vyrą. 

Kvailys, sako vyras. 

Patas Kobanas sugriebia pistoletą. Bet neištraukia. Išgirsta šeš- 
tą šūvį. Ir nieko daugiau, niekada. 

Tyla. 

Spengianti tyla. 

Prie šaldytuvo durelių Šatsi prikabino Roberto Kertso eilėraš- 
tį. Jis jai patiko, todėl jį nukopijavo. Patiko ne visas, bet eilutė, 
kur buvo parašyta: vienu atodūsiu miršta mylimieji. Eilėraščio pa- 
baiga irgi graži, tačiau geriausias buvo tas posmas. Vienu atodūsiu 
miršta mylimieji. 

Ir dar. Šatsi nuolat niūniuodavo dainelę, kvailoką dainelę, ku- 
rią išmoko vaikystėje. Su daugybe posmelių. Jos priedainis prasi- 
dėjo taip: mūsų rojaus lankos raudonos, raudonos. Daina nebuvo 
ypatinga. Ir tokia ilga, kad pakratytum kojas, jei reikėtų visą su- 
dainuoti. Tikrai. 

Jangas mirė kameroje teismo proceso išvakarėse. Tėvas atėjo 


jo aplankyti ir, prikišęs pistoletą, šovė jam tiesiai į veidą. 


15 


(zouldą mokė dvidešimt septyni profesoriai. Bet jis labiausiai 
mėgo Mondrianą Kilrojų. Tai buvo kokių penkiasdešimties metų 
vyras keistu airio veidu (nors buvo ne airis). Nuolat avėjo pilkas 
medžiagines šlepetes, todėl visi manė, kad jis gyvena ten pat, uni- 
versitete, o kai kas manė, jog ten ir gimė. Jis dėstė statistiką. 
Kartą, įėjęs į auditoriją Nr. 6 ir atsisėdęs į pirmą pasitaikiusį 
suolą, Gouldas pamatė prof. Mondrianą Kilrojų. Keisčiausia bu- 
vo tai, kad jis verkė. Gouldas persėdo į tolimesnį suolą ir atsivertė 


knygas. Jam patikdavo mokytis tuščiose auditorijose. Paprastai 

jos būdavo be verkiančių profesorių. Mondrianas Kilrojus kažką 
tyliai pasakė, Gouldas kiek patylėjo, paskui atsakė, kad nesupra- 
to. Tada Mondrianas Kilrojus atsisuko į jį ir pasakė, jog verkia. 
Gouldas pastebėjo, kad jis neturi nosinės ar kažko panašaus, jo 
plaštakų viršus šlapias, o ašaros rieda už mėlynų marškinių apy- 
kaklės. Gal nosinaitės? paklausė. Ne, ačiū. Gal atnešti ko atsiger- 
ti? Verčiau nereikia, ačiū. Verkė toliau, be paliovos. 

Nors ir nėjprasta, tai atrodė gana logiška turint omenyje tą 
kelią, kuriuo prieš keletą metų pasuko prof. Mondriano Kilrojaus 
studijos, mat jau kelerius metus savo tyrimus jis buvo nukreipęs į 
gana neįprastą sritį: lenktus objektus. Tikslus lenktų objektų skai- 
čius nėra žinomas, ir tik Mondrianas Kilrojus, tiesa, apytikriai, 
galėjo įvertinti jų įtaką žmogaus jutimų tinklui, o paskui ir jo eti- 
nei-jausminei būsenai. Paprastai kolegų akivaizdoje jam sunkiai 
sekėsi suformuluoti klausimą, nes šie dažnai būdavo linkę pana- 
šius tyrimus laikyti „perdėm šalutiniais“ (kad ir ką toks pasaky- 
mas galėtų reikšti). Tačiau, jo giliu įsitikinimu, lenktų paviršių 
egzistavimas pasaulio realybėje — neatsitiktinis, priešingai, jis ro- 
dė kelią, kuriuo toji realybė bėgo nuo savo likimo būti stipria, 
stačiakampiškai suorganizuota ir fatališkai suspausta struktūra. 
Kaip tik tai, paties prof. Mondriano Kilrojaus žodžiais tariant, 
„paleisdavo judėti pasaulį“. Tokia prasmė gana aiškiai — ir neabe- 
jotinai įdomia forma — sklido iš jo paskaitų, ypač iš kai kurių, bet 
labiausiai iš vienos, žinomos paskaitos Nr. 11 pavadinimu, skir- 
to — būkime tikslūs — Klodo Monė kūriniui Vandens lelijos. Kaip 
žinia, Vandens lelijos yra ne vienas paveikslas, o aštuonių didelių 
sienos dekoracijų serija, kuri sudaro įspūdingą devyniasdešimties 
metrų ilgio ir dviejų metrų aukščio kompoziciją. Monė ją tapė 
daug metų, kol pagaliau 1918 metais nusprendė padovanoti savo 
Tėvynei Prancūzijai už pergalę Pirmajame pasauliniame kare. Ne- 
siliovė jos tobulinęs iki gyvenimo pabaigos, o mirė jis 1926 metų 
gruodžio penktą, nepamatęs jos viešai išstatytos. Įdomus tour de 

force*: kritikų vertinimai buvo prieštaringi — kartais šiuos kūrinius 


* Pokštas, triukas ( pranc. ). 

jie vadindavo pranašiškais šedevrais, kartais dekoracijomis, tinka- 
momis tik brasserie sienoms papuošti. Žiūrovai dar ir šiandien be 
išlygų žavisi tais paveikslais ir yra užvaldyti jų kerų. 

Kaip mėgdavo pabrėžti prof. Mondrianas Kilrojus, Vandens le- 
lijos parodo, kaip akivaizdžiai paradoksaliai — trikdančiai, kaip 
jis mėgdavo sakyti, arba, kitaip tariant, nepateisinamai pasirinktas 
siužetas: per visus devyniasdešimt metrų ilgio ir du metrus aukš- 
čio vaizduojamas tvenkinys su lelijomis. Vienas kitas probėgo- 
mis įterptas medis, gal dangaus lopinėlis, tačiau svarbiausia — 
vanduo ir lelijos. Sunku būtų rasti mažiau reikšmingą siužetą, 
sakytum, kičą, ir sunku suprasti, kad tokiems niekams genijus 
galėjo paskirti ilgus darbo metus ir dešimtis kvadratinių metrų 
dažų. Vienos popietės ir arbatinuko sienelių būtų buvę daugiau 
nei per akis. Tačiau kaip tik nuo tokio absurdiško žingsnio pra- 
sideda Vandens lelijų genialumas. Todėl akivaizdu, kalbėjo prof. 
Mondrianas Kilrojus, kad Monė norėjo nutapyti nieką. 

Nieko tapymas tikriausiai jį buvo taip užvaldęs, kad dabar, 
žvelgiant iš laiko perspektyvos, matyti, jog paskutinius trisde- 
šimt savo gyvenimo metų jis buvo beviltiškai apsėstas. Apsėstas 
nuo tos dienos, kai 1893 metų lapkritį nusipirko erdvų žemės 
sklypą prie savo valdos Živerni ir subrandino mintį įrengti ten 
didelį vandens telkinį vandens gėlėms — kitaip tariant, tvenkinį 
su vandens lelijomis. Nesigilinant šį projektą būtų galima aiš- 
kinti senatviniu estetikos pomėgiu, tačiau prof: Mondrianas Kil- 
rojus apibrėžė jį kaip sąmoningą, strateginį žingsnį žmogaus, 
puikiai išmanančio, ko siekia. Kad galėtų tapyti nieką, pirma 
turėjo jį susirasti. Monė padarė kur kas daugiau: sukūrė jį. Jis 
negalėjo nepastebėti, kad problemą galima išspręsti ne kuriant 
nieką anapus tikrovės (tai gali padaryti kiekvienas abstraktus 
paveikslas), o sukuriant nieką per nuolat irstančią ir besisklai- 
dančią tikrovę. Suprato, kad jo ieškomas niekas yra viskas, už- 
kluptas laikino nebuvimo akimirką. Įsivaizdavo jį kaip laisvą zo- 
ną tarp to, kas buvo, ir to, ko jau nėra. Jis negalėjo nepastebėti, 
jog tai ganėtinai ilgas darbas. 

— Atleiskite, prostata šaukia, — paprastai sakydavo prof. Mon- 

drianas Kilrojus šioje paskaitos Nr. 11 vietoje. Eidavo į tualetą ir 
grįždavo po kelių minučių akivaizdžiai lengvesnis. 

Kronika skelbia, kad per tuos tris dešimtmečius Monė dau- 
giau laiko praleisdavo dirbdamas parke nei tapydamas; jis nai- 
viai padalijo perpus iš tikro vieningą veiksmą, kurį lyg apsėstas 
užsispyrusiai kartojo kiekvieną paskutinių trisdešimties gyve- 
nimo metų akimirką: kurti Vandens lelijas. Auginti jas ar tapyti 
tebuvo du skirtingi to paties nuotykio pavadinimai. Galime įsi- 
vaizduoti, kad galvoje jis turėjo tik vieną dalyką: laukimą. Buvo 
pakankamai gudrus, kad pradiniu tašku pasirinktų pakraštį to 
pasaulio, kuriame realybė reiškiasi pakankamai blankiai bei mo- 
notoniškai ir yra artima bereikšmiam tylėjimui. Tvenkinys su 
vandens lelijomis. Dabar reikėjo priversti tą pasaulio dalį atsi- 
kratyti bet kokių prasmės liekanų: nuleisti jai kraują, ištuštinti 
ją ir eikvoti, kol visai išnyks. Tada jos smerktinas būti taptų tru- 
putį kažkuo daugiau nei vienalaikiu įvairių blėstančių nebūčių 
buvimu. Siekdamas tokio ambicingo rezultato, Monė ėmėsi gana 
banalaus, bet išbandyto triuko — priemonės, kurios griauna- 
mąją įtaką gali paliudyti kiekvienas vedybinis gyvenimas. Tur- 
būt nereikšmingiausiu dalyku pasaulyje tampa tai, greta ko at- 
sibundi kiekvieną savo gyvenimo rytą. Todėl Monė parsinešė 
namo gabalėlį pasaulio, kurį buvo nusprendęs paversti nieku. 
Jis sukūrė tvenkinį su vandens lelijomis tiksliai toje vietoje, kur 
negalėjai jo nematyti. Tik kvailys, teigdavo prof. Mondrianas 
Kilrojus savo paskaitoje Nr. 11, galėjo patikėti, kad toks kas- 
dienis artumas su tvenkiniu buvo būdas geriau jį pažinti, su- 
prasti ir atskleisti jo paslaptį. "Tai buvo būdas jį sunaikinti. Ga- 
lima sakyti, kad sulig kiekvienu į tą tvenkinį mestu žvilgsniu 
Monė per žingsnį priartėdavo prie visiško abejingumo, kaskart 
sudegindamas apstulbimo likučius ir nuostabos liekanas. Galė- 
tume kelti prielaidą, kad tas jo nenuilstamas darbas parke — 
aprašytas kronikose — tobulinant šį bei tą, sodinant ir raunant 
gėles, brėžiant ir perbrėžiant krantus ir ribas buvo ne kas kita, 
kaip kruopštus chirurgo įsikišimas į tai, kas atsispirdavo įpro- 


čio jėgai ir atkakliai traukdavo dėmesį, griaudamas dailininko 

akyse besiformuojantį tobulai beprasmį paveikslą. Monė siekė 
nieko, ir ten, kur įprotis pasirodydavo bejėgis, nedvejodamas 
pasidarbuodavo kapliu. 

— Čakš, — onomatopėjiškai pabrėždavo prof. Mondrianas Kil- 
rojus, palydėdamas žodžius nedviprasmiu mostu. 

— Čakš. 

Vieną dieną jis atsibudo, išlipo iš lovos, nusileido į parką, atėjo 
prie tvenkinio kranto ir tai, ką pamatė, buvo niekas. Kitam to 
būtų pakakę. Tačiau genijui būdingas beribis užsispyrimas, ver- 
čiantis jį siekti savo tikslų hipertrofiškai trokštant tobulumo. Mo- 
nė pradėjo tapyti, bet užsidaręs savo studijoje. Jam nė akimirką 
nešovė mintis pasistatyti molbertą ant tvenkinio kranto, prieš van- 
dens lelijas. Jis jau seniai žinojo, kad ilgus metus kūręs vandens 
lelijas, tapys jas užsidaręs savo studijoje, kitaip tariant, ištrėmęs 
save į vietą, iš kur tų lelijų nė negalėjo matyti. Tiesą sakant, ten 
galėjo jas prisiminti. Pasirinkdamas atmintį — o ne tiesioginį regė- 
jimą — genialiai išaukštino nieką, nes atmintis — o ne regėjimas — 
užtikrino milimetrinę priešpriešinę įžvalgą, sustabdančią vandens 
lelijas per plauką nuo per didelės beprasmybės ir jas sušildančią 
prisiminimo įtaiga; to pakako, kad jos sustotų akimirką prieš ne- 
būties bedugnę. Jos buvo niekas, bet buvo. 

Pagaliau jis galėjo tapyti. 

Čia prof. Mondrianas Kilrojus paprastai padarydavo teatrališ- 
ką pauzę, išeidavo iš už katedros ir atsisėsdavo padovanodamas 
auditorijai keletą akimirkų tylos. Auditorija jomis pasinaudodavo 
įvairiai, tačiau gana mandagiai. Paprastai kaip tik tada jo kolegos 
išeidavo iš auditorijos su įvairiomis veido mikroišraiškomis, reiš- 
kiančiomis gyvą pritarimą ir nuoširdų apgailestavimą dėl įsiparei- 
gojimų, kurie, kaip buvo galima suprasti, neleido jiems užtrukti 
ilgiau. Prof. Mondrianas Kilrojus niekada neparodydavo ką nors 
pastebėjęs. 

Negalima sakyti, kad Monė rūpėjo nutapyti nieką. Tai nebuvo 
pavargusio dailininko užgaida nei tuščia ambicija parodyti virtuo- 
zišką tour de force. Jis galvojo apie kai ką subtilesnio. Čia prof. Mon- 


drianas Kilrojus akimirkai nutildavo, įsmeigdavo akis į auditoriją 

ir prabildavo tyliau, lyg išduodamas paslaptį. Sakydavo: Monė rei- 
kėjo nieko, kad jo tapyba, stokodama siužeto, galėtų laisvai per- 
teikti pačią save. Kad ir ką teigtų naivuoliai, paveiksle Vandens Ieli- 
jos vaizduojamos ne lelijos, o žiūrinčio į jas žvilgsnis. Jos yra tam 
tikros jutimų sistemos kopija. Tiksliau: svaiginamai anomalios ju- 
timų sistemos. Kiti, neabejotinai autoritetingesni kolegos, pabrėž- 
davo prof. Mondrianas Kilrojus vimdančiai kukliai, jau atskleidė, 
kad vandens lelijos paveiksle yra nesuderintos, kitaip tariant, plū- 
duriuoja erdvėje be jokios hierarchijos, čia neegzistuoja artumas 
ir tolumas, viršus ir apačia, anksčiau ir vėliau. Techniškai kalbant, 
jos yra neįmanomos akies žvilgsnis. Jų stebėjimo taškas yra ne 
tvenkinio pakrantėje, ne ore, ne vandens paviršiuje, ne toli ir ne 
čia pat. Jis yra visur. Taip galėtų žiūrėti astigmatizmu sergantis 
dievas, mėgdavo ironizuoti prof. Mondrianas Kilrojus. Jis sakyda- 
vo: Vandens lelijos yra niekas, matomas niekieno akimis. 

Nes žiūrėjimas į Vandens lelijas reiškia žiūrėjimą į žvilgsnį, kal- 
bėdavo, maža to, į žvilgsnį, nesusijusį su jokia ankstesne mūsų 
patirtimi, vienintelį ir nepakartojamą, žvilgsnį, kuris negalėtų bū- 
ti mūsų žvilgsnis. Kitais žodžiais tariant, žvilgsnis į Vandens lelijas 
yra ribinė patirtis, beveik neįmanoma užduotis. To Monė negalė- 
jo nepastebėti, todėl su maniakišku pedantizmu ilgai ir rūpestin- 
gai rinko vietą, kur galėtų eksponuoti Vandens lelijas, kad šios taptų 
dar mažiau matomos. Tai, ką surado, buvo elementari, sakytume, 
naivi, priemonė, dar ir šiandien gana veiksminga, kuri kaip ne- 
reikšmingas priedas pastūmėjo vandens lelijas į prof. Mondriano 
Kilrojaus studijų ratą. Monė pageidavo, kad jo Vandens Ielijos būtų 
eksponuojamos — tiksliai nustatyta seka — ant aštuonių lenktų 
sienų. 

— Lenktų, ponai, — pabrėždavo prof. Mondrianas Kilrojus, aiš- 
kiai patenkintas. 

Mokslininkas, paskyręs storiausius veikalus vaivorykštei, kietai 
virtiems kiaušiniams, Gaudžio architektūrai, patrankų sviediniams, 
kelių kilpoms ir upių vingiams, mokslininkas, lenktiems pavir- 
šiams paskyręs ilgus apmąstymų ir analizės metus, žodžiu, prof. 


Mondrianas Kilrojus tarsi jaudinamą apreiškimą priėmė tai, kad 

senasis tapytojas, balansuodamas virš neįmanomybės bedugnės, 
padedamas švelnių sienų linkių išsigelbėjo nuo kampų pra- 
keiksmo. Čia prof. Mondrianas Kilrojus, siaubingai patenkintas, 
jautėsi turįs teisę pademonstruoti skaidrę Nr. 421 su dviejų Pa- 
ryžiaus Oranžri salių perspektyva, kur 1927 metų sausį buvo iš- 
statytos Monė Vandens lelijos ir kur dar ir šiandien žiūrovai gali jas 
pamatyti, jei tik jas pamatyti nebūtų visiškai netinkamas neįmano- 


mo veiksmo — žiūrėti į jas — apibūdinimas. 
(Skaidrė Nr. 421) 


Ponai, nėra nė vieno Vandens lelijų paviršiaus centimetro, kuris ne- 
būtų lenktas. Šiuo teiginiu prof. Mondrianas Kilrojus smigdavo į 
pačią visų aiškiausios paskaitos Nr. 11 esmę. Jis priartėdavo prie 
auditorijos ir nuo tos vietos iki paskaitos pabaigos jo žodžiai lie- 
davosi su nesuvaldoma ir metodiška aistra. 

Mačiau, kaip Vandens lelijos apgaubia žmones. Įeini pro duris ir 
iškart sutrinki, tarsi NUBLOKŠTAS nuo įprastinio regėjimo, 
ATSKIRTAS nuo tikslaus regėjimo taško, PASKLIDĘS erdvėje, 
kurioje veltui ieškotum pradžios. Pradžios. Vandens lelijos ima suk- 
tis aplink juos, likdamos nejudrios, nors ir išjudintos išlinkimo, 
kriauklės įvijomis jas išrikiavusio aplink dviejų salių tuštumą, jos 
siūlo fatališką panoramą, įtraukiančią žmones, apsukančią juos 
aplink save, ir šie vaikiškai nustebę išverčia akis 360 laipsnių kam- 
pu. Dažnai su šypsenos šešėliu. Akimirką įsivaizduoja viską ma- 
tantys tarsi kinematografiniu regėjimu, bet netrukus ateina nusi- 
vylimas, ir jie ima mechaniškai ieškoti teisingo nuotolio, tinkamos 
sekos, taigi tų dviejų dalykų, nuo kurių juos atpratino kinas, kiek- 
viename žingsnyje diktuojantis savo nuotolį ir seką, slopinantis jų 
žvilgsnio gebą rinktis, nes kinas yra privalomas žvilgsnis, kitaip 
tariant, pakaitinis, despotiškas, tironiškas žvilgsnis, o vandens le- 
lijos tarytum liudija suvokimo laisvės sūkurį, kaip žinia, neleisti- 
ną. Žmonės jame tarsi pasklinda. Delsia. Klajoja, sukasi, vaikšti- 
nėja, stabteli, slenka, traukiasi, kartais atsisėda — ant žemės ar ant 


tam tyčia pastatyto gailestingojo suolelio, — suvokdami matantys 

kažką, kas jiems patinka, bet ne visai tikri, kad tai mato, tikrai 
mato. Daugeliui kyla klausimas: kiek. Kiek reikėjo laiko, koks aukš- 
tis, kiek kilogramų dažų sunaudojo, kiek metrų ilgio... kiek. Jie 
stengiasi nukrypti į šalį, akivaizdu, kad jiems patinka manyti, jog 
žinodami, kas yra prieš juos, pagaliau galės tai iš tikro turėti, prieš 
save, O ne virš, po ar greta, tai yra ten, kur Vandens lelijos gyvena, 
nepaisydamos jokio skaičiavimo, tiesiog visur. Anksčiau ar vėliau 
jie išdrįsta ir prisiartina. Eina pažiūrėti. Iš arti. Jei galėtų — palies- 
tų, bet negalėdami liesti pirštais, įremia žvilgsnius. Ir galutinai 
liaujasi matyti, nerasdami atramos taško, įžvelgdami tik storus 
anarchiškus lyg nešvarių lėkščių dugnas potėpius — garstyčias, krie- 
nus, majonezą, spalvotus impresionistinius kabliukus ant tualeto 
sienų. Juokiasi. Skubiai grįžta atgal, į tašką, kuriame jiems bent 
buvo aišku, ko jie nemato: vandens lelijų. Traukdamiesi atgal neiš- 
vengiamai svarsto, kaip tas žmogus galėjo matyti iš toli, o tapyti iš 
arti — subtilus užburiantis triukas, po kurio jie, atatupsti baigę 
kelionę į salės vidurį, pasijunta tokie pat nenaudingi kaip ir prieš 
tai, maža to, jaučiasi užburti: toji akimirka, kai suvoki, kad negali 
matyti, įgauna skausmingą atspalvį kartu su giliausiu įsitikinimu, 
kad tai, ko nepasiekia jų žvilgsnis, turėtų būti kankinamas malo- 
numas ir neišdildomas grožio prisiminimas. Tada jie pasiduoda. 
Ir imasi aukščiausio patirties pakaitalo: įspausti kiekvieną neįvy- 
kusį žvilgsnį. Iš jaukių odinių ir fetrinių dėklų išlaisvina fotoapa- 
ratus, patvirtindami savo pralaimėjimą. 

Ir fotografuoja Vandens lelijas. 

Jaudinama. Su ramentais prieš priešo patrankas. 50 mm ob- 
jektyvai sminga į vandens lelijų flotiles lyg akies tinklainės ka- 
mikadzės. Žiaurios taisyklės draudžia naudoti net blykstę: jie 
apšviečia juostas, ieško dvasingų kadrų — atrodo, neįmanomų — 
kankinamai klaupdamiesi, lankstydamiesi, svirdami už svorio 
centro ribų. Jie meldžia bet kokio žvilgsnio, tikėdamiesi ste- 
buklingos juodosios dėžės cheminės pagalbos. Neramiausi — vi- 
sų neramiausi — skelbia savo pralaimėjimą, tarp objektyvo ir 
vandens lelijų įterpdami kankinamą kokio nors artimo kūno bu- 
vimą, paprastai pastatydami jį nugara į vandens lelijas lyg kapi- 

tuliacijos simbolį. Vėliau jis ilgus metus sveikins svečius ir drau- 
gus nuo komodos blankiai šypsodamas kaip kažkada Ielijų tven- 
kinyje — hėlas, hėlas* — nuskendęs pusbrolis. Jis patraukia juos, 
senas nenaudėlis dailininkas, sutrikdytus nepakeliamos užduo- 
ties — žvelgti į nesamą žvilgsnį, — nugalėtus ir užkariautus, 
kuriuos apiplėšė jo suktumas, tiesiog žmones, nugalėtus jo, jo 
vandens lelijų, jo dažų, prakeiktų teptukų, žvilgsnio, kurį jis mato, 
niekada daugiau nematyto, vandens, lelijųųųųųų. Dar ir šian- 
dien dėl to jo nekenčiu. Neatleidžiama pranašams, kurių pra- 
našysčių negalima suprasti, ir aš ilgai galvojau, kad jis yra kaip 
tik tos rūšies, visų blogiausios, piktasis meistras, nes buvau įsi- 
tikinęs, jog jo įsivaizduotas žvilgsnis liko beprasmis, nes nepa- 
siekiamas kitiems, priklausantis tik jam, nemokėjusiam pavers- 
ti jo matomu. Dėl to galėjai jį niekinti, nes be tos jutimų akro- 
batikos, to beprotiško ekskurso už bet kokio požiūrio taško ribų 
ieškant kažko beribio, be to pirmapradžio jausmingumo nuoty- 
kio likdavo tik neryškių vandens lelijų jūra, hipertrofinė impre- 
sionizmo studija, pragaištinga veidmainiška technika, kurioje 
vidurinysis miesčionių sluoksnis atpažįsta modernizmo protrū- 
kį sukrėstas minties, kad tai revoliucija, sujaudintas minties, kad 
galėtų ją pamilti, nes ji, nors ir revoliucija, iš esmės niekam 
nieko blogo nepadarė — new for you, pagaliau revoliucija, akivaiz- 
džiai sukurta panelėms iš gerų šeimų, dailiai supakuotos mo- 
dernizmo emocijų dovanėlės. Fe. Galėjai jo tik nekęsti už tai, 
ką padarė, ir aš jo nekęsdavau kiekvieną kartą eidamas į dvi 
Paryžiaus Oranžri sales, iš kurių visada išeidavau šutrikęs — kiek- 
vieną kartą, ištisus dvidešimt metų. Dar ir šiandien jo nekęs- 
čiau — bergždžiai išniekinusio lenktus paviršius, — jei 1983 me- 
tų birželio 14 dienos popietę nebūčiau sutikęs moters, įeinan- 
čios į salę Nr. 2, didesniąją, ir mano akivaizdoje pamačiusios 
Vandens lelijas — pamačiusios Vandens lelijas ir atskleidusios man, 
kad pamatyti jas įmanoma, gal ne man, bet apskritai, kai kam 


šiame pasaulyje: tas žvilgsnis buvo ten, viduje, ir turėjo savo pra- 


* Deja, deja (pranc. ). 

džią, parabolę ir pabaigą. Iš tikrųjų ilgus metus sekiau moteris, 
ten, viduje, instinktyviai įtardamas, kad jei yra koks sprendi- 
mas, moteris jį ras, jei ne dėl ko kito, tai bent dėl objektyvaus jų 
mįslių tapatumo. Aišku, stebėdavau gražias moteris, ypač gra- 
žias moteris. Toji moteris atsiskyrė nuo savo būrio — rytietiško 
tipo moteris — plačiakraštė skrybėlė dengė dalį veido, keisti ba- 
teliai ant kojų — ji atsiskyrė ir pasuko vienos iš salės Nr. 2 sienų 
link — prieš tai stovėjo viduryje — atsiskyrė, tarsi būtų nutrūkęs 
prie būrio ją laikęs saitas ir ypatinga traukos jėga būtų patrau- 
kusi link vandens lelijų, nutapytų ant rytinės sienos, ten, kur 
didžiausias sienos išlinkis — vandens lelijų link tarsi krintantis 
rudens lapas, — ji krito lyg svambalas, svyruodama į priešingas 
puses, harmoningai įvijais judesiais — norėčiau pasakyti: lenk- 
tais — du ramentai, mediniai, paspausti po pažastimis — juodos 
minkštos lazdos, skambančios striukų galūnių žingsniais — ant 
pečių skraistė — ligos skraistė — ligos išsukinėtos rankos — lyg 
nuostabi išsekusi peteliškė — žiūrėjau į ją — tarsi būtų atskridusi 
iš ilgos kelionės, pavargusi, nuostabi, čia. Ji ėjo žingsnis po žings- 
nio, siaubingai sunkiai, lyg nežinodama, kad galima sustoti. Suk- 
dama kiekvieną judesį apie savo negalios iškreipto kūno ašį, bet 
slinko, jos atodūsiai buvo lyg žingsniai, ji stūmėsi pirmyn, kan- 
tri sraigė, neatskiriama nuo savo ligos buveinės, už jos — gleivių 
šliūžė, pėdsakas groteskiško kelio, kiti sutrikę seka paskui, susi- 
gėdę ir nusivylę, ieškodami, kur padėti akis, bet sunku į ją ne- 
žiūrėti — negali žiūrėti kitur — ten buvo daug žmonių, taip pat ir 
aš, tačiau staiga liko tik ji viena. Kone palietė vandens lelijas, 
paskui pradėjo pro jas slysti, pakartodama sienos linkį, pratur- 
tindama jį kinetinėmis vokalizėmis, sulig kiekvienu žingsniu 
susukdama kreivę į vis varganesnį kraigalą, kiekvieną akimirką 
nuotolis kartojosi, toks pat neapibrėžtas kaip ir vandens lelijos, 
pasklidęs tame tūkstančio krypčių judesyje, susprogęs tame kū- 
ne be ašies. Taip ji ėjo per visą salę, artėdama ir toldama, blaš- 
koma tarsi girta jos ligos laiką kirčiuojanti švytuoklė, o žmonės 
traukėsi iš kelio, stengdamiesi nesukliudyti nė mažiausiam jos 


poslinkiui. Aš, ilgus metus žiūrėjęs į tas vandens lelijas ir nieko 

jose negalėjęs pamatyti, tik vandens lelijas, kičines ir apgailėti- 
nas, praleidau ją pro šalį ir staiga nė nepažvelgęs, kur jos akys, 
supratau, visai aiškiai supratau, kad ji mato — ji buvo tas žvilgs- 
nis, apie kurį pasakojo vandens lelijos, žvilgsnis, visada matęs 
jas, ji buvo teisingas kampas, tikslus požiūrio taškas, neįmano- 
ma akis — juo buvo jos tvirti, juodi bateliai, jos liga, kantrybė, 
siaubingi judesiai, mediniai ramentai, ligos skraistė, braškan- 
čios rankos ir kojos, skausmas, jėga ir ta neįmanoma erdvėje 
palikta šliūžė — amžiams prarasta, kai ji pagaliau atėjo, susto- 
jo ir nusišypsojo. 

Nuo tos 1983 metų birželio 14 dienos prof. Mondriano Kilro- 
jaus gyvenimas pakrypo į tam tikrą melancholiją, atitinkančią jo 
teorines nuostatas, kurios, remiantis Monė Vandens lelijų analize, 
aukščiausią skausmo būseną įvardijo kaip aukštesniojo pasaulio 
suvokimo conditio sine gua non. Jis įtikėjo, jog kančia yra vienintelis 
kelias, galintis atvesti anapus tikrovės paviršiaus. Jis buvo lenkta 
linija, apeinanti ortogonalinę sandarą to, kas netikra. Beje, prof. 
Mondrianas Kilrojus gyveno laimingai, be didesnių kančių, nepa- 
tyręs nelaimės išdaigų. Turint galvoje išdėstytas teorines prielai- 
das, tai komplikavo padėtį, vertė jį jaustis fatališkai neadekvačiu: 
tokia buvo vienintelė jo kančios priežastis — kančia dėl kančios 
stokos. Tapęs šito banalaus teorinio jausminio trumpo sujungi- 
mo auka, prof: Mondrianas Kilrojus pamažu pasidavė tikrai ner- 
vinei depresijai, dėl kurios retkarčiais netekdavo atminties, kentė 
galvos svaigulį ir nepaaiškinamas nuotaikų permainas. Kartais jis 
pravirkdavo be jokios aiškios ar pateisinamos priežasties. Iš dalies 
toks ištežimas jį džiugino, tačiau jis dar nebuvo taip užvaldytas 
savo teorijų, kad kaskart šiek tiek nesusigėstų. Kartą, kai verkė — 
be jokios priežasties — pasislėpęs auditorijoje Nr. 6, pamatė atsi- 
veriant duris ir įeinant berniuką. Tai buvo jo mokinys, vardu Goul- 
das. Išgarsėjęs koledže, nes baigė jį būdamas vienuolikos. Tikrai 
stebuklingas vaikas. Kurį laiką net gyveno čia, koledže, po tos krau- 
pios istorijos su motina. Jo motina buvo graži moteris, šviesia- 
plaukė, labai maloni. Tačiau ji pasijuto blogai. Vieną dieną vyras 
nuvežė ją į kliniką, psichiatrijos kliniką. Sakė, kitaip negalėjęs. 

Tada berniukas apsigyveno koledže. Nežinia, ką jis iš tos istorijos 
suprato. Niekas niekada nedrįso jo paklausti. Jis buvo geras ber- 
niukas, niekas nenorėjo jo gąsdinti. Prof: Mondrianas Kilrojus 
kartais žiūrėdavo į jį ir galvodavo, kad norėtų kaip nors jam padė- 
ti. Bet nežinojo, kaip. 

Berniukas paklausė, gal jam reikia nosinės ar ko nors atsigerti. 
Prof. Mondrianas Kilrojus atsakė, ne, viskas gerai. Juodu kiek pa- 
sėdėjo auditorijoje. Berniukas mokėsi. Pro langus krito graži šviesa. 
Prof. Mondrianas Kilrojus atsistojo, paėmė savo švarką ir pasuko 
durų link. Praeidamas pro berniuką paglostė delnu jam galvą ir 
sumurmėjo kažką panašaus į Gouldai, tu puikus vaikis. 


Berniukas nieko neatsakė. 


14 


= Lis 


— Labas, — tarė Šatsi. 

— Ką užsakysite? 

— Du mėsainius su sūriu ir dvi apelsinų sulčių. 

— Bulvyčių? 

— Ačiū, ne. 

— Su bulvytėmis kainuos tiek pat. 

— Ačiū, nesvarbu. 

— Mėsainis su sūriu, gėrimas ir bulvytės yra rinkinys Nr.3, — 
tarė rodydamas į nuotrauką už nugaros. 

— Graži nuotrauka, bet nemėgstu bulvių. 

— Gali paimti dvigubą mėsainį su sūriu, rinkinys Nr. 5, be bul- 
vyčių, kaina ta pati. 

— Ta pati kokia? 

— Kaip mėsainio su sūriu ir apelsinų sulčių. 

— Dvigubas mėsainis su sūriu kainuoja tiek pat kaip viengubas 
mėsainis su sūriu? 

— Taip, jei perki rinkinį Nr. 5. 

— Neįtikėtina. 

— Imsite rinkinį Nr. 5? 

— Ne. Norime viengubo mėsainio su sūriu. Kiekvienam po vie- 
ną. Jokių dvigubų mėsainių su sūriu. 

— Kaip norite. Bet švaistote pinigus. 

— Ačiū, nesvarbu. 

— Tuomet du mėsainiai su sūriu ir dvi apelsinų sulčių. 

— Puiku. 

— Deserto? 

— Gouldai, nori torto? 

— Taip. 

— Prašau pridėti gabalėlį torto. 

— Šią savaitę už kiekvieną užsakytą desertą antras duodamas 
dovanai. 

— Puiku. 

— Ko norėsi? 

— Ačiū, nieko. 

— Privalai ką nors paimti, tai dovana. 

— Nemėgstu saldumynų, nieko nenoriu. 

— Bet aš privalau tau duoti desertą. 

— Kaip suprasti? 

— Savaitės dovana. 

— Suprantu. 

— Todėl privalau tau duoti desertą. 

— Ką reiškia privalai man jį duoti, aš nenoriu, nemėgstu saldu- 
mynų, nenoriu išstorėti kaip Tina Terner, nenoriu dėvėti kelnai- 
čių XXL, ką man daryti, laukti kitos savaitės, kad galėčiau suval- 
gyti tik mėsainį su sūriu? 

— Gali nevalgyti. Paimti desertą ir nevalgyti. 

— Kodėl turėčiau jį imti? 

— Gali išmesti. 

— IŠMESTI? Aš nepratusi ką nors išmesti, gali pats išmesti, 
štai, imk ir išmesk, okay? 

— Negaliu, mane atleistų iš darbo. 

— Viešpatie... 

— Čia labai griežta tvarka. 

— Na gerai, tiek to, duok man tą tortą. 

— Su sirupu? 

— Be sirupo. 

— Nemokamai. 

— ŽINAU, KAD NEMOKAMAI, BET AŠ JO NENORIU, 
AIŠKU? 

— Kaip nori. 

— Jokio sirupo. 

— Plaktos grietinėlės? 

— Grietinėlės? 

— Jei nori, yra plaktos grietinėlės. 

— Aš nė torto nenoriu, kaip galėjai pamanyti, kad norėsiu 
PLAKTOS GRIETINĖLĖS? 

— Nežinau. 

— Aš Žinau: jokios grietinėlės. 

— O berniukui? 

— Ir berniukui be grietinėlės. 

— Gerai. Du mėsainiai su sūriu, dvi apelsinų sulčių, torto gaba- 
lėlis be priedų. Čia jums, — pridūrė paduodamas Šatsi du rutuliu- 
kus, suvyniotus į skaidrų popierių. 

— Kokia čia velniava? 

— Kramtomoji guma, dovanai, viduje yra cukraus rutuliukas, 
jei rutuliukas rožinis — laimi dar dešimt kramtomųjų gumų, jei 
mėlynas — rinkinį Nr. 6, nemokamai. Jei rutuliukas baltas — su- 
kramtai, ir tiek. Popieriukas su taisyklėmis pridėtas. 

— Atsiprašau... 

— Taip? 

— Atsiprašau... 

— Taip? 

— Tarkime, aš apsirikusi paimsiu tą velnio kramtomąją gumą. 

— Taip? 

— Tarkime, kad aš dar labiau apsirikusi pusvalandį kramtysiu ją 
ir viduje rasiu mėlyną rutuliuką. 

— Taip? 

— Turėčiau atnešti jį tau, visą apseilėtą, atnešti čia, kad gaučiau 


riebų, keptą, karštą rinkinį Nr. 6? 

— Nemokamai. 

— Kada, tavo galva, turėčiau jį suvalgyti? 

— Manau, iškart. 

— Aš noriu mėsainio su sūriu ir apelsinų sulčių, supratai? Neži- 
nau, ką turėčiau daryti su trim gabalėliais kepto viščiuko, viduti- 
ne porcija bulvyčių, kukurūzų burbuole su sviestu ir vidutine stik- 
line kokos. NEŽINAU, KĄ SU VISU TUO TURĖČIAU DARYTI. 

— Paprastai tai suvalgoma. 

— Kas, kas tai suvalgo? Marlonas Brando, Elvis Preslis, King 
Kongas? 

— Žmonės. 

— Žmonės? 

— Taip, žmonės. 

— Klausyk, ar gali man padaryti paslaugą? 

— Taip. 

— Pasiimk tas kramtomąsias gumas. 

— Negaliu. 

— Palaikyk jas kokiam praeinančiam storuliui, gerai? 

— Patikėk, negaliu. 

— Viešpatie... 

— Apgailestauju. 

— Apgailestauji? 

— Tikrai. 

— Duok tas kramtomąsias gumas. 

— Gardžios, papajos skonio. 

— Fapajos? 

— Toks egzotiškas vaisius. 

— Papaja. 

— Šių metų mada. 

— Gerai, gerai. 

— Viskas? 

— Taip, širduk, viskas. 

Jie užmokėjo ir nuėjo prie staliuko. Prie lubų pritvirtintas mo- 
nitorius rodė kanalą Food TV. Buvo pateikiami klausimai. Jei žino- 


davai teisingą atsakymą, užrašydavai jį tam tikroje servetėlės vie- 

toje ir nunešdavai prie kasos. Laimėdavai rinkinį Nr. 2. Tą aki- 
mirką klausimas skambėjo taip: kas įmušė pirmąjį įvartį 1966 
metų pasaulio futbolo čempionato finalinėse varžybose? 

1. Džofris Harstas 

2. Bobis Čarltonas 

3. Helmutas Haleris 

— Trečias, — sumurmėjo Gouldas. 

— Nė nebandyk, — sušnypštė Šatsi ir atidarė dėžutę, kurioje 
gulėjo mėsainis su sūriu. Vidinėje dangtelio pusėje švietė ryškiai 
raudonas lipdukas. Su užrašu: SVEIKINAME!!! JŪS LAIMĖJOTE 
DAR VIENĄ MĖSAINĮ! O mažesnėmis raidėmis: „Nedelsdamas 
nunešk šį lipduką į kasą, gausi nemokamą mėsainį ir gėrimo už 
pusę kainos!“ Įstrižai buvo dar kažkas parašyta, bet Šatsi neskaitė. 
Ramiai uždarė dėžutę su mėsainiu viduje. 

— Eime. 

— Aš dar nė nepradėjau... — tarė Gouldas. 

— Pradėsime kitą kartą. 

Jie atsistojo, palikdami viską ant stalo, ir pasuko durų link. Ten 
juos pasitiko žmogus klouno rūbais, su greito maisto restorano 
skrybėle ant galvos. 

— Ponia, štai jums dovanų balionėlis. 

— Gouldai, paimk balionėlį. 

Ant balionėlio buvo užrašyta AŠ VALGAU MĖSAINĮ. 

— Prikabinę jį prie savo namų durų, galėsite dalyvauti konkurse 
SEKMESAINIAI. 

— Gouldai, tu prikabinsi jį prie durų. 

— Kiekvieną sekmadienį loterijoje laimės kuris nors namas su 
balionėliu prie durų ir jam bus atvežta 500 mėsainių su sūriu ir 
kumpiu. 

— Gouldai, nepamiršk atlaisvinti tako prieš namus. 

— Ir dar 300 litrų talpos šaldytuvas už ypatingą kainą. Kad būtų 
kur laikyti mėsainius su sūriu ir kumpiu. 

— Suprantama. 

— Jei pirksite 500 litrų talpos šaldytuvą, gausite dovanų mikro- 
bangų krosnelę. 

— Nuostabu. 

— Jei tokią jau turite, galite paimti keturių greičių plaukų džio- 
vintuvą, skirtą profesionaliems kirpėjams. 

— Jei kartais tektų plauti galvas mėsainiams su sūriu ir kumpiu? 

— Prašau? 

— Arba išsiplauti galvą kečupu. 

— Nesupratau? 

— Suteikiąs plaukams blizgesio. 

— Kas, kečupas? 

— Taip, niekada nebandei? 

— Ne. 

— Pabandyk. Tinka ir garstyčių padažas. 

— Rimtai? 

— Gydo pleiskanas. 

— Laimė, neturiu pleiskanų. 

— Tikrai atsiras, jei nuolat valgysi garstyčių padažą. 

— Niekada jo nevalgau. 

— Taip, bet plauni juo plaukus. 

— Aš? 

— Taip, matyti iš plaukų džiovintuvo. 

— Kokio plaukų džiovintuvo? 

— To, kurį prikabinai prie durų. 

— Bet prie mano durų nėra plaukų džiovintuvo. 

— Prisimink, prikabinai jį ten tada, kai išskrido keturių greičių 
mikrobangų krosnelė. 

— Iš kur išskrido? 

— Iš šaldytuvo. 

— Šaldytuvo? 

— Sekmadienį, prisimeni? 

— Juokauji? 

— Ar mano veidas panašus į tos, kuri juokauja? 

— Ne. 

— Teisingas atsakymas. Laimėjai penkis šimtus litrų rutuliukų, 
juos gausi mėsainyje su sūriu, pasimatysime, iki. 


= NN esupratau. 


DVIDEŠIMTO AMŽIAUS AUKSO FONDAS 95 


— Nesvarbu. Pasimatysime, iki. 

— Balionėlis. 

— Gouldai, paimk balionėlį. 

— Nori raudono ar mėlyno? 

— Vaikas aklas. 

— Atleiskite. 

— Nesvarbu. Pasitaiko. 

— Ar jūs paimsite balionėlį? 

— Ne, jį paims berniukas. Jis tik aklas, ne kvailas. 

— Duoti raudoną ar mėlyną? 

— Gal turi vėmalų spalvos? 

— Ne. 

— Keista. 

— Tik raudonus ir mėlynus. 

— Tada raudoną. 

— Štai, prašau. 

— Gouldai, paimk balionėlį. 

— Laikyk. 

— Gouldai, padėkok. 

— Ačiū. 

— Prašau. 

— Ar dar ką norėjai pasakyti? 

— Nesupratau? 

— Atrodo, ne. Pasimatysim. 

— Linkiu sėkmės sekmadienį! 

— Teišsipildo. 

Jie išėjo. Lauke tvyrojo šaltas ir vaiskus žiemos oras. 

— Mėšlina planeta, — tyliai tarė Šatsi. 

Gouldas stovėjo vidury šaligatvio nejudėdamas, su raudonu ba- 
lionėliu rankoje. Ant jo buvo užrašyta AŠ VALGAU MĖSAINĮ. 


— Aš alkanas, — tarė. 

15 


— Lan. LARI!.. Laris Gormanas artėja prie mūsų... jis ap- 
suptas gerbėjų... ringas pilnas žmonių... LARI!.. Čempionui sun- 
ku prasibrauti pro minią... ten yra ir Mondinis, jo treneris... 
tikrai žaibiška pergalė šį vakarą „Sony“ sporto klube, prisimin- 
kime, užteko 2 minučių ir 27 sekundžių... LARI, štai, Lari, mes 
eteryje, tiesioginė radijo laida... Lari... mes eteryje, taigi žaibiš- 
ka pergalė... 

— Ar šitas mikrofonas veikia? 

— Taip, mes eteryje. 

— Gražus mikrofonas, kur tokį pirkai? 

— Lari, aš jo nepirkau... paklausyk... tikėjaisi, kad viskas taip 
greit baigsis, ar... 

— Mano sesutei labai patiktų... 

— Norėjau pasakyti... 

— Ne, rimtai. Žinai, ji mėgdžioja Merilin Monro, dainuoja kaip 
iš akies traukta Merilin, toks pat balsas, prisiekiu, tik ji neturi 
mikrofono... 

— Lari, paklausyk... 

— Paprastai apsieina su bananu. 

— Lari, ką norėtum pasakyti apie savo priešininką? 

— Taip. Noriu pasakyti. 

— Sakyk. 

— Noriu pasakyti apie savo priešininką. Mano priešininkas — 
Laris Gormanas. Kodėl man vis kiša tuos nuogalius su bokso pirš- 
tinėmis? Tik painiojasi po kojomis. Ir turiu juos nokautuoti. 

— GOULDAI, PO VELNIŲ, AR IŠEISI? 

Balsas buvo Šatsi. Jis sklido iš už durų. Vonios durų. 

— Einu, einu. 

Gurgia nuleidžiamas vanduo. Praustuvo čiaupas on*. Praustu- 


vo čiaupas off**. Tyla. Durys atsidaro. 


* Įjungtas (angl.). 


** Išjungtas (angl). 

— Tavęs jau pusvalandį laukia. 

— Einu. 

Į Gouldo namus atvyko žmonės iš televizijos. Filmuoti specia- 
lios laidos penktadienio vakarui, pavadintos „Vaiko genijaus por- 
tretas“. Svetainėje pastatė televizijos kamerą. Norėjo padaryti pus- 
valandžio interviu. Tikėjosi sukurti liūdną istoriją apie berniuką, 
savo proto pasmerktą vienatvei ir šlovei. Genialus laidos sumany- 
mas buvo rasti tokį, kurio gyvenimas virto tragedija ne todėl, kad 
jis nevykėlis, priešingai, todėl, kad jį lydėjo velniška sėkmė. Jei 
sumanymas ir nebuvo genialus, mintis buvo puiki. 

Gouldas atsisėdo ant sofos prieš televizijos kamerą. Pumeran- 
gas taip pat atsisėdo. Greta. Dyzelis netilpo ant sofos, todėl įsitai- 
sė ant grindų, nors kiek užtruko. Be to, liko neaišku, kas paskui 
pajėgs jį pakelti. Na, bet vis tiek. Sustatė mikrofonus ir įjungė 
prožektorius. Laidos vedėja delnu palygino sukryžiuotas kojas ap- 
tempusį sijoną. 

— Gouldai, ar viskas gerai? — paklausė. 

— Taip. 

— Dabar išbandysime mikrofonus. 

— Taip. 

— Gal norėtum ką nors pasakyti, nesvarbu, ką? 

— Ne, į šituos mikrofonus nieko nenoriu sakyti, nedaryčiau to 
ir už biriljoną... 

— Gerai, pakaks, okay, galim pradėti. Pasirengęs? 

— Taip. 

— Žiūrėk į mane, okay? Ne į televizijos kamerą. 

— Gerai. 

— Pradedam. 

— Taip. 

— Pone Gouldai... galiu tave vadinti tiesiog Gouldu? 

— Tegul bus tiesiog Gouldas, sutariam. Gouldai, sakyk, kada 
suvokei esąs ne šiaip vaikas, noriu pasakyti, suvokei esąs genijus? 

PUMERANGAS (nekalbėdamas): Kaip pažiūrėsi. Tarkime, kada 


jūs suvokėte esanti kvailė? Tai nutiko staiga ar pamažu: iš pradžių 

lyginote savo pažymius su draugų pažymiais, paskui pastebėjote, 
kad per šventes, žaidžiant „Atspėk filmą“, niekas nenori būti su 
jumis viename būryje? 

— Gouldai? 

— Taip? 

— Papasakok... prisimink kokią nors vaikystės istoriją, ką nors, 
dėl ko staiga pasijutai kitoks nei kiti... kitoks nei kiti vaikai... 

DYZELIS: Taip, puikiai prisimenu. Matote, visi kvartalo vaikai 
eidavo į parką... ten buvo sūpynės, drambliukas ir panašūs daly- 
kai... gražus parkas, po pietų visi ten eidavo, jei tik būdavo saulė- 
ta. Tada aš dar nežinojau, kad esu kitoks... buvau didelis, bet... 
vaikas negali žinoti, kad yra kitoks... buvau didžiausias iš visų, tik 
tiek, vieną dieną užkopiau drambliuko laipteliais, pirmą kartą, 
kai esi mažas, tau neleidžia to daryti, bet tą dieną niekas manęs 
nematė, niekas nė gerai nežinojo, kiek man metų, taigi pradėjau 
kopti tais laipteliais, užlipau iki pat viršaus, ir nieko, netilpau ant 
šliuožimo takelio, mano užpakalis ant jo netilpo, suprantate? Sten- 
giausi kaip įmanydamas, bet tas velnio užpakalis nenorėjo tilpti... 
kvaila, tačiau nieko negalėjau padaryti, mano užpakalis šliuožimo 
takeliui buvo per didelis. Galų gale teko grįžti. Nulipau nuo dram- 
bliuko, laipteliais. Ar žinote, ką reiškia nulipti nuo drambliuko 
laipteliais? Kada nors bandėte? Kai visi į tave spokso? Ar kada 
nors patyrėte tą jausmą? Kertu lažybų, kad patyrėte, tiesa? Aplink 
pilna žmonių, kurie nulipa nuo drambliuko laipteliais. Pastebėjo- 
te? Aplink pilna žmonių, kuriems nesiseka, štai kokia tiesa. 

— Gouldai? 

— Taip? 

— Viskas gerai? 

— Taip. 

— Okay, okay. Tuomet klausyk... gal galėtum papasakoti apie 
savo santykius su kitais vaikais. Turi draugų? Ką žaidi? Sportuoji? 

PUMERANGAS (nekalbėdamas): Man patinka nardyti. Ten, 
giliai, viskas kitaip. Nėra triukšmo, negali sukelti triukšmo, net 
norėdamas negali jo sukelti, ten, apačioje, nėra triukšmo. Judi 


lėtai, negali daryti staigių judesių ar greitų judesių, turi judėti 

lėtai, visi priversti judėti lėtai. Negali susižeisti, niekas negali kvailai 
paplekšnoti tau per petį ar dar kur nors, ten labai gražu. Svar- 
biausia, ten puiki vieta kalbėtis, žinote? Man labai patinka kalbė- 
tis, ten, gelmėse, tiesiog ideali vieta, gali kalbėti ir... gali kalbėti, 
taip, visi gali kalbėti, jei nori, gali kalbėti, nuostabu, kaip gera 
kalbėti ten, gelmėse. Tik gaila, kad ten niekada nėra... beveik nie- 
kada nieko nėra, esi vienas, norėjau pasakyti, ten būtų pasakiška 
vieta, bet beveik niekada nieko nėra, nėra su kuo kalbėtis, nieka- 
da nieko nesutinki. Gaila, tiesa? 

— Gouldai, gal nori padaryti pertrauką? Galime nutraukti įrašą 
ir vėl pradėti, kada panorėsi. 

— Ne, viskas gerai, ačiū. 

— Tikrai? 

— Taip. 

-'Apie ką norėtum pasikalbėti? 

— Verčiau jūs manęs klauskite, taip lengviau. 

— Tikrai? 

— Taip. 

— Gerai... sakyk... 


— Sakyk... ar tai, kad esi... ypatingas vaikas... taip, ypatingas... 
norėjau pasakyti... ypatingas, netrukdo sugyventi su kitais vaikais? 

DYZELIS: Žinote, ką pasakysiu? Tai jų problema. Daug apie 
tai galvojau ir supratau, kad tai jų problema. Man nesunku būti su 
jais, galiu paimti juos už rankos, kalbėtis, galiu su jais žaisti, ne 
visada prisimenu, kad esu toks, koks esu, dažnai užsimirštu, bet 
jie niekada to neužmiršta. Niekada. Kartais matau, kad jie norėtų 
su manim susidraugauti, taip, bet tarsi bijotų susižeisti ar pana- 
šiai. Jie nemoka į viską pažvelgti teisingai. Prisigalvoja visokiausių 
istorijų apie tai, ką aš galiu ar negaliu padaryti, kažin ką įsivaiz- 
duoja, be paliovos suka galvas, kaip galėtų man pakenkti, kaip 
galėtų mane įžeisti ar įsiutinti, todėl viskas baigiasi blogai, jie ne- 
turėtų taip elgtis. Niekas jiems nepaaiškino, kad tie ypatingi, kaip 
jūs juos pavadinote, iš tikro yra tokie pat kaip kiti, jų norai, bai- 
mės yra tokie pat kaip kitų, niekuo nesiskiria, gali būti ypatingas 

vienur ir niekuo neišsiskiriantis visur kitur, kas nors turėtų jiems 
paaiškinti. Viskas jiems atrodo per daug sudėtinga, todėl galų gale 
įkyri, paskui jie viską meta, suprantama, jie eina savo keliu, tu 
jiems esi našta, suprantate, našta. Patikėkite, niekas nenori su našta 
eiti į kiną. Norėjau pasakyti, jei turi nors menkiausią draugą, su 
kuriuo gali nueiti į kiną, tikrai neisi į kiną su našta. Todėl jie nė 
negalvoja eiti su manim. Tokios tokelės. 

— Gouldai, gal norėtum pasikalbėti apie savo šeimą? 

— Jei norite. 

— Papasakok man apie savo tėvą. 

— Ką norėtumėt išgirsti? 

— Nežinau...ar tau patinka būti su savo tėvu? 

— Taip. Jis dirba kariuomenėje. 

— Tu juo didžiuojiesi? 

— Didžiuojuosi? 

— Taip, norėjau pasakyti, ar tu... juo didžiuojiesi? 


— O tavo motina? 


— Gal norėtum papasakoti apie savo motiną? 

— Gal nori pasikalbėti apie mokyklą? Ar tau patinka būti tuo, 
kuo esi? 

— Kokia prasme? 

— Norėjau pasakyti, tu esi garsus, žmonės tave pažįsta, tavo 
draugai, mokytojai, visi žino, kas esi. Ar tau tai patinka? 

PUMERANGAS (nekalbėdamas): Klausykit, papasakosiu jums 
vieną istoriją. Kartą mano kvartale atsirado toks vienas ir sustab- 
dė mane gatvėje. Norėjo paklausti, ar nepažįstu Pumerango. Gal 
žinau, kur jį rasti. Nieko neatsakiau, tada jis puolė man aiškinti, 
pasakė, kad jis plikagalvis, maždaug tokio pat ūgio kaip aš, visada 
tyli, ar jį pažįstu? Tą, kuris visada tyli, pažįsta visi. Aš tylėjau. Jis 


pradėjo karščiuotis, nagi, kalbėjo, apie jį net rašė laikraščiuose, 

tai tas, kuris išvertė kėbulą mėšlo prieš CRB leidyklą dėl tos isto- 
rijos su Mami Džein, nagi, jis visada juodai apsirengęs, visi jį pa- 
žįsta, beveik visada vaikšto su tokiu milžinu, savo draugu. Jis viską 
žinojo. Ieškojo Pumerango. Aš ten stovėjau. Apsirengęs juodai. 
Tylėdamas. Pagaliau jis įsiuto. Rėkė, kad jei nenoriu kalbėti, galiu 
eiti velniop, kokios manieros, nieko negali pasiklausti, koks pa- 
saulis. Jis rėkė. Aš ten stovėjau. Suprantate? Ar suprantate, kad 
kvaila klausti, ar man tai patinka, ar ne? Ei, jums sakau, ar su- 
prantate/ 

— Gouldai, nenori kalbėti? 

— Kodėl klausiate? 

— Jei nori, galime liautis. 

— Ne, ne, man viskas gerai. 

— Na, negalėčiau pasakyti, kad tu man padedi. 

— Apgailestauju. 

— Nesvarbu. Pasitaiko. 

— Apgailestauju. 

— Nežinau, ko nori, kad paklausčiau? 

— Nežinau, gal, tarkim, apie tavo svajones... ar turi svajonių, ką 
veiksi suaugęs, ką... taigi, tavo svajonės. 

DYZELIS: Norėčiau pamatyti pasaulį. Žinote, kokia bėda? Į 
automobilius aš netelpu, o į autobusus manęs neįleidžia, esu 
per didelis, nėra man tinkamų sėdynių, panašiai kaip su tuo 
drambliuku, visą laiką tas pat, nėra išeities. Kvaila, tiesa? Bet aš 
norėčiau pamatyti pasaulį ir negaliu, turiu gyventi čia ir žiūrėti 
nuotraukas žurnaluose arba atlasą. Traukiniai irgi vienas vargas, 
mėginau, tikras vargas. Nėra išeities. O aš tik norėčiau pamaty- 
ti, kaip už langų lekia pasaulis, norėčiau, kad kažkas būtų pa- 
kankamai didelis mane sutalpinti, tik tiek, atrodo, niekai, betgi 
ne. Jei norite žinoti, man trūksta tik to vieno dalyko, norėjau 
pasakyti, esu patenkintas savimi tokiu, koks esu, nenorėčiau būti 
toks kaip visi, man patinka būti tokiam. Tik tas vienas dalykas. 
Žinau, esu per didelis, kad suaugęs galėčiau pamatyti pasaulį. 


Tik tiek. Tiesą sakant, tai mane siutina. 

— Gouldai, manau, užteks. 

— Taip? 

— Čia galime ir baigti. 

— Gerai. 

— Ar tikrai nenori nieko pasakyti? 

— Kokia prasme? 

— Gal prieš baigiant norėtum ką nors pasakyti? Bet ką. 

— Taip. Galbūt, taip. Vieną dalyką. 

— Puiku, Gouldai. Sakyk. 

— Ar žinote, kas toks prof. Taltomaras? 

— Jis tavo mokytojas? 

— Beveik. Bet ne mokykloje. 

— Ne? 

— Jis leidžia laiką futbolo aikštės užribyje, tiesiai už vartų. Mes 
ten stovime dviese, jis ir aš. Ir žiūrime, suprantate? 

— Taip. 

— Taigi norėjau pasakyti, kad retkarčiais kas nors spiria į vartus 
ir kamuolys išlekia į užribį, už vartų, kartais net prarieda pro mus, 
o paskui sustoja, kiek tolėliau. Tada vartininkas paprastai žingteli 
kelis žingsnius į užribį, pamato mus ir surinka: „Kamuolį, prašau, 
paduokite kamuolį, ačiū“. Prof. Taltomaras niekada nepakruta iš 
vietos, stovi įsmeigęs akis į aikštę, lyg nieko nebūtų įvykę. Taip 
atsitiko dešimtis kartų, bet mes nė karto nepadavėme to kamuo- 
lio, suprantate? 

— Taip. 

— Žinote, mudu su profesoriumi mažai tesikalbame, žiūrime, 
ir tiek, bet vieną dieną aš pasiryžau ir paklausiau. Paklausiau: „Ko- 
dėl mes niekada jo nepaduodame, to prakeikto kamuolio?“ Jis 
išspjovė ant žemės tabako trupinius ir atsakė: „Arba žiūri, arba 
žaidi“. Tiek tepasakė. Arba žiūri, arba Žaidi. 

— O paskui? 

— Viskas. 

— Gouldai, ar tai norėjai pasakyti? 


DVIDEŠIMTO AMŽIAUS AUKSO FONDAS 103 


— Taip, tai. 

— Nieko daugiau? 
— Ne. 

— Gerai. 


— Tuomet gerai, baigiame. 

— Tiek užteks? 

— Taip, tiek užteks. 

— Gerai. 

Ką su tuo darysime? — peržiūrėjęs įrašą paklausė Vakas Mon- 
torsis. Vakas Montorsis buvo specialios penktadienio vakaro lai- 
dos vedėjas. Ją žiūrėdamas užmigtų net kokainomanas, kalbėjo 
nuotolinio valdymo pulteliu sukdamas įrašą pirmyn, ieškodamas 
ko nors mažiau slogaus. Jie bandė paimti interviu iš Gouldo tėvo, 
tačiau šis atšovė, kad televizijos žurnalistai jam yra iškrypėlių gau- 
ja, su kuria nenorįs turėti jokių reikalų. Tad liko tik medžiaga iš 
Gouldo koledžo ir daug nuobodžių jo profesorių kalbų. Jie kalbė- 
jo tokius dalykus, kaip „talentą būtina saugoti“ arba „to berniuko 
protas yra verčiantis susimąstyti reiškinys“. Vakas Montorsis suko 
juostą pirmyn ir purtė galvą. 

— Ten yra vienas toks, kuris verkia, — tarė žurnalistė, išmesda- 
ma paskutinę kortą. 

— Kur? 

— Toliau. 

Vakas Montorsis dar persuko juostą. Pasirodė profesorius su 
šlepetėmis. | 

— Šitas. 

Tai buvo Mondrianas Kilrojus. 

— Jis neverkia... 

— Verkia toliau. 

Vakas Montorsis paspaudė play. 

— „..-daugiausia tai tik paistalai. Žmonės mano, kad stebuk- 
lingam vaikui sunku dėl aplinkos spaudimo, dėl žvėriškų į jį de- 
damų vilčių. Paistalai. Tikroji problema — jis pats, ir kiti Čia 
niekuo dėti. Tikroji problema yra talentas. Talentas panašus į 

pamišusią ląstelę, perdėm išaugusią visai be jokio reikalo. Tarsi 
tavo namuose kas būtų pastatęs kėglių taką. Viską išgriovęs. Gal 
jis net būtų gražus, gal ilgainiui išmoktum dieviškai žaisti kėg- 
liais, taptum geriausiu žaidėju kėgliais visame pasaulyje, bet kaip 
atstatysi savo namus, kaip juos nuo to apsaugosi, kaip išlaikysi 
tai, apie ką vėliau, pasitaikius tinkamai progai, galėsi pasakyti: 
Čia mano namai, lauk, čia mano namai. Tau nepavyks. Talentas 
griauna, jis griauna objektyviai, ir visai nesvarbu, kas vyksta ap- 
link. Tai veikia viduje ir griauna. Reikia būti labai stipriam, kad 
ką nors išsaugotum. O jis tik vaikas. Ar įsivaizduojate kėglių ta- 
ką berniuko namų viduje? Ir tas triukšmas, kiekvieną mielą die- 
ną, nuolatinis šurmulys, ir suvokimas, kad tylą, tikrą tylą gali 
užmiršti amžiams. Namai be tylos. Kas per namai? Kas tam ber- 
niukui grąžins jo namus? Jūs su savo televizijos kamera? Aš su 
savo paskaitomis? Aš?“ 

Čia prof. Mondrianas Kilrojus tikrai šniurkštelėjo nosim, nusi- 
ėmė akinius ir nusišluostė akis didele suglamžyta mėlyna nosine. 
Galėjai tai palaikyti verkimu. 

— Tik tiek? — paklausė Vakas Montorsis. 

— Panašiai. 

Vakas Montorsis išjungė vaizdo grotuvą. 

— Ką dar turime? 

— Ketvertuką ir istoriją su netikra Džokonda. 

— Džokonda pykina. 

Penktadienio vakare buvo parodyta speciali laida apie ketver- 
tuką iš Anglijos. Trejus metus jie paeiliui eidavo į mokyklą ir nie- 
kas nieko nepastebėjo. Net jų sužadėtinė. Dabar jai iškilo šiokių 
tokių problemų. 


16 


(Touldas sėdėjo ant grindų, ant keturių centimetrų storio kili- 
mo. Žiūrėjo televizorių. Šatsi grįžo gerokai po dešimtos. Jai pa- 


tikdavo apsipirkti vakarais, sakydavo, tada daiktai būna pavargę ir 

nesipriešina perkami. Ji atidarė duris, Gouldas pasisveikino ne- 
atitraukdamas akių nuo televizoriaus. Šatsi žvilgtelėjo į jį. 

— Per daug nesitikėk, bet jei įjungtum, būtų įdomiau. 

Gouldas atsakė, kad jis neveikia. Spaudė visus nuotolinio val- 
dymo pultelio mygtukus, tačiau nieko neįvyko. Šatsi padėjo pir- 
kinius ant virtuvės staliuko. Dirstelėjo į neveikiantį televizorių. Jo 
korpusas buvo iš medžio imitacijos, o gal iš tikro medžio. 

— Kur jį gavai? 

— Ką? 

— Kur gavai televizorių? 

Gouldas atsakė, kad Pumerangas pavogė jį iš japono, prekiau- 
jančio japoniškais vaškiniais patiekalais, — vištiena su salierais, Ža- 
lia žuvimi ir panašiai, neįtikėtinai tobulai padarytais, negalėjai at- 
skirti, kad jie netikri. Mokėjo padaryti net sriubas. Sunku pada- 
ryti vaškinę sriubą, tam reikia sugebėjimų, jos negali taip paprastai 
imti ir padaryti. 

— Ką reiškia pavogė? 

— Išnešė iš namų. 

— Gal jis išprotėjo? 

— Japonas jam buvo skolingas pinigų. 

Pasakė, kad Pumerangas kiekvieną rytą jam plovė vitriną, o 
japonas vis rasdavo pasiteisinimą, kad nesumokėtų, tada Pume- 
rangas jam nepasakė, kad jau pavargo laukti, paėmė televizorių su 
medžio imitacijos korpusu ir išsinešė. Dar nepasakė, kad gal kor- 
pusas tikro medžio, tačiau kai atsiduri parduotuvėje, kur parduo- 
dami netikri vaškiniai patiekalai, kaip du vandens lašai panašūs į 
tikrus, manai, kad ten viskas dirbtina, ir jau nieko nebegali atskir- 
ti. Tada Šatsi pasakė, kad taip turbūt ir buvo, ir pridūrė, jog jai 
taip nutikdavo skaitant laikraščius. Gouldas paspaudė raudoną 
nuotolinio valdymo pultelio mygtuką, bet nieko neįvyko. 

— Šatsi, ar pažįsti kokį nors beprotį? 

— Tikrą beprotį? 

— Tokį, kurį daktarai vadina bepročiu. 

— Tikrą beprotį. 

— Taip. 

Šatsi atsakė, kad jai tekę tokių matyti, taip. Iš pradžių vaizdas 
visai prastas. Jie visą laiką rūko ir nieko nesidrovi. Gal todėl, kad 
neturi ką prarasti. O tai didelė laimė, pridūrė. Tačiau paskui pri- 
pranti, ir tada gali būti visai malonu, nors „malonu“ nėra teisin- 
gas žodis. Jaudinama. Pasakė, kad tai gali būti jaudinama. 

— Ar žinai, kas atsitinka galvoje to, kuris išprotėja? — paklausė 
Gouldas. 

Šatsi atsakė, kad tai pareina nuo beprotybės. Nesvarbu, tarė 
Gouldas. Nežinau, tarė Šatsi. Atrodo, ten kažkas sugenda ir jau 
nebeklauso paliepimų. Jiems siunčiami paliepimai, bet šie pasi- 
klysta pakeliui ir jų nepasiekia arba pasiekia per vėlai, o paskui 
negrįžta atgal, jie nuolat, įkyriai gauna tą patį paliepimą ir niekaip 
negali jo atsikratyti. Tada viskas eina velniop, panašu į organizuo- 
tą anarchiją, atsuki čiaupą ir užsidega šviesa, įjungus radiją su- 
skamba telefonas, kada nori įsijungia plaktuvas, atidarai vonios 
duris ir atsiduri virtuvėje, ieškai lauko durų ir nerandi. Galjų visai 
nėra. Išnyko. Lieki amžinai uždarytas viduje. Šatsi prieina prie 
televizoriaus. Nori paliesti medžio imitaciją. Sako: kai negali išei- 
ti iš namų, turi išmokti juose gyventi. Jiems tai pavyksta. Iš šalies 
sunku ką nors suprasti, tačiau jiems viskas atrodo logiška. Sako: 
beprotis tas, kuris norėdamas išsitrinkti galvą kiša ją į orkaitę. 

— Atrodo smagu, — tarė Gouldas. 

— Ne. Nemanau, kad būtų labai smagu. 

Paskui pasakė, kad, jos galva, tai tikras medis. 

Gouldas sėdėjo ant grindų, ant keturių centimetrų storio kili- 
mo. Nesiliovė žiūrėjęs televizorių. Šatsi pasakė, kad jos namuose 
buvo žalias plastmasinis stalas, tačiau priėjęs arčiau pamatydavai, 
jog jis medinis, pagalvojus atrodo kvaila, bet tada visi buvo pami- 
šę dėl plastmasės, viskas turėjo būti iš plastmasės. Gouldas tarė, 
kad jo motina išprotėjo. Vieną dieną tai atsitiko. Dabar ji psi- 
chiatrijos klinikoje, paaiškino. Šatsi nieko nepasakė, tik pasilenkė 
prie televizoriaus, prie kažkokio įdubimo, ir nagu nukrapštė kaž- 
ką kieto ir tamsaus. Paskui pasakė, kad televizorius, matyt, buvo 
nukritęs, tad nieko stebėtina, jog neveikia. Nukritęs televizorius — 


miręs televizorius, pasakė. 

— Vieną dieną atvažiavo ir ją išvežė, daugiau jos nebemačiau. 
Mano tėvas nenori, kad tokią matyčiau. Sako, neturiu jas tokios 
matyti. 

— Gouldai... 

— Taip? 

— Tavo motina prieš ketverius metus išėjo gyventi su profeso- 
rium, kuris tyrinėja žuvis. 

Gouldas dar kartą spustelėjo nuotolinio valdymo pultelio myg- 
tuką, bet nieko neįvyko. Šatsi nuėjo į virtuvę ir grįžo su atidaryta 
greipfrutų sulčių skardine. Pastatė ją ant sofos krašto. Sofa buvo 
mėlyna, stovėjo prieš televizorių. Gouldas nuotolinio valdymo pul- 
teliu pasikasė blauzdą, tiesiai virš čiurnos. Jei kas nors ir gali iš- 
vesti iš proto — per siaura kojinių guma. Jis nesiliovė kasęsis nuo- 
tolinio valdymo pulto kampu. Šatsi paėmė skardinę, apsidairė, 
paskui pastatė ją ant stalo, greta vazos su petunijomis. Lyg būtų 
norėjusi apstatyti butą. Iš virtuvės atsklido šaldytuvo burzgesys, 
jis gamino šaltį tirtėdamas it senas girtuoklis. Tada Gouldas pasa- 
kė, kad ją išvežė anksti ryte, jis girdėjo triukšmą, bet miegojo 
toliau, o kai atsikėlė, rado tėvą žingsniuojantį po kambarį, civiliai 
apsirengusį, ties atsegta marškinių apykakle atlaisvintu kaklary- 
šių. Pasakė kartą ieškojęs tos klinikos, bet neradęs, nes niekas 
nieko nežinojo, ir nesutikęs nė vieno, kuris jam būtų norėjęs pa- 
dėti. Pasakė, kad iš pradžių manęs kiekvieną dieną rašyti jai laiš- 
kus, bet tėvas pasakė, jog ji negali jaudintis, jai reikalinga ramybė, 
tada jis ėmė svarstyti, ar laiško skaitymas yra jaudinantis dalykas, 
ir kiek pasvarstęs nusprendė, kad taip. Todėl neparašė. Pasakė, 
paklausinėjęs ir sužinojęs, jog tie, kas patekdavo į tokias klinikas, 
vėliau sugrįždavo, bet niekada nedrįso klausti tėvo, ar ji sugrįš. Jo 
tėvas nemėgo apie tai kalbėti, net ir dabar, po daugelio metų, apie 
tai nekalba, tik nieko daugiau nepridurdamas kartais pasako, kad 
mama jaučiasi gerai. Pasakė, keista, kai prisimindavo mamą, pri- 
simindavo ją besijuokiančią, prisimindavo nuotraukas, kuriose ji 
visada juokdavosi, nors, kiek prisimena, nepasakytum, kad ji bū- 
tų dažnai juokusis, bet taip atsitikdavo, kai tik ją prisimindavo — 
prisimindavo besijuokiančią. Dar pasakė, kad miegamojo spinto- 

je tebėra jos drabužiai, ji mokėjo mėgdžioti dainininkų balsus, 
dainuodavo kaip tikra Merilin Monro. 

— Merilin Monro? 

— Taip. 

— Merilin Monro. 

— Taip. 

— Merilin Monro. 

Šatsi pradėjo tyliai kartoti: Merilin Monro, Merilin Monro, Me- 
rilin Monro, Merilin Monro, nesiliovė kartojusi, paskui paėmė 
skardinę ir išpylė į vazą su petunijomis, Merilin Monro, Merilin 
Monro, iki paskutinio lašo, vėl pastatė skardinę ant stalo, dar daug 
sykių pakartojo Merilin Monro eidama į virtuvę ir atgal, ieškoda- 
ma raktų, užrakindama namų duris, eidama laiptų link. Nusiavė 
batus. Išsisegė plaukų segtuką. Segtuką įsidėjo į kišenę. Batus pa- 
liko ten, kur nusiavė. 

— Gouldai, aš einu miegoti. 

— Atsiprašau. 

— Atleisk, bet man reikia eiti miegoti. 

Gouldas liko sėdėti ir žiūrėti televizorių. 

Pagalvojo: „Reikės pasakyti Pumerangui, kad nuneštų atgal“. 

Japonas turėjo gražų seno modelio radiją, tegul paima jį. Ant 
priekinio stiklo buvo surašyti visi miestų pavadinimai, sukdamas 
rankenėlę galėjai varinėti mažą oranžinį brūkšnelį ir keliauti po 
visą pasaulį. 

Pagalvojo, kad su televizoriumi kai kurių dalykų negali daryti. 

Paskui jau nieko nebegalvojo. 

Atsistojo, išjungė šviesą, užlipo į antrą aukštą, tamsoje nuėjo 
iki tualeto, pakėlė dangtį ir atsisėdo nenusimovęs kelnių. 

— Aš tik paslydau. 

— Mėšlas. 

— Sakau, tik paslydau. 

— Lari, tylėk. Ir giliai kvėpuok. 


— Kas Čia per velniava? 

— Nesimuistyk ir kvėpuok, giliai. 

— MAN NEREIKIA TOS VELNIAVOS, aš tik paslydau. 

— Gerai, paslydai. Dabar klausyk. Kai atsistosi, gerai žiūrėk, ką 
matai prieš save. Jei pamatysi du ar tris negrus su bokso pirštinė- 
mis, tuomet palauk, smūgiuok, neprisileisk jų, bet smūgiuok ne- 
stipriai, gali pramauti pro šalį, turi laukti, supratai? Tik laikykis toliau 
nuo jų, o kai pajėgsi, susikabink, stovėk ir kvėpuok. Nesmūgiuok 
smarkiai, kol nepamatysi tik vieno priešininko, supratai? 

— Aš puikiai matau. 

— Pažvelk į mane. 

— Aš puikiai matau. 

— Kol nepasijusi gerai, užmiršk kumščius ir dirbk galva. 

— Turiu smūgiuoti galva? 

— Lari, dabar ne laikas juokauti. Jis tave parvertė. 

— Po velnių, kiek galiu kartoti, aš paslydau, jūs blogai matote, 
žinote, jums reikėtų pasigydyti, jau nematote to, kas... 

— LIAUKIS, PO ŠIMTS... 

— Tai jūs... 

— EIAUKIS. 


— Tu privertei mane keiktis, kad tave kur susuk... 

GONGAS. 

— Lari, šitos kovos nenoriu pralaimėti. 

— Mokytojau, jūs ją jau laimėjote. 

— Eik velniop. 

— Velniop. 

Čia, „St. Anthony Field“ ringe, tvyro didelė įtampa, baigiantis 
trečiam raundui Laris Gormanas pargriuvo, patiestas staigaus Ran- 
dolfo kablio, dabar pamatysime, ar jam pavyko atsigauti, tokia 
padėtis jam neįprasta, per savo karjerą jis pirmą kartą atsidūrė 
ant ringo grindų, greitas Randolfo kablys užklupo jį netikėtai, 
PRASIDEDA KETVIRTAS RAUNDAS, Randolfas eina kaip vie- 
sulas, RANDOLFAS, RANDOLFAS, GORMANAS PRISPAUSTAS 
PRIE LYNŲ,, nekokia pradžia Mondinio mokiniui, Randolfas tar- 
si pašėlo, SMŪGIS, DAR KARTĄ SMŪGIS IŠ APAČIOS, Gor- 


110 ALESSANDRO BARICCO 


manas susiaurina gynybą, išvengia smūgio iš kairės, kvėpuoja, 
RANDOLFAS SMŪGIUOJA IŠ APAČIOS, puolimas ne itin dar- 
nus, tačiau, regis, veiksmingas, Gormanas priverstas trauktis, jo 
kojos vis dar juda greitai, RANDOLFO SMUGIS PASIEKIA 
TIKSLĄ, DAR VIENAS SMŪGIS KABLIU Iš DEŠINĖS, 
GORMANAS SUSVERDĖJA, TIESUS RANDOLFO SMUGIS Į 
TUŠTUMĄ, GORMANAS IŠSISUKA NUO SMŪGIŲ, RAN- 
DOLFAS JĮ PERSEKIOJA, GORMANAS VĖL PRIE LYNŲ, VISI 
ŽIŪROVAI STOVI... 

Gouldas atsistojo nuo unitazo. Nuleido vandenį, paskui 
prisiminė nė nenusišlapinęs ir tai jam pasirodė gana kvaila. Priėjo 
prie kriauklės ir įjungė šviesą. Dantų pasta. Dantys. Dantų pasta 
buvo bubble gum skonio. Jos viduje buvo tarsi kokios žvaigždutės, 
ji atrodė lyg guma su žvaigždutėmis viduje. Tokia buvo gaminama 
todėl, kad vaikams tai patiko, ir jie valydavosi dantis nesipriešin- 
dami. Ant tūtelės taip ir buvo parašyta: vaikams. Paskui jausdavai- 
si, lyg per visą fizikos pamoką būtum kramtęs gumą. Tačiau dan- 
tys būdavo švarūs ir nieko nereikėdavo lipdyti po suolu. Išsiskala- 
vo dantis šaltu vandeniu ir išspjovė tiesiai į kriauklės skylę. 
Nusišluostė žiūrėdamasis į veidrodį. Apsigręžė ir grįžo prie unita- 
zo. Atsisegė užtrauktuką. 

— Viešpatie, mokytojau, jų buvo trys. 

— Tikrai? 

— Negaliu kautis su trimis. 

— Taigi. 

— Su dviem dar susidoročiau, bet trijų per daug. Todėl nu- 
sprendžiau vieną pašalinti. 

— Puiki mintis. 

— Žinote, kas įdomiausia? Kai jis pargriuvo, išnyko ir anie du. 
Keista, tiesa? 

— Labai keista. 

— Dešinys, kairys, dešinys, bac, ir visi trys išnyko. 

— Atskleisk man paslaptį: kaip pasirinkai, į kurį smūgiuoti? 

— Pasirinkau tikrąjį. 

— Ar jam buvo ant kaktos parašyta? 

— Jis iš trijų dvokė labiausiai. 

— Ą. 

— Moksliška. Juk sakėte: dirbk galva. 

— Lari, esi laimės kūdikis. 

— Dešinys, kairys, dešinys: ar kada matėte tokią greitą kombi- 
naciją? 

— Taip, tik nemačiau, kad ją atliktų tas, kuris atrodė jau miręs. 

— Tada pasakykite, nagi, liaukitės murmėjęs ir pasakykite. 

— Niekada nemačiau, kad negyvėlis atliktų tokią greitą kombi- 
naciją. 

— Jis tai pasakė, Viešpatie, jis tai pasakė, kur mikrofonai, dabar, 
kai jų taip reikia, kur jie? Jis tai pasakė, girdėjau savo ausimis, jis 
tai pasakė, pasakė, tiesa? 

— Lari, tu laimės kūdikis. 

Nuleidžiamas vanduo. 

Šikart kiek pritempta, pagalvojo Gouldas. 

Šį vakarą viskas ne taip, pamanė. Užsitraukė užtrauktuką, iš- 
jungė šviesą ir nuėjo miegoti. 

Bėgo laikas. 

Nakties gabalėliai. 

Staiga pabudo. Prie jo lovos ant žemės sėdėjo Šatsi. Su nakti- 
niais, apsigaubusi raudona skraiste. Kramtydama mėlyno šrati- 
nuko galiuką. 

— Sveika, Šatsi. 

— Sveikas. 

Durys buvo praviros, iš koridoriaus krito šviesos ruožas. Goul- 
das vėl užsimerkė. 

— Man šovė viena mintis, — tarė Šatsi. 

— Girdi mane? 

— Taip. 

— Man šovė viena mintis. 

Ji kiek patylėjo. Gal ieškojo žodžių. Kramtė šratinuką, girdė- 
josi plastmasės traškėjimas, lyg traškėtų šiaudelis. Paskui vėl pra- 


bilo. 

— Štai ką pagalvojau. Ar žinai, kas yra roulotte*? Jos, roulotte, 
kabinamos prie automobilių, žinai? 

— Taip. 

— Jas matydama visada jausdavau baisų liūdesį, nežinau, kodėl, 
bet kai jas aplenki kelyje, užeina baisus liūdesys, jos visada va- 
žiuoja labai lėtai, šeimos tėvas sėdi už vairo įsmeigęs akis į kelią ir 
visi jį lenkia, jis važiuoja prisikabinęs roulotte, mašinos užpakalis 
kiek nuleistas, nukaręs lyg senutės su didžiuliu pirkinių nešuliu, 
kuri eina sulinkusi ir visi ją lenkia. Labai liūdna. Tačiau negali 
nežiūrėti, norėjau pasakyti, lenkdamas ją negali nežiūrėti, visada 
dirsteli, turi pažiūrėti, nors ir žinai, kad tai liūdina, prisiekiu, visa- 
da atsisuki ir pasižiūri. Kai gerai susimąstai, supranti, kad toje 
roulotte yra kažkas, kas tave traukia, ir jei ilgai ir giliai rausiesi po 
tais liūdesio sluoksniais, pagaliau pradedi nujausti, kad ten yra 
kažkas, kas tave traukia, kažkas, kas pasislėpė ten, giliai, regis, tik 
tam, kad tas kažkas pasidarytų tau dar brangesnis ir kad atradęs tą 
kažką patirtum malonumą, tikrą malonumą. Supranti? 

— Beveik. 

— Jau daug metų apie tai galvoju. | 

Gouldas užsitraukė antklodę, buvo šaltoka. Satsi susisuko pli- 
kas kojas megztiniu. 

— Žinai? Panašiai ir su austrėmis. Labai norėčiau jas valgyti, 
gražu žiūrėti, kaip žmonės jas valgo, bet man visada būdavo šlykš- 
tu, nieko negaliu padaryti, jos primena snarglius, supranti? 

— Taip. 

— Kaip gali jas valgyti, jei primena snarglius? | 

— Negali. 

— Taigi, negali. Tas pat ir su roulotte. 

— Primena snarglius? 

— Kuo čia dėti snargliai, neprimena snarglių, bet liūdina, su- 
pranti? Niekada neradau jokios priežasties, nors menkiausios prie- 
žasties, kad galėčiau sau tarti: Dieve, kaip būtų gera turėti roulotte. 

— Taigi. 


* Gyvenamoji automobilio priekaba (pranc. ). 

— Metų metus apie tai galvojau ir nesugalvojau nė menkiausios 
priežasties. 

Tyla. 

Tyla. 

— Gouldai, žinai? 

— Ne. 

— Vakar ją sugalvojau. 

— Gerą priežastį? 

— Sugalvojau priežastį. Gerą. 

Gouldas atsimerkė. 

— Tikrai? 

— Taip. 

Šatsi pasisuko į Gouldą, atsirėmė alkūnėmis į lovos kraštą ir 
pasilenkė virš jo žemai, kad galėtų pažvelgti jam į akis, tiesiog 
pažvelgti į jas iš arti. Tada pasakė: 

— Dyzelis. 

— Dyzelis? 

— Taip. Dyzelis. 

— Nesuprantu? 

— Žinai, ta istorija, kur man papasakojai? Apie tai, kad jis norė- 
tų pamatyti pasaulį, bet jo neįleidžia į traukinius, į autobusus, o į 
automobilį jis netelpa. Ta istorija. Tu man ją pasakojai. 

— Taip. 

— Roulotte, Gouldai. Roulotte. 

Gouldas pasikėlė lovoje. 

— Šatsi, ką nori tuo pasakyti? 

— Noriu pasakyti, kad važiuosime pamatyti pasaulio. 

Gouldas nusišypsojo. 

— Tu išprotėjusi. 

— Ne, Gouldai. Aš — ne. 

Gouldas vėl atsigulė, palindo giliau po antklode. Taip gulėjo 
mąstydamas, tyloje. 

— Manai, Dyzelis tilptų roulotte? 

— Garantuotai. Sėdėtų gale, panorėjęs galėtų atsigulti, o mes jį 


visur vežiotume. Turėtų savo namus ir keliautų kur panorėjęs. 

— Jam patiktų. 

— Aišku, kad jam patiktų. 

— Šita mintis jam patiktų. 

Buvo šaltoka. Pro duris sklido šviesos pluoštas, daugiau niekas. 
Kartais žemai gatve pravažiuodavo automobilis. Galėjai jį girdėti 
ir svarstyti, kur jis važiuoja tokiu metu, susikurti begales istorijų. 
Šatsi žiūrėjo į Gouldą. 

— Turėsime savo namus ir keliausime, kur norėsime. 

Gouldas užsimerkė. Galvojo apie roulotte, matytą animacinia- 
me filmuke, ji lyg pamišusi riedėjo stačia gatve į niekur, lyg išpro- 
tėjusi svyravo į šalis, atrodė, tuoj apvirs, bet neapvirto, o viduje 
visi valgė, jautėsi kaip namuose, roulotte buvo nedidelė, tarsi už 
pavadžio vedamas gyvūnėlis. Jie net užmiršo ką nors pasodinti 
prie vairo, todėl valgė visi kartu, jų veiduose švietė laimė ir dar 
kažkas, nuostabi kvaila laimė. Jis atsimerkė. 

— Kas vairuos? 

— Aš. 

— O kas nupirks roulotre? 

— Aš. 

— Tu? 

— Taip, aš. Turiu pinigų. 

— Daug? 

— Pinigų. 

— Roulotte brangiai kainuoja. 

— Juokauji? Turėtų tau užmokėti, kad ją pirktum. 

— Nemanau, kad ir jie taip mano. 

— Bet turėtų taip manyti. 

— Tačiau nemano. 

— Tada užmokėsime mes. 

— Ir aš turiu pinigų. 

— Matai? Jokios bėdos. 

— Gal tarp visų kitų jie rastų ir kokią nebrangią? 

— Aišku, kad rastų. Gal manai, kad visoje šitoje prakeiktoje 


šalyje neatsiras roulotte, kuri kainuoja lygiai tiek, kiek mes turime 


pinigų? 

— Būtų kvaila. 

— Neįtikėtinai. 

— Tikrai. 

Jų abiejų akyse driekėsi kelių keliai. 

— Gouldai, mes važiuosime pamatyti pasaulio. Liaukis tampyti. 

Pasakė linksmai, paskui atsistojo. Megztinis supančiojo jai ko- 
jas. Išsilaisvino iš jo ir liko stovėti prie lovos. Gouldas žiūrėjo į ją. 
Tada ji pasilenkė prie jo, lėtai priėjo, priglaudė savo lūpas prie jo 
lūpų, paskui vos atsitraukė ir liko stovėti žiūrėdama iš arti. Jis 
ištraukė iš po antklodės ranką, padėjo delną ant Šatsi plaukų ir 
pabučiavo ją į lūpų kamputį, paskui į lūpas, iš pradžių švelniai, 


paskui prisispaudė stipriai, užsimerkęs. 


17 


1988 metų rugsėjį, praėjus aštuoniems mėnesiams po Mami Džein 
mirties, leidykla CRB nusprendė daugiau nebeleisti superhero- 
jaus stomatologo Balon Meko nuotykių. Pirkimas nepaliaujamai 
krito, net naujasis personažas — moteris apnuoginta krūtine — ne- 
pajėgė jo sustabdyti. Paskutiniame numeryje Balon Mekas išvyko 
į tolimą planetą, pažadėdamas sau ir skaitytojams, kad „vieną švie- 
sią geresnės ateities dieną“ tikrai sugrįš. „Amen“, — su palengvė- 
jimu ištarė Francas Fortė, CRB finansų direktorius. Dyzelis su 
Pumerangu nusipirko šimtą vienuolika paskutinio numerio kopi- 
jų. Metodiškai, nepaisydami abejotinos popieriaus kokybės, jie 
ilgus mėnesius kaskart prireikus valėsi užpakalius žurnaliuko la- 
pu. Paskui kruopščiai sulankstydavo jį į keturias dalis ir išsiųsda- 
vo Francui Fortei, Finansų direkcija, CRB. Kadangi naudojo vo- 
kus, paimtus iš viešbučių, viešųjų įstaigų ir sporto klubų, Franco 
Fortės sekretorė negalėjo jų atpažinti, kol jie neatsidurdavo ant 
jos viršininko stalo. O šis įprato ypač apdairiai peržvelgti dienos 
paštą. 

Gouldui suėjo keturiolika. Šatsi visus pavaišino vakariene kinų 


restorane. Prie gretimo stalelio sėdėjo šeima: tėvas, motina ir maža 

dukrytė. Ji vadinosi Melanija. Tėvas užsispyrė išmokyti ją valgyti 
su lazdelėmis. Jis kalbėjo kiek per nosį. 

— Paimk lazdelę į rankutę... štai taip... pirma tik vieną, bran- 
gioji, gerai ją paimk, matai? Ją reikia suspausti tarp nykščio ir 
didžiojo piršto, ne taip, žiūrėk... Melanija, pažiūrėk į tėtį, turi jį 
laikyti štai taip, šaunuolė, dabar suspausk, ne, ne taip stipriai, tik 
truputį... Melanija, pažiūrėk į tėtį, tarp nykščio ir didžiojo piršto, 
žiūrėk, štai taip, ne, Melanija, kuris pirštas yra didysis? Brangioji, 
šitas pirštas yra didysis... 

— Kodėl nepalieki jos ramybėje? — įsiterpė žmona. Kalbėjo ne- 
pakeldama akių nuo žuvies ir daigintų sojos grūdų sriubos. Jos 
plaukai buvo dažyti raudonai, vilkėjo geltonais marškiniais su pe- 
tukais. Vyras varė savo, lyg niekas nieko nebūtų pasakęs. 

— Melanija, pažiūrėk į mane, pažvelk į tėvelį, sėdėk gražiai, paimk 
pagaliuką, nagi, štai taip... gerai, matai, visai paprasta, Kinijoje 
yra milijonai vaikų, ir jie dėl to nesiaikštija... dabar paimk kitą 
pagaliuką, MELANIIJA, sėdėk tiesiai, nagi, žiūrėk, kaip daro tėtis, 
vieną pagaliuką ir kitą, rankute, nagi... 

— Palik ją ramybėje. 

— Aš ją mokau... 

— Ar nematai, ji alkana. 

— Pavalgys, kai išmoks. 

— Kai išmoks, viskas jau bus ataušę. 

— DĖL DIEVO MEILĖS, AŠ JOS TĖVAS, GALIU... 

— Nerėk. 

— Esu jos tėvas ir turiu visišką teisę ko nors ją išmokyti, nes 
jos motina aiškiai turi kitų darbų nei mokyti savo vienintelę duk- 
rą, kuri... 

— Melanija, valgyk šakute. 

— APIE TAI NEGALI BUTI NĖ KALBOS, Melanija, brangioji, 
paklausyk tėtės, parodykime mamai, kad mokame valgyti kaip maža 
nuostabi kinų mergytė... 

Melanija pravirko. 

— Tu ją pravirkdei. 

— AŠ JOS NEPRAVIRKDŽIAU. 

— Tai ką ji dabar daro? 

— Melanija, nereikia verkti, tu jau didelė mergaitė, neverk, paimk 
šį pagaliuką, nagi, duokš man rankutę, DUOK MAN RANKĄ, 
štai taip, šaunuolė, laisvai, laikyk ją laisvai, Melanija, visi į mus 
žiūri, liaukis verkti ir imk šitą velnio pagaliuką... 

— Nesikeik. 

— AŠ NESIKEIKIU. 

Melanija pravirko dar garsiau. 

— MELANIIJA, Melanija, aš tuoj tau pliaukštelsiu, žinai, tėtis 
kantrus, bet viskas turi ribas, MELANIJA, PAIMK PAGALIUKĄ 
ARBA MES ATSISTOSIME IR VAŽIUOSIME NAMO, juk žinai, 
kad nejuokauju, nagi, iš pradžių vieną pagaliuką, paskui kitą, nagi, 
tarp nykščio ir smiliaus, ne, ne smiliaus, DIDŽIOjJO piršto, da- 
bar suspausk, šaunuolė, matai, kokia tu šaunuolė, nagi, paimk 
antrąjį pagaliuką, antrąjį pagaliuką, brangioji, KITA RANKA, PO 
VEL... paimk jį KITA RANKA ir įdėk į ŠITĄ ranką, supratai? tai 
nesunku, ir liaukis verkti, ko čia verkti? ar nori užaugti? gal nori 
likti maža kvaila mergytė, kuri... 

Tada Dyzelis atsistojo. Jam visada būdavo sunku tai padaryti, 
bet jis padarė. Priėjo prie šeimynos stalo, viena ranka paėmė abi 
mergaitės lazdeles ir sutrupino tiesiai virš tėvo lėkštės su kepta 
antimi. 

Melanija liovėsi verkti. Restorane stojo tyla, kvepianti keps- 
niais ir sojos padažu. Dyzelis prabilo tyliai, bet jį galėjai girdėti ir 
virtuvėje. Jis apsiribojo vienu klausimu. 

— Kodėl gimdote vaikus? — tarė. — Kodėl? 

Tėvas sėdėjo sustingęs, įsmeigęs akis prieš save, nedrįsdamas 
atsigręžti. Žmonos Šaukštas sustojo pusiaukelėje tarp burnos ir 
dubens. Ji žiūrėjo į Dyzelį su nuostaba ir liūdesiu, lyg ieškotų 
atsakymo į klausimą, kurį žinojo, bet niekaip nepajėgė prisiminti. 

Dyzelis pasilenkė prie mergaitės. Pažvelgė jai į akis. 

— Maža nuostabi kinų mergyte. 

Pasakė. 

— Valgyk šakute arba užmušiu. 


Paskui apsisuko ir grįžo prie savo stalelio. 

— Ar galėtum paduoti ryžius? — nepasakė Pumerangas. 

Tai buvo savotiškai gražus gimtadienis. 

1989 metų vasario mėnesį Vankuverio universiteto mokslinin- 
kų grupė autoritetingame žurnale Science and Progress išspausdino 
devyniasdešimt dviejų puslapių straipsnį, kuriame išdėstė naują 
teoriją apie suporintą pseudodalelių dinamiką. Pasirašiusieji 
straipsnį — šešiolika fizikų iš penkių skirtingų valstybių — prieš 
pusės pasaulio televizijos kameras paskelbė, kad mokslas įžengė į 
naują epochą ir todėl jų tyrinėjimų dėka per dešimtmetį bus pra- 
dėta gaminti pigi energija, turinti minimaliai neigiamą įtaką ap- 
linkai. Tačiau po trijų mėnesių dviejų puslapių straipsnyje, išspaus- 
dintame National Scientific Bulletin buvo pagrįsta, kad matematinis 
modelis, kuriuo kurdami savo teoriją pasinaudojo mokslininkai 
iš Vankuverio, nuodugniau patyrinėjus pasirodė esąs visiškai ne- 
tinkamas ir iš esmės nepritaikomas. „Infantilus“, — taip pažo- 
džiui pasakė du straipsnio autoriai. Pirmasis vadinosi Mondria- 
nas Kilrojus. Antrasis buvo Gouldas. 

Paprastai juodu nedirbdavo kartu. Maža to, tai buvo atsitikti- 
numas. Viskas prasidėjo valgykloje. Jie baigė valgyti sėdėdami vie- 
nas prieš kitą, ir prof. Mondrianas Kilrojus, išspjovęs košę, pa- 
klausė 

— Kas čia? Ar jie tai sukūrė Vankuveryje? 

Gouldas perskaitė devyniasdešimt du Science and Progress pusla- 
pius. Nusprendė, kad košė gana skani, tačiau tame straipsnyje 
kažkas nesirišo. Atidavė prof. Mondrianui Kilrojui savo špinatų 
porciją ir pasakė, kad, jo manymu, klaida yra dvyliktame puslapy- 
je. Profesorius nusišypsojo. Pastūmė špinatus ir pradėjo skaičiuoti 
ant popierinės servetėlės, į kurią buvo išspjovęs košę. Užtruko 
dvylika dienų. Tryliktąją dieną viską gražiai perrašė ir išsiuntė į 
Bulletin. Mondrianas Kilrojus straipsnį norėjo pavadinti „Priešta- 
ravimas Vankuverio košei“. Gouldas jį įtikino, kad verčiau sugal- 
voti ką nors taikingesnio. Sužinojusi, kad vienam iš pasirašiusiųjų 
tėra keturiolika metų, žiniasklaida pasiuto. Gouldas su profeso- 
rium buvo priversti sukviesti spaudos konferenciją, kurioje daly- 


vavo 134 žurnalistai iš viso pasaulio. 

— Per daug, — tarė prof. Mondrianas Kilrojus. 

— Per daug, — tarė Gouldas. 

Tai jie pasakė laukdami koridoriuje. Apsigręžė, išėjo pro užpa- 
kalines duris ir leidosi žvejoti į Abalemos ežerą. Rektorius jų el- 
gesį pavadino nepriimtinu, ir juodu buvo suspenduoti. 

— Nuo ko, jei tiksliau? — paklausė prof. Mondrianas Kilrojus. 
Tiksliau niekas nežinojo. Todėl suspendavimas buvo suspenduotas. 

Maždaug tuo pat metu Šatsi prisiminė, kad norint nusipirkti rou- 
lotte, neišvengiamai reikėtų turėti automobilį. „Teisybė“, — tarė Goul- 
das, nusistebėdamas, kaip jie to nepagalvojo anksčiau. Šatsi pasakė, 
kad gal reikėtų apie tai pasikalbėti su tėvu. Juk jis turi automobilį, 
tiesa? Kur nors. Jis juk vyras. O vyrai visada kur nors turi kokį nors 
automobilį. Gouldas tarė „tikrai“. Paskui pridūrė, kad apie roulotte 
verčiau nieko jam nesakyti. Žinoma, pritarė Šatsi. 

— Klausau? 

— Panelė Šel? 

— Taip, aš. 

— Pas jus viskas gerai? 

— Taip. Turime tik vieną problemą. 

— Kokią problemą? 

— Mums reikėtų jūsų automobilio. 

— Mano automobilio? | 

— Taip. 

— Apie kokį automobilį kalbate? 

— Jūsų. 

— Norite pasakyti, kad aš turiu automobilį? 

— Man tai atrodė tikėtina. 

— Panele, bijau, kad jūs klystate. 

— Keista. 

— Kodėl, argi jūs niekada neklystate? 

— Ne tai turėjau galvoje. 

— O ką turėjote? 

— Kad jūs esate vyras ir neturite automobilio, štai ką turėjau 
galvoje. Keista, tiesa? 


— Nesu toks tikras. 

— Gana keista, patikėkite. 

— Gal jums tiktų tankas? Jų turiu daug. 

Šatsi akimirką pamatė roulotte, traukiamą tanko. 

— Ne, bijau, kad tai problemos neišspręs. 

— Pajuokavau. 

— Ą. 

— Panele Šel? 

— Taip. 

— Ar galėtumėt man pasakyti, kokia jūsų problema? 

Šatsi prisiminė Berdą, senąjį plėšiką. Protas — keista mašina. 
Veikia pats sau. | 

— Panele Šel, kokia jūsų problema? 

Arba tas nuovargis. Lyg staiga būtų apėmęs nuovargis. Ta pati 
muzika, pagal kurią šoko Berdas. Senasis plėšikas. 

— Panele Šel, klausiu, kokia jūsų problema, gal malonėtumėt 
atsakyti? 

Berdas. 

Su veide įsirėžusiais keliais, begaliniais susišaudymais, kalbėjo 
Šatsi. Kiauše prasmegusios akys, alyvmedžio rankos, greitos ran- 
kos, žiemos šakos. Nuvargusios. Rytais šukos permerktos vande- 
niu, žili plaukai sušukuoti atgal, jau praretėję. Prarūkyti plaučiai 
balse, tyliai tariančiame: „Kaip šiandien vėjuota“. 

Plėšikui nėra blogesnės lemties nei gyventi. 

Žvalgytis aplink, kiekvienas nematytas veidas gali būti eilinio 
kvailio, atvykusio iš toli, kad taptų tuo, kuris nužudė Klėjų „Ber- 
dą“ Pulerį. Jei nori sužinoti, kada tampama mitu, klausyk: tada, 
kai stoji į dvikovą nugara. Kol priešininkas stovi prieš tave, esi tik 
plėšikas. Šlovė velkasi už tavęs tarsi prakeikta šliūžė. Greičiau, 
tarė neatsisukdamas. Vaikinukas buvo su juoda skrybėle, o kiše- 
nėje turėjo kažkokią velniavą — tolimos neapykantos prisimini- 
mą, kažkokio keršto pažadą. Per vėlai, kvaily. 

Tie veide įsirėžę keliai, niekinga senatvė, apšlapinanti mane 
naktimis, šuniškas skausmas papilvėje, lyg deginantis akmuo tarp 
pilvo ir užpakalio, niekaip neišaušta diena, o kai išaušta — ji lyg 


tuščio laiko dykynė, kurią reikia pereiti, kaip aš čia patekau? 

Jis mokėjo šaudyti, Berdas. Apversdavo lėkštes staiga ištraukto 
pistoleto buože. Išsitraukdavo jį sukryžiavęs rankas, dešinįjį pis- 
toletą kaire ranka, ir atvirkščiai. Kai atsistodavo prieš tave, pirš- 
tais glostydamas pistoletų rankenas, atrodydavo lyg nuteistasis, 
tarsi į kartuves keliaujantis kalinys priekyje surištomis rankomis. 
O jau po akimirkos virsdavo plėšriu paukščiu — išskleisti sparnai, 
geometrinis dviejų kulkų skrydis. Berdas. Paukštis. 

Koks čia šnaresys mano kataraktos rūke, esu priverstas skai- 
čiuoti valandas, aš, kuris pažinojau akimirkas — tai būdavo vienin- 
telis man egzistavęs laikas. Vyzdžio liekana, pabalę sąnariai spau- 
džia taurę, pentinas žirgo šone, šešėlio šešėlis ant mėlynos sienos. 
Pragyvenau amžinybę ten, kur kiti matydavo akimirkas. Jiems bu- 
vo tik blyksnis tai, kas man buvo žemėlapis, žvaigždė ten, kur aš 
matydavau dangų. Aš mąsčiau laiko klostėse, kurios jiems jau bu- 
vo prisiminimas. Taip buvau mokomas — nėra kito būdo pamatyti 
mirtį, kol ji neateina. Koks gi čia šnaresys mano kataraktos rūke, 
esu priverstas žiūrėti kitų kortas, sėdėdamas kėdėje melsti žo- 
džių, — vis toje pačioje, antroje eilėje, vakarais mėtydamas į šunis 
akmenis, kišenėje senio pinigai, kekšės jų nebenori, juos gaus ma- 
riachi*, kai ateis, tebus ilga ir liūdna tavo daina, vaikine, švelni 
tavoji gitara ir lėtas tavo balsas, noriu šokti, šią naktį, iki pat auš- 
ros, šią naktį šoksiu. 

Kalbėta, kad Berdas visada nešiojosi žodyną. Prancūzų kalbos. 
Išmoko visus žodžius, iš eilės, abėcėlės tvarka. Buvo toks senas, 
kad vieną ratą jau buvo apsukęs ir dabar mokėsi raidę G. Antrą 
kartą. Niekas negalėjo pasakyti, kodėl jis tai daro. Tačiau žmonės 
kalbėjo, kad kartą Tandeltaune jis priėjęs prie vienos moters, ji 
buvusi nuostabiai graži, aukšta, žaliaakė, stebėtina, kokiais keliais 
ten pateko. Jis priėjęs prie jos ir taręs: Enchantė**. 

Klėjus „Berdas“ Puleris. Jis mirs labai gražiai, sakydavo Šatsi. 
Aš jam tai pažadėjau: jis mirs labai gražiai. 

— Panele Šel? 


— Taip, klausau. 


* Liaudies muzikos atlikėjas Meksikoje (isp. ). 


** Sužavėtas (pranc. ). 

— Girdite mane? 

— Taip, puikiai. 

— Buvo nutrūkęs ryšys. 

— Pasitaiko. 

— Su tais telefonais tikra velniava. 

— Taigi. 

— Manau, būtų lengviau pasiųsti bombonešį ir numesti bombą 
stačiai mano sūnui ant galvos nei pasikalbėti su juo telefonu. 

— Tikiuosi, jūs to nepadarysite. 

— Prašau? 

— Nieko, juokauju. 

— Ar Gouldas namuose? 

— Taip. 

— Galėtumėt jį pakviesti? 

— Taip. 

— Laikykitės. 

— Jūs irgi. 

Gouldas vilkėjo pižama, nors buvo dar tik ketvirtis po septy- 
nių. Jis pasigavo gripą, kurį laikraščiai vadino „rusišku“. Bjaurus, 
ne tik krėtė karštis, bet ir vertė lauk vidurius. Galėjai valandų 
valandas sėdėti tualete. Lario Gormano karjeroje atsirado neti- 
kėtas ir, kaip pamatysime, lemtingas posūkis. Per kelias dienas jis 
nokautavo Parką Porterį, Bilį Ormesoną, Frenką Tarantinį ir Mor- 
ganą „Kilerį“ Blumaną. Grėjų La Banką nugalėjo sužeidęs trečia- 
me raunde. Patas Mekgrilis iškrito pats, paslydęs ir galva trenkę- 
sis į grindis. Lario Gormano biografija negalėjo likti nepastebėta. 
21 kova, 21 pergalė dar nepasibaigus varžyboms. Laikraščiai pra- 
dėjo rašyti apie pasaulio čempiono titulą. 

DYZELIS: Mondiniui tai pasakė Drinkas, jo pavaduotojas. Pa- 
sakė, kad laikraščiai rašo apie Larį. Turėjo iškarpų, jam atnešė 
sūnėnas. Mondinis užsidėjo akinius ir pradėjo skaityti. Pasijuto 
keistai. Dar nė karto jo mokinio vardas nebuvo parašytas greta 
tikrų čempionų vardų. Panašiai jaustumeis nusipirkęs Playboy ir 
jame pamatęs savo žmonos nuotrauką. Kai kurie laikraščiai rietė 


nosį, sakydami, kad iš 21 pergalės tik pora buvo prieš tikrus bok- 


DVIDEŠIMTO AMŽIAUS AUKSO FONDAS 123 


sininkus. Vienas laikraščių tvirtino, kad viskas tik apgaulė, o Lario 
tėvas, turtingas advokatas, tam išleidęs krūvą pinigų, nors ir ne- 
buvo tiksliai parašyta, kaip juos išleido. Neblogai sukurptas straips- 
nis, juokingas. Dėl tos istorijos su tėvu advokatu Laris buvo pra- 
mintas Lariu „Advokatu“ Gormanu. Mondiniui tai pasirodė labai 
juokinga. Išskyrus šį laikraštį, kiti į tą reikalą žiūrėjo labai rimtai. 
Pasaulinėje klasifikacijoje Boxing iškėlė Larį į šeštąją vietą. O Boxe 
Ring jam buvo skirta žinutė, pavadinta „Karūnos paveldėtojas“. 
Mondinis pastebėjo, kad skaitant jam užrasojo akiniai. 

— Ei, Lari, porą žodžių radijui... 

— Danai, šį vakarą kausiuosi ne aš. 

— Tik porą žodžių. 

— Atėjau pažiūrėti gražaus bokso, tik tiek, šį kartą juo mėgau- 
siuosi iš žiūrovų salės. 

— Ar galėtum ką nors pasakyti apie straipsnius, pasirodžiusius 
kai kuriuose... 

— Man patinka ta pravardė. 

— Kokia? 

— Advokatas. Patinka. Manau, ja pasinaudosiu. 

— Priminkime klausytojams, kad viename dienraštyje pasirodė 
straipsnis apie Larį, parašytas... 

— Laris „Advokatas“ Gormanas, skamba gražiai, tiesa? Manau, 
pasinaudosiu ja, Danai, prašau, kitą kartą... 

— Sakyk, Lari. 

— Radijo kronikoje vadink mane „Advokatu“. Man patinka. 

— Gerai, Lari, kaip nori. 

— Laris Advokatas. 

— Gerai, Lari Advokate. 

— Danai, tau ant apykaklės dėmė, kažkur išsitepei. 

— Ką? 

— Tau ant apykaklės dėmė... štai čia, matai... kažkur išsitepei. 

PUMERANGAS: Mondinis baigė skaityti ir suprato, kad viskas 
linko į bloga. Jo manymu, viskas linko į bloga. Bokso pasaulis 
buvo keistas, jame galėjai rasti visko, nuo mėgėjų, kuriems patik- 


davo daužyti kriaušę, iki tų, kurie ten, ringe, stengėsi išgyventi. 

Buvo sąžiningų kovotojų ir nesąžiningų kovotojų, bet šiaip tas pa- 
saulis buvo pakankamai tikras, ir jam patiko. Boksas. Tas, kurį jis 
žinojo. Jam patiko. Bet titulas, pasaulio čempionatas, karūna — 
visai kas kita. Ten sukosi per daug pinigų, buvo per daug sunkiai 
suprantamų žmonių, per daug šlovės. Ir sunkūs kumščiai, ne to- 
kie kaip kiti. Žiūrint jo akimis, tos istorijos reikėjo vengti iš tolo. 
Kad reikalai pradeda įsisukti, suprato pamatęs ateinant tipą 
tamsiais akiniais ir dirbtiniais dantimis. Jis buvo iš „Kazino“ ap- 
linkos, tų, kurie organizuodavo svarbiausias kovas. Prisiminė jį iš 
laikų, kai boksavosi, kartą net buvo numatytos jų varžybos, kurios 
kažkodėl neįvyko. Apgailestavo: buvo vienas iš tų boksininkų, ku- 
rie ištveria du raundus, paskui pradeda svarstyti, ką gi jie čia, po 
velnių, veikia, kai aplink tiek gerų filmų, kuriuos galima pamatyti. 
Užprogramuotas pralaimėtojas. Dabar nutukęs ir šlubčiojantis. 
Atėjo „pasisveikinti“. Jie kiek paplepėjo. Lario nebuvo. 
DYZELIS: Laris treniravosi, neužsimindamas apie čempiono 
titulą. Mondinis jį kankino negailestingai, bet jis nepasidavė. At- 
rodė, lyg gyventų savo asmeniniame rutulyje, kur niekas negali jo 
paliesti. Mondinis tai jau buvo matęs: taip atrodydavo čempionai. 
Jų veiduose atsispindėdavo neginčijama jėga ir nepakeliama vie- 
natvė. Atskirianti juos nuo bet kokio pralaimėjimo ir nuo kiek- 
vienos laimės. Taip, nenugalėti, jie pralaimėdavo visą gyvenimą. 
Kartą Laris atėjo į salę su mergina, maža liekna tamsiaplauke, 
vardu Džodi. Aptemptu megztiniu ir batais ilgais raišteliais. Mon- 
diniui ji pasirodė labai graži ir savotiškai miela. Atsisėdo kampe 
ir, netardama nė žodžio, žiūrėjo, kaip Laris mankštinasi. Dar ne- 
pasibaigus treniruotei atsistojo ir išėjo. Kitą dieną Laris boksavo- 
si su jaunesniu vaikinu — drąsiu, bet dar jaunu — ir staiga pradėjo 
ji per daug spausti. Mondinis nelaukė, kol laikrodis suskambins 
tris minutes, priėjo prie lynų ir pasakė: gana. Tačiau Laris nesu- 
stojo. Smūgiavo neįprastai piktai. Iki galo. Mondinis nieko nesa- 
kė. Palaukė, kol Laris išeis iš ringo. Matė, kaip pagarbiai Drinkas 
šluosto jam nugarą ir nutraukia pirštines. Matė, kaip prieš eida- 
mas į nusirengimo kambarį jis praėjo pro veidrodį ir akimirką 


stabtelėjo prieš jį. Tada kažkodėl pagalvojo apie tyliąją merginą ir 

dar apie daug kitų dalykų. Tyliai nusikeikė ir suprato, kad atėjo 
laikas. Palaukė, kol Laris išeis, elegantiškai apsirengęs, su kašmy- 
ro apsiaustu. Ištraukė laikrodžio kištuką iš rozetės. Pasakė 

— Lari, nuvešiu tave namo, okay? 

PUMERANGAS: Jie važiavo per miestą tylėdami. Senasis Mon- 
dinio limuzinas krutėjo tik su ištrauktu oro siurbimu. Stovėda- 
mas sankryžoje jis atrodė lyg greitpuodis, kuriame jau trečią va- 
landą verda sriuba. Pagaliau Mondinis sustojo ir išjungė variklį. 
Turtingųjų kvartalas ir blausiai apšviestos angliškos pievelės. 

— Lari, tu manim pasitiki? 

— Taip. 

— Tada tau paaiškinsiu. 

— Gerai. 

— Lari, tu koveisi 21 kartą. Šešiolikoje kovų aš irgi būčiau nuga- 
lėjęs. Bet likusios penkios buvo tikras boksas. Sobilas, Parkeris, Mor- 
ganas Bliumanas... tokie gali atmušti bet kokį norą kautis. O su 
tavim jie neištempė net iki varžybų pabaigos. Tu boksuojiesi taip, 
kaip jie nė nesapnavo. Kartais, kai esi ten, ringe, žiūriu į tavo prie- 
šininkus ir stebiuosi, kokie... jie atrodo seni. Lyg nespalvotas kinas. 
Nežinau, kur to išmokai, bet taip yra. Tokio bokso jau nėra, jis yra 
tik tada, kai boksuojiesi tu. Tiki manim? 

— Taip. 

— Tada gerai paklausyk. Privalai suprasti du dalykus. 

— Okay. | 

— Pirmas: tu niekada gyvenime nesi gavęs tikro smūgio. 

— Kokia prasme? 

— Lari, visi moka kumščiuotis. Bet pasaulyje yra tik trys ar 
keturi, kurie gali kai ką daugiau: smūgiuoti. Tai yra tikri smū- 
giai. Tu neįsivaizduoji, kokie jie. Tie smūgiai galėtų pakeisti ma- 
šinos kėbulo formas. Juose yra viskas: koordinacija, jėga, grei- 
tis, tikslumas, pyktis. Tai — šedevrai. Juos turėtų rodyti mokinių 
ekskursijoms, kaip muziejuose. Gražu į juos žiūrėti televizijoje, 
su skardine alaus rankoje. Bet jei esi ringe, Lari, jie kelia baimę, 
rimtai, tikrą baimę. Ir siaubą. Nuo tokių smūgių mirštama. Ar- 


ba liekama kvailiais visą likusį gyvenimą. 

Laris nepajudėjo. Žiūrėjo tiesiai prieš save. Tik pasakė: 

— O antras dalykas? 

Mondinis kiek patylėjo. Paskui pasuko užpakalinio vaizdo veid- 
rodėlį į Larį. Norėjo pasakyti, kad pasaulio čempionų veidai 
nepanašūs į Lario veidą. Bet negalėjo ištarti tų žodžių. Norėjo 
pasakyti, kad norėdamas ringe rizikuoti savo gyvenimu, vietoje 
ateities privalai įsivaizduoti juodąją skylę, kitaip būsi pamišęs, sa- 
ve įsimylėjęs geltonsnapis, tik tiek. Norėjo ką nors pasakyti apie 
tyliąją merginą. Tačiau nežinojo, ką. 

Laris pažvelgė į veidrodį. Pamatė advokato veidą. Pasaulio bokso 
čempiono veidą. | 

Mondinis rado žodžius. Ne pačius geriausius, bet perteikian- 
čius mintį. 

— Žinai, kaip atpažinti didį boksininką? Jis žino, kurią dieną 
liausis kovojęs. Lari, tikėk manim: tavo diena atėjo. 

Laris pasisuko į Mokytoją. 

— Turėčiau liautis boksuotis? 

— Taip. 

— Aš turėčiau liautis? 

— Taip. 

— Norite man pasakyti, kad Laris „Advokatas“ Gormanas turė- 
tų liautis boksuotis? 

— Tu, Lari, tu privalai liautis. 

— Aš? 

DYZELIS: Žinia, kad turtuoliai nė velnio nenutuokia apie li- 
kusią žmonijos dalį, bet kažkodėl niekas nenori suprasti, jog liku- 
si žmonijos dalis nė velnio nenutuokia apie turtuolius, nieku gyvu 
negali jų suprasti. Reikėjo tai patirti, kad suprastum, reikėjo būti 
turtingam, kai tau buvo tik šešeri, kai buvai dar tik savo motinos 
įsčiose, kai buvai dar tik savo tėvo — turtuolio — mintyse. Gal 
tuomet pajėgtum suprasti. Jei ne — gali tik taukšti niekus. Iš kur 
gali žinoti, kas jiems rūpi? Kas jiems tikrai svarbu? Arba ko jie 
bijo? Galėtum tai pasakyti apie save. Bet kuo čia dėti jie? Jie gyve- 
na kitoje ekosistemoje. Tarkim, žuvys. Negali suprasti, ko jos no- 


ri, kur plaukia ir kodėl. Jos yra žuvys. Ir tai, kas tau atrodo gyveni- 

mas, jas gali numarinti. Oro gurkšnis — ir jų nebėra, vienas oro 
gurkšnis iš tų, kurie tau reiškia gyvenimą. Jos nebegyvos. Laris 
buvo žuvis. Aplink jį tyvuliavo jūra, nematomos žiaunos, gyveni- 
mas, kuriuo alsavo tau nesuprantamu būdu, tau, žiūrinčiam į jūrą 
nuo kranto, iš Čia. 

PUMERANGAS: Laris daug negalvojo. Atsuko atgal užpakali- 
nio vaizdo veidrodėlį, pažvelgė tiesiai Mondiniui į akis ir pasakė: 

— Mokytojau, noriu užkopti į viršūnę. Noriu sužinoti, kas ma- 
tyti iš ten, iš aukštai. 

Mondinis papurtė galvą. 

— Nedaug, jei guli ant ringo grindų baltomis akimis. 

Pasakė ne todėl, kad linkėtų bloga, pasakė, kad ką nors pasaky- 
tų, kad viskas nebūtų taip velniškai rimta. Tačiau Lariui tai buvo 
rimta. Jis, kuris viską paversdavo juokais, tą kartą buvo velniškai 
rimtas. 

— Mokytojau, aš noriu pabandyti. Ar padėsite man įkopti? 

Mondinis nesitikėjo, kad jam teks atsakinėti į klausimus. Jis 
atvažiavo Čia, kad ištemptų vaikiną iš ringo. 

— Prašau, ar padėsite man įkopti? 

Mondinis to nesitikėjo. 

— Mokytojau, taip ar ne? 

1989 metų žiemą buvo labai šalta, ir futbolo čempionatas aikš- 
tėje už Gouldo namų dažnai būdavo pertraukiamas dėl netinka- 
mos aikštės. Kartais varžybos vykdavo ir nepalankiomis sąlygo- 
mis, kad nesutriktų čempionato kalendorius. Kartą Gouldas, 
Pumerangas ir Dyzelis pamatė žaidžiant futbolą ant sniego. Ka- 
muolys atšokdavo, todėl teisėjui varžybų sąlygos pasirodė tinka- 
mos. Viena komanda vilkėjo raudonais marškinėliais. Antra buvo 
su uniforma violetiniais ir baltais langeliais. Kai kurie žaidėjai mū- 
vėjo pirštines, o vienas iš vartininkų ant galvos buvo užsimaukšli- 
nęs ausinę kepurę ir susirišęs po smakru nuleistas ausis. Atrodė 
lyg Antarktidos tyrinėtojas, kurį sužvejojo kruizinis Club Med lai- 
vas. Antro kėlinio viduryje Gouldas išėjo iš namų ir atsistojo įpras- 
tinėje vietoje, už dešiniųjų vartų. Prof. Taltomaro nesimatė. Pir- 


mą kartą. Gouldas kiek luktelėjo, paskui grįžo namo. Varžybas 

laimėjo raudonieji, jiems pasisekė įstumti įvartį dvyliktą antro kė- 
linio minutę. 

Profesorius aikštėje nebepasirodė, ir Gouldas ėmė jo ieškoti. 
Galiausiai rado jį senelių namuose sergantį plaučių uždegimu, gal 
tai buvo vėžys, niekas gerai nežinojo. Gulėjo lovoje ir atrodė lyg 
susitraukęs. Su nepridegta cigarete be filtro burnoje. Gouldas pa- 
statė prie lovos kėdę ir atsisėdo. Prof. Taltomaras gulėjo užsimer- 
kęs, gal miegojo. Gouldas kiek patylėjo. Paskui tarė: 

— Nulis-nulis likus dviem minutėms iki rungtynių pabaigos. 
Vidurio puolėjas įbėga į baudų aikštelę, teisėjas sušvilpia baudinį. 
Kapitonas protestuodamas rėkia lyg išprotėjęs. Teisėjas įsiunta, 
išsitraukia pistoletą ir iššauna. Pistoletas užsikerta. Kapitonas puola 
teisėją ir abu griūna ant žemės. Atbėgę žaidėjai juos išskiria. Tei- 
sėjas atsistoja. 

Prof. Ialtomaras nejudėjo. Kurį laiką nejudėjo. Paskui lėtai iš- 
sitraukė iš burnos cigaretę, nukratė įsivaizduojamus pelenus ir 
sušnabždėjo: 

— Kapitonui — raudona kortelė. Baudinys. Varžybos tęsiasi, prie 
normalaus laiko pridėjus dėl sumaišties sugaištą laiką. Teisėjas 
pašalinamas pagal Asociacijos statuto straipsnį Nr. 28: toks kvėša 
negali būti teisėju. 

Paskui kostelėjo ir įsikišo tarp lūpų cigaretę. 

Gouldas pajuto, kaip jį užlieja kažkas gražaus. 

Kiek pasėdėjo tylėdamas. 

Atsistojęs tarė: 

— Ačiū, profesoriau. 

Prof. Taltomaras nė neatmerkė akių. 

— Laikykis, sūnau. 

Maždaug tuo pat metu Šatsi mėgino nusipirkti pavažinėtą Fa- 
gode modelio septyniasdešimt pirmųjų metų roulotte. Viduje iš- 
muštą medžiu. Iš išorės geltoną. 

— Kodėl pasirinkote geltoną? 

— Panele, klausykit, roulotte perkate jūs, ne aš. 

— Suprantu, tačiau prieš dvidešimt metų ją nusipirkote jūs. Juk 


nesakysite, kad nebuvo kitų spalvų? 

— Jei geltona spalva jums nepatinka, visada galite perdažyti. 

— Man patinka geltona. 

— Jums patinka? 

— Man patinka. Bet paprastai tik visiški nevykėliai perka gelto- 
nas roulotte, tiesa? 

Prof. Bandinis nuleido galvą, galvodamas, kad su šita mergina 
reikia nepamiršti būti labai kantriam. Jau daug mėnesių stengėsi 
jos atsikratyti. -Nedaugelis žmonių svajojo pirkti septyniasdešimt 
pirmųjų metų laidos Pagode modelio roulotte. Geltoną. Visur skel- 
bėsi ją parduodąs. Net universiteto, kuriame dirbo, laikraštėlyje. 
To paties universiteto, kur mokėsi Gouldas. Gouldas iškirpo skel- 
bimą ir prikabino prie šaldytuvo, greta kitų. Paskui Šatsi rinkda- 
vosi. Teikdavo pirmenybę katalikams ir intelektualams: paprastai 
jie drovėdavosi kalbėti apie pinigus. Prof. Baldinis buvo katalikas 
intelektualas. 

Todėl kartą per paskaitą, kurios klausėsi šimtinė studentų, jis 
pamatė atsiveriant auditorijos Nr. 11 duris ir įeinant merginą. 

— Jūs — prof. Maiklas Bandinis? 

— Taip, kuo galėčiau padėti? 

Šatsi mostelėjo iškarpa iš laikraščio. 

— Ar jūs parduodate naudotą septyniasdešimt pirmųjų metų 
laidos, gerai išlaikytą, neįkeistą ir sukalbamos kainos Ragode mo- 
delio roulotte? 

Prof. Bandinis susigėdo, pats nesuprasdamas, kodėl, tarsi kas 
nors jam būtų atnešęs pornokine pamirštą skėtį. 

— Taip, aš. 

— Ar galėčiau pamatyti? Turiu galvoje roulotte, ar galėčiau ją 
pamatyti? 

— Panele, dabar aš skaitau paskaitą. 

Šatsi tarsi tik tą akimirką pastebėjo auditorijoje sėdinčius stu- 
dentus. 

— A. 

— Gal užeitumėt vėliau? 

— Atleiskite, norėčiau palaukti, leiskite atsisėsti štai ten, gal net 


ko nors išmokčiau? 

— Prašau. 

— Ačiū. 

Prof. Bandinis pamanė, kad pasaulis pilnas bepročių. Paskui 
toliau skaitė paskaitą, nuo tos vietos, kur buvo ją nutraukęs. 

— Paprastai, — kalbėjo, — porch, arba veranda, statoma priekinėje 
namo dalyje. Ją sudaro įvairaus pločio stogas — retai platesnis nei 
keturi metrai, — jį laiko eilė statramsčių ir jis dengia lentų klojinį, 
kuris gali būti pakilęs virš žemės nuo dvidešimties centimetrų iki 
pusantro metro. Visumą užbaigia turėklai ir į verandą vedantys laip- 
teliai. Grynai architektūriniu požiūriu porch yra klasikinės fasado 
įvaizdžio idėjos elementarus išplėtojimas, skurdžios aplinkos ir pir- 
mykštės, primityvios prabangos išraiška. Tačiau psichologiniu, netgi 
moraliniu požiūriu šis reiškinys gali išvesti iš proto: atidžiau patyri- 
nėjus, jis atrodo tiek jaudinantis, tiek atgrasus ir galiausiai epifaniš- 
kas. Graikiškai epiphūneia reiškia apreiškimas. 

Šatsi pritariamai linktelėjo galvą. Tikrai, Vakaruose beveik prieš 
kiekvienus namus stovėjo veranda. 

— Porch anomalija, — toliau kalbėjo prof. Bandinis, — neabejo- 
tinai ta, kad ji tuo pat metu yra ir laukas, ir vidus. Tam tikru 
požiūriu ji yra tarsi tąsa slenksčio, kuris jau ne namų erdvė, bet 
kuriame dar nejauti lauko grėsmės. Tai laisvoji zona, kurioje 
kiekvieais namais liudijama ir įgyvendinama saugios vietos idėja 
peržengia savo apibrėžimo ribas ir atvirai, tarsi pastūmėta pavė- 
luoto pasipriešinimo, stoja prieš lauko erdvės pretenzijas. Šia 
prasme ji atrodo silpnybės būsto idealas, pusiausviras pasaulis, 
idėja tremtyje. Negalima paneigti, kad kaip tik dėl šio savo ta- 
patybės bruožo ji atrodo tokia žavi, nes žmogus linkęs mylėti 
tas vietas, kurios tarsi įkūnija jo laikinumą, jo asmens pažei- 
džiamumą ir ribotumą. 

Prof. Bandinis šį argumentavimą mintyse užbaigdavo sakiniu, 
kurio nedrįsdavo ištarti garsiai, bet kurį laikė tobulai sintetišku. 
„Žmonės turi namus, tačiau patys yra verandos“, — kartą pasakė 
jis savo žmonai, kuri vos nemirė iš juoko. Tai jį pribloškė. Todėl 
paliko žmoną ir pradėjo gyventi su vertėja, dvidešimt dvejais me- 


tais vyresne už ją. 

— Vis dėlto įdomu, — kalbėjo prof: Bandinis, — kaip šis „silpnos 
vietos“ statusas ištirpsta, vos tik porch liaujasi būti bedvasiu archi- 
tektūros objektu ir jame įsikuria žmonės. Verandoje žmogus pa- 
prastai sėdi nugara į namą, dažniausiai ant tam tikru būdu su- 
konstruotos kėdės, kurioje gali suptis. Kartais, kad paveikslas taptų 
nepriekaištingai tikslus, žmogus ant kelių laiko užtaisytą šautuvą. 
Sėdi įsmeigęs akis prieš save. Jei dabar grįšite prie to laikinumo 
įvaizdžio, koks buvo porch, suprantamas kaip paprastas architek- 
tūrinis objektas, ir papildysite jį šiuo žmogumi, sėdinčiu nugara į 
namą, linguojančiu supamoje kėdėje su užtaisytu šautuvu ant ke- 
lių, tas įvaizdis apčiuopiamai pasipildys jėgos, ryžto, pasitikėjimo 
prasme. Galėtume net tarti, kad porch liaujasi būti silpnu namo, į 
kurį remiasi, aidu ir įtvirtina tai, apie ką namas tik užsimena: porch 
iš tikrųjų tampa saugia vieta ir išsprendžia tą teoremą, kurią na- 
mas tik įvardijo. 

Šatsi labiausiai patiko mintis apie užtaisytą šautuvą. 

— Todėl, — kalbėjo toliau prof. Bandinis, — tas vyras ir tas porch 
kartu sudaro pasaulietinę, bet šventą ikoną, kurioje šlovinama žmo- 
gaus teisė į vietos, atskirtos nuo neapibrėžtos, tiesiog egzistuojan- 
čios aplinkos, nuosavybę. Maža to, toji ikona šlovina žmogaus sie- 
kį būti pajėgiam apginti tą vietą pasinaudojant metodiško bailu- 
mo (supamosios kėdės lingavimas) ar užtikrintos drąsos (užtaisytas 
šautuvas) ginklais. Tame paveiksle telpa visa žmogaus lemtis. Kaip 
tik tokia yra žmogaus paskirtis: gyventi atsisukus veidu į pasaulį ir 
nugara į save. 

Prof. Bandinis šventai, neverčiamas jokios akademinės būtiny- 
bės, tikėjo, tiesiog tikėjo, kad viskas yra tikrai taip, tikėjo tuo net 
sėdėdamas tualete. Jis tikrai manė, kad žmonės sėdi savo gyveni- 
mo verandose (taigi ištremti iš savęs) ir jiems tai yra vienintelis 
būdas apginti savo gyvenimą nuo pasaulio, nes jei tik atsistotų ir 
sugrįžtų į namus (vadinasi, į save), tie namai netruktų virsti trapiu 
prieglobsčiu, skendinčiu beribėje jūroje, jį nuplautų Atviros erd- 
vės bangos, ir prieglobstis virstų mirtinais spąstais, todėl žmonės 
eina į verandas (taigi lauk iš savęs) ir užima pozicijas ten, kur gali 


sulaikyti pasaulio įsiveržimą ir išgelbėti bent savo namų idėją, nuo- 

lankiai susitaikę su mintimi, kad tie namai negyvenami. Turime 
namus, bet esame verandos, manė jis. Žiūrėjo į žmones ir graudi- 
nančiose jų melagystėse girdėjo ant medinių porch grindų girgž- 
dančią supamąją kėdę; tie juokingi užtaisyti šautuvai jam buvo 
teikiantis jėgų pasididžiavimas ir kankinamas savęs įtvirtinimas, 
kuriame įžvelgė slypint amžinos tremties nuosprendį sau ir ki- 
tiems. Geriau pagalvojus, tai ne tik nepaprastai liūdino, bet ir 
jaudino, nes, šiaip ar taip, prof. Bandinis mokėjo mylėti save ir 
visus kitus bei gailėtis visų jį supančių verandų 
tame gaišavime ties 
namų slenksčiu, per žingsnį iki savęs paties buvo kažkas be galo 
oraus, 
naktys, 
kuriomis kyla pašėlęs tiesos vėjas, kitą rytą esi pri- 
verstas taisyti savo melų stogą su nerūdijančia kantrybe, bet kai 
sugrįš mano meilė, vėl bus viskas gerai, gerdami spalvotą vandenį 
kartu žiūrėsime į saulėlydį, 
arba 
kai kas nors išsekęs pasiprašys 
atsisėsti priešais ir atvers tau savo mintis, išliedamas viską, tikrai 
viską, net ir tada suprasi, kad sėdėjote jo verandoje, bet į namus 
jis tavęs neįleido, jau seniai jis nepareina namo, todėl yra išsekęs, 
paradoksalu, sėdi priešais tave 
tais vakarais, kai oras žvarbus, o 
pasaulis tarsi nutolsta, staiga pasijunti juokingas ten, savo veran- 
doje, einantis sargybą, nors nėra jokio priešo, tave slegia nuovar- 
gis ir pažeminimas, jautiesi toks bergždžiai juokingas, pagaliau at- 
sistoji ir sugrįžti namo po ilgų melo ir apsimetinėjimo metų, su- 
grįžti namo žinodamas, kad tau nepavyks susiorientuoti ten, viduje, 
namuose, tarsi jie būtų svetimi, bet jie tavo namai, vis dar tavo, 
atidarai duris ir įeini, keista užmiršta laimė, tavo namai, viešpatie, 
kaip nuostabu, tas prieglobstis, toji šiluma, ramybė, aš pagaliau 
niekada iš čia nebeišeisiu, pastatysiu šautuvą į kampą, vėl išmok- 
siu daiktų formas ir erdvės figūras, apsigyvensiu užmirštoje tiesos 


geografijoje, išmoksiu vaikščioti nieko nesudaužydamas, kam nors 

pasibeldus į duris, atidarysiu jas, atėjus vasarai atversiu langus, 
liksiu šituose namuose, kol būsiu, BET 
BET jei lauki ir žvelgi į 


tuos namus iš lauko, gali praeiti valanda ar diena, BET jei tu pa- 


£ 
galiau pamatysi atsiveriant duris, niekada nežinodamas, negalė- 
damas suprasti, kas galėjo atsitikti ten, viduje, pamatysi jas atsive- 
riant, o pro jas lėtai išeinant tą vyrą, nematomai stumiamą lauk 
kažko, ko niekada nesužinosi, BET aišku, kad tai susiję su ta svai- 
ginama baime, arba nesugebėjimu, arba nuosprendžiu, negailes- 
tingai stumiančiu tą vyrą lauk, į jo verandą, su šautuvu rankoje, aš 
dievinu 
dievinu tą akimirką, kalbėjo prof. Bandinis, tą akimirką, 
kai jis žengia žingsnį su šautuvu rankoje, žvelgdamas į pasaulį prieš 
save, jaučia supantį dilgų orą, pasikelia švarko apykaklę, paskui — 
stebuklas — vėl sėda į savo kėdę ir atsirėmęs nugara ją įsiūbuoja, 
švelnus jau nurimęs lingavimas, raminantis melo bangavimas, vėl 
liūliuoja susigrąžinta dvasios ramybė, bailiųjų rimtis, vienintelė 
derama mums, žmonės eina pro šalį ir sveikinasi, Ei, Džekai, kur 
buvai prapuolęs? Nesvarbu, aš ir vėl čia, Laikykis, Džekai, ranka 
glosto šautuvo buožę, jis žiūri į tolį, kiek prisimerkęs, kiek daug 
šviesos, pasauli, kiek tau reikia šviesos, man pakako menkos lieps- 
nelės, ten, viduje, kada? neprisimenu kada, BET su ta vieta aš jau 
atsisveikinau, viskas, jau niekada apie tai ji nekalbės, amžinai lin- 
guos dažyto medžio verandoje 
kai pagalvoju, mintys nukrypsta 
į tuščius namus, šimtus namų, anapus žmonių veidų, už kiekvie- 
nos verandos, tūkstančiai idealiai sutvarkytų namų, ištuštėjusių, 
mintys nukrypsta į orą ten, viduje, į spalvas, daiktus, besikeičian- 
čią šviesą, viskas vyksta tuščiai, apleistos vietos, jos galėtų būti 
VIETOS, vienintelės tikros, tačiau ta keista likimo urbanistika įsi- 
vaizdavo jas tarsi pasaulio kūne kinivarpų paliktas skyles, po są- 
monės paviršiumi paliktus vingius, kai pagalvoju, — paslaptis, kas 
nutiko joms, toms tikroms vietoms, mano tikrajai vietai, kur bai- 
gėsi AŠ, kol sėdėjau čia gindamas save, ar niekada to neklausi? kas 


žino, kaip MAN sekasi, kol taip siūbuoji, lopai stogą, šveiti savo 

šautuvą, sveikiniesi su einančiais pro šalį, staiga tau šauna į galvą 

klausimas, kaip MAN sekasi? norėčiau žinoti, kaip MAN sekasi? 

Kas žino, ar aš esu geras, ar senas, kas žino, ar aš dar GYVAS? 
Šatsi priėjo prie katedros. Studentai skirstėsi, prof. Bandinis 


stovėdamas kišo į aplanką savo popierius. 


— Nebloga paskaita. 

— Ačiū. 

— Aš rimtai. Buvo daug įdomaus. 
— Dėkoju. 

— Žinote, ką pagalvojau? 

— Ne. 


— Štai, tik pamanykit, tas profesorius velniškai teisus, noriu 
pasakyti, viskas yra kaip tik taip, žmonės turi namus, tačiau yra 
verandos, nežinau, ar aiškiai kalbu, jie turi namus, tačiau yra... 

— Ką jūs pasakėte? 

— Kada? 

— Dabar, apie namus. 

— Pasakiau tą sakinį. 

— Kokį sakinį? 

Jie kartu žingsniavo alėja, Šatsi ir prof. Bandinis, šnekučiuoda- 
miesi, paskui atsisveikino, jis pasakė, kad roulotte stovi jo sode, jei 
nori, gali ateiti po pietų, jis bus namie, ji sutiko, tad po pietų 
tikrai ten nuėjo, kaip tik ten kalba pasisuko apie spalvą, ir Šatsi 
pasakė tokius žodžius: 

— Kaip jums šovė į galvą pasirinkti geltoną roulotte? 

— Panele, tai jūs ją perkate, ne aš. 

— Supratau, tačiau jūs ją pirkote prieš dailėčiuni metų. Juk ne- 
siginčysite, kad nebuvo kitų spalvų? 

— Jei geltona jums nepatinka, visada galite perdažyti. 

— Man patinka geltona. 

— Jums patinka? 

— Man patinka. Bet reikia būti visišku kvailiu, kad nusipirktum 
geltoną roulotte, kaip manote? 

Už poros dešimčių metrų Gouldas, Pumerangas ir Dyzelis ste- 


bėjo sceną atsirėmę į prof. Bandinio garažo sieną. 

— Jis to nežino, bet eina dėl jos iš proto, — nepasakė Pumerangas. 

— Iš kur Šatsi ištraukė tą siaubingą palaidinę? — paklausė Dy- 
zelis. 

— Strateginė palaidinė, — tarė Gouldas. — Kostelėjus prasisega 
sagutė ir pasimato krūtys. 

— Tikrai? 

— Na, reikia mokėti kosėti. Šatsi treniruojasi prieš veidrodį. 

Pumerangas kostelėjo. Dirstelėjo į savo marškinių sagas. Pas- 
kui vėl į anuodu, įlipančius ir išlipančius iš roulotre, nesiliaujančius 
šnekučiuotis. 

— Kaip baigėsi su Mondiniu? Jis kausis dėl pasaulio čempiono 
vardo? 

— Galbūt. 

— Tai reikštų? 

— Nežinia. 

— Ką reiškia „nežinia“? 

— Atėjo tie iš „Iropikanos“, iš kazino, jie pasiūlė krūvą pinigų 
už Lario kovą su Bensonu. 

— Tuo Bensonu?: 

— Tuo pačiu. 

— Velnias. 

— Taigi. Bet Mondinis atsakė: „Labai ačiū, kitą kartą“. 

— Negali būti! 

— Gali. Pasakė, kad prieš tai Laris turi kautis kitoje dvikovoje. 

— Gal jis išprotėjo? 

— Nežinia, ką jis galvoja. Tik sako, kad Laris pirma turi kautis 
kitoje dvikovoje, o tada bus matyti. 

— Bensonas — trumpiausias kelias į pasaulio čempiono vardą, 
jei Laris jį nugalės... 

— Nieko nebus, Mondinis nenori nė klausyti. 

— Tas senis pamišo. 

— Ne, jis kažką sugalvojo. Aną vakarą Laris rimtai supyko ir 
tarė: „Mokytojau, noriu žinoti atsakymą“. Mondinis pažvelgė į jį 
ir atsakė: „Po kitos kovos, Lari, ir ją parinksiu aš“. 


— Na... 

Tada Laris nusijuokė ir tarė: „Gerai, Mokytojau, jūsų valia, pa- 
sakykite, ką turiu nugalėti?“ 

— Tai ką jis turi nugalėti? 

— Dabar visų gražiausia. 

— Kitaip tariant? 

— Mondinis keistas, sunku suprasti, ką jis galvoja. 

— Gouldai, ką nori tuo pasakyti? 

— Nesuprantama, kodėl iš visų boksininkų... 

— Nagi, ką jis pasirinko? 

— Niekada neatspėsite. 

— Sakyk... 

Gouldas akimirką pasisuko į Šatsi, kuri toliau šnekučiavosi su 
prof. Bandiniu. Paskui tyliai pasakė: 

— Poredą. 

— Ką? 

— Poredą. 

— Stenlį Poredą? 

— Taip. 

— Tą sulaužytomis rankomis? 

— Tą patį. 

— Kodėl jį? 

— Sakiau, nepatikėsite. 

— Poreda? 

— Stenlis „Kablys“ Poreda. 

— Kalės vaikas. 

— Teisingai. 

— Poreda... velnias. 

— Poreda. 

PUMERANGAS: Stenlis Poreda paliko ringą prieš dvejus me- 
tus. Teisingiau, buvo priverstas jį palikti. Jis pardavė vieną susi- 
tikimą, bet paskui reikalai pakrypo į blogąją pusę. Priešininkas 
buvo toks ponaitis, susigiminiavęs su Belemo bosu. Kovėsi gra- 
žiai, tik visai neturėjo jėgų, nė girto nebūtų įveikęs. Poreda mo- 


kėjo meistriškai simuliuoti nokdauną, bet per pirmus keturis 

raundus jo nepasiekė nė vienas smūgis, nors iš tolo primenantis 
tikrą smūgį. Jis norėjo kristi ant ringo grindų ir eiti namo. Ta- 
čiau tas dvasna balerūnas negalėjo suregzti nė vieno padoresnio 
smūgio. Todėl baigiantis ketvirtam raundui jis iš nuobodulio dėjo 
tiesų smūgį ir dvigubą kablį. Nieko ypatingo. Bet balerūnas par- 
griuvo. Jį išgelbėjo gongas. Grįžęs į savo kampą Poreda pamatė 
artinantis elegantišką tipą, įsikandusį cigaretę paauksuotu po- 
pieriaus filtru. Neišsitraukdamas jos iš burnos, pasilenkė prie 
Poredos ir sušnabždėjo: „Kirmine, dar kartą trenksi, ir tau ga- 
las“. Išsitraukė ją vėliau, nusispjovė į butelį su vandeniu ir pasa- 
kė sekundantui: „Duok vaikinui atsigerti, jį troškina“. Poreda 
buvo profesionalas. Paėmė butelį, gurkštelėjo nė nemirktelėjęs, 
pasigirdo gongas. Balerūnas sunkiai pakilo, bet atsvirduliavęs į 
ringo vidurį dar rado jėgų pasakyti Poredai: „Reikia baigti, niek- 
še“. Teisingai, pagalvojo Poreda. Keliais smūgiais pramušė jo 
gynybą, paskui trenkė iš apačios ir baigė kabliu iš dešinės. Bale- 
rūnas nuskriejo lyg skudurinukas. Kai drybtelėjo ant ringo grin- 
dų, atrodė tarsi iškritęs iš dešimto aukšto. Poreda išsiėmė dantų 
apsaugą, pasuko į balerūno kampą ir pasakė: „Duokite vaikinui 
atsigerti, jį troškina“. Po dešimties dienų du vyrukai vakare at- 
ėjo į jo namus su pistoletais rankose. Sulaužė abi rankas, tarp 
durų, pirma vieną, paskui kitą. Galas, pagalvojo Poreda. 
DYZELIS: Jis pradėjo su Mondiniu. Dvi ar trys kovos, paskui 
Mokytojas nokautavo jį atsitiktiniu smūgiu ir viską suprato. Šita 
profesija tokia pat kaip ir kitos, tarė jam Poreda. Mano — ne, 
atsakė Mondinis. Ir išmetė jį iš salės. Bet nesiliovė stebėti, iš tolo. 
Jis nebuvo didis boksininkas, tačiau ringe jautėsi lyg žvėris savo 
urve. Mokėjo visus triukus, kai kuriuos buvo pats sugalvojęs, dau- 
gumą jų atlikdavo tobulai. O svarbiausia — buvo stiprus. Galingas 
kaip reta. Talentas. Kai susikaupdavo, galėdavo sudėti į kumštį 
visus savo aštuoniasdešimt du kilogramus, kiekvienas jo kūno cen- 
timetras akimirką persikeldavo į bokso pirštinę. Jis smūgiuoja net 
užpakaliu, kalbėjo Mondinis. Savotiškai juo žavėjosi. Todėl kai at- 
sitiko ta istorija su Lariu ir pasaulio čempiono vardu, pagalvojo: iš 


visų boksininkų — tik jis. 

PUMERANGAS: Nekvaila mintis. Atmetus tikruosius čempio- 
nus, Poreda buvo niekingiausias, sunkiausias, galingiausias ir la- 
biausiai patyręs priešininkas, kokį galėjo rasti Lariui. Atmetus vi- 
są apdailą, tai buvo tikras boksas. Gryna kova. Tereikėjo įtikinti jį 
grįžti į ringą. Mondinis apsivilko išeiginį švarką, nuėjo į banką, 
paėmė dalį savo santaupų ir pasuko į sporto salę ieškoti Poredos, 
kur šis dirbo treneriu. Gal atsitiktinai, bet salė buvo greta beprot- 
namio. 

— Krūva pinigų, — pastebėjo Poreda sverdamas rankoje pluoštą 
banknotų. — Per daug, kad nupirktum boksininką, kuris jau dveji 
metai neparduoda susitikimų. 

Mondinis nė nemirktelėjo. 

— Poreda, tu nesupratai. Sumokėsiu tau, jei nugalėsi. 

— Nugalėsiu? 

— Teisingai. 

— Tu beprotis. Tas vaikinas talentingas, tavo rankose tikras lo- 
bis, o tu nori man sumokėti, kad jį nugalėčiau. 

— Klausyk, Poreda, turiu tam savo sumetimų. 

— O, ne, nenoriu apie tai nė girdėti, lioviausi pardavinėjęs ko- 
vas, neturiu dar poros rankų, kurias man galėtų sulaužyti, baigta. 

— Prisiekiu, sandėris doras. 

— Gal treniruoji vyrus, kad pamatytum, kaip jie pralaimi? 

— Pasitaiko. 

— Tu beprotis. 

— Galbūt. Sutinki? 

Poreda negalėjo patikėti. Pirmą kartą jam mokėjo už tai, kad 
nugalėtų. | 

— Mondini, nereikia pasakų, Gormanas tikras talentas, bet juk 
žinai, panorėjęs visada rasiu būdą jį apgauti. 

— Žinau. Todėl ir atėjau. 

— Rizikuoji prarasti savo pinigus. 

— Žinau. 

— Mondini... 

— Taip? 

— Kas už to slypi? 

— Nieko. Noriu pamatyti, ar vaikinas pajėgs pakilti įkritęs į 
mėšlą. Tu būsi mėšlas. 

Poreda nusišypsojo. Turėjo buvusią žmoną, kuri melžė iš jo ali- 
mentus, penkiolika metų jaunesnę meilužę ir mokesčių inspek- 
torių, už tūkstantį dolerių per mėnesį sutikdavusį užmiršti jo vardą. 
Todėl nusišypsojo. Paskui nusispjovė. Taip jis pasirašydavo sutar- 
tį, visada. 

— Ji kostelėjo. 

— Ką? 

— Šatsi... kostelėjo. 

— Einame teisingu keliu. 

— Ji varo jį iš proto, jis tikrai parduos jai roulotte, šimtas pro- 
centų. 

— Saga atsisegė? 

— Iš čia nematyti. 

— Turėjo atsisegti. 

— Manau, to neužteks. 

— Statau dešimt, kad jai pavyks, — nepasakė Pumerangas, išsi- 
traukdamas iš kišenės suglamžytą purviną banknotą. 

— Sutarta. Ir dar dvidešimt už Poredą. 

— Vaikinai, dėl Poredos jokių lažybų, Mondinis jam prisiekė. 

— Kodėl, juk mes visada kirsdavom lažybų. 

— Bet ne šį kartą, šį kartą reikalai rimti. 

— Ar kitus kartus jie buvo nerimti? 

— Šį kartą rimčiau. 

— Gerai, bet juk čia boksas? 

— Mondinis jam prisiekė. 

— Mondinis, o ne aš, aš jam niekada neprisiekinėjau nekirsti 
lažybų... 

— Tai tas pats. 

— Ne, ne tas pats. 

Kaip tik tą akimirką prof. Bandinis tarė Šatsi: 

— Kviečiu jus šį vakarą vakarienės. 

Šatsi nusišypsojo. 


— Gal kitą kartą. 

Padavė jam ranką, ir prof. Bandinis ją paspaudė. 

— Tuomet iki kito karto. 

— Taip. 

Šatsi apsigręžė ir nužingsniavo akmenimis grįstu takeliu. Likus 
galiukui iki garažo užsisegė sagą, ties krūtine. Kai sustojo prieš 
Gouldą, jos veidas buvo labai rimtas. 

— Žmona jį paliko. Dėl kitos moters. 

— Nuostabu. 

— Galėjai man pasakyti. 

— Nežinojau. 

— Jis tau nedėsto? 

— Tik ne savo vedybų istoriją. 

— Ne? 

— Ne. 

— Ą. 

Pasisuko. Profesorius dar stovėjo. Pamojo jai ranka. Ji irgi pa- 
mojo. 

— Šaunus vyras. 

— Taip. 

— Nenusipelnė geltonos roulotte. Kartais žmonės baudžia save 
nė patys to nesuprasdami, šiaip, kad nubaustų... nusprendžia save 
nubausti... 

— Šatsi.... 

— Klausau? 

— GAL MALONĖTUM PASAKYTI, AR JIS TAU PARDAVĖ 
TĄ VELNIO ROULOTTE, TAIP AR NE? 

— Gouldai? 

— Taip? 

— Nerėk. 

— Gerai. 

— Nori žinoti, ar man pavyko pigiai nupirkti septyniasdešimt 
pirmųjų metų laidos geltonos spalvos Pigode markės roulotte? 

— Taip. 

— SUKNISTAS NIEKINGAS VELNIO KALĖS VAIKEĘ, AIŠKU, 
TAIP 

Ji suriko taip garsiai, kad atsisegė saga ties krūtine. Gouldas, 
Dyzelis ir Pumerangas stovėjo sutrikę, jų akys priminė užpiltus 
želė kiaušinius. Ne dėl sagos, dėl roulotte. Niekada nebūtų patikė- 
ję, kad tai įvyks. Spoksojo į Šatsi, tarsi ji būtų Mami Džein įsikū- 
nijimas, sugrįžęs nupjauti kiaušus Francui Fortei, leidyklos CRB 
finansų direktoriui. SUKNISTAS NIEKINGAS VELNIO KALĖS 
VAIKE, jai pavyko. 

Po dviejų dienų vilkikas atitempė roulotte prie Gouldo namų. 
Pastatė ant vejos. Jie švariai ją nuplovė — ratus, langus, visą. Buvo 
labai geltona. Atrodė lyg žaislinis vaikų namas. Kaimynai eidavo 
pro šalį ir sustodavo į ją pasižiūrėti. Kartą vienas jų pasakė Šatsi, 
kad būtų neblogai priešais pastatyti verandą, plastikinę, kokios 
parduodamos prekybos centre. Ten galima nusipirkti ir geltonų. 

— Jokių verandų, — atsakė Šatsi. 


16 


P ito Klarko lavonas buvo rastas po keturias dienas trukusios 
paieškos, trisdešimt centimetrų po žeme, prie upės. Jį ištyręs 
daktaras pasakė, kad Pitas užduso, matyt, palaidotas dar gyvas. 
Jo rankos, kaklas ir nugara buvo nusėti mėlynių. Pitui buvo vie- 
nuolika. 

Paklausyk, kokia keista istorija, kalbėjo Šatsi. 

Tą dieną, kai buvo rastas Pitas, iš Klarko rančos dingo indėnas, 
visų vadinamas Lokiu. Kažkas matė jį išjojant iš miesto kalnų link. 
Lokys buvo Pito draugas. Pitas jo visada klausydavo. Dažnai kartu 
eidavo maudytis upėje. Ir gaudydavo žalčius. Juos šerdavo pelė- 
mis ir kiek palaikydavo gyvus. Paskui užmušdavo. Lokys buvo maž- 
daug dvidešimties. Taip buvo pramintas todėl, kad buvo keistas. 
Žmonės jį laikė keistu. Po jo gultu buvo rasta skardinė, o joje 
apyrankė, kurią Pitas visada mūvėdavo ant dešiniojo riešo. Ji bu- 
vo iš žalčio odos. 

Šatsi pasakojo, kad daug vyrų pasisiūlė ieškoti indėno. Juos svai- 


gino mintis apie žmogaus medžioklę. Tačiau šerifas pasakė: „Ei- 


142 ALESSANDRO BARICCO 


siu aš. Vienas“. Jis vadinosi Visteris, šaunus vyrukas. Nemėgo linčo 
teismo, tikėjo teisėjais. Pažinojo Pitą, kartais vesdavosi jį žvejoti, 
net buvo pažadėjęs, kad kai tas sulauksiąs keturiolikos, išmoky- 
siąs jį šaudyti ir užsimerkus pataikyti į butelį per dešimt žingsnių. 
Jis pasakė: „Lokys priklauso man“. 

Išjojo ryte, vėjui sukant dulkių verpetus po pašėlusiai kepinan- 
čia saule. 

Dabar gerai klausyk, pasakojo Šatsi. Žmogaus medžioklė — 
gryna geometrija. Taškai, linijos, nuotoliai. Jei nubraižytum že- 
mėlapyje, gautum apgirtusią, bet negailestingą geometriją. Ji gali 
trukti valandas arba savaites. Vienas bėga, kitas vejasi. Kas aki- 
mirką toldami nuo gimtosios žemės, kuri, jei jos paklaustum, 
galėtų juos atpažinti. Jie greitai tampa dviem taškais tuštumoje, 
jau nebegali atskirti, katras iš jų blogas, katras geras. Tada jie jau 
nebegali nieko pakeisti, net norėdami. Jie tapo objektyviomis 
trajektorijomis, geometrinėmis, iš kaltės taško išeinančiomis de- 
dukcijomis, kurias apskaičiavo likimas. Nenurimstančiomis, kol 
pasieks galutinį rezultatą, kurį raudonu kraujo rašalu parašo gy- 
venimas. Muzika. 

Muziką leisdavo Šatsi, sučiaupusi lūpas, atrodydavo, lyg groja 
didžiulis orkestras, smuikai ir trimitai. Smagu. Paskui klausdavo: 
„Viskas aišku?“ 

Beveik. 

Pamatysi, tai nesunku. 

Gerai. 

Eime? 

Eime. 

Šerifas Visteris pasuka į kalnus. Eina Pinterio perėjos link. Įjo- 
ja į mišką, ieško šešėlio ir mano, kad Lokys yra už pusdienio ke- 
lio. Kai miškas praretėja, sustoja pailsinti žirgo. Paskui joja toliau. 
Kalno šlaitu į viršų, taku, tyrinėja pėdsakus. Užtrunka, bet paga- 
liau išmoksta atskirti Lokio arklio pėdsakus. Jam atrodo, kad jei 
indėnas būtų norėjęs, būtų galėjęs juos paslėpti. Matyt, vaikinas 
pasitiki savimi, visiškai ramus. Gal tikisi pereiti sieną. Gal nema- 


no, kad jį vejasi. Šerifas spusteli pentinais žirgą ir kopia Pinterio 

perėjos link. Prijoja ją vakare. Pažvelgia žemyn, į siaurą slėnį, nu- 
sidriekiantį į dykumą. Tolumoje mato lyg mažą dulkių debesį, 
kylantį iš niekur. Nusileidžia kelis šimtus metrų, susiranda olą, 
sustabdo žirgą. Jis pavargęs. Susiruošia čia nakvoti. 

Kitą dieną šerifas Visteris pabunda auštant. Paima žiūronus, 
žiūri tolyn į slėnį. Kelyje mato mažą juodą dėmę. Lokys. Sėda ant 
žirgo, atsargiai nusileidžia kalno skardžiais. Slėnyje paleidžia žirgą 
šuoliais. Šuoliuoja valandą nesustodamas. Paskui sustoja. Lokį ga- 
lima pamatyti plika akimi, už keleto kilometrų. Atrodo, jis stovi. 
Visteris nusėda nuo žirgo. Įsitaiso po dideliu medžiu ir ilsisi. Kai 
vėl patraukia į kelią, saulė jau zenite. Paleidžia žirgą žingine, nė 
akimirkai nenuleisdamas akių nuo priekyje tamsuojančio Lokio 
silueto. Atrodo, jis vis dar stovi. Kodėl jis nebėga? pagalvoja šeri- 
fas Visteris. Joja dar pusvalandį, paskui sustoja. Lokys nuo jo ne 
toliau nei per penkis šimtus metrų. Sustingęs balne ant obuol- 
mušio žirgo. Lyg statula. Šerifas Visteris užtaiso šautuvą, užčiuo- 
pia pistoletus. Pažvelgia į saulę. Ji jau pasisuko jam už nugaros. 
Vaikine, tau galas. Leidžiasi šuoliais. Šimtas metrų, dar šimtas, 
šuoliuoja nesustodamas, mato, kaip Lokys pagaliau sujuda, trau- 
kiasi iš kelio, šoka dešinėn. Vaikine, kur tu pabėgsi, ten dykuma, 
spusteli pentinais žirgo šonus, pasuka iš kelio ir seka įkandin. Lo- 
kys joja į rytus, paskui į vakarus ir vėl į rytus. Vaikine, kur tu 
pabėgsi, galvoja šerifas Visteris. Sulėtina žingsnį, nuo Lokio jį ski- 
ria gal penki šimtai metrų, paskui Lokys sustoja, Visteris mato jį 
ir leidžiasi šuoliais, Lokys vėl pradeda joti, pasuka į rytus, spalvos 
staiga nublanksta, netikėtai apgaubia sutemos. Visteris sustoja. 
Gerai, vaikine. Aš neskubu. Nusėda nuo žirgo, pasirengia nakvy- 
nei, uždega laužą. Prieš užmigdamas nakties tamsoje už penkių 
šimtų metrų mato Lokio laužo liepsną. Labanakt, vaikine. 

Trečią dieną šerifas Visteris pabunda dar neišaušus. Įpučia lau- 
žą, pasišildo kavos. Kitas laužas nešviečia tamsoje. Laukia išauš- 
tant. Su pirmaisiais spinduliais pamato Lokį — toli, stačią, sustin- 
gusį greta savo obuolmušio žirgo. Paima žiūronus. Vaikinas neturi 
šautuvo. Gal turi pistoletą. Šerifas Visteris atsisėda ant žemės. Vai- 


kine, tu pirmas. Valandų valandas juodu nė nekrusteli. Saulė ke- 

pina aplinkui plytinčią tuštumą. Kas pusvalandį Šerifas Visteris 
gurkšteli vandens ir viskio. Akinama šviesa. Staiga pamato Pitą, jis 
juokiasi ir bėga. Paskui mato jį rėkiantį, rėkiantį, rėkiantį. Pažvel- 
gia į savo rankas, jos dreba. Mirk, kalės vaike, mirk, prakeiktas 
indėne. Atsistoja. Jaučia, kaip svaigsta galva. Paima vadeles ir pra- 
deda eiti vesdamas žirgą paskui save. Eina lėtai, bet mato, kaip 
Lokys vis artėja. Vaikinas stovi nejudėdamas. Jis nesėda ant žirgo, 
nebėga. Trys šimtai metrų. Du šimtai. Šerifas Visteris sustoja. Rė- 
kia: Loky, viskas baigta. Tyliai sako: leisk tave nudėti, nesipriešink. 
Paskui vėl rėkia: Loky, nekvailiok. Vaikinas nejuda. Visteris patik- 
rina šautuvą ir pistoletus. Sėda ant žirgo. Leidžiasi šuoliais. Mato, 
kaip Lokys sėda ant žirgo ir joja. Taip jie joja pusvalandį. Juos 
skiria gal du šimtai metrų. Horizonte pasirodo vidury tuštumos 
pasiklydęs pueblo*. Lokys pasuka į jį, Visteris — iš paskos. Dešimt 
minučių, Lokys šuoliais įlekia į pueblo ir dingsta. Šerifas Visteris 
sulėtina žingsnį ir prieš kaimą nusėda nuo žirgo. Išsitraukia pisto- 
letą, prieina pirmuosius namus. Nė gyvos dvasios. Eina lėtai, įsi- 
klausydamas į mažiausią triukšmą. Žiūri į kiekvieną langą, tyrinė- 
ja kiekvieną šešėlį. Jaučia, kaip ausyse dunksi širdis. Nusiramink, 
sako sau. Gal jis net neginkluotas. Tau tik reikia jį rasti ir nudėti. 
Jis dar beveik vaikas. Ant posada** slenksčio pastebi stovint seną 
moterį. Prieina. Ispaniškai klausia, ar ji nematė indėno su obuol- 
mušiu žirgu. Ji pritariamai linkteli galvą ir rodo į kaimo galą, kur 
kelias eina toliau, į tuštumą. Prikiša pistoletą jai prie galvos. Ne- 
meluok, sako ispaniškai. Ji persižegnoja, vėl rodo į kaimo galą. Ar 
turi gerti? Moteris įeina į posada, paskui pasirodo su degtine. Se- 
rifas Visteris geria. Ar indėnas pasiėmė vandens? Senė pritaria- 
mai linkteli. Ar žinai, kas jis? Tada senė atsako: Taip. Es un chico 
gue va detrūs de un asesino***. Šerifas Visteris įdėmiai žiūri į ją. Jis 
tau taip sakė? Taip. Šerifas Visteris vėl gurkšteli degtinės. Vaikine, 
tu miręs, galvoja. Sėda ant žirgo, meta senei monetą, kiša degtinę 
į maišą ir žingine leidžiasi per kaimą. Prajojęs paskutinį namą, 
* Kaimas (isp. ). 
** Smuklė, užeiga (isp.). 


*** "Tai vaikinas, kuris vejasi žudiką (isp. ). 

žiūri prieš save. Nieko. Pasisuka į dešinę. Mato Lokį, sustingusį 
balne, ne daugiau nei už dviejų šimtų metrų. Es un chico gue va 
detrds de un asesino. Šerifas Visteris griebia šautuvą nuo balno, nu- 
sitaiko ir šauna. Du kartus. Lokys nė nekrusteli. Ore lėtai sklai- 
dosi šūvių aidas. Šerifas Visteris išmeta gilzę. Nusiramink, pagal- 
voja. Argi nematai, kad jis per toli? Nusiramink. Nenuleidžia nuo 
Lokio akių. Nori jam kažką riktelėti, bet nieko nesugalvoja. Ap- 
suka žirgą, grįžta prie paskutinio namo, nusėda. Ten praleidžia 
naktį, bet negali užmigti. Nepaleidžia iš rankų pistoleto. 
Ketvirtą dieną šerifas Visteris išeina iš pueblo ir tolumoje, kelyje 
į dykumą, pamato Lokį. Sėda ant žirgo ir žingine joja įkandin. 
Leidžiasi žirgo nešamas. Kartais užsnūsta — nuo karščio ir nuovar- 
gio. Po trijų valandų sustoja prie šaltinio. Indėnas galėjo jį užnuo- 
dyti, pagalvoja. Pripildo gertuves ir joja toliau. Negaliu leisti jam 
pasiekti dykumos, pagalvoja. Ten numirsime abu. Turiu jį sulaiky- 
ti anksčiau, pagalvoja. Gurkšteli degtinės. Laukia, kad saulė hori- 
zonte kiek nusileistų. Paskui leidžiasi šuoliais. Atrodo, Lokys jo 
nemato. Joja toliau žingine, neatsisukdamas, gal miega. Jis mano, 
pagalvoja šerifas Visteris. Trys šimtai metrų. Du šimtai metrų. 
Šimtas metrų. Šerifas Visteris išsitraukia pistoletą. Penkiasdešimt 
metrų. Lokys pasisuka, jo rankoje — ilgavamzdis pistoletas, jis nu- 
sitaiko ir šauna. Šūvis. Visterio žirgas puola dešinėn, paskui su- 
klumpa ant priekinių kojų. Krinta ant šono. Pakelia galvą, bando 
stotis. Visteriui pavyksta iššliaužti iš po žirgo. Petyje jaučia degi- 
nantį skausmą. Pajunta, kaip į gyvulio kūną lenda antroji kulka. 
Pakelia galvą, atsiremia į žirgo šoną ir tris kartus iššauna iš pisto- 
leto, vieną šūvį po kito. Lokio žirgas atsistoja ant užpakalinių kojų 
ir apsisuka aplinkui kojomis spardydamas orą. Šerifas Visteris grie- 
bia nuo balno šautuvą. Lokys suvaldo žirgą ir leidžiasi šuoliais, 
bandydamas pabėgti. Visteris nusitaiko ir dukart iššauna. Tary- 
tum mato, kaip Lokys pasvyra prie gyvulio kaklo. Paskui mato, 
kaip žirgas liaujasi šuoliavęs ir, paėjęs dar dvidešimt metrų, krinta 
ant žemės. Mato dulkėse gulintį Lokio kūną. Sudie, vaikine, pa- 
galvoja. Užtaiso šautuvą, nusitaiko. Lokys mėgina stotis. Visteris 


šauna. Mato, kaip dvidešimt metrų prieš Lokio kūną pakyla dul- 

kės. Velnias, sako. Vėl šauna. Kulka krinta greta pirmosios. Lokys 
atsistoja. Paima savo pistoletą. Kita ranka nusega nuo balno krep- 
šius. Lieka stovėti, įsmeigęs akis į Visterį. Juos skiria apie aštuo- 
niasdešimt metrų. Šūvio atstumas. Gal kiek daugiau. Šerifas Vis- 
teris pažvelgia į saulę. Pagalvoja, kad iki sutemstant turi dar porą 
valandų. Jam maudžia petį, jis negali pajudinti rankos be žvėriško 
skausmo. Muy bien*, vaikine. Nusega nuo balno krepšius, persi- 
meta per sveikąjį petį. Užtaiso šautuvą. Ir leidžiasi eiti. Lokys jį 
mato, apsigręžia ir nutolsta lėtu žingsniu: Šerifas Visteris pagalvo- 
ja, kad bėgti būtų juokinga. Įsivaizduoja, kaip tai atrodytų žiūrint 
iš viršaus: du vyrai, bėgantys niekur, ir dar pagalvoja: mes esame 
du pasmerktieji. Paskui akimirką regi Pitą, jis bėga ir bėga, nori 
pabėgti, bėga paupiu, bėga ir bėga. Prakeiktasis, pagalvoja. Už- 
mušiu tave, vaikine. Prieina prie Lokio žirgo. Šis dar kvėpuoja. 
Visteris iššauna jam į galvą. Užmušiu tave, vaikine. Eina toliau. 
Leidžiantis sutermoms mato, kaip Lokys išnyksta tamsoje. Susto- 
ja. Petys varo jį iš proto. Atsigula ant žemės. Su pistoletu rankoje. 
Stengiasi neužmigti. Jau dvi dienos nemiegu, pagalvoja. 

Penktą dieną šerifas Visteris jaučia, kaip karštinė jam užtemdo 
akis ir pagreitina širdies dūžius. Ar tas niekšas niekada nemiega? 
Mato jį prieš save, nutolusį kaip vakar, bet jam peršti akys, o ryto 
šviesoje nėra šešėlių. Leidžiasi žingsniuoti. Bando prisiminti, kur 
veda tas kelias ir kiek kilometrų jie jau nuėjo nuo ano pueblo. 
Lokys priešais eina nesustodamas. Kartais atsisuka. Ir eina toliau. 
Tas kelias veda į Saliną. Negalima jam leisti ten nueiti. Jis negali 
pasiekti Salinos. Sustoja. Pasilenkia. Pakelia dulkių grumstą. Krau- 
jas ir dulkės. Pakelia akis į Lokį. Pataikiau, vaikine. Nenorėjai pri- 
sipažinti? Atsitiesia. Žengia kelis žingsnius. Dar viena kraujo dė- 
mė. Muy bien, niekše. Karštinės nebejaučia. Eina toliau.. Po trijų 
valandų Lokys pasuka iš kelio ir leidžiasi į rytus. Šerifas Visteris 
sustoja. Pamišėlis, pagalvoja. Eina į dykumą. Pamišėlis. Ima šau- 
tuvą ir šauna į orą. Lokys sustoja, atsigręžia. Visteris meta krep- 


šius ant žemės. Paskui šautuvą. Išskečia rankas. Lokys nejuda. Vis- 


* Labai gerai (isp. ). 

teris lėtai eina link jo. Lokys nejuda. Visteris eina toliau, nuleidžia 
rankas ir uždeda delnus ant pistoleto rankenų. Prieina prie indė- 
no per penkiasdešimt metrų. Sustoja. Liaukis, vaikine, šaukia. Lo- 
kys nejuda. Toje pusėje dykuma, nori mirti kaip koks kvailys? šau- 
kia. Lokys žengia kelis žingsnius jo link. Paskui sustoja. Taip jie 
stovi vienas prieš kitą, du juodi siluetai dykumoje. Saulė kepina 
stačiai virš galvos. Pasaulis be šešėlių. Aplink tokia siaubinga tyla, 
kad Visteris girdi, kaip rėkia Pitas. Bando prisiminti berniuko 
veidą, bergždžiai, girdi tik riksmą, siaubingai garsų. Stengiasi su- 
telkti dėmesį į Lokį. Tas riksmas jo nepalieka ramybėje. Privalai 
atlikti savo darbą, sako sau. Visa kita užmiršk. Atlik savo darbą. 
Susigriebia nuleidęs akis į žemę. Staiga pakelia galvą. Žiūri į Lokį. 
Mato dvi abejingas akis. Nenugalimos, pagalvoja. Staiga pajunta, 
kaip jo kūną nukrečia baimė ir sulinksta kojos. Dienų dienas sten- 
gėsi jos neprisileisti. Dabar ji užgriuvo jį lyg tylus sprogimas. Su- 
klumpa. Palinksta į priekį, rankomis atsiremia į žemę. Mato, kaip 
jos dreba. Negali kvėpuoti, smilkiniuose tvinksi kraujas. Be galo 
sunkiai pakelia akis į Lokį. Tas vis dar stovi nejudėdamas. Niek- 
šas. Niekšas. Niekšas. Nesimato paukščių danguje nei žalčių dul- 
kėse, nei krūmuose šlamančio vėjo, nei horizonto, nieko. Dingęs 
pasaulis. Šerifas Visteris tyliai murma: Eik velniop, vaikine. Atsi- 
stoja, paskutinį kartą pažvelgia į Lokį, apsigręžia — apsigręžia — ir 
sunkiai žengdamas prieina prie savo šautuvo. Paima jį. Žengia dar 
keletą žingsnių. Paima krepšius ir persimeta juos per sveikąjį petį. 
Nueina neatsigręždamas, įsmeigęs akis į savo pėdas. Sustoja tik 
sutemus. Krinta ant žemės. Užmiega. Vidury nakties pabunda. 
Vėl eina, laikydamasis vos įžiūrimo kelio. Krinta ant žemės. Užsi- 
merkia. Sapnuoja. 

Šeštą dieną šerifas Visteris atsibunda auštant. Atsistoja. Hori- 
zonte mato mažyčius pueblo namus. Atsigręžia. Lokys stovi už jo 
per šimtą metrų. Stovi ir nejuda. Visteris paima krepšius ir šautu- 
vą. Leidžiasi eiti. Žingsniuoja valandų valandas. Kartais krinta ant 
žemės, užsmaukia skrybėlę ant akių ir laukia. Pajutęs grįžus jėgas, 
stojasi ir eina. Niekada neatsigręžia. Iki saulėlydžio prieina pueblo. 


Čia gauna valgyti ir gerti. Sako: Esu šerifas Visteris. Jį paguldo į 

lovą, kad išsimiegotų. Ispaniškai pasako, kad prie pueblo yra chico. 
Apsistojęs už kelių šimtų metrų nuo pirmųjų namų. Klausia, ar 
jis jo draugas. Ne, sako šerifas Visteris. Petys jį varo iš proto. Mie- 
ga pasidėjęs šalia užtaisytą šautuvą. 

Septintą dieną šerifas Visteris pareikalauja žirgo ir leidžiasi kal- 
nų link. Jį pasitinka vėjas, kelią gožia dulkių debesys. Sustoja tik 
vieną kartą, kad pailsintų gyvulį. Joja toliau. Pasiekia kalnus. Už- 
kopia iki Pinterio perėjos ir perjoja ją neatsigręždamas. Prieš nu- 
sileisdamas į lygumą pasuka į apleistą kasyklą. Nusėda nuo žirgo, 
susikuria laužą. Ten praleidžia bemiegę naktį. Mąsto. 

Aštuntą dieną šerifas Visteris leidžiasi į kelią, kai saulė jau aukštai 
danguje. Sėda ant žirgo, iš krepšių paima kelis daiktus, pritvirtina 
prie balno. Šautuvą palieka atremtą į kasyklos sieną. Lėtai leidžia- 
si į slėnį. Tolumoje mato Klosingtauno namus ir vėjo lankstomus 
medžius. Eina žingine, neskubėdamas. Kalba balsu. Vis tą patį 
sakinį. Prijojęs upę, sustabdo žirgą. Apgręžia. Prisimerkia ir žiūri. 
Lokys — už kelių šimtų metrų nuo jo. Balne, ant žirgo. Joja į prie- 
kį lėtai, žingine. Vaikinas, sako Visteris. Vaikinas. Paskui apsuka 
žirgą ir neatsigręždamas pasiekia Klosingtauną. 

Kai prijoja pirmuosius namus, kažkas ima šaukti, kad sugrįžo 
šerifas. Žmonės išeina į gatvę. Jis joja toliau žingine į nieką nežiū- 
rėdamas. Viena ranka laiko pavadžius, kita spaudžia pistoletą. Žmo- 
nės nedrįsta artintis, jis atrodo lyg raitas negyvėlis arba beprotis. 
Šerifas Visteris joja per miestą lyg šmėkla, paskui pasuka pro ka- 
lėjimą ir leidžiasi taku į Klarko rančą. Žmonės seka paskui jį pės- 
tute. Jie beveik nedrįsta kalbėti. Visteris prijoja rančą. Nusėda 
nuo žirgo. Apsuka pavadžius apie tvorą. Žengdamas lyg girtas eina 
į namą. Kažkas prisiartina norėdamas jam padėti. Jis atstato pis- 
toletą. Nieko nesako, eina toliau ir prieina namus. Priešais na- 
mus stovi Pito tėvas. Judženas Klarkas. Vėjo pasėndintu veidu, 
žilais plaukais. Šerifas Visteris sustoja nuo jo per tris žingsnius. 
Dešinėje rankoje tebespaudžia šautuvą. Pakelia akis į Judženą Klar- 
ką. Paskui sako: Apgailestauju, jis nesiliovė rėkęs, niekaip nesilio- 
vė. Visada buvo man geras. Anksčiau niekada taip nesielgdavo. 


Buvo geras vaikas. Judženas Klarkas žingteli prie jo. Visteris atsta- 

to į jį pistoletą. Judženas Klarkas sustoja. Šerifas Visteris pakelia 
savo 45 kalibro kolto vamzdį. Sako: Neužkasiau jo gyvo, prisie- 
kiu. Jis nebekvėpavo, buvo išvertęs akis, nebekvėpavo. Paskui įre- 
mia pistoletą sau po smakru ir šauna. Kraujo dėmės ant Judženo 
Klarko veido 'ir drabužių. Atbėga žmonės, visi rėkia, vaikai nori 
pamatyti, seniai purto galvas, vėjas be paliovos šiaušia dulkes. Ne 
iškart pastebi Lokį. Jis sėdi ant žirgo sustingęs anapus rančos tvo- 
ros. Nesimato akių, jos prasmego indėniškuose skruostikauliuo- 
se. Kvėpuoja pravira burna, apjuosta dulkių ir saulės nugairintų 
lūpų. Žmonės nutyla. Lengvai spusteli pentinais žirgo pilvą. Timp- 
teli pavadžius į kairę ir nujoja. Prieš jį atbėga berniukas. Loky, 
rėkia, Loky. Loky, šerifas nusišovė. Jis neatsigręžia, joja žingine 
toliau, upės link. Loky, ei Loky, kur joji? 

Lokys neatsigręžia. 

Miegoti, tyliai atsako. 

Muzika. 


19 


— Ato, Gouldai? 

— Sveikas, tėti. 

— Čia tavo tėvas. 

— Sveikas. 

— Viskas gerai? 

— Taip. 

— Kokia ten istorija su Kuvernėjum? 

— Esu pakviestas į Kuvernėjų. 

— Kaip? 

— Ten atliekami tyrimai. Kviečia dirbti su jais. 

— Atrodo, rimta. 

— Manau, taip. 

— O paskui? 

— Nieko, esu pakviestas trejiems metams, jie duoda kambarį 
universitete, apmoka dvi keliones per metus, kad galėčiau grįžti 


namo, jei norėsiu. 

— Kalėdoms ir Velykoms. 

— Panašiai. 

— Atrodo, rimta. 

— Taip. 

— Kuvernėjus kitoje pasaulio pusėje. 

— Taip, toli. 

— Ar žinai, kad ten valgo šunis? Kartą ten buvau, ne universite- 
te, bet tose apylinkėse, viskas, ką gaudavau valgyti, dvokė žuvim. 

— Kalbama, kad ten velniškai šalta. 

— Gali būti. 

— Šalčiau nei Čia. 

— Juk tau mokės? 

— Ką? 

— Klausiu, ar daug mokės? 

— Manau, taip. 

— Tai labai svarbu. Ką sako rektorius Bolderis? 

— Sako, kad penkiolikmečiui tai krūva pinigų. 

— Klausiu, ką apie visą šį reikalą sako rektorius Bolderis? 

— Sako, puiki proga. Bet jis norėtų, kad likčiau čia. 

— Senasis draugužis Bolderis. Žinai, jis šaunus vyras, gali juo 
pasitikėti. 

— Sako, puiki proga. 

— Panašiai kaip būti pakviestam į Vimbldoną. Aišku, jei esi te- 
nisininkas. 

— Panašiai. 

— Tarsi kas nors žaistų tenisą ir vieną dieną gautų laišką, kuria- 
me parašyta: „Sumokėsime, jei suteiksite mums garbę atvykti pas 
mus žaisti teniso“. Beprotiška, tiesa? 

— Taip. 

— Sūnau, aš tavimi didžiuojuosi. 

— Ačiū, tėti. 

— Tikrai beprotiška. 

— Tikrai. 

— Mama bus laiminga. 


— Ką? 

— Gouldai, sakau, kad mama bus laiminga. 
— Pasakysi jai? 

— Taip, pasakysiu. 

— Tikrai? 

— Taip. 

— Tikrai? 

— Ji bus laiminga. 

— Tik nesakyk, kad ten važiuoju, dar nežinau, ar važiuosiu, man 

ką tik pasiūlė. 

— Pasakysiu tik, kad tau pasiūlė, tik tiek. 

— Taip. 

— Ir kad tai labai rimta. 

— Taip. Pasakyk jai, kad tai labai rimta. 

— Ji bus laiminga. 

— Taip, puiki mintis, pasakyk jai. 

— Taip, Gouldai, pasakysiu. 

— Ačiū. 
— Kada manai apsispręsti? 

— Nežinau. 

— Ar greitai išvažiuotum? 

— Rugsėjį. 

— Dar turi laiko. 

— Taip. 

— Tai puiki proga, gal nereikėtų jos praleisti. 
— Čiavisi taip sako. 

— Bet spręsk savo galva, supratai? 

— Taip. 

— Išklausyk visų, o paskui spręsk savo galva. 
— Taip. 

— Sprendžiasi tavo likimas, ne jų. 

— Taip. 

— Tau teks vaikščioti po minų laukus, ne jiems. 


— Kokius minų laukus? 


152 ALESSANDRO BARICCO 


— Taip tik sakoma. 

— A. 

— Taip sakoma. 

— Ą. 

— Kartą dirbau su tokiu pulkininku, jis mokėjo kalbėti. Kai 
reikalai komplikuodavosi, jis visada kartodavo tą patį sakinį: „Kai 
saulė spigina į akis, gali tik kaitintis, o ne šaudyti“. Tą patį sakyda- 
vo ir lyjant, orai jam nebuvo svarbu, saulė buvo tik simbolis, su- 
pranti, jis taip kalbėdavo, nesvarbu, ar tą dieną snigdavo, ar būda- 
vo tirščiausias rūkas: kai saulė spigina į akis, gali tik kaitintis, o ne 
šaudyti. Taip sakydavo. Dabar jis sėdi invalido kėdėje. Beplaukio- 
jant baseine jį ištiko smūgis. Gal būtų buvę geriau, jei jo nebūtų 
išgriebę. 

— Tėti... 

— Taip, Gouldai, klausau. 

— Man jau metas. 

— Laikykis, sūnau, ir pranešk man. 

— Sutarta. 

— Jei ką nuspręsi, pranešk man. 

— Nepamirši pasakyti mamai? 

— Aišku, nepamiršiu. 

— Okay. 

— Tikrai nepamiršiu. 

— Okay. 

— Tuomet iki. 

— Iki, tėti. 

— Gouldai... 

— Taip? 

— Ką sako Šatsi? 

— Ji sveika. 

— Norėjau pasakyti, ką ji sako apie Kuvernėjų? 

— Apie jį? 

— Taip, apie jį. 

— Sako, puiki proga. 

— Tik tiek? 

— Sako, kad jei esi oro gaiviklis, tau pasitaikė puiki proga trejus 
metus praleisti pakelės užeigos tualete. 

— Pakelės užeigos? 

— Taip. 

— Ką, po velnių, tai reiškia? 

— Nežinau. Aš esu tas oro gaiviklis. 

— Ą. 

— Manau, tai juokas. 

— Juokas? 

— Taip manau. 

— Ta mergina nepėsčia. 

— Taip. 

— Perduok jai linkėjimus. 

— Gerai. 

— Iki, sūnau. Iki. 

Klik. 


20 


(Gouldas eina lankyti prof. Taltomaro. Įeina į ligoninę. Užlipa į šeštą aukštą. 
Įeina į palatą Nr. 8. Taltomaras guli lovoje. Kvėpuoja pro kaukę, prijung- 
tą prie aparato. Labai sulysęs. Jam nukirpo plaukus. Gouldas pastato prie 
lovos kėdę ir atsisėda. Žiūri į Taltomarą. Laukia.) Kvepia sriuba. Ir 
žirneliais. Gal žirneliai sveika ligoniams, jie nuo visų ligų, pagal- 
voja Gouldas. Gal pats jų kvapas yra gydomasis, ištyrę jį suprato, 
kad taip yra. Sienos geltonos. Tokios kaip roulotte. Tik išbluku- 
sios. Išblukusios, ne nuplautos. Kažin kaip atrodo tualetas. 

Gouldas atsistoja ir pirštu paliečia papilkėjusią prof. Taltomaro 
ranką. Tarsi liestum priešistorinio gyvūno odą. Glotni ir sena. Apa- 
ratas kvėpuoja kartu su Taltomaru, vienodai ramiai. Nepanašu į 
kovą. Lyg būtų jau po kovos. Gouldas atsisėda. Pradeda kvėpuoti 
aparato ritmu. Aparatas kvėpuoja su Taltomaru, Gouldas kvėpuoja 
su aparatu, Gouldas kvėpuoja su Taltomaru. Profesoriau, tai pa- 
našu į pasivaikščiojimą kartu. 

Paskui atsistojo. Išėjo į koridorių. Ten be tikslo slankiojo kele- 
tas chalatais apsivilkusių žmonių, garsiai kalbėjosi seselės. Grin- 
dys iš baltų ir juodų plytelių. Gouldas ėmė žingsniuoti. Įsmeigęs 
akis į grindis, stengdamasis dėti kojas tik ant juodų plytelių, ne- 
užmindamas linijų. Prisiminė matytą filmą, kuriame boksininkas 
treniruodavosi bėgdamas geležinkeliu. Buvo žiema, ir jis bėgo su 
apsiaustu. Plaštakos buvo kietai aptvarstytos, lyg būtų pasirengęs 
užsimauti bokso pirštines. Kartkartėm smūgiuodavo orą. Žiemos 
saulė švietė jam į pakaušį, tolumoje matėsi miestas, viskas buvo 
pilka, šalta, apsiausto skvernai plevėsavo, traukiniai stovėjo, bet 
Bučas galėtų čia ateiti, jis mėgsta bėgioti, žmonės sako, kad jis 
bėgiojo ne geležinkeliu, o gatvėmis iki parko, gal bėgti geležinke- 
liu kartu su Buču būtų ne taip nuobodu. bet aš mėgstu bėgioti 
vienas, visada sunku suprasti, kas tau tikrai patinka ar norėtum, 
kad kas patiktų, jei tikrai bandyčiau savęs klausti, ar man patinka 
bėgioti vienam, ar norėčiau bėgti su Buču su Buču galėtume | 
pasikalbėti, jis visada kalba apie moteris, galėčiau jam papasakoti 
apie Džodi, bet nenorėčiau kalbėti su juo apie Džodi, nieko iš to 
neišeitų, Džodi maža krūtinė, ką, po velnių, prisigalvoju, nagi, 
kvaily, nereikia galvoti, Džodi, kodėl visada turi bėgti, pabūkim 
kartu, kodėl tau visada reikia bėgti, atrodo, lyg jai vis reikėtų bėg- 
ti, privalai prisiminti, kad ji čia ne amžinai, velniai rautų, kvaily, 
galvok ką nors kita, už dujų skaitiklio — šešėlis, velniškai šalta, 
tąkart kaip tik ten stovėjo traukinys, bėgti traukinio bėgiais, Mon- 
dinis genijus, stiprėja čiurnos, atsiranda ryšys tarp kojų ir akių, 
bėgi nežiūrėdamas į kojas, statyk kojas ant pabėgių, stebėk akies 
krašteliu, akies krašteliu reikia stebėti priešininko kojas, gerai, 
Mokytojau, kumščiai auga iš kojų, kojos yra dar negimę kumščiai 

nelaikšiai, neišnešioti kumščiai ram ram dešinė dešinė kairė 
dešinė šaunuolis Mondinis gražus šešėlis, ką daryti su tuo plevė- 
suojančiu apsiaustu, sutvarstytos rankos smūgiuoja orą, jis pyksta 
ant manęs, bėgančio sutvarstytomis rankomis, neprivalai kautis, 
kvailystė, reikia nuolat kovoti, kovoji be paliovos, bokse vyksta 
nesiliaujanti kova, man patinka, nesvarbu, bėgi, valgai, šokinėji 


per virvutę, rengiesi, varstai batus, dainuoji prieš varžybas, norė- 

čiau bėgti su bokso pirštinėmis, mano šešėlis gražus, Lari, tu gra- 
žus, Laris „Advokatas“, Laris „Advokatas“ prieš Stenlį Poredą kvai- 
lystės ram ram smūgis iš apačios ram ram prakeiktas vardas 
Poreda ram nusiskusiu plikai, gal tik paliksiu kiek ilgesnius 
viršugalvyje, Džodi, paliesk mane čia, ji juokiasi, braukia delnu 
per mano galvą, noriu chalato su užrašu „Advokatas“, supratai, 
nuplėšk „Gormanas“ ir užrašyk „Laris Advokatas“, supratai, aiš- 
ku, kad supratai, ram, Mondinis pasakys, kad tai nesąmonės, Mon- 
dinis ram ram tokių dalykų nenori suprasti, eik velniop, Lari, vel- 
niop, šuniškai šalta, šešėlis dar platus, ram, jau beveik laikas, dar 
pusantros valandos, ram, tik pažiūrėk, jam nepatinka mano auk- 
sinis laikrodis, niekas nebėgioja su laikrodžiu, ypač auksiniu, tik 
pažiūrėk į jį, nekišk nosies man patinka garai iš mano burnos 
šiame šuniškame šaltyje, tu kietas, Lari „Advokate“, ei, tu, su mik- 
rofonu, paklausk, kodėl boksuojuosi, na ir tipas tas Danas De 
Palma, mano motina slapta jo klausosi per radiją, slapta nuo ma- 
no tėvo, jis to negali pakęsti, mano motina jo klausosi ir netiesa, 
kad verkia, ram, netiesa, ram, Danai De Palma, paklausk paga- 
liau, kodėl aš boksuojuosi, todėl, kad bokse viskas gražu, tu esi 
gražus, Lari „Advokate“, tu gali tapti gražus, mano kašmyro ap- 
siaustas plaikstosi virš bėgių, žiema, ram ram dešine kaire dešine, 
kojos greitai mina pabėgius, galėčiau užsimerkti ir užčiuopti juos 
kojomis, Mondini, ar kada sutikai kitą tokį, tu ir tavo šmikis Po- 
reda ram ram velniop. klausyk, Danai De Palma, ar nori žinoti, 
kodėl aš boksuojuos, nori žinoti, tai pasakysiu, todėl, kad skubu, 
štai, ram, nenoriu laukti, boksas yra visas gyvenimas per kelias 
minutes, gerai įsikalk tai į galvą, būčiau galėjęs laukti, tu nepažįsti 
mano tėvo, jei pažinotum jį, suprastum, ką reiškia visas gyveni- 
mas, tinkama akimirka yra pusiausvyra tarp sėkmės ir nesėkmės, 
dabar tinkama akimirka, tu ir tavo talentas, ir viskas, nereikia laukti, 
žinai, kaip viskas baigsis, kaip baigiasi, viskas baigiasi per vieną 
vakarą, jei kada nors tai patyrei, trokši to nuolat, atrodo, lyg gy- 
ventum šimtą gyvenimų, niekas manęs neprivers liautis, ką ten 
Poreda, 57 susitikimai, keturiolika pralaimėjimų, visi parduoti, 


visi pasibaigę nokdaunu, niekšeli, kas privertė grįžti, kas įkalė tau 

į galvą, kad pavyks pričiupti „Advokatą“, vargšeli, kas pirks bilie- 
tą, kad pamatytų tave ir tavo sulaužytas rankas, tau skaudėjo, bet 
aš tave dar labiau įskaudinsiu, Poreda ram gal tąkart Sarato- 
goje ir dar kaunantis su Volkotu, bet tik pradžioje, visada išsisuk- 
davau, nors iš tikro nebuvo ko bijoti, tau nuolat kartojama, kad 
nereikia galvoti, o kas galvoja, aš negalvoju, parodykit man baimę, 
aš jos nepažįstu, tegul tuo rūpinasi Poreda, Mondinis sako, pa- 
matysi, man reikia baimės, ram, Mokytojau, ram ram, nebijau 
jausti baimės, ram, kaire dešine kaire, du žingsniai atgal ir vėl iš 
apačios, ram, laikykis arti, nešokinėk, taip, šokinėju, man patinka 
šokinėti, kai šokinėju, visi sutrinka, matau tai iš jų akių, nė velnio 
nebesupranta, gražūs mano batai su raudonais pagražinimais, o 
tas, kuris prieš susitikimą nesiliovė dėjęs į kelnes, tas tikrai bijo, 
man reikia baimės, senasis Tomas nesitraukia iš salės, jis visai iš- 
kvėšęs, sudaužyta galva, šaunus senis Tomas, gali numirti arba tapti 
tokiu kaip Tomas, aš verčiau mirsiu, nebijau mirti, bet tik ne kaip 
Tomas, noriu greitos mirties, jei tik jie sugebės man padėti, nelei- 
siu jiems sustoti pusiaukelėje, kovosiu iki galo, girdėjai, Danai De 
Palma, man tai patinka, viskas vyksta greitai, nereikia laukti ilgai, 
man skubu, supranti, man skubu, neklausinėk, kodėl, keista, bet 
kai pagalvoju apie mirtį ten, ringe, man patinka, gal aš pamišęs, 
tai tas pat, lyg ketintum šokti nuo skardžio, keista, kokį velnią 
mąstau, ram, būtų puiku, jei būtų atėjęs Bučas, jei Bučas būtų 
atėjęs pabėgioti kartu, galėtume paplepėti, liaukis, kvaily, galvok 
apie tą velnio Poredą ram ram, jei jis kovos nešvariai, nesvarbu, 
tebūnie nešvari kova, jei to nori, arba gali švytuoti priešais, atgal 
pirmyn atgal pirmyn, mano smūgiai jo nepasiekia, bet sutrinsiu 
jo smegenis tariamais kumščių smūgiais, pagalvok, galėtum lai- 
mėti kovą tik vienu smūgiu, visa kita — tik tą vargšelį alinančios 
mintys, pagaliau jis galutinai apkvaišta, ir tada trenki jam ram, bet 
ne Poredai, su Poreda viskas atrodys juoda, gal ne iš pradžių, gal 
vėliau, bus maišalynė, šlykštus susitikimas, kautis ir užmiršti, gal 
norėčiau, kad tai būtų rytoj, gal dabar, nurimk, „Advokate“, nu- 
rimk, bėk, „Advokate“, dabar bėk. 


Gouldas sustojo. Kambaryje Nr. 3 verkė moteris, verkė garsiai, 

kartais išrėkdavo, kad nori išeiti, ir siuto, jog jai neleidžiama išeiti. 
Už durų stovėjo jos vyras, jis šnekučiavosi su kitu vyru, senu ir 
nutukusiu. Jis kalbėjo, kad nebežino, ką daryti, Kalėdų naktį ji 
šoko nuo laiptų, viskas įvyko netikėtai, grįžusi iš klinikos atrodė 
sveika, visai normali, paskui Kalėdų naktį ją vėl ištiko priepuolis 
ir ji šoko nuo laiptų, nebeišmanau, ką daryti, negaliu jos nuvežti į 
psichiatrijos kliniką, jai dviejose vietose lūžusi koja, išnarinti trys 
šonkauliai, nebegaliu, aš čia jau aštuoniolika dienų, daugiau ne- 
begaliu. Jis kalbėjo neverkdamas, nesiskeryčiodamas, atsirėmęs į 
sieną, labai ramiai. Iš kambario atsklido moters riksmas. Kai ji 
verkė, atrodė, lyg verktų vaikas. Labai maža moteris. Gouldas ėjo 
toliau. Priėjęs palatą Nr. 8, vėl atsisėdo ant kėdės prie prof. Talto- 
maro lovos. Aparatas vis dar kvėpavo. Taltomaras gulėjo tokioje 
pat padėtyje kaip pirma, ant pagalvės kiek pasukęs galvą, ant už- 
kloto ištiesęs rankas, suspaustais kumščiais. Gouldas žiūrėjo ne- 
judantį filmą apie senį, kuris išeina. Paskui nesikeldamas nuo kė- 
dės pasilenkė virš lovos ir tarė: 

— Penkiolikta antro kėlinio minutė. Nulis — nulis. Teisėjas su- 
švilpia ir pasikviečia abiejų komandų kapitonus. Sako jiems, kad 
jaučiasi labai pavargęs, nežino, kas jam atsitiko, bet jaučiasi labai 
pavargęs ir nori eiti namo. Noriu namo, sako. Paspaudžia abiem 
rankas, apsigręžia ir lėtai pereina aikštę, rūbinių link. Žiūrovai 
žiūri į jį tylėdami. Žaidėjai sustingę. Kamuolys aikštės viduryje, 
bet niekas į jį nežiūri. Teisėjas įsikiša švilpuką į kišenę, kažką su- 
niurna — niekas negirdi — ir išnyksta koridoriuje. 

Taltomaro rankos nekrustelėjo. Akių vokai vos virpėjo, apara- 
tas kvėpavo. Gouldas laukė sustingęs. Žiūrėjo į Taltomaro lūpas. 
Be įprastinės užgesusios nuorūkos jos atrodė tuščios. Iš korido- 
riaus atsklido moters verksmas, atrodė, lyg verktų vaikas. Laikas 
bėgo, laikas, bėgo. 

Atsistojęs Gouldas pastatė kėdę į vietą. Paėmė apsiaustą ir užsi- 
metė jį ant rankos — buvo pragariškai karšta. Dar kartą dirstelėjo į 
kvėpuojantį aparatą. Paskui stabtelėjo prie lovos. Tik akimirką. 

— Ačiū, profesoriau, — tarė. 


Ačiū, pagalvojo. 

Ir išėjo. Laiptais nulipo šešis aukštus, perėjo erdvią fojė, kur 
buvo pardavinėjami laikraščiai ir kur chalatais vilkintys ligoniai 
skambino namo. Lauko durys buvo stiklinės ir atsiverdavo vos 
prisiartinus. Lauke švietė saulė. Pumerangas su Dyzeliu stovėjo 
atsirėmę į šiukšlių konteinerį. Jie kartu patraukė į centrą me- 
džiais apsodinta alėja. Visi trys kartojo šokčiojančią Dyzelio eise- 
ną, bet meniškai ir profesionaliai elegantiškai. 

Tik vėliau, priėjus sankryžą su Septintąja gatve, Pumerangas 
perbraukė ranka skustą kiaušą ir nepasakė: 

— Abu kapitonai tariasi, paskui komandos žaidžia toliau. Žai- 
džia iki amžinybės pabaigos. 

Apsiausto kišenės gilumoje Gouldas turėjo seną kramtomo- 
sios gumos gabalėlį. Susirado jį, atlipino nuo audeklo ir įsikišo į 
burną. Jis buvo šaltas ir kietas, lyg klasės draugas iš pradinės mo- 
kyklos, kurio seniai nematei, o paskui vieną dieną netikėtai susi- 


tikai gatvėje. 


21 


4 


atsi grįžo namo penktą valandą ryto. Kai mylėdavosi su kokiu 
nors vyru, niekada su juo nemiegodavo. Juokinga, bet ji visada 
rasdavo priežastį ir išeidavo. 

Atsisėdo lauke ant laiptų. Vidun nėjo. Dar buvo tamsu. Girdė- 
josi keisti garsai, dieną jų negirdėdavai. Tarsi jie būtų atsilikę daiktų 
trupiniai, kurie dabar stengėsi pasivyti pasaulį ir per pačią aušrą 
pasiekti planetos garsų vidurį. 

Kas nors visada pasimeta pakeliui, pagalvojo. 

Reikia liautis, pagalvojo. 

Atsidurti lovoje su niekada anksčiau nematytu vyru buvo tar- 
si kelionė. Toks pat nuovargis, net kiek juokingas. Paskui, pa- 
galvojusi, pamatai grožį. Kai kitą dieną vaikštinėji švari ir ne- 
priekaištinga, džiaugiesi, kad tai padarei, kad praėjusią naktį tai 
darei ir tai kalbėjai, ypač kalbėjai, tam, kurio niekada daugiau 


nebepamatysi. 

Paprastai jo niekada nebepamatydavo. 

Reikia liautis, pagalvojo. 

Tai aklavietė, pagalvojo. 

Viskas būtų daug paprasčiau, jei niekas tau nebūtų įkalęs tos 
istorijos, kad reikia kažko siekti, jei tave būtų išmokę jaustis lai- 
mingai nesijudinant iš vietos. Visos tos istorijos apie tavo kelią. 
Surasti savo kelią. Eiti savo keliu. O gal mes sukurti gyventi aikš- 
tėje ar miesto parke ir ten praleisti visą savo gyvenimą, gal mes 
esame kryžkelė, pasauliui reikia, kad mes stovėtume vietoje, būtų 
katastrofa, jei staiga nueitume savo keliu... Kokiu keliu? Tegul kiti 
bus keliai, o aš esu aikštė, aš niekur nevedu, aš esu vieta. Gal man 
užsirašyti į sporto salę, pagalvojo. Čia netoliese yra tokia, dirba ir 
vakarais. Kodėl man patinka viską daryti vakarais? Pažvelgė į ba- 
telius, į nuogas pėdas bateliuose, nuogas blauzdas ir šlaunis, iki 
pat trumpo sijono kraštelio. Šilkines kojines su guma turėjo ran- 
kinėje. Atsikeldavo iš lovos, apsirengdavo ir išeidavo lauk, bet ko- 
jinių niekada nesugebėdavo apsimauti. Tai buvo beveik tas pat, 
kaip po dvikovos užtaisyti pistoletą. Kvaila. Ką pasakysi, senasis 
Berdai? Juk ir tu iššovęs įsikišdavai pistoletus į dėklus, ar ne? Su- 
sukdavo jas ir įsimesdavo į rankinę. Senasis Berdas. Sugalvojau 
tau gražią mirtį. 

Pamanė, kad reikėtų eiti vidun ir gulti miegoti. Žibintų švieso- 
je matė roulotte, sustingusią ant vejos, ne tokią geltoną kaip pa- 
prastai. Kartą per savaitę ją kruopščiai nuplaudavo, taip pat ir 
langus, ratus, viską. Ilgus mėnesius kiekvieną dieną matydavo ją 
ten, ji tapo gamtovaizdžio dalimi kaip medis ar tiltas per upę. 
Toje nakties tamsoje, su rankinėje susuktomis kekšiškomis koji- 
nėmis, Šatsi staiga suprato: sustingusi, spindinti, geltona roulotre 
nėra kažkas, kas turi viltį išvažiuoti. Ji tapo vienu iš tų daiktų, ku- 
riems skirta pasilikti, giliai įsišaknyti kurioje nors pasaulio dalyje. 
Tų daiktų, kurie laukia tavęs, kai atsibundi arba sugrįžti namo. 
Keista. Vertiesi per galvą, kad galėtum išvažiuoti toli, o paskui lai- 
kai juos greta su tokia meile, kad tas toli anksčiau ar vėliau tampa 
toli taip pat ir jiems. 


Kvailystė, reikia tik rasti automobilį, pagalvojo. 

Negalėjai apsieiti be automobilio. Roulotte nevažinėja vienos. 

Jiems reikės surasti automobilį, tik tiek. 

Ir jie išvažiuos toli. 

Panašus į medį, pagalvojo. Pajuto viduje kylant jausmą, kuris 
jai nepatiko, žinojo jį ir jis jai nepatiko, tai buvo tarsi tolimas 
„pralaimėjimo aidas. Tokiais atvejais svarbiausia neleisti jam išsi- 
veržti. Reikėjo rėkti taip garsiai, kad jį užgožtum. Reikėjo apsi- 
mauti juodas kojines su guma, išeiti iš namų ir atsidurti niekada 
anksčiau nematyto vyro lovoje. 

Tai jau padaryta, pagalvojo. Todėl pasirinko pirmą išeitį — visa 
gerkle užbliovė New York, New York. 

— Girdėjai šiąnakt triukšmaujant girtuoklį? — paklausė Goul- 
das ryte per pusryčius. 

— Ne, miegojau. 

Paskui suskambo telefonas. Šatsi nuėjo atsiliepti ir ilgokai ne- 
grįžo. Pasakė, kad skambino rektorius Bolderis. Domėjosi, kaip 
sekasi Gouldui. Gouldas paklausė, ar jis dar nepadėjo ragelio. 

— Padėjo. Nenorėjo tavęs trukdyti, tik domėjosi, kaip tau se- 
kasi. Paskui kažką užsiminė apie seminarą ar panašiai. Seminaras 
apie dalytes? | 

— Dalelytes. 

— Sakė, jis atidėtas. 

Gouldas burbtelėjo kažką, ko negalėjai suprasti. Šatsi įdėjo puo- 
delį su pienu į mikrobangų krosnelę. 

— Ar rektorius Bolderis riebus? Norėjau pasakyti, ar jis storas 
vyras? — paklausė Šatsi. 

— Kodėl klausi? 

— Jo riebus balsas. 

Gouldas uždarė sausainių dėžutę, paskui įsmeigė akis į Šatsi. 

— Ką jis pasakė? 

— Pasakė, kad jau dvidešimt dvi dienas nematė tavęs universi- 
tete, ir teiravosi, kaip tau sekasi. Paskui dar pasakė apie tą se- 
minarą. 

— Norėjai dar sausainių? 


— Ačiū, ne. 

— Jei surinksi du šimtus dėžučių, gali laimėti kelionę į Majamį. 

— Nuostabu. 

— Per visą tą laiką jis tau pasakė tik tuos du dalykus? 

— Na, daviau jam porą patarimų, kaip suplonėti, paprastai žmo- 
nės nežino, kad tereikia žinoti porą gudrybių ir jau numeti keletą 
kilogramų, tereikia valgyti protingai. Taip jam pasakiau. 

— O kąjis atsakė? 

— Nežinau. Atrodė sutrikęs. Kalbėjo kažką be ryšio. 

— Jis labai liesas. Kokių septyniasdešimties ir labai liesas. 

— Ą. 

Šatsi tvarkė stalą. Gouldas užlipo į viršų, paskui vėl pasirodė su 
striuke. Ieškojo batų. 

— Gouldai... 

— Taip? 

— Pamaniau... įsivaizduok berniuką, kuris yra genijus ir kuris 
nuo gimimo kiekvieną mielą dieną eina į universitetą, o paskui 
staiga atsitinka taip, kad dvidešimt dvi dienas iš eilės išeina iš na- 
mų, bet neina į tą savo prakeiktą universitetą, nė kartelio, taigi 
įdomu, gal žinai, kur tas berniukas eina kiekvieną mielą dieną? 

— Pasivaikščioti. 

— Pasivaikščioti? 

— Pasivaikščioti. 

— Galbūt. Taip, gali būti. Tikrai, jis gali eiti pasivaikščioti. 

— Iki, Šatsi. 

— Iki. 

Tą rytą jis atsidūrė prie Renemporto mokyklos, tos pačios, 
kuri buvo aptverta aprūdijusia tvora, tokia aukšta, jog negalėjai 
perlipti. Pro langus buvo matyti klasėse sėdintys vaikai, tačiau kie- 
me buvo vienas berniukas, jis nesėdėjo klasėje, nes buvo kieme, 
tiksliau, žaidė su krepšinio kamuoliu kiemo kampe, kur stovėjo 
krepšinio lenta. Iš lentos buvo likę vieni šipuliai, bet krepšys at- 
rodė kaip naujas, matyt, neseniai pakeistas. Berniukui galėjo būti 
apie dvylika metų. Gal trylika. Jis buvo juodaodis. Ramiai atmu- 


šinėjo kamuolį į žemę, tarsi kažko savyje ieškodamas, paskui, su- 


162 ALESSANDRO BARICCO 


radęs, sustodavo ir mesdavo į krepšį. Visada pataikydavo. Girdė- 
josi krepšio šnaresys, panašus į atodūsį ar lengvą vėjo gūsį. Ber- 
niukas prieidavo prie krepšio, paimdavo jau beveik sustojus; ka- 
muolį, tarsi pavargusį alsuoti tuo menku vėjo gūsiu, pakeldavo jį 
ir vėl pradėdavo mušti į žemę. Jis neatrodė nei liūdnas, nei lai- 
mingas, mušė kamuolį į žemę ir mėtė į krepšį, paprastai, lyg taip 
jam būtų lemta daryti per amžius. 

Aš tai žinau, pagalvojo Gouldas. 

Pirma atpažino ritmą. Užsimerkė, kad geriau girdėtų. Tai buvo 
tas ritmas. 

Aš matau mintį, pagalvojo Gouldas. 

Mintys, sklindančios klausimo forma. Jos šokčioja surinkda- 
mos visas klausimo šukes kelyje, kuris atrodo atsitiktinis ir savi- 
tikslis. Suformavusios klausimą, sustoja. Akys įsmeigtos į krepšį. 
Tyla. Atotrūkis nuo žemės, nuojauta, sutelkusi visą jėgą, reikalin- 
gą perkirsti nuotoliui iki galimo atsakymo. Metimas. Vaizduotė ir 
protas. Ore brėžiama loginė dedukcinė minties parabolė, vaiz- 
duotės įspausto riešo postūmio priversta suktis apie save. Krep- 
šys. Ištartas atsakymas: tarsi atodūsis. Ištarti, vadinasi, jį prarasti. 
Jis išslysta ir tada šokčiodamos pabyra kito klausimo šukės. Vis- 
kas iš pradžių. 

Šatsi, roulotte, psiciatrijos klinika, Taltomaro rankos, roulotte, 
Kuvernėjus, mums būtų garbė matyti jus savo katedroje, arba žiū- 
rėti, arba žaisti, prof. Kilrojaus ašaros, Šatsi juokas, futbolo aikš- 
tė, Kuvernėjus, Dyzelis ir Pumerangas, geležinkelis, ram, dešine 
kaire, mama. Akys, įsmeigtos į krepšį. Atotrūkis. Metimas. 

Juodaodis berniukas žaidė ir buvo toks vienišas, toks neišven- 
giamai ir slaptai vienišas, kokios būna mintys, kai jos yra tikros ir 
mąsto klausimais. 

Už nugaros — mokykla, vieta, skirta mokslui, aklina, nepasie- 
kiama, joje pagal pripažintą metodą formuojami klausimai ir at- 
sakymai, įrėminti patogių, linkusių nugludinti aštrius klausimų 
kampus bendruomenės rėmų, sumaniai paverčiant visuotinėmis 


apeigomis tai, kas turėtų būti izoliuota, atmesta hiperbolė. 

Kovoja mintys, atstumtos mokslo, pagalvojo Gouldas. 

(Broli vaike tuščio kiemo tuštumoje, tu ir tavo klausimai, iš- 
mokyk mane tos ramybės ir to tvirto judesio, kuris suranda krep- 
šį, to atodūsio, esančio anapus bet kokios baimės.) 

Grįžo tuo pačiu keliu, žingsniuodamas įsivaizduojamu nuo že- 
mės atšokančio hipotetinio kamuolio ritmu, atmušdamas jį ran- 
ka, į tuštumą, girdėdamas jo dunksėjimą grindiniu, šiltą ir ritmiš- 
ką lyg širdies dūžiai, kuriuos skleidžia ramus gyvenimas. Žmonės 
galėjo matyti ir matė žingsniuojantį berniuką, žaidžiantį su įsi- 
vaizduojamu jo-jo. Todėl žiūrėjo į jį pakerėti tos ritmiškos, į pa- 
auglystę inkrustuotos absurdo atplaišos, kuri pranašavo būsimą 
pamišimą. Pamišimas baugina žmones. Todėl Gouldas žingsniavo 
tarsi grėsmė, nors to nesuvokė — to nesuvokdamas tarsi agresija. 

Grįžo namo. 


Sode stovėjo roulotte. Geltona. 


ŽŽ 


| Gouldo universitetą atvyko mokslininkas iš Anglijos. Labai gar- 
sus. Rektorius Bolderis pristatė jį Didžiojoje auloje. Atsistojo ir 
priėjęs prie mikrofono papasakojo apie jį ir jo karjerą. Užtruko 
ilgai, nes mokslininkas iš Anglijos buvo parašęs daug knygų, be 
to, dar buvo kažką išvertęs, įsteigęs ir parėmęs, pirmininkavo dau- 
geliui draugijų arba buvo jose patarėju. Galop — bendradarbiavo. 
Tai darė tikrai milžiniškais mastais. Bendradarbiavo lyg išprotė- 
jęs. Todėl rektoriui Bolderiui teko ilgokai kalbėti. Jis kalbėjo sto- 
vėdamas, skaitydamas iš rankoje laikomų lapų. 

Greta sėdėjo mokslininkas iš Anglijos. 

Buvo keista klausytis, nes rektorius Bolderis kalbėjo apie jį, 
tarsi šis jau būtų miręs, taip kalbėjo ne iš piktos valios, tiesiog 
tokiomis aplinkybėmis taip atsitinka, oratoriui tenka sakyti daly- 
kus, kurie neišvengiamai atrodo lyg liaupsė mirusiajam, jie pri- 
mena laidotuves, keisčiausia, kad paprastai mirusysis yra gyvių 


gyviausias, maža to, sėdi greta Ir, keisčiausia, sėdi ramus ir, nors 

turi kęsti tokią negailestingą kankynę, neprieštarauja, kartais net 
ja absurdiškai mėgaujasi. 

Tai buvo vienas iš tokių kartų. Mokslininkas iš Anglijos nesu- 
glumo ir netroško prasmegti skradžiai žemės — jis tiesiog natūra- 
liai leidosi užliejamas rektoriaus Bolderio laidotuvinių liaupsių. 
Nors iš Didžiosios aulos garsiakalbių sklido tokie žodžiai kaip „su 
užkrečiama aistra ir nepasiekiama intelekto jėga“ arba „last but 
not least sutiko tapti Lotynų sąjungos garbės prezidentu, perėmęs 
šį postą.iš...“, jis atrodė apsišarvavęs nuo bet kokios gėdos, užsi- 
daręs savo išbandytoje apsauginėje kameroje. Jo žvilgsnis buvo 
įsmeigtas į tuštumą prieš save, jis dvelkė kilniu ir nepalaužiamu 
ryžtu: tą ryžtą liudijo kiek pakeltas smakras ir kelios kaktą vago- 
jančios raukšlės, rodančios romų susikaupimą. Žandikauliai ly- 
giais tarpais susiverdavo, veido profilis tapdavo griežtesnis, galėjai 
nuspėti jį turint vidinės nesutramdytos energijos. Mokslininkas iš 
Anglijos retkarčiais nurydavo seiles taip, kaip kitas apverčia klep- 
sidrą: elegantišku mostu pakeisdavo vieną sąstingį kitu ir atrody- 
davo, kad jo kantrybė amžinai kovoja su laiku ir po tos dvikovos 
kaskart išeina nugalėtoja. Toji kova suformavo beveik tobulą jo 
figūrą, iš kurios kartu sklido tyra jėga ir tobulas abejingumas: pir- 
moji, kad patvirtintų rektoriaus Bolderio liaupses, antrasis, kad 
apvalytų jas nuo pataikavimo ir vulgarumo naštos. Paskui, kaip tik 
tuomet, kai rektorius Bolderis kalbėjo apie jo mokomąją veiklą 
(„visada tarp studentų, tačiau kaip primus inter pares“*), moksli- 
ninkas iš Anglijos pranoko save: netikėtai paliko savo apsauginę 
kamerą, nusiėmė akinius ir užsimerkęs ėmė švelniai masažuoti 
akis — žmogiškas judesys, kuriame visi žiūrovai galėjo pamatyti 
santrauką visų skausmo, nusivylimo ir nuovargio akimirkų, kurių 
nepajėgė ištrinti geras gyvenimas ir kurias mokslininkas iš Angli- 
jos dabar norėjo atskleisti. Buvo labai gražu. Paskui staiga kilste- 
lėjo galvą, tarsi pabusdamas iš miego, greitu tiksliu judesiu užsi- 
dėjo akinius ir vėl atgavo ankstesnį tobulą sąstingį, tvirtai įsmeig- 
damas akis į nieką prieš save, kaip tas, kuris pažino skausmą, tačiau 
jam nepasidavė. 


* Pirmasis tarp sau lygių (lot. ). 

Kaip tik toje vietoje prof. Mondrianas Kilrojus pradėjo vemti. 
Jis sėdėjo trečioje eilėje ir pradėjo vemti. 

Be verksmo, — dabar jis tai darydavo dažnai ir net su malonu- 
mu, — prof. Mondrianas Kilrojus retkarčiais vemdavo, ir vėlgi tai 
buvo susiję su jo studijomis, o ypač su esė, kurią jis keistai apibū- 
dino kaip „galutinį ir išganingą paneigimą visko, ką esu parašęs, 
rašau ar parašysiu“. Išties esė buvo labai savotiška. Mondrianas 
Kilrojus kūrė ją keturiolika metų, nė karto nieko neužsirašyda- 
mas. Paskui kartą, sėdėdamas pornofilmų kabinoje, kur paspau- 
dęs sunumeruotus mygtukus galėjai pasirinkti vieną iš 212 pro- 
gramų, suprato, kad suprato, išėjo iš kabinos, paėmė lankstinuką 
su „Kontaktų salės“ tarifais ir kitoje pusėje parašė esė. Parašė 
stovėdamas, atsirėmęs į kasą. Užtruko ne ilgiau kaip dvi minutes: 
esė sudarė trumpas šešių tezių sąrašas. Ilgiausia tezė buvo penkių 
eilučių. Paskui grįžo atgal į kabiną — dar turėjo apmokėtas tris 
minutes ir nenorėjo jų prarasti. Spaudė mygtukus nesirinkdamas. 
Supykdavo pataikęs į vaizdus su žydraisiais. 

Galėtų pasirodyti keista, bet minėtoji esė nebuvo susijusi su 
pamėgtąja prof. Mondriano Kilrojaus tema, kitaip tariant, lenk- 
tais objektais. Ne. Tiesą sakant, esė vadinosi: 


ESĖ APIE INTELEKTUALINĘ SĄŽINĘ 


Pumerangas, kuriam ji labai patiko ir kuris mokėjo ją kone 
atmintinai, kartą taip trumpai perteikė jos turinį: 
Jei bankų plėšikai sėdi kalėjimuose, kodėl intelektualai vaikštinėja laisvi? 


Reikia pasakyti, kad su bankais Pumerangas „turėjo nebaigtų 
sąskaitų“ (taip kalbėjo Šatsi, jai ši frazė atrodė geniali). Jis jų ne- 
kentė, nors buvo neaišku kodėl. Kurį laiką jis dalyvavo šviečiamo- 
joje kampanijoje prieš piktnaudžiavimą bankomatais. Kartu su 
Dyzeliu ir Gouldu nuolat kramtė kramtomąją gumą ir dar šiltą 
lipdydavo prie klaviatūros. Paprastai lipdydavo prie mygtuko su 
užrašu 5. Žmonės ateidavo, paskui, rinkdami slaptąjį kodą, pa- 
matydavo kramtomąją gumą. Jei kode nebūdavo skaičiaus 5, rink- 
davo toliau, žiūrėdami, kur deda pirštus. Jei skaičius 5 būdavo, 


juos apimdavo siaubas. Karštligiškas pinigų poreikis kovojo su pasi- 

šlykštėjimu, kurį kėlė sukramtyta kramtomoji guma. Kai kurie 
įvairiais daiktais bandydavo ją nukrapštyti. Paprastai ištepliodavo 
visą klaviatūrą. Nedaugelis atsisakydavo ketinimų ir nueidavo. 
Liūdna pripažinti, tačiau dauguma nurydavo seiles ir pirštu pa- 
spausdavo kramtomąją gumą. Kartą Dyzelis pamatė, kaip vienos 
nelabai likimo lepinamos ponios kode buvo trys 5 iš eilės. Pir- 
mąjį ji paspaudė oriai, sulig antruoju keistai iškreipė lūpas. Trečią 
kartą pradėjo vemti. 
Beje: pirmoji Esė apie intelektualinę sąžinę tezė skambėjo: 


1. Zmonės turi minčių. 


— Genialu, — tarė Šatsi. 

— Panele, tai tik pradžia. Ir žinokite, viskas ne taip akivaizdu, 
kaip atrodo. Tarkime, su Kantu nebūtų taip lengva. 

— Kantu? 

— Jis vokietis. 

— A. 

— Čia irgi plauti? 

— Parodykite. 

Kartais, kai jie plaudavo roulotte, ateidavo ir prof. Mondrianas 
Kilrojus. Po istorijos su Vankuverio koše jie susidraugavo. Goul- 
das ir jis. Profesoriui patiko ir kiti trys — Šatsi, milžinas ir nebylys. 
Plaudami šnekučiuodavosi. Viena iš mėgstamiausių temų buvo 


Esė apie intelektualinę sąžinę. Ji juos tiesiog užvaldydavo. 
1. Žmonės turi minčių. 


Prof. Mondrianas Kilrojus sakydavo, kad mintys yra lyg smulkių 
nuojautų galaktikos, ir teigė, kad tai painus dalykas, nuolat kin- 
tantis ir iš esmės nepritaikomas praktikoje. Jos gražios, taip, jos 
labai gražios. Bet yra tikra sumaištis. Mintys grynuoju pavidalu 
yra nuostabi sumaištis. Jos yra laikinas begalybės apsireiškimas, saky- 
davo. „Aiškios ir apibrėžtos mintys“, pridurdavo, yra Dekarto iš- 
radimas, tai apgaulė, aiškių minčių nėra, mintys yra miglotos iš 


prigimties, jei turi aiškią mintį — ji nėra mintis. 

— O kas gi ji yra? 
— Vaikinai, žiūrėkit tezę numeris 2. 


Tezė numeris 2 skelbė: 
2. Zmonės išsako mintis. 


— Tai baisiausia, — kalbėjo prof. Mondrianas Kilrojus. — Išreikšda- 
mas mintį, suteiki jai svorį, kurio ji iš prigimties neturi. Kažkaip 
turi jai suteikti loginę, sintetinę, kitiems suprantamą formą. Kol 
ją tik galvoji, ji gali likti ta nuostabia sumaištimi. Tačiau nuspren- 
dęs ją sakyti, pradedi viena atmetinėti, kita sumuoti, trečia pa- 
prastinti, ketvirta išmetinėti, viską dėlioti pagal tam tikrą logiką: 
kiek padirbėjęs galų gale turi kažką, ką žmonės gali suprasti. „Aiš- 
kią ir apibrėžtą“ mintį. Iš pradžių elgiesi atsargiai, stengiesi per 
daug neišmesti, nori išsaugoti visą galvoje turėtą minties begaly- 
bę. Bandai. Tačiau jie neduoda laiko, spaudžia tave, jie nori su- 
prasti ir tave puola. 

— Kas tie jie? 

— Kiti, visi kiti. 

— Pavyzdžiui? 

— Žmonės. Žmonės. Tu išsakai mintį, o žmonės jos klausosi. Ir 
nori suprasti. Arba, dar blogiau, nori žinoti, teisinga ji ar klaidin- 
ga. Iškrypimas. 

— O kąjjie turėtų daryti? Tiesiog priimti ją, ir viskas? 

— Nežinau, ką turėtų daryti, bet žinau, k4 daro, o tu, kuris 
turėjai mintį ir dabar bandai ją išsakyti, jautiesi tarsi užpultas. 
Žaibiškai mąstai, kaip galėtum ją sutelkti, sustiprinti, kad atlaiky- 
tų puolimą, išeitų gyva, panaudoji visą savo protą, kad iš jos pada- 
rytum neįveikiamą tvirtovę, ir kuo geriau tau sekasi, tuo mažiau 
suvoki, kad tai, ką darai, tai, ką tą akimirką tikrai darai, - pamažu, 
tačiau stebėtinai greitai tolsti nuo savosios minties ištakų, nuo to 
nuostabaus begalinio instinktyvaus sąmyšio, kuris buvo tavoji min- 
tis, ir tik dėl vieno menko tikslo: išsakyti ją ir apibrėžti pakanka- 
mai stipriai, logiškai, subtiliai, kad atlaikytų aplinkinio pasaulio 
spaudimą, žmonių prieštaravimus, bukus veidus tų, kurie gerai 


nesuprato, tavo departamento direktoriaus skambutį, kuris... 

— Profesoriau, atšals. 

Dažnai jie kalbėdavo valgydami, nes prof. Mondrianui Kilrojui 
patikdavo Šatsi kepta pica, todėl, ypač šeštadieniais, valgydavo pi- 
cą. Šaltos negalėdavai įkąsti. 


2. Zmonės išsako mintis. 


Bet tai jau ne mintys, prapliupdavo prof. Mondrianas Kilrojus. 
Tai minčių liekanos, sumaniai susijungiančios, kad taptų kietai- 
siais kūnais, tobulais mechanizmais, karo mašinomis. Dirbtinės 
mintys. Tik iš tolo panašios į tą nuostabią begalinę sumaištį, nuo 
kurios viskas prasidėjo, bet tas ryšys beveik neapčiuopiamas, tarsi 
kvapo šešėlis. O iš tiesų ten tik plastmasė, dirbtinis dalykas, jokio 
ryšio su tikrove, vien tik išmonė, kad padarytum gerą įspūdį ap- 
linkiniams. Iš čia, pasak jo, neišvengiamai eina tezė Nr. 3. Ji skam- 


bėjo taip: 
3. Žmonės išsako mintis, kurios nėra jų. 


— Juokaujate? 

— Kalbu kuo rimčiausiai. 

— Kaip jie gali išsakyti mintis, kurios nėra jų? 

— Na, tarkim, jau nebėra jų. Kažkada buvo. Tačiau jos greitai 
jiems išsprūsta ir tampa dirbtiniais kūriniais, kurie plėtojasi be- 
veik nepriklausomai ir turi tik vieną tikslą: išgyventi. Žmogus pa- 
skolina joms savo protą, ir jos juo naudojasi, kad taptų kaskart 
tvirtesnės ir tikslesnės. Galėtume tarti, kad žmogaus protas nuo- 
lat dirba siekdamas išsklaidyti nuostabų begalinį pirminių minčių 
chaosą ir pakeisti jį nerūdijančia dirbtinių minčių tobulybe. Jos 
buvo tik apsireiškimai, o tapo daiktais, kuriuos žmogus laiko ran- 
koje ir tobulai pažįsta, bet negalėtų pasakyti, iš kur jos atsirado ir, 
velniai rautų, koks ryšys dabar sieja jas su tiesa. Tiesą sakant, jam 
tai nė neberūpi. Jos veikia, atmuša puolimą, moka atskleisti kitų 
silpnybes, beveik niekada negenda: kam tiek klausinėti? Žmogus 


žiūri į jas, patiria malonumą jas turėti, naudoti, matyti veikiant. 

Anksčiau ar vėliau neišvengiamai išmoksta panaudoti jas kovai. 
Niekada nebūtum to pagalvojęs. Jos buvo apsireiškimai: jis tik 
norėjo parodyti juos kitiems, tik tiek. Tačiau ilgainiui iš to pradi- 
nio troškimo neliko nieko. Jos buvo apsireiškimai, bet žmogus 
juos pavertė ginklais. 

Ši mintis Šatsi patiko labiausiai. Jos buvo apsireiškimai — žmo- 
gus juos pavertė ginklais. 

— Profesoriau, ar žinote, ką dažnai pagalvoju? 

— Klausau, panele. 

— Teko girdėti apie Vakarų plėšikus? 

— Taip. 

— "Tai va, jie šaudydavo dieviškai, apie savo pistoletus išmanė 
viską, tačiau nė vienas iš jų nebūtų mokėjęs sukonstruoti pistole- 
to. Suprantate? 

— Kalbėkite. 

— Norėjau pasakyti: viena yra mokėti naudoti ginklą, visai kas 
kita — jį išrasti arba sukonstruoti. 

— Teisybė, panele. 

— Nežinau, ką tai reiškia, bet dažnai apie tai pagalvoju. 

— Teisingai, panele. 

— Jūs taip manote? 

— Esu tuo visiškai tikras. 

Kita vertus, Gouldai, tik pažiūrėk, kas atsitinka galvoje žmo- 
gaus, kuris išsako mintį, o kas nors ima jam prieštarauti. Gal ma- 
nai, kad žmogus turi laiko arba sąžinės grįžti prie apsireiškimo, 
kuris kadaise buvo tos minties ištakos, ir patikrinti, ar tas priešta- 
ravimas pagrįstas? Jis niekada to nepadarys. Jis daug greičiau iš- 
tobulins pakliuvusią į rankas dirbtinę mintį, kad ši galėtų atsispir- 
ti prieštaravimui, o gal net ras būdą, kaip pereiti į puolimą, ir savo 
ruožtu užsipuls prieštaravimą. Kuo čia dėta pagarba tiesai? Nie- 
kuo. Tai dvikova. Siekiama nustatyti, kas stipresnis. Nenori nau- 
doti kitų ginklų, nes niekas nemoka jų naudoti. Todėl naudoja 
mintis. Atrodytų, tikslas — išaiškinti tiesą, bet iš tiesų abu trokšta 


išsiaiškinti, katras iš jų stipresnis. Tai dvikova. Jie atrodo atsipa- 

laidavę intelektualai, tačiau yra savo teritorijas ginantys gyvūnai, 
besirungiantys dėl moters, besirūpinantys maistu. Žinok, Goul- 
dai: nėra nieko labiau laukinio ir pirmykščio už dvikovoje besi- 
grumiančius intelektualus. Ir nieko nesąžiningesnio. 

Po daugelio metų, kai viskas jau buvo negrįžtamai įvykę, Šatsi 
ir prof. Mondrianas Kilrojus atsitiktinai susitiko geležinkelio sto- 
tyje. Jie senokai nesimatė. Nuėjo į barą išgerti, kalbėjosi apie 
universitetą, apie Šatsi reikalus, apie tai, kad profesorius jau 
nebedėsto. Buvo akivaizdu, kad jam būtų buvę malonu pasikal- 
bėti apie Gouldą ir tai, kas šiam nutiko, tačiau tai buvo per 
sunku. Paskui jie kiek patylėjo, ir tik tuomet prof. Mondrianas 
Kilrojus tarė: 

— Keista, bet aš manau, kad tas vaikinas buvo vienintelis per 
visą mano gyvenimą sutiktas sąžiningas žmogus. Jis buvo sąžinin- 
gas vaikinas. Tikite? 

Šatsi linktelėjo galvą ir pagalvojo, kad gal tai buvo visko bran- 
duolys, ir visos istorijos atsidurdavo savo vietose, jei tik pavykda- 
vo prisiminti, kad Gouldas visų pirma buvo sąžiningas genijus. 

Paskui profesorius atsistojo ir prieš išeidamas apkabino Šatsi — 
kiek nerangiai, bet stipriai. 

— Jei verksiu — nekreipkite dėmesio, man visai neliūdna, ne- 
liūdna dėl Gouldo. 

— Žinau. 

— Tiesiog dažnai verkiu. Taip jau yra. 

— Profesoriau, nesijaudinkite, man patinka verkiantys žmonės. 

— Juo geriau. 

— Rimtai. Visada patiko. 

Jie niekada daugiau nebesusitiko. 

Šiaip ar taip, po tezės Nr. 3 (Žmonės išsako mintis, kurios yra 
ne jų) ėjo, laikantis tam tikro nuoseklumo, tezė Nr. 4, kuri skam- 


bėjo taip: 


4. Kartą išsakytos ir klausytojų spaudimą patyrusios mintys tam- 
pa dirbtiniais objektais, neturinčiais realaus ryšio su savo ištako- 


mis. Žmonės jas tobulina taip sumaniai, kad jos tampa mirtinos. 

Ilgainiui jie supranta, kad jas galima naudoti kaip ginklus. Nė aki- 


mirką nesusimąsto. Iššauna jas. 


— Didi mintis, — tarė Šatsi. 

— Ilgoka, išėjo kiek per ilga, reikėtų prie jos dar padirbėti, — 
atsakė prof. Mondrianas Kilrojus. 

— Manau, pakaktų: Mintys: buvo apsireiškimai, dabar yra ginklai. 

— Atleiskit, panele, gal kiek per daug glausta? 

— Manote? 

— Klausykite, tai — tragedija, tikra tragedija. Reikia gerai pagal- 
voti prieš perteikiant ją dviem žodžiais. 

— Tragedija? 

Profesorius kramtė picą ir pritariamai linkčiojo galvą. Jis buvo 
visiškai tikras, jog tai tragedija. Net sugalvojo Esė paantraštę, kuri 
skambėjo taip: Neišvengiamos tragedijos analizė. Paskui pamanė, kad 
paantraštės — atgrasus dalykas, kaip baltos kojinės ar pilki batai. 
Tik japonai gali avėti pilkus batus. Galimas dalykas, kad jų sutri- 
kęs regėjimas ir jie įsivaizduoja avintys rudus batus. Tokiu atveju 
reikėtų kuo skubiau atkreipti jų dėmesį į šį nesusipratimą. 

Gouldai, žinai, ilgai užtrukau, kol susitaikiau su tuo, kas aki- 
vaizdu. Nenorėjau patikėti. Popieriuje ryšys su tiesa, minčių ma- 
gija, nuostabūs begalinės sumaišties regėjimai tavo galvoje — vis- 
kas taip gražu, unikalu, nepakartojama... kaip gali atsitikti, kad 
žmonės tai atmeta, paneigia, ima naudotis menkomis nereikš- 
mingomis dirbtinėmis mintimis — neabejotinai mažais intelekto 
inžinerijos stebuklais, kurie galų gale pasirodo esą tik žaisliukai, 
niekingi žaisliukai, retorikos ir loginės akrobatikos šedevrai, bet 
tik žaisliukai, mašinėlės, ir visa tai vien dėl nesuvaldomo troški- 
mo kovoti? Negalėjau tuo patikėti, maniau, kad po tuo turi slypėti 
kažkas, ko nepajėgiu suvokti, bet pagaliau turėjau pripažinti, kad 
viskas labai paprasta, neišvengiama ir net suprantama, jei tik pa- 
vyksta nugalėti atgrasumą ir į viską pažvelgti iš arti, iš labai arti, 
net jei tai keltų pasišlykštėjimą. Pabandyk pažvelgti iš arti. Pasi- 
rink tą, kuris gyvena iš minčių, protesionalą, nežinau, gal kokios 


nors srities mokslininką, supratai? Jis pradėjo iš jausmo, neabe- 


172 ALESSANDRO BARICCO 


jotinai pradėjo todėl, kad turėjo tam talentą, buvo vienas iš tų, 
kuriuos aplanko begalybės regėjimai, įsivaizduokim, kad jie ap- 
lankė jį jaunystėje ir pakerėjo. Jis pabandė juos aprašyti, gal prieš 
tai su kuo nors apie juos kalbėjosi, paskui vieną dieną nusprendė 
galįs juos užrašyti ir sėdo rašyti, vedamas geriausių ketinimų, ir 
užrašė, gerai žinodamas, kad jam pavyks apmesti tik mažąją dalį 
galvoje kirbančios begalybės, tačiau jis manė, kad vėliau turės lai- 
ko įsigilinti, gal pasakyti tiksliau, viską deramai papasakoti. Jis ra- 
šo, o žmonės skaito. Nepažįstami žmonės nori su juo susitikti, 
kad sužinotų daugiau, kviečia jį į susitikimus, kur gali užsipulti, jis 
ginasi, plėtoja, taiso, savo ruožtu puola, pradeda skirti būrelį jo 
pusę palaikančių žmonių ir būrį priešų, siekiančių jį sunaikinti: 
taigi, Gouldai, jis pradeda egzistuoti. Nesusivokia, neturi laiko, bet 
tai jį įtraukia, jam patinka kova, jis sužino, ką reiškia įžengti į 
auditoriją lydimam sužavėtų studentų žvilgsnių, mato pagarbą ei- 
linių žmonių akyse, suvokia trokštąs kokios nors garsenybės pa- 
niekos, ieško jos ir ją randa — gal tik tris eilutes kokios nors kny- 
gos pabaigoje apie visai ką kita, bet tos trys eilutės trykšte trykšta 
tulžimi, jis gudriai cituoja jas interviu kažkokiam tai sričiai skir- 
tam žurnalui, o po kelių savaičių koks nors laikraštis prikabina 
jam garsiojo profesoriaus priešininko etiketę, ten išspausdinta ir 
nuotrauka, jo nuotrauka, jis mato savo nuotrauką laikraštyje, ją mato 
ir daug kitų Žmonių, viskas vyksta pamažu, bet sulig kiekviena 
praeinančia diena jis ir jo dirbtinė mintis vis labiau susilieja į vie- 
ną ir pasklinda po pasaulį, mintis yra degalai, jis yra variklis, jie 
kartu skinasi kelią, Gouldai, jis to nė nesapnavo, turi tai suprasti, 
jis to nesitikėjo, tiesą sakant, nė nenorėjo, kad tai įvyktų, tačiau 
dabar įvyko, ir jis egzistuoja savo dirbtinėje mintyje, tolstančioje 
nuo pirmapradžio begalybės apsireiškimo, tūkstančius kartų per- 
mąstytoje, kad galėtų atlaikyti puolimą, tačiau tvirtoje, nenutrūks- 
tamoje, patvirtintoje dirbtinėje mintyje, be kurios mokslininkas 
tą pat akimirką liautųsi egzistavęs ir būtų prarytas eilinės egzis- 
tencijos liūno. Klausantis šių žodžių, net neatrodo labai baisu — 
vėl būti prarytam eilinės egzistencijos liūno, — ir man ilgus metus 


nepavyko suprasti jų siaubo, tačiau paslaptis atsiskleidžia dar la- 

biau priartėjus, pažvelgus iš arti, žinau, šlykštu, bet reikia, kad tu 
eitum ten su manim, Gouldai, užsikimšk nosį ir eik pažiūrėti iš 
arti, griežtas tėvas, kvailai griežtas, metų metus lenkęs savo sūnų, 
prikišdamas jam, kad jis nuolat begėdiškai neprisitaiko, iki pat 
tos dienos, kai laikraštyje pamato jį, pamato savo sūnaus nuo- 
trauką, nesvarbu, kodėl ji ten, svarbiausia, kad draugai pradeda 
jam sakyti: „Sveikinu, laikraštyje mačiau tavo sūnaus nuotrauką“, 
bjauru, tiesa? Tačiau jis sukrėstas, o sūnus gauna į rankas tai, kam 
anksčiau niekada nepakako jėgų, — pavėluoto keršto įrankį, o tai 
didžiulis dalykas: žiūrėti savo tėvui tiesiai į akis, toks kerštas ne- 
įkainojamas, manipuliavimas savo mintimis, užmiršus bet kokį 
realų ryšį su jų ištakomis, yra niekai, palyginti su tuo, kad gali 
būti savo tėvo sūnus, pagaliau oficialiai priimtas ir pripažintas? 
Tavo tėvo pagarbos kaina niekada nebus per aukšta, patikėk, nei 
tos laisvės, kurią mūsų mokslininkui atveria pinigai, pirmieji tikri 
pinigai, byrantys jam į kišenę iš katedros kokiame nors provinci- 
jos universitete, ištraukiantys iš kasdienio skurdo ir nukreipian- 
tys kylančia mažų malonumų plokštuma, kad pagaliau atvestų į 
geidžiamą namą ant kalvos su studija ir biblioteka, sakytum 
menkniekis, o iš tiesų — didžiulis dalykas, kai eilinio žurnalisto 
reportaže jis pristatomas kaip mokslininko slaptavietė, kurioje jis 
randa užuovėją nuo žaižaruojančio gyvenimo apsiausties, tiesa, 
daugiau įsivaizduojamo gyvenimo, tačiau ten, prieglobsčio tikro- 
vėje, staiga atsiskleidusioje, taigi tikroje, amžiams įsispaudusioje 
galvose žiūrovų, kurie nuo tos akimirkos žiūrės į mokslininką žvilgs- 
niu, be kurio jis jau niekada nebegalės apsieiti, nes tas žvilgsnis, 
jokio patikrinimo nepriimantis žvilgsnis a priori lemia pagarbą ir 
nebaudžiamumą. Be jo gali apsieiti, kol dar nepažįsti. O paskui? 
Kai pamatai jį akyse to, kuris sėdi po gretimu skėčiu, to, kuris tau 
parduoda automobilį, leidėjo, su kuriuo nė nesvajojai kada nors 
susipažinti, aktorės iš televizijos serialų ir — kartą kalnuose — pa- 
ties Ministro? Verčia vemti, tiesa? Puiku, vadinasi, mes jau arti. 
Gouldai, tik nesigailėk. Dabar ne laikas pasiduoti. Galima prieiti 
dar arčiau. Žmona. Mokslininko žmona, jo draugė nuo dvylikos 


metų iš to paties daugiabučio, kurią jis visada mylėjo, paskui vedė 


174 ALESSANDRO BARICCO 


automatiškai gindamasis nuo likimo negandų, baltaplaukė, miela 
žmona, jokių aistrų, gera žmona, dabar jau garsaus profesoriaus ir 
jo pragaištingos dirbtinės minties žmona, iš esmės — laiminga žmo- 
na, tik pažiūrėk į ją. Kai atsibunda. Kai išeina iš vonios. Pažiūrėk į 
ją. Chalatas. Pažiūrėk į ją. O paskui pažiūrėk į jį, mokslininką: 
neaukštas, liūdna šypsena, pleiskanos, nieko blogo, bet jis jų turi, 
gražios rankos, tikrai, liaunos, blyškios, oficialiose nuotraukose 
visada po smakru, gražios rankos, visa kita liūdina, Gouldai, pasi- 
stenk įsivaizduoti, pabandyk pamatyti jį nuogą, svarbu, kad pama- 
tytum jį nuogą, patikėk, baltas minkštas kūnas, nykstantys rau- 
menys, kuklūs poreikiai tarp kirkšnių, kokias viltis gali turėti toks 
patinas kasdienėje kovoje dėl poravimosi? Menkas, kuklias viltis, 
nieko nepadarysi, taip tikrai būtų buvę, jei dirbtinė mintis nebū- 
tų pasmerkto žūti gyvūno pavertusi kovotoju, o ilgainiui net ban- 
dos vedliu, su odos aplanku ir elegantiška, apsimestinai raiša eisena, 
tik pažiūrėk, jis leidžiasi universiteto laiptais, prie jo prisiartina 
studentė, ji droviai prisistato, ir jie šnekučiuodamiesi žingsniuoja 
kartu iki gatvės, o paskui kylančia plokštuma iki vis artimesnės 
draugystės, bjauru vien pagalvojus, tačiau taip naudinga žiūrėti iki 
pat gelmių, kad ir kaip būtų koktu, naudinga ištirti, iki galutinės 
apoteozės, kai jis įleidžiamas į jos išsinuomotą vieno kambario 
butą su plačia lova, užklota perujietiška antklode, įleidžiamas su 
visu aplanku ir pleiskanomis, tardamas turįs ištaisyti bibliografiją, 
po sekinančio slapto merginimo valandų savo dirbtinės minties 
žnyplėmis ir peiliukais pagaliau perrėžiantis pavėluotą merginos 
pasipriešinimą ir pasiremdamas rubrika, kurią jau kelios savaitės 
rašo kažkuriame savaitraštyje, išdrįsta ranka, viena iš savo gražių 
rankų, paliesti tos merginos odą, odą, kurios jam nebūtų davęs 
joks likimas, tačiau kurią jam dovanoja jo dirbtinė mintis, dova- 
noja kartu su prasisegančiais marškiniais, liežuviu, nesąmoningai 
praveriančiu jo plonas pilkšvas lūpas, moters alsavimu prie au- 
sies, jauna — įrudusia, laiba — ranka, svaiginamai suspaudžiančia 
jo lytį, neįtikėtina. Manai, tai galima įkainoti? Ne, Gouldai. Ma- 
nai, kad tas žmogus pajėgtų viso to atsisakyti tik dėl užgaidos būti 
sąžiningam, gerbti savo minčių begalybę, svarstyti, kas yra tikra, o 

kas ne? Manai, kad tas žmogus kada nors, tegu slapčia, tegu visiš- 
koje neįžvelgiamoje vienatvėje paklaus savęs, ar jo dirbtinė mintis 
dar nors kiek susijusi su tiesa, su savo ištakomis? Manai, kad jis 
pajėgtų nors vieną slapčiausią akimirką prisiminti sąžinę? Ne. (Tėzė 
Nr. 5: Žmonės naudojasi mintimis kaip ginklais, ir tai amžiams 
juos nuo jų atitolina.) Taškas, iš kurio jis išėjo, dabar taip toli nuo 
jo, ir jis jau taip seniai sąžiningai, paprastai ir ramiai nebeben- 
drauja su savo mintimis. Nėra sąžiningumo, kurį gali atkurti, ku- 
ris, išduotas, padovanojo tau egzistenciją, visą egzistenciją, tau, 
kuris galėjai net neegzistuoti, ilgus metus, iki paskutinio atodū- 
sio. Neatiduosi viso iš likimo pagrobto gyvenimo tik todėl, kad 
vieną dieną, pažvelgęs į veidrodį, savim pasibjaurėjai. Jis, mūsų 
profesorius, mirs be sąžinės, tačiau bent nugyvenęs šiokį tokį gy- 
venimą. 

Aišku, jis tai kalbėjo susijaudinęs. Ne, neverkė. Bet akys buvo 
sudrėkusios ir gerklėje stovėjo kažkoks gumulas. Toks jau jis buvo. 

Kartą Pumerangas paklausė prof. Mondriano Kilrojaus, kodėl 
jis neišleidžia savo Esė apie intelektualinę sąžinę. Nepasakė, kad ji 
galėtų tapti gera stora knyga. Balti lapai ir šen bei ten, padrikai, 
šešios tezės. Prof. Mondrianas Kilrojus pripažino, jog mintis pui- 
ki, tačiau tos esė jis negalvojąs išleisti, nes širdies gilumoje jaučia 
kirbančią dvejonę, kad ji yra beprotiškai naivi. Vaikiška. Dar sakė, 
kad tam tikru atžvilgiu ji jam patiko kaip tik todėl, kad buvo per 
plauką nuo beprotiško naivumo ir vaikiškumo, bet niekada galu- 
tinai tokia netapo ir, sakytūume, išlaikė pusiausvyrą, todėl jam kilo 
įtarimas, kad iš tiesų ta mintis yra mintis visa to žodžio prasme. 
Sąžininga to žodžio prasme. Dar pasakė, kad, tiesą sakant, jis nė 
velnio nebesuprantąs. Ir paklausė, ar dar yra picos. 

Dabar jis vemdavo vis dažniau, ne dėl picos, o kaskart, kai tik 
per daug priartėdavo prie įvairių mokslininkų ar intelektualų. 
Kartais pakakdavo perskaityti straipsnį laikraštyje ar viršelio at- 
vartą. Tarkim, tą dieną, kai vyko susitikimas su mokslininku iš 
Anglijos; įsmeigusiu žvilgsnį į tuštumą, jis irgi būtų norėjęs likti 
auloje ir jo pasiklausyti, jam būtų buvę įdomu pasiklausyti, kaip 


šis kalba, ir visa kita, bet negalėjo ir pagaliau apsivėmė, beje, 

sukeldamas didžiulę sumaištį, vėliau jam teko eiti pas rektorių 
atsiprašyti, o atsiprašydamas nieko kito negalėjo sugalvoti, tik 
lyg apsėstas kartojo: „Žinokite, jis puikus žmogus, esu tikras, 
kad jis puikus žmogus“. Turėjo omeny mokslininką iš Anglijos. 
Rektorius Bolderis žiūrėjo apstulbęs. „Žinokite, jis puikus žmo- 
gus, esu tikras, kad jis puikus žmogus“. Ir kitą dieną, jiems plau- 
nant roulotte, nesiliovė kartojęs, kad jis puikus žmogus. Gouldui 
tai atrodė tikra kvailystė. 

— Jei jis būtų puikus žmogus, jūs nevemtumėt. 

— Gouldai, viskas ne taip paprasta. 

— Ne? 

— Visai ne. 

Gouldas plovė ratus. Labiau už viską jam patiko plauti ratus. 
Juoda blizganti muiluota guma. Tikras malonumas. 

Gouldai, aš apie tai galvojau, ilgai apie tai galvojau ir taip įtemp- 
tai, kaip tik pajėgiu, kol pagaliau supratau: kad ir koks pasišlykš- 
tėtinas būtų kelias, kuriuo pasuka žmonės palikdami tiesą, norė- 
dami maniakiškai puoselėti dirbtines mintis, kuriomis galėtų vie- 
nas kitą draskyti, kad ir kaip bjaurėčiausi viskuo, kas nors iš tolo 
primena mintis, kad ir kaip nepajėgčiau susilaikyti nevėmęs, kai 
susiduriu su ta primityvia kova, perrengta sąžiningo tiesos ieško- 
jimo drabužiais, kad ir koks beribis būtų mano šlykštėjimasis, tu- 
rių pasakyti, jog tai yra teisinga, bjauriai teisinga, tiesiog Žmogiška, 
taip turi būti, mums priklauso mėšlas, vienintelis mėšlas, kurio 
nusipelnėme. Supratau tai žiūrėdamas į geriausius. Iš arti, Goul- 
dai, reikia išdrįsti pažvelgti į juos iš arti. Mačiau juos: koktūs ir 
teisingi, supranti, ką noriu pasakyti? Koktūs, tačiau fatališkai ne- 
kalti, jie tik norėjo egzistuoti, ar gali atimti iš jų šitą teisę? Jie norė- 
jo egzistuoti. Pagalvok apie tuos, kurie turi aukštų idealų, turi tau- 
rių minčių, tuos, kurie savo mintis pavertė misija, kurie iškilo 
aukščiau visų įtarimų. Dvasininkas. Pagalvok apie dvasininką. Ne 
apie bet kokį. Tą, kuris užstoja vargšus, arba silpnuosius, atstum- 
tuosius, su megztiniu ir sportbačiais, taigi apie jį, jis pradėjo nuo 
kokio nors akinamo begalybės apsireiškimo, kažko, kas jaunystės 


priešaušryje pastūmėjo jį apsispręsti, patarė, prie ko turėtų šlie- 

tis, viskas prasidėjo taip, kaip ir turėjo prasidėti, sąžiningai, tačiau 
paskui, Viešpatie, kai sutinki jį suaugusį ir garsų, Dieve, garsų, 
vien tas žodis daro įspūdį, garsų, jo vardas ir nuotraukos mirga 
laikraščiuose, telefonas nesiliauja skambėjęs, nes žurnalistai nori 
žinoti jo nuomonę apie tą ir aną, ir jis atsako, po paraliais, atsako, 
dalyvauja, žengia eisenos priešakyje, Gouldai, dvasininkų telefo- 
nai tyli, tai skamba žiauriai, tu negali to žinoti, bet dvasininkų 
telefonai tyli, nes jų gyvenimas — dykuma, užprogramuota dyku- 
ma, tarsi gamtos draustinis, po kurį žmonės gali dairytis tik iš 
tolo, jie yra draustinio gyventojai, niekas negali jų liesti, Gouldai, 
gali tai įsivaizduoti? Dvasininkams sunku net leisti save paliesti, 
ar kada matei dvasininką bučiuojantį berniuką ar moterį, tiesiog 
sveikinantis, o ne kokia kita proga, niekniekis, tai įprasta, tačiau 
jis negali to daryti, aplinkiniai iškart sutriktų ir pasipiktintų, sun- 
kus kasdienis dvasininko gyvenimas šiame pasaulyje, jis galėjo būti 
toks pat vyras kaip kiti, tačiau pasirinko svaiginamą vienatvę, iš 
kurios nebūtų išeities, kurioje nebūtų nieko, jei ne mintis, saky- 
tum teisinga mintis, ji ateina, kad pakeistų vaizdą, suteiktų jam 
žmogiškos šilumos, mintis — gerai panaudota, išpuoselėta, per- 
žiūrėta, apsaugota nuo pavojingų susidūrimų su tiesa, ji veda dva- 
sininką iš jo vienatvės, paprastai, pamažu padaro iš jo tokį vyrą, 
koks jis yra dabar, apsuptą susižavėjimo, noro priartėti, net geis- 
mo grynu pavidalu, vyrą su megztiniu ir Reebok sportbačiais, jis 
niekada nebūna vienas, eina apsuptas sūnų ir brolių, niekada ne- 
sutrinka, nes visada yra susijęs su kokiu nors viešųjų informacijos 
priemonių terminalu, retkarčiais minioje pamato geismu spin- 
dinčias moters akis, pagalvoja, ką jam reiškia toji svaiginama vie- 
natvė ir tas kunkuliuojantis gyvenimas, nereikia stebėtis, kad dėl 
savo idėjos jis pasirengęs mirti, toje idėjoje jis egzistuoja, ką reiškia 
mirti dėl idėjos? Bet jos netekęs iškart mirtų, toji idėja yra jo išgany- 
mas, tai, kad ji yra išganymas šimtų ar tūkstančių tokių kaip jis, 
nieko nepakeičia, nes visų pirma jis išgano patį save, mojuoda- 
mas kitų išganymo vėliava, išplėšdamas iš savo likimo tą būtiną 
pripažinimo, susižavėjimo, geismo dalį, kurios dėka yra gyvas, 


Gouldai, gyvas, gerai suprask šį žodį, gyvas, net geriausi nori tik 

būti gyvi, tie, kurie kuria teisingumą, pažangą, laisvę, ateitį, jie 
irgi nori gyventi, jei netiki, prieik kaip įmanydamas arčiau prie jų, 
žiūrėk, kaip jie juda, kas juos supa, žiūrėk į juos ir bandyk įsivaiz- 
duoti, kas jiems atsitiktų, jei vieną dieną jie staiga atsibustų ir 
apsigalvotų, tiesiog apsigalvotų, kas liktų iš jų, pabandyk išplėšti 
jų atsakymą, tokį, kuris nebūtų instinktyvus savęs pateisinimas, 
klausyk, ar nors kartą jie ištars savo idėją su nuostaba ir dvejone, 
kaip tie, kurie ją atranda tą akimirką, o ne įsitikinę, kaip tie, kurie 
didžiuodamiesi demonstruoja griaunamąjį turimo ginklo veiks- 
mingumą, tegul tavęs neapgauna tariamai švelnus jų balsas ir žo- 
džiai, suktai nuolankūs, Gouldai, jie kovoja įsikibę nagais, kovoja, 
kad išliktų, kovoja dėl maisto, dėl moters, dėl urvo, jie yra gyvū- 
nai, patys geriausi, supranti? Ko gali tikėtis iš kitų — smulkių pro- 
to pirklių, didžiųjų kolektyvinės kovos reginių, mažų bailių karių, 
stumiančių gyvenimo atliekas į didžiojo kovos lauko pakraščius, 
tų apgailėtinai juokingų išganymo šlavėjų, kiekvienas su savo ma- 
žyte dirbtine idėja, vyriausiasis ligoninės gydytojas ieško būdų ap- 
mokėti sūnaus mokslą koledže, senas kritikas, lengvindamas se- 
natvę, ieško paguodos keturiasdešimtyje eilučių per savaitę, iš- 
spausdintų ten, kur susilauktų bent kokio atgarsio, mokslininkas 
ir jo Vankuverio košė, kuria pasididžiuodamas maitina žmonas, 
vaikus, meilužes, apgailėtina laida televizijoje su rašytoju, kuris 
bijo mirti nebaigęs rašomos knygos, žurnalistas, rašantis kas pa- 
kliuvo į pirmąjį laikraščio puslapį, kad dar bent parą jame išsilai- 
kytų, jie tik kovoja, supranti, pasinaudodami idėjomis, nes nc- 
moka naudotis niekuo kitu, tačiau esmė nesikeičia, tai yra kova, o 
jų idėjos yra ginklai, kad ir kaip būtų šlykštu tai pripažinti, jie turi 
tokią teisę, jų nesąžiningumas yra loginė pirmykščio poreikio iš- 
dava, taigi jis būtinas, jų pasibjaurėtina kasdienė tiesos išdavystė 
yra natūrali prigimtinio skurdo išdava, reikia tai pripažinti, aklam 
niekas nesiūlo eiti į kiną, iš intelektualo negalima reikalauti sąži- 
nės, netikiu, tikrai netikiu, kad iš jo galėtum jos tikėtis, kad ir 
kaip slogu būtų tai pripažinti, tačiau pati intelektualinės sąžinės 


koncepcija yra oksimoronas 

ar, Šiaip ar taip, griežtai draudžiama ir galbūt nežmogiška užduo- 
tis, ir niekas praktiškai nė nesvajoja jos įgyvendinti, o geriausiu 
atveju pasitenkina veiksmais, turinčiais tam tikrą stilių, orumą, 
sakytume, gerą skonį, taip, tiksliausia būtų pasakyti — gerą skonį, 
galų gale tebus išganyti tie, kurie veikia droviai ir išlaikydami gerą 
skonį, tie, kurie bent jau nerodo pasididžiavimo tuo mėšlu, koks 
jis yra, nesididžiuoja juo, ne taip velniškai didžiuojasi, nėra tokie 
nebaudžiamai, begėdiškai besididžiuojantys. Viešpatie, kaip šlykštu. 

— Profesoriau, kas atsitiko? 

— Svarsčiau... 

— Sakykite. 

— Kaip tiksliai vadinasi tai, ką aš plaunu? 

— Roulotte. 

— Norėjau paklausti: koks šito geltono objekto vaidmuo jūsų 
ekosistemoje? 

— Kol kas šito geltono objekto vaidmuo mūsų ekosistemoje yra 
laukti automobilio. 

— Automobilio? 

— Be automobilio roulotte nevažiuoja. 

— Tiesa. 

— Profesoriau, jūs turite automobilį? 

— Turėjau. 

— Gaila. 

— Tiksliau, jį turėjo mano brolis. 

— Pasitaiko. 

— Turėti brolį? 

— Irgi. 

— Tiesą pasakius, man pasitaikė tris kartus. O jums? 

— Ne, man nė karto nepasitaikė. 

— Apgailestauju. 

— Kodėl? 

— Gal galit paduoti kempinę? 

Jie kalbėdavosi. Jam tai patiko. 

Kartą Gouldas, Dyzelis ir Pumerangas pasišalino — turėjo eiti 
žiūrėti varžybų ten, aikštėje. 

Liko prof. Mondrianas Kilrojus ir Šatsi. Viską švariai nuplovė, 
o paskui atsisėdo ant laiptelių prieš lauko duris, kad pasižiūrėtų į 
geltoną roulotte. 

Ir pasikalbėtų. 

Prof. Mondrianas Kilrojus staiga pasakė, keista, bet to berniu- 
ko jam velniškai trūks. Norėjo pasakyti, kad Gouldo jam velniškai 
trūks. Tada Šatsi pasakė, jei nori, gali važiuoti kartu, roulotte nedi- 
delė, bet kaip nors tilptų. Prof. Mondrianas Kilrojus pasisuko pa- 
žiūrėti, paskui paklausė, ar jie tikrai planuoja važiuoti į Kuvernėjų 
su roulotte visi kartu. Šatsi paklausė: 

— Kuvernėjų? 

— Kuvernėjų. 

— Kuo čia dėtas Kuvernėjus? 

— Kaip kuo dėtas? 

— Profesoriau, apie ką mes kalbame? 

— Apie Gouldą. 

— Tada kuo čia dėtas Kuvernėjus? 

— Juk ten Gouldo universitetas, tiesa? Naujasis Gouldo univer- 
sitetas. Beje, šiurpi vieta. 

— Jis tik pakviestas važiuoti į Kuvernėjų, tik pakviestas ten va- 
žiuoti. 

— Jį pakvietė, ir jis važiuos. 

— Kiek aš žinau, jis dar neapsisprendė. 

— Kiek aš žinau, jau apsisprendė. 

— Kada? 

— Jis pats man sakė. Nusprendė važiuoti. Pradeda dirbti rug- 
sėjį. 

— Kada jis jums pasakė? 

Prof. Mondrianas Kilrojus kiek pagalvojo. 

— Nežinau. Gal prieš keletą savaičių. Niekada tiksliai nežinau, 
kada kas įvyksta. Ar ir jums taip atsitinka? 


— Panele... 

— Jūs visada žinote, kada kas įvyksta? 

— Klausiu šiaip, iš smalsumo. 

— Profesoriau, ar Gouldas tikrai jums sakė, kad važiuos į Kuver- 
nėjų? 

— Taip, esu tikras, jis pasakė ir rektoriui Bolderiui, šis norėtų 
surengti atsisveikinimo šventę ar kažką panašaus, Gouldas nori 
jos išvengti, sako, kad tai būtų... 

— K3, po velnių, reiškia atsisveikinimo šventę? 

— Čia tik toks pasiūlymas, rektoriaus Bolderio mintis, iš pažiū- 
ros jis atrodo griežtas ir nelankstus, tačiau jo širdis jautri, saky- 
čiau, net... 

— Ar jums visiems protas suminkštėjo? 

— ... sakyčiau, kad... 

— Viešpatie, profesoriau, tam berniukui dar tik penkiolika, Ku- 
vernėjus — vieta suaugusiems, penkiolikmetis dar nesuaugęs, toks 
jis bus tik sulaukęs dvidešimties, tas, kuriam dvidešimt, jau suau- 
gęs, ir tada, jei tikrai nori išmesti savo gyvenimą į šiukšlyną, gali 
apmąstyti galimybę važiuoti pasilaidoti ten, kur... 

— Panele, norėčiau priminti, kad tas berniukas yra genijus, ne... 

— Kas, po velnių, tai pasakė? Ar galima sužinoti, kas tai pasakė? 
Noriu sužinoti, kodėl staiga visi nusprendėte, kad tas berniukas 
yra genijus, berniukas, niekada nieko nematęs, išskyrus jūsų pra- 
keiktas auditorijas ir kelią į jas, genijus, kuris miegodamas apsi- 
šlapina ir išsigąsta gatvėje paklaustas laiko, kuris jau seniai nema- 
tė savo motinos, o tėvą girdi penktadieniais per telefoną ir kuris 
niekada neprieitų prie jokios merginos, net jei jam užmokėtum, 
kokią vietą jis gali užimti? Įsivaizduoju, kad genijų klasifikacijoje 
jis galėtų atsidurti velnioniškai aukštai, gaila, kad nemikčioja, taptų 
beveik nepasiekiamas... 

— Panele, nereikia... 

— Aišku, kad reikia, jei visi profesoriai, tokie kaip jūs, atkakliai 
nori laikyti smegenis savo... 


— .. visai nereikia... 

— ... savo savimeilės sūryme, tikri, kad rado aukso kiaušinius 
dedančią vištą, todėl visiškai... 

— ... panele, prašau... 

— ... visiškai apkvaišinti tos istorijos su Nobelio premija, nes, 
sakykime tiesiai, jūs ten norėtumėte važiuoti, jūs ir... 

— GAL UŽČIAUPTUMĖT SAVO MĖŠLINĄ SRĖBTUVĘ? 

— Prašau? 

— Paklausiau, gal kartais norėtumėt užčiaupti savo mėšliną 
srėbtuvę. 

— Taip. 

— Ačiū. 

— Prašau. 

— Panele, suprantu, aplinkybės susiklostė nepalankiai, sutinku, 
bet tas berniukas — genijus. Patikėkit. 

— Norėčiau dar kai ką pridurti. Paukščiai skraido. Genijai mo- 
kosi universitetuose. Kad ir kaip tai atrodytų banalu, taip jau yra. 
Baigiau. 

Po keleto mėnesių, prieš išvažiuodama, Šatsi užėjo atsisveikinti 
su profesorium Mondrianu Kilrojum. Gouldas jau senokai buvo 
išvykęs. Profesorius vaikščiojo su šlepetėmis ir nesiliovė vėmęs. 
Buvo akivaizdu, kad jam skaudu matyti visus išvažiuojant, tačiau 
jis nebuvo iš tų, kurie apsunkina reikalą. Turėjo nuostabią savybę 
priimti įvykių neišvengiamybę, kai jie atsitikdavo. Prikalbėjo Šatsi 
krūvą nesąmonių, kai kurios buvo net juokingos. Paskui pagaliau 
ištraukė kažką iš stalčiaus ir padavė Šatsi. Tai buvo lankstinukas su 
„Kontaktų kambario“ kainomis. Kitoje pusėje buvo užrašyta: Esė 
apie intelektualinę sąžinę. 

— Panele, norėčiau jums padovanoti. 

Ten buvo šešios tezės, surašytos viena po kitos spausdintinėmis 


raidėmis, šleivai, tačiau tvarkingai. Po paskutine buvo dar vienas 

užrašas, kitu šratinuku, kursyvu. Prie jo nebuvo nei numerio, nei 


raidės, nieko. Jis skelbė: 
Kitame gyvenime būsime sąžiningi. 'Iylėsime. 


Nuo tokių žodžių Pumerangas išblyško tiesiogine šio žodžio pras- 
me. Jie varė jį iš proto. Niekada nesiliovė jų kartojęs. Netari jų 
visiems, lyg savo vardo. 

Šatsi paėmė lankstinuką. Perlenkė pusiau ir įsikišo į kišenę. 
Paskui apkabino profesorių ir abu atliko keletą tų veiksmų, kurie, 
kartu sudėjus, vadinami atsisveikinimu. Atsisveikinimu. 

Šatsi metų metus saugojo tą į keturias dalis perlenktą geltoną 
lapą, visada nešiojosi jį rankinuke, tame su užrašu Apsaugok plane- 
tą Žemę nuo lakuotų kojų nagų. Kartkartėmis skaitydavo šešias tezes 
ir prierašą ir girdėdavo prof. Mondriano Kilrojaus balsą, kuris 
susijaudinęs kažką kalbėdavo, paskui paprašydavo dar picos. Kar- 
tais jai kildavo noras parodyti tai kitiems, tačiau dar nebuvo suti- 
kusi nė vieno, kuris būtų toks naivus, kad galėtų ką nors suprasti. 
Kartais jie būdavo protingi, ir taip toliau, žodžiu, šaunūs žmonės. 
Tačiau buvo akivaizdu, kad per vėlu kviesti juos atgal, prašyti grįžti 
namo, nors akimirkai. 

Pagaliau geltonasis lankstinukas su visa Esė apie intelektualinę są- 
žinę kažkur dingo, kai kartą ji ankstų rytą apvertė savo rankinę 
daktaro namuose bandydama pabėgti ir nerasdama savo juodųjų 
kojinių su guma. Kišdama viską atgal į rankinę, sukėlė daug triukš- 
mo, jis pabudo, teko kvailai teisintis, ji sutriko ir išėjo, o geltona- 
sis lankstinukas liko tuose namuose. 

Ji labai dėl to apgailestavo. Tikrai. 

Kitoje pusėje, kur buvo išspausdintas „Kontaktų salės“ kainy- 
nas, galėjai rasti visą paslaugų gamą. Paskutinė, brangiausia, vadi- 
nosi „Kryžminis kontaktas“. 

Šatsi taip niekada ir nesuprato, kas, po velnių, buvo tas „Kryž- 


minis kontaktas“. 

— I rie mūsų mikrofono Stenlis Poreda, aplankėme jį sporto sa- 
lėje, kur treniruojasi prieš netrukus įvyksiančias varžybas su La- 
riu „Advokatu“ Gormanu. Varžybos numatytos šio mėnesio 12 
dieną, planuojami aštuoni raundai. Poreda, sakyk... esi ramus? 

— Ramut ramutėlis. 

— Apie tavo grįžimą į ringą sklando daugybė gandų... 

— Žmonės mėgsta malti liežuviais. 

— Daugelis svarsto, kodėl jau baigęs karjerą boksininkas po dvejų 
metų pertraukos nusprendė... 

— Dvejų metų ir trijų mėnesių. 

— ... dvejų metų ir trijų mėnesių, sakytume, visos amžinybės, 
žmonės svarsto, kodėl boksininkas, jau nužengęs nuo profesiona- 
laus bokso arenos... 

— Žmonės svarsto, ko neišmano. 

— Poreda norėjo pasakyti... 

— Poreda norėjo pasakyti, kad jų svarstymai kvaili, grįžtu dėl 
pinigų, dėl ko kito turėčiau grįžti? Boksas mane sužalojo, pažiū- 
rėk į mano rankas, jos kreivos, kreivos nuo smūgių, jie man iš- 
kraipė rankas, boksas mane suluošino, tačiau tai vienintelis daly- 
kas, kurį išmanau, ir jei kas nors man moka, moka daug pinigų, aš 
grįžtu į ringą ir... koks buvo suknistas klausimas? 

— Žmonės kalba, kad šitas susitikimas parduotas. 

— Kas taip sako? 

— Taip rašo laikraščiai. O lažybininkai sako, kad nepriims lažy- 
bų iki pat kovos išvakarių. Jie irgi daug ko nesupranta. 

— O kada jie ką nors suprato, ilgus metus smaginausi juos ap- 
statinėdamas, jie niekada nieko nesuprato, už mano susitikimus 
jie prarado daugiau pinigų, nei aš sukišau į savo buvusią žmoną... 

— Nori pasakyti, kad šitas susitikimas — švarus? 

— ... pažįsti mano buvusią žmoną, ji buvo tikras pinigų siurblys, 
siaubas, nuolat kartodavo, kad neturi pinigų apsirengti, netikėda- 


vau, leisdavau jai kalbėti, bet ji primygtinai kartodavo, jog neturi 

pinigų apsirengti, patikėjau, kai pamačiau jos nuotraukas Playboy 
žurnale... 

— Poreda, ar šitas susitikimas švarus? 

— ... supranti, Playboy žurnale... 

— Ar atsakysi į klausimą? 

— Klausyk, agraste, boksas nėra švarus. Ir šitas suknistas susiti- 
kimas toks nebus. Laukite purvo. Kraujas ir mėšlas. Paklausyk, 
agrastuk, aš parūpinsiu mėšlo. Kraują duos „Advokatas“. Aišku? 

Gouldas atsistojo, patraukė vandenį, užsimovė kelnes, žvilgte- 
lėjo į veidrodį virš praustuvo, paskui atidarė duris ir išėjo. Šatsi 
sėdėjo ant paskutinio laiptelio. Nugara į jį, nepasisuko nė pradė- 
jusi kalbėti. Nė karto, iki pat pabaigos. 

— Okay, Gouldai, kalbėsiu trumpai, kad niekam nenusibostų, 
tu važiuoji į Kuvernėjų, aš to nežinojau, dabar žinau, nesvarbu, 
kaip sužinojau, šiaip ar taip, man pasakė profesorius Kilrojus, tam 
tikra prasme jis šaunus vyrukas, tiesa, plepus, jam patinka plepė- 
ti, bet nereikia ant jo pykti, vis tiek anksčiau ar vėliau būčiau tai 
sužinojusi, gal būtum atsiuntęs man telegramą ar panašiai, ne- 
abejoju, būtum ką nors sugalvojęs, gal Kalėdoms ar po keleto 
savaičių, žinau, būtum man pranešęs, kai tik būtum ten apsipra- 
tęs, suprantama, nelengva parašiutu nusileisti į karo zoną, kur 
vadovauja neurastenikai ir potencialūs impotentai, kur būsi ap- 
suptas draugų, mokančių už mokslą, o tau mokės, kad mokytu- 
meis, kad ir koks malonus norėsi atrodyti, sunku tikėtis plačių 
šypsenų ir draugiškų paplekšnojimų per petį, be kita ko, reikės 
pasakyti, kad nežaidi futbolo, nedainuoji chore, nedalyvauji metų 
pabaigos šventėje, nevaikštai į bažnyčią, šaliniesi visko, kas yra 
draugija, klubas, bet kas, kas susiję su susirinkimais ar bent iš tolo 
juos primena, be to, tavęs nedomina rūkymas, tu nieko nekolek- 
cionuoji, tau nerūpi bučiuotis su merginomis, nemėgsti automo- 
bilių, tada jie tavęs paklaus, kokį velnią veiki laisvalaikiu, ir tau 
bus nelengva paaiškinti, kad vaikštinėji su milžinu ir nebyliu po 
bankomatus, lipdydamas kramtomąją gumą, noriu pasakyti, jiems 
bus nelengva tuo patikėti, visada gali mėginti jiems pasakyti, kad 
eini žiūrėti futbolo varžybų, nes nebylys kažkur pametė prieš daug 

metų matytą kombinaciją ir nori ją vėl atrasti, tai kiek protingiau, 
gal tau net pavyktų juos įtikinti, bet, tavim dėta, aš nesigilinčiau į 
smulkmenas, geriausias atsakymas būtų aš neturiu laisvalaikio, tave 
palaikytų šlykščių genijum, bet kaip tik taip jie manys apie tave, 
manys, kad esi šlykštus genijus, galėtum būti Oliveris Hardis, jie 
vis tiek manytų, kad esi šlykštus, jiems reikia taip manyti, tai juos 
ramina, dar akiplėša, visų pirma, jiems tu visada būsi akiplėša, net 
jei vaikščiotum be paliovos kartodamas Atleiskite atleiskite at- 
leiskite atleiskite, jiems tu visada būsi akiplėša, jie taip viską įsi- 
vaizduoja, vidutinybės niekada nežino, kad jie vidutinybės, faktas, 
vidutinybėms neužtenka vaizduotės suprasti, kad kai kas gali būti 
už juos geresnis, taigi tas, kuris yra toks, turi turėti kokią nors 
ydą, nori kažką nusukti ar bent jau yra beprotis, įsivaizduojantis, 
kad yra geresnis už juos, taigi akiplėša, jie greit padės tau tai su- 
prasti, ir ne itin maloniai, gal net žiauriai, vidutinybėms tai bū- 
dinga, jie trokšta būti žiaurūs, čia nereikia nė menkiausio proto, 
akivaizdu, jiems tai palengvina užduotį, žodžiu, leidžia tobulai at- 
likti tą veiksmą, kuris reikalauja žiaurumo, kaskart, kai tik pajė- 
gia, taigi dažnai, dažniau, nei tikiesi, todėl jie užklups tave netikė- 
tai, tai neišvengiama, jų žiaurumas užklups tave iš nugaros, daž- 
niausiai taip ir bus, jie užklups tave iš nugaros ir tada bus nelengva, 
noriu, kad jau dabar tai žinotum, jei dar nesupratai, jie užklups 
tave iš nugaros, man niekada nepavykdavo atsilaikyti prieš tą, ku- 
ris užklupdavo mane iš nugaros, žinau, nėra būdų apsiginti nuo 
to, kas užklumpa tave iš nugaros, nieko prieš jį negali padaryti, 
tik toliau eiti savo keliu bandydamas nepargriūti, nesustoti, nie- 
kas nėra toks kvailys, kad tikėtųsi kur nors nueiti kitaip nei svy- 
ruodamas ir iš visų pusių rinkdamas žaizdas, ypač iš nugaros, taip 
bus ir tau, ypač tau, nes tu nenori išmesti iš galvos tos keistos 
minties, tos velniškos minties eiti pirma kitų, ta gatve, nenoriu to 
sakyti, bet mokykla, ir visa kita, Nobelis, visa ta istorija, negali 
tikėtis, kad aš pajėgsiu suprasti, būtų mano valia, pririščiau tave 
prie unitazo, kol tau praeis, bet, kita vertus, nesu tas asmuo, kuris 
tikrai pajėgtų suprasti, niekada nenorėjau eiti pirma kitų, neži- 


nau, mokykloje irgi buvo tikra pražūtis, visada, be išimties, todėl 

nieko stebėtina, kad aš nesuprantu, net labai stengdamasi, man į 
galvą ateina tik istorija apie upes, kai bandau sugalvoti ką nors, 
kas man padėtų tai suprasti, galiausiai pagalvoju apie upes, jas 
imta tyrinėti kaip tik todėl, kad tekėdama į jūrą upė tiek ilgai 
užtrunka, juk galėtų veržtis tiesiai į tikslą, bet ne, vingiuoja, sutik, 
kvaila, kaip tik taip jie ir galvojo, visi tie vingiai atrodo kvaili, todėl 
pradėjo juos tyrinėti ir pagaliau suprato, neįtikėtina, suprato, kad 
kiekviena upė, nesvarbu, kur ji būtų ir koks būtų jos ilgis, kiekvie- 
na upė, kiekviena upė prieš pasiekdama jūrą nukeliauja triskart 
ilgesnį kelią nei tas, kurį nueitų tekėdama tiesiai, stulbiriama, plau- 
kia triskart ilgesniu keliu, nei reikia, vis dėl tų vingių, būtent dėl 
visų tų vingių, ir ne viena upė, o visos upės, tarsi tai būtų privalo- 
ma, visoms vienoda taisyklė, neįtikėtinas dalykas, tikrai, bepro- 
tiškas, tačiau jie tuo įsitikino moksliškai, ištyrinėję upes, visas upes, 
jie atrado, kad jos ne pamišusios, tokia jų prigimtis, verčianti jas 
nepaliaujamai vingiuoti, tas vingiavimas netgi yra apibrėžtas, ir 
visos, visiškai visos upės galų gale teka triskart ilgesniu keliu, nei 
reikėtų, maža to, būkime tikslūs, tris kablelis keturiolika karto, 
prisiekiu, garsusis graikų skaičius pi, nenorėjau patikėti, iš tiesų, 
bet, atrodo, yra kaip tik taip, paimk jų nuotolį iki jūros, padau- 
gink iš skaičiaus pi ir gausi kelią, kurį jos tikrai nueina, pagalvojus, 
kokia laimė, nes, manau, jei joms galioja kažkokia taisyklė, kodėl 
ji neturėtų galioti mums, noriu pasakyti, mažiausia, ko gali tikė- 
tis, — kad ir mes elgiamės panašiai, tas svyravimas į šonus, tarsi 
būtume išprotėję ar, dar blogiau, pasimetę, iš tiesų yra mūsų bū- 
das judėti tiesiai pirmyn, moksliškai tiksliai, sakytum iš anksto 
apibrėžtai, nors tai neabejotinai panašu į netvarkingą klaidų ar 
dvejonių seką, tačiau tik iš pažiūros, nes iš tiesų toks yra mūsų 
būdas eiti ten, kur privalome atsidurti, priklausantis išimtinai 
mums, sakytume, tokia yra mūsų prigimtis, apie ką aš kalbėjau? 
Ta istorija su upėmis, taip, geriau pagalvojus, ji teikia drąsos, ma- 
ne labai padrąsina tai, kad visas mūsų kvailystes valdo objektyvus 
dėsnis, tai drąsina, todėl nusprendžiau tuo patikėti ir tuomet, taip, 
tai norėjau pasakyti, man skaudu matyti tave tekant tokiais šlykš- 


čiais vingiais kaip Kuvernėjus, tačiau kaskart privalau pažvelgti į 

upę, kad prisiminčiau, ir visada manysiu, jog tai teisinga, važiuo- 
damas ten elgiesi teisingai, vien tai sakydama norėčiau sutriuš- 
kinti tau galvą, bet linkiu tau važiuoti, esu laiminga, kad važiuoji, 
esi galinga upė, nepražūsi, nesvarbu, kad aš ten nevažiuočiau nė 
karste, tiesiog mes esame skirtingos upės, akivaizdu, matyt, aš esu 
kitokia upė, geriau pagalvojus, netgi daugiau nei upė, noriu pasa- 
kyti, galbūt aš esu ežeras, nežinau, ar supranti, gal vieni yra upės, 
o kiti — ežerai, aš esu ežeras, kažkas panašaus į ežerą, kartą mau- 
džiausi ežere, buvo labai keista matyti, kaip judi pirmyn, noriu 
pasakyti, jo paviršius buvo toks lygus, kad plaukdama matai, kaip 
judi pirmyn, keistas jausmas, ten buvo daugybė vabzdžių, o jei 
nuleisdavai kojas prie kranto, kur siekei dugną, jei nuleisdavai 
kojas, būdavo velniškai šlykštu, tarsi liestum maurus, žvelgdama 
iš viršaus niekada nebūtum to pamaniusi, tarsi leistumeis į tepalų 
prisigėrusį smėlį, kažkas panašaus, tikrai šlykštu, bet norėjau pa- 
sakyti tik du dalykus, pirma, jei jie išdrįs tave nuskriausti, aš atva- 
žiuosiu ir pririšių juos prie aukštos įtampos laidų, pakabinsiu už 
kiaušų, tiesiog už kiaušų, o antra, man tavęs trūks, turiu galvoje, 
man trūks tavo jėgos, nesvarbu, jei dabar to nesupranti, gal vėliau 
suprasi, man trūks tavo jėgos, Gouldai, to mažo keisto berniuko 
jėgos, tavo jėgos, po perkūnais. 

Tyla. 

— Gal žinai, kiek dabar laiko? 

— Nežinau. Tamsu. 


— Eik miegoti, Gouldai. Jau vėlu, eik miegoti. 


24 


Viskas įvyko labai netikėtai ir tam tikra požiūriu natūraliai. 

Tą rytą Gouldas sugrįžo į Renemportą, mokyklą, — pamanė, 
gal vėl pamatys tą juodaodį berniuką su krepšinio kamuoliu ir 
visa kita, — tiksliau sakant, jautė jį ten sutiksiąs, pabudo būdamas 
tikras, kad jis ten bus. 

Kiek užtruko, paskui tikrai atsidūrė prie Renemporto. Gal bu- 

vo pertrauka ar kažin kokia šventė, o gal paskutinė ko nors diena. 
Šiaip ar taip, kiemas buvo sausakimšas vaikų, ir visi žaidė, tvyrojo 
triukšmas lyg voljere, voljere, kuriame kažkas šaudo nematomo- 
mis, negirdimomis kulkomis, žiauriai ir netaikliai. 

Kieme matėsi daugybė kamuolių, įvairių dydžių, jie šokinėjo ir 
brėžė trajektorijas atsimušdami nuo kojų, rankų, portfelių ir sienų. 

Mokykla už didžiojo voljero atrodė ištuštėjusi. 

Juodaodžio berniuko nesimatė nė šešėlio. Kartkartėmis kas nors 
mesdavo į krepšį. Ir beveik niekada nepataikydavo. 

Gouldas atsisėdo ant suoliuko alėjoje, už dešimties metrų nuo 
mokyklos tvoros. Už jo nugaros ūžė gatvė su lekiančiais lengvai- 
siais automobiliais ir sunkvežimiais. Prieš jį buvo lopinėlis pievos, 
o toliau — aukštas surūdijusios geležies tinklas, o už jo — pilnas 
vaikų kiemas. Nebuvo čia jokio ritmo, taisyklės ar vidurio, todėl 
sunkiai sekėsi galvoti, tam tikru požiūriu buvo tiesiog neįmanoma 
turėti minčių. Todėl Gouldas nusivilko striukę, permetė ją per 
suoliuko atkaltę ir sustingo nieko negalvodamas. 

Iš aukštai viską apšvietė saulė. 

Kamuolys perskriejo tvorą, neaukštai, gal per du sprindžius. 
Nukrito ant pievos, šoktelėjo porą žingsnių nuo Gouldo ir nurie- 
dėjo link gatvės. Tai buvo futbolo kamuolys juodais ir baltais lan- 
geliais. 

Gouldas sėdėjo negalvodamas. Akimis instinktyviai nusekė ka- 
muolio trajektoriją, pamatė jį atšokant nuo pievos ir išnykstant 
už nugaros, gatvės pusėje. Jis ir toliau sėdėjo nieko negalvodamas. 

Tada vienas balsas perskrodė pragarišką šurmulį ir suriko: 

— Kamuolį! 

Mergaitė. Stovėjo prie tvoros, pirštais įsitvėrusi surūdijusio tin- 
klo akių. , 

— Ei, gal paduotum kamuolį? 

Ilgi prof. Taltomaro pamokų metai išmokė Gouldą nė nekrus- 
telėti. Jis vis taip pat žiūrėjo prieš save ir nieko negalvojo. 

— Klausyk, ar paduosi man tą kamuolį, tau sakau, gal kurčias? 

Tai truko dar kurį laiką, mergaitė plyšojo, o Gouldas žiūrėjo 


tiesiai prieš save. 

Minutės. 

Paskui mergaitei įkyrėjo, ji atsitraukė nuo tvoros ir nubėgo žaisti. 

Gouldas žiūrėjo į ją, bėgančią paskui kitą mergaitę, aukštesnę, 
paskui išnykstančią kažkur didžiajame vaikų, kamuolių, šūksnių ir 
laimės kirbėlyne. Nukreipė akis į tą aptvaro vietą, kurią dar nese- 
niai laikė įsitvėrusi, ir įsivaizdavo rūdžių dulkes ant jos delnų ir 
pirštų linkiuose. 

Tada atsistojo. Pasisuko dairydamasis, kol pagaliau pamatė juodą 
ir baltą kamuolį kitoje gatvės pusėje, prie šaligatvio krašto, ridi- 
nėjantį dulkėtame pralekiančių automobilių sudrebintame ore. 

Viskas įvyko staiga ir tam tikru požiūriu natūraliai. 

Autobuso vairuotojas iš toli pamatė berniuką, tačiau nepagal- 
vojo, kad šis eis per gatvę. Tikėjosi, kad bent pasisuks, pamatys 
autobusą ir sustos. Berniukas žengė į gatvę nesidairydamas, lyg 
būtų ėjęs taku prie savo namų. Vairuotojas paspaudė stabdžių pe- 
dalą, suspaudė rankomis vairą ir atsilošė ant sėdynės. Autobusas 
pradėjo sukti į šalį, jo užpakalis metėsi į gatvės vidurį. Berniukas 
žingsniavo toliau, įsmeigęs akis į kažką prieš save. Vairuotojas kiek 
atleido stabdį, kad galėtų suvaldyti autobusą, pamatė dar likusius 
kelis metrus ir pagalvojo, kad dabar pervažiuos berniuką. Stipriai 
pasuko vairą į dešinę. Už nugaros išgirdo rėkiant žmones. Pama- 
tė, kaip autobuso šonas pravažiavo per metrą, ne daugiau kaip 
per metrą nuo berniuko, ir rankomis pajuto, kaip į šaligatvio kraštą 
trinasi ratai. 

Gouldas pasiekė kitą gatvės pusę, pasilenkė ir pakėlė kamuolį. 
Apsisuko, žvilgtelėjo, ar neatvažiuoja automobilis, paskui vėl per- 
ėjo gatvę. Prie šaligatvio skersai stovėjo autobusas, jo signalas skam- 
bėjo kaip išprotėjęs. Gouldas pamanė, kad jis kažką sveikina. Per- 
ėjo pievą ir priėjo prie suoliuko. Pažvelgė į tvorą, iki pat viršaus. 
Paskui į kamuolį. Ant jo buvo parašyta: Maracand. Dar niekada iš 
taip arti nebuvo matęs kamuolio. Tiesą sakant, niekada dar nebu- 
vo lietęs kamuolio. 

Vėl nužvelgė tvorą. Žinojo tą mostą, matė jį tūkstančius kartų. 
Mintyse jį pakartojo, svarstydamas, ar pavyks jam sutelkti visas 

reikalingas kūno dalis. Atrodė neįmanoma. Tačiau privalėjo pa- 
bandyti. Dar kartą viską pasikartojo eilės tvarka. Veiksmų seka 
nebuvo sudėtinga. Reikėjo sugalvoti greitį — tai buvo sunkiau, — 
suderinti ritmą, sudėti į vieną visas dalis, kad jis pagaliau taptų 
vieningu nenutrūkstamu mostu. Buvo akivaizdu — pusiaukelėje 
sustoti negalėjai. Tai turėjo būti kažkas, turintis pradžią ir pabai- 
gą, kažkas, kas nepasiklystų pakeliui. Tarsi dainos priedainis, pa- 
galvojo. Vaikai anapus tvoros nesiliovė šūkavę. Dainuok, Gouldai. 
Kad ir kaip tai baigtųsi, dabar atėjo laikas dainuoti. 

Autobuso vairuotojo kojos drebėjo, tačiau jis išsvyravo iš auto- 
buso ir, palikęs atviras dureles, nuėjo prie to kvailo berniuko. Šis 
stovėjo nejudėdamas, įsmeigęs akis į rankoje laikomą kamuolį. 
Matyt, tikrai pamišęs. Jau norėjo jam kažką sušukti, kai pagaliau 
pamatė, kaip šis sujudėjo: kaire ranka išmetė kamuolį į orą, pas- 
kui spyrė dešine koja, nuskraidindamas per tvorą tiesiai į mokyk- 
los kiemą. Tikras kvailys, pagalvojo. 

Juodos ir baltos odos trajektorija ore susiduria su pėdos, ko- 
jos, čiurnos šonu, dešinės pėdos linkiu, minkštas smūgis, nusmel- 
kiantis kūną iki pat smegenų, grynas malonumas, kūnas sukasi 
ant kairės kojos, išlaikydamas pusiausvyrą, paskui perkelia ją ant 
dešinės kojos, didžiojo smūgio antrintojos, susilaiko nepasviręs į 
priekį, tuo tarpu akys instinktyviai kyla į tą kamuolį, kuris lekia 
per tvoras ir dvejones, riedėdamas dangumi lyg balta ir juoda vai- 
vorykštė. 

— Taip, — tyliai ištarė Gouldas. Tai buvo atsakymas į daugybę 
klausimų. 

Autobuso vairuotojas sustojo per kelis žingsnius nuo berniu- 
ko. Jo kojos vis dar tirtėjo. Buvo tikrai įtūžęs. 

— Gal išprotėjai? Ei, tu, gal tu beprotis? 

Berniukas pasisuko į jį. 

— Ne, pone, jau ne. 


Atsakė. 

25 
— Kiss 


— Klausau. 

— Kas kalba? 

— Čia Šatsi Šel. 

— A, panele, čia jūs. 

— Taip, generole, čia aš. 

— Pas jus viskas gerai? 

— Ne visai. 

— Gerai. 

— Pasakiau: ne visai. 

— Prašau? 

— Skambinu norėdama pasakyti, kad turiu rūpesčių. 
— Tikrai, jūs pati man paskambinote. Kodėl? 
— Kad pasakyčiau, jog turiu rūpesčių. 
— Rūpesčių? 

— Taip. 

— Tikiuosi, nieko rimto. 

— Kaip pažiūrėsi. 

— Žinote, dabar ne laikas bjauriems rūpesčiams. 
— Apgailestauju. 

— Visai ne laikas. 

— Ar pagaliau mane išklausysit? 

— Taip, panele. 

— Dingo Gouldas. 

— Panele... 

— Taip? 

— Panele, Gouldas išvyko į Kuvernėjų. 
— Tiesa. 

— Tai nereiškia dingti. 

— Teisybė. 

— Jis tik išvyko į Kuvernėjų. 

— Taip, bet jis ten nepasirodė. 


— Ką norite tuo pasakyti? 

— Gouldas išvyko į Kuvernėjų, bet ten nepasirodė. 

— Jūs tikra? 

— Visiškai. 

— Tai kur jis, po velnių, pasidėjo? 

— Nežinau. Manau, nusprendė dingti. 

— Prašau? 

— Generole, jis pasitraukė. Gouldas pasitraukė. 

— Jam kažkas atsitiko, ar paskambinote į universitetą, į policiją, 
kur nors paskambinote? 

— Ne. 

— Nedelsiant reikia tai padaryti, panele, perskambinkite po 
penkių minučių, aš viskuo pasirūpinsiu, ne, aš pats jums paskam- 
binsiu, po penkių minučių... 

— Generole... 

— Nesijaudinkite. 

— Aš nesijaudinu, tik noriu, kad mane išklausytumėte. 

— Klausau. 

— Prašyčiau nieko nedaryti. 

— Ką, po velnių, tauškiate? 

— Paklausykite, nieko nedarykite, niekam nieko nesakykite ir, 
prašau, atvažiuokite čia. 

— "Turiu atvažiuoti? 

— Taip, norėčiau, kad atvažiuotumėt. 

— Nekalbėkite nesąmonių, reikia surasti Gouldą, kodėl turė- 
Čiau važiuoti, būkite maloni... 

— Generole... 

— Taip. 

— Patikėkite manimi. Paimkite kurį nors iš savo lėktuvų ar bet 
ką ir atvažiuokite. 

— Patikėkite, tai vienintelis naudingas dalykas, kurį galite pada- 
ryti. Atvažiuokite. 


— 

— Lauksiu jūsų. 
— Generole... 
— Taip? 


— Ačiū. 


26 


Ul side cigaretė — su didžiausiu garsu, stipriai, lyg šlamėtų 
kilometrinis popieriaus lapas, spraga degantis tabakas, skruos- 
tai įdumba traukdami dūmus, skruostai po akimis, jos lyg drėg- 
nos austrės įraudusiame veide, veidas pasisuka į panelę greta, 
šviesiaplaukę, ji juokiasi kimiai ir garsiai, jos juokas — lyg gašlios 
meilės pažadas, nuo jo sudrėksta dešimties metrų spinduliu su- 
sispietusių vyrų protai, jis nuvilnija kitų vyrų ir moterų eilėmis, 
besiliečiantys kūnai, eilėmis skriejančios mintys, nuo aukščiau- 
sių iki žemiausių, orą skrodžia iš aukštai pastatytų didžiulių gar- 
siakalbių sklindančios roko bangos, jį varsto šūksniai, blykčio- 
jančioje FLASH šviesoje keliaujantys iš vienos salės pusės į kitą, 
per tabako, brangių kvepalų, odekolono, pažastų, odinių švar- 
kų, spragintų kukurūzų kvapus, skinasi kelią per didįjį šurmulį, 
milijonų žodžių įsčias, — susijaudinusių, kvailų, nešvankių, gir- 
tų, meilių, kurie lyg kirmėlės knibžda toje kūnų ir minčių dir- 
voje, išrikiuotų galvų arimo lauke, kuris lemtingais koncentri- 
niais apskritimais leidžiasi link akinamo šulinio, surenkančio 
žvilgsnius, virpesius, kraujo spaudimą, viską kaupiančio ant mė- 
lyno kilimo, kur raudonos raidės rėkia PONTIAC HOTEL, ir 
taip bus visą šią karštą naktį, telaimina ją dievas dabar, kai ji 
pagaliau atėjo, iš toli ir iki čia, 

... į „Pontiac Hotel“ ringą, kur šį 
nuostabų bokso šventės vakarą prie KKJ radijo mikrofono jus svei- 
kina Danas De Palma. Čia jau viskas parengta FLASH susitikimui, 
dėl kurio išlietos rašalo upės ir sukirsta tūkstančiai lažybų, tai iššū- 


kis, kurio taip troško Mondinis ir kurį gavo, gal net prieš savo mo- 

kinio valią, FLASH, visų nuostabai, FLASH, palydimas masinių in- 
formacijos priemonių skepticizmo, kuris, reikia pasakyti, dabar jau 
rančios įtampos, FLASH čia, prie ringo, iki varžybų pradžios likus 
tik keletui sekundžių, FLASH, varžybų teisėjas meksikietis Ramo- 
nas Gonsalesas, salėje 8243 žiūrovai, nusipirkę bilietus, dirba dvy- 
lika radijo stočių, raudonajame kampe FLASH baltos kelnaitės su 
aukso juosta, 33 metai, 57 susitikimai, 41 pergalė, FLASH, 14 pra- 
laimėjimų, dvejos lygiosios, dvylika metų ringe, du kartus siekė pa- 
saulio čempiono vardo, pasitraukė prieš dvejus metus ir tris mėne- 
sius iš Atlantik Sičio ringo, boksininkas, apie kurį nesiliaujama kal- 
bėti, mylimas ir nekenčiamas, FLASH, lažybininkų siaubas, ginasi 
lys“ Poreeeeeeceeda, FLASH, mėlynajame kampe — juodos kelnai- 
tės, 22 metai, 21 susitikimas, 21 pergalė, 21 pergalė nepasibaigus 
varžybų laikui, FLASH, tik vieną kartą parkritęs ant ringo kilimo, 
viena iš pasaulinio bokso vilčių, ginasi iš dešinės ir kairės, FLASH, 
gali smūgiuoti, FLASH, svaiginamu greičiu, nepaprastai greitas, 
jaunas, nenuspėjamas, arogantiškas, FLASH, nekenčiamas vaiki- 
vokaaaaaaaaatas“ G000000000rmanas 
(Mondinio pirštai glosto 

mano sprandą, traiško baimės krešulius, Mokytojau, aš nebijau, 
bet glostyk, man patinka) 

— Lari, neskubėk ir nekvailiok. 

— Gerai. 

— Šok šalin, neleisk jam priartėti galva. 

— Gerai. 

— Susikaupk ir neturėsi bėdos. 

— Mokytojau, jūs man pažadėjote. 

— Taip, aš tau pažadėjau. 

— Aš nugalėsiu ir kovosiu dėl pasaulio čempiono vardo. 

— Kvaily, galvok apie varžybas. 

— Pamatysit, pasaulio čempionatas jums patiks. 


— Eik velniop, Lari. 

— Velniop. 

BOKS! — sušunka teisėjas Gonsalesas, ir varžybos prasideda, 
Poreda užima ringo vidurį, Advokatas ginasi iš dešinės, sukasi ap- 
link Poredą... Poreda ginasi suglaudęs rankas, pirštinės suspaus- 
tos prieš veidą, jis verčiau atsidengia kūną, abejingas žvilgsnis...už 
raudonųjų pirštinių žvėris, akivaizdu, kad tai ankstesnis, FLASH, 
tas pats Poreda, ne elegantiškas, bet kietas... labai tvirtas, Advokatas 
laksto aplink, dažnai keisdamas kryptį, FLASH, labai atsipalaida- 
vęs, kol kas naudojasi kojomis, dar nė karto nesmūgiavo... jie tar- 
si tyrinėja vienas kitą, apgaulingas Advokato judesys, FLASH, dar 
vienas apgaulingas judesys... Poreda mažai juda kojomis, tačiau 
gana vikriai — visu kūnu, dar vienas apgaulingas judesys, ir dar 
vienas apgaulingas Advokato judesys, FLASH, Poreda nesitrau- 
kia, jis tik sukioja kūną... dar nebuvo nė vieno tikro smūgio, abu 
pradėjo labai atsargiai (Poreda, tu kokčiai bjaurus, ar niekas tau 
to nesakė? Jis jau neturi kojų, arba apsimeta, arba yra be kojų, su 
tokiomis niekur nepabėgs, smūgiuoti į rankas, turiu smūgiuoti į 
rankas, jos sulaužytos, aišku, sulaužytos, velniai rautų, tuomet) 
SMŪGIUOK, LARI, SMŪGIUOK, GANA ELEGANTIŠKAI suktis ap- 
link ringo vidurį, bet Gormanas nesmūgiuoja, lyg erzintų prieši- 
ninką, FLASH, beje, Gormanui tai būdinga, jam patinka rodyti 
spektaklį... net per daug, sako kai kurie jo šmeižikai (Poreda, ar 
to tikiesi? Kad išsikvėpsiu lakstydamas aplink tave lyg kokį dievą 
ir tu sulauksi tinkamos akimirkos išdulkinti mane, tikiesi mane 
pagavęs? Spektaklis baigtas, tai buvo tik) FLASH FLASH 
POREDA SMUGIUOJA DESINE, staigus kablys iš dešinės, 
FLASH, nepasiruošus jį atmušti, Gormanas užkluptas netikėtai, 
smūgis į veidą, čia, „Pontiac Hotel“ salėje, įtampa auga (prakeik- 
tas niekšas) LARI, PO VELNIŲ, KUR TU? (aš čia, Mokytojau, čia, 
gerai, šokis baigtas, niekšas), apgaulingas Gormano judesys, dar 
vienas, jis keičia ginties pusę, smūgis, DAR VIENAS SMUGIS, 
KABLYS IŠ KAIRĖS, FLASH, POREDA NUŠLUOTAS NUO 
RINGO VIDURIO, FLASH, Poreda prie lynų, GORMANAS, 
FLASH, KOMBINACIJA DVIEM RANKOM, ĮSPUDINGA 
SERIJA SMUGIŲ FLASH Į KORPUSĄ FLASH Poreda nenu- 

leidžia gynybos, gina veidą, FLASH, Gormanas smūgiuoja, pas- 
kui atsitolina, smūgiai į korpusą, TRAUKIS, TRAUKIS IŠ TEN, 
PO PERKUNAIS, Gormanas traukiasi atgal, vėl puola pirmyn, 
Poreda lieka prie lynų, Gormanas darbuojasi abiem rankom, 
Poreda siūbuoja korpusu, nenuleidžia gynybos, TRAUKIS IŠ TEN, 
Gormanas nesiliauja, POREDOS SMŪGIS IŠ APAČIOS, 
KABLYS, KABLYS DEŠINE Į VEIDĄ, GORMANAS SVERDĖJA, 
POREDOS KLINČAS, ŠALIN LEKIA GUMINĖ, IŠKRITO 
GORMANO DANTŲ APSAUGA, ĮSIKIŠA TEISĖJAS, stiprus 
Poredos kablys supurtė Gormano galvą, išplėšė dantų apsaugą, 
teisėjas ją pakelia, paduoda Gormano sekundantams, Gorma- 
nas gali kvėpuoti, atrodo, jis neįvertino Poredos, šis atrodė atsi- 
tvėręs apsaugos skydu, paskui smūgiu iš apačios užklupo Gor- 
maną, vėl smūgis, vienas po kito, Gormanas įsideda dantų ap- 
saugą, BOKS, kova tęsiasi, Gormano veidas kraujuotas, gal jam 
praskeltas antakio lankas, abu boksininkai vėl tyrinėja vienas ki- 
tą, atrodo, jam sužeista lūpa, trykšta kraujas, teka Gormano kak- 
lu, gal teisėjas turėtų LARI, TRISDEŠIMT SEKUNDŽIŲ (okay, 
trisdešimt sekundžių, viskas gerai) TRISDEŠIMT SEKUNDŽIŲ, 
PASITRAUK, PALEISK JĮ, TRISDEŠIMT SEKUNDŽIŲ, dabar jau 
Gormanas šliejasi prie lynų, Poreda jį persekioja, tačiau atsar- 
giai, trumpina nuotolį sau įprastu būdu, į priekį atkišta ir tarp 
pečių įtraukta galva, „Advokatas“ bando jį staigiai atitolinti smū- 
giuodamas, teisėjas stabdo, įspėja Poredą dėl nuleistos galvos, 
kova tęsiasi, GONGAS, pirmojo raundo pabaiga, raundas lyg 
vienas blyksnis, veiksmas, kuris 

— Kalės vaikas. 

— Parodyk. 

— Jis tai padarė alkūne... alkūne tiesiai į burną, vos tik pamatė 
išlekiant dantų apsaugą, bjaurybė... 

— Nutilk ir parodyk. 


— Gerai, LIAUKIS SU TUO VANDENIUŲ, PALIK TĄ 
VANDENĮ... 

— Mokytojau, skauda. 

— Nekalbėk niekų. 

— Mano burna lyg... 

— Tuomet užsičiaupk ir paklausyk. LARI! 

— Klausau. 

— Viskas prasideda iš pradžių. Viską užmiršk, viskas prasideda 
iš pradžių, lyg būtų pirmas raundas... neskubėk, blaivia galva, okay? 
Viskas kaip anksčiau, tu esi stipresnis, todėl būk ramus, lipk į 
ringą ir atlik savo darbą, tik tiek. 

— Kiek jų išpylė? 

— Du ar tris, nieko ypatinga. 

— DU AR TRIS? 

— Žinau gerą stomatologą, viskas bus gerai. Nagi, stokis, kvė- 
puok. Troškina? 

— Aš jį užmušiu, tą kalės vaiką, prisiekiu, kad... 

— LARI, PO PERKUNAIS, NIEKO NEATSITIKO, VISKAS 
PRASIDEDA IŠ PRADŽIŲ, GAL MALONĖTUM TAI SUPRAS- 
TI, IŠ PRADŽIŲ, viskas iš pradžių, nieko neatsitiko, Lari, blaivia 
galva... 

— Okay, okay. 

— Pirmas raundas, aišku? 

— Pirmas raundas. 

— Nieko neatsitiko. 

— Gerai. 

— Žinai, tau trūksta trijų dantų, priekinių. 

— Beisbolo lazda, prieš daug metų. 

— Gerai, eik velniop, Lari. 

— Velniop. 

Antras raundas čia, „Pontiac Hotel“ ringe, radijo KKJ klausy- 
tojai girdi tiesioginę transliaciją, Laris „Advokatas“ Gormanas gau- 
na žiaurų smūgį tiesiai į lūpas, dabar jis ringo viduryje... Poreda 
juda mažai, ginasi, visada pasirengęs pulti, tiesus Gormano smū- 
gis dešine, dar vienas tiesus smūgis, Poredos apsauga nepramuša- 
ma, Gormanas sukasi aplink jį, tarsi ko ieškotų, STIPRUS 
SMUGIS, DAR VIENAS SMUGIS IR KABLYS Į KORPUSĄ, 
POREDA PRIE LYNŲ, Poreda kampe, išsisuka į kairę, Gorma- 


nas jį persekioja (saugok galvą ir saugokis smūgio iš apačios, jis 

vėl bandys), Poreda kampe, bando smūgiuoti iš apačios, į tuštu- 
mą, Gormanas daužo jo korpusą, greiti smūgiai į šonus, Poreda 
toliau saugo veidą, susilenkia, pabando išsisukti į dešinę, ANT 
GRINDŲ, POREDA ANT GRINDŲ, JIS PRIKLAUPĖ (niekše, 
ką darai?), TEISĖJAS ATITRAUKIA GORMANĄ, MATYT, 
SMŪGIS PATAIKĖ Į KEPENIS, TAIKLUS SMŪGIS, DEŠINĖ 
POREDOS KOJA SULINKSTA LYG PERKIRSTA PUSIAU, 
POREDA KELIASI, sunkai kvėpuoja, teisėjas Gonsalesas skaičiuo- 
ja, atrodo, jis atsigavo, linkteli galvą, kad viskas gerai, LARI! (akys 
nepasikeitė, nieko neatsitiko, čia tik spąstai) LARI, PALEISK JĮ! 
(Mokytojau, supratau, nesiartinsiu, dabar nesiartinsiu, verčiau pa- 
šoksiu, truputis šokio jam bus į naudą.) Gormanas sukasi aplink 
jį, keičia kryptį, nepanašu, kad rengtųsi pulti, gal laukia tinkamos 
akimirkos... Poreda artinasi, Gormanas nepasiduoda, traukiasi, 
elegantiškai išsisuka į dešinę, šoka aplink Poredą, vėl keičia kryp- 
tį, Poreda bando priartėti, Gormanas atsiremia į lynus, kablys 
TIESUS GORMANO SMUGIS, POREDA SUSVERDĖJA, STOVI 
ĮSIRĖMĘS KOJOMIS, GORMANAS SMUGIUOJA ABIEM 
RANKOM, POREDAI SUNKUŲ, POREDA, POREDA, TAIKLUS 
KABLYS, DAR VIENAS, DABAR SMUGIUOJA JIS, GREITAI 
KEIČIASI SMŪGIAIS, GORMANUI KLIUVO, JIS ATSIREMIA 
Į LYNUS (koks velnias), POREDA VĖL PUOLA, LARI, EIK IŠ 
TEN, POREDA SMŪGIUOJA IŠ APAČIOS, PASKUI KABLIU Į 
TUŠTUMĄ, LARI, AR PAGALIAU EISI IŠ TEN? (vos kvėpuoja) 
POREDA NESILIAUJA, NUOTOLIS SUMAŽĖJO, GORMANAS 
PRISPAUSTAS PRIE LYNŲ, POREDA, POREDA, LARI! (vos kvė- 
puoja), POREDA PATAIKO DEŠINE, DAR KARTĄ DEŠINE, ŠĮ 
KARTĄ TUŠČIAI, POREDA ATLEIDŽIA GNIAUŽTUS, du 
žingsniai atgal, VEL TIESUS SMUGIS, POREDA RINGO 
VIDURYJE, SUSISUKĘS KAIP EZYS, STIPRUS GORMANO 
SMŪGIS, POREDA SVYRUOJA, IEŠKO LYNŲ (kablys, jis ne- 
mato kablio), POREDA ATSIRĖMES Į LYNUS, GORMANAS 
LAIKOSI ATSTU, IEŠKO PLYŠIO, POREDA SVYRUOJA 
KORPUSU (pakliuvai, gsražuoli), Gormano smūgis, dar vienas, 
Poreda neatsako, vis dar ieško KIETAS SMUGIS IR KABLYS 

DEŠINE, POREDA ANT GRINDŲ, VIENAS, DU, NEĮTI- 
KĖTINA, POREDA ANT GRINDŲ (stokis, pajace) TEISĖJAS 
SKAIČIUOJA, POREDA KELIASI (stokis, aš dar nebaigiau), 
SVERDĖJA, ŠEŠI... SEPTYNI... ASTUONI... rodo, kad nori kautis 
toliau, kova atnaujinta, Gormanas smūgiuoja, priartėja, persekioja 
Poredą, smūgis, dar vienas, ATSAKOMASIS SMUGIS, POREDA 
SUTRIKDO jO RITMĄ, TIESUS ATSAKOMASIS SMUGIS, 
GORMANAS SVERDĖJA, LINKSTA KOjOS, TIESUS ATSA- 
KOMASIS SMŪGIS, GORMANUI KLIUVO, TAČIAU JIS STOVI 
(kokia čia velniava...), dabar bando sueiti į klinčą (patrauk galvą, 
niekše), įtempta kova, žiūrovai stovi, teisėjas liepia atsitraukti, Gor- 
manas kvėpuoja atvira burna, jam kliuvo tiesus atsakomasis smū- 
gis (Lari, koks tu kvailys), dar vienas klinčas, Poreda velėja prieši- 
ninkui šonus, taiklus Gormano kablys, suglaustos galvos (jis kal- 
ba?!), Poredai geriau sekasi kovoti kūnas prieš kūną (tylėk, niekše, 
tylėk), teisėjas išskiria boksininkus TEISĖJAU, KAS ČIA DABAR? 
pasitraukdamas Poreda smūgiuoja į korpusą, Gormanas protes- 
tuoja TEISĖJAU, KAS ČIA DABAR? ATVIRA PIRŠTINĖ! Iš čia sun- 
ku spręsti (nykščiu į diafragmą, niekše, aš tai žinau), smūgis atro- 
dė švarus, Gormanas traukiasi, kad atsikvėptų, Poreda jo neper- 
sekioja, užima ringo vidurį, pradeda judinti kojas, tokį Gormaną 
mes pažįstame, GONGAS, raundo pabaiga, aš manau, kad šiame 
raunde abu boksininkai iš esmės. 

— Lari, viskas gerai? 

> Šlykštus susitikimas. 

— Parodyk burną. 

— Šlykštus susitikimas. 

— Gerai, nugalėk ir važiuojam namo. 

— Jis apsimeta, kad griūva. 

— Taip jis ilsisi. 

— K3, po velnių, tai reiškia, jis negali nugriūti be... 

— Jam nusispjaut, jis griūva, atsikvepia, tuo metu tu prarandi 
budrumą, jis visada taip darydavo. 

— Aš nė nepaliečiau jo kepenų. 


— Jis moka griūti, tikras meistras. 

— Po velnių... 

— Kvėpuok. 

— Jis kaskart bando su galva... 

— IVlėk, kvėpuok. 

— Ir kalba, supranti, kalba. 

— Leisk jam kalbėti. 

— Nenoriu, kad jis kalbėtų. 

— Kvėpuok. 

— Sako, jūs jam sumokėjote, kad mane nugalėtų. 

— GAL PAGALIAU NUTILSI IR IMSI KVEPUOTI? 

— Lari, klausyk, niekada neatsipalaiduok, net jei jis tau atrodys 
miręs, neatsipalaiduok... 

— Ar tai tiesa? 

— Kas tiesa? 

— Kad jam sumokėjote? 

— PO PERKŪNAIS, LARI, ČIA BOKSO VARŽYBOS, NE 
DISKUSIJA, JEI ŠITAME RINGE PRARASI BUDRUMĄ, JIS 
IŠTAŠKYS TAVO SUKNISTĄ PONAIČIO VEIDĄ... 

GONGAS 

— Lari, tu stipriausias. Neužmiršk to. 

— Gerai. 

— Tu esi stipriausias. 

— Mokytojau, jūs kieno pusėje? 

— Eik velniop, Lari. 

— Velniop. 

Trečias raundas čia, „Pontiac Hotel“ ringe, Laris „Advokatas“ 
Gormanas prieš Stenlį „Kablį“ Poredą, didžiulė įtampa, susitiki- 
mas pilnas netikėtumų, žaibiškų smūgių... Gormano klasė prieš 
Poredos patirtį ir jėgą... tie, kas išvakarėse kalbėjo apie farsą, ku- 
ris tik padėtų lažybininkams prisikimšti kišenes, dabar turi vėl 
patikėti LARI, NEPRISILEISK JO du nuostabūs kovotojai (traukis 
iš kelio, mėšle) Poreda siekia suartėti, priverčia „Advokatą“ ko- 
voti artimą kovą (atsiknisk), suglaustos galvos, smūgių serija į šo- 
nus, LARI, NESIPEŠK, EIK IŠ TEN, teisėjas įsako skirtis, Poreda 

nedelsiant suspaudžia gniaužtus, neleidžia Gormanui atsikvėpti, 
jis akivaizdžiai nusprendė nebepalikti jam erdvės, kad GREIČIAU, 
LARI, GREIČIAU SMŪGIUOK IR TRAUKIS, pasikeitimas padrikais 
smūgiais į korpusus (greičiau, greičiau, gerai, greičiau), teisėjas 
vėl įsako skirtis, Poreda nepaleidžia jo, galva įtraukta į pečius, 
Gormanas meistriškai išsisuka, šoka aplink varžovą, keičia žings- 
nį, keičia kryptį, Poreda vėl bando suartėti, ZAIBIŠKAS 
GORMANO SMUGIS, tiesus smūgis, prakirtęs Poredos apsaugą, 
DAR VIENAS SMUGIS, IR DAR VIENAS, greiti smūgiai, Gor- 
manas pataiko ir vėl šoka aplink (dabar, viskas per vieną minutę, 
dabar) tai geriausia jo kova, vikrumas ir greitis, DAR SMUGIS, 
APGAULINGAS KABLYS, POREDA IŠSISUKA VISU KŪNŲU, 
GORMANAS SMUGIUOJA TIESIAI, PAIAIKO POREDAI Į 
VEIDĄ, RAMIAU, LARI, RAMIAU, PO VELNIŲ, Gormanas atrodo 
lyg guminis, pirmyn ir atgal, greiti smūgiai, regis, Poreda nieko 
nesupranta, jis laukia prie lynų ir pasiduoda, Gormanas, tikras 
reginys, tai geriausia jo kova, LARI, PO VELNIŲ, SUSTOK, ŠĮ 
KARTĄ GORMANAS NEPALEIDŽIA, POREDA ATŠOKA NUO 
LYNŲ, GORMANAS SMUGIUOJA VIENA RANKA, PASKUI 
KITA, POREDOS SMŪGIS IŠ APAČIOS, TAIKLUS SMŪGIS, 
GORMANUI KLIUVO, JIS IRGI SMUGIUOJA, KABLYS, 
TAIKLUS, POREDA SUSVERDĖJA, BANDO IŠSISUKTI, 
GORMANAS NEPALEIDŽIA, KABLYS IŠ ARTI, GORMANAS 
VĖL PATAIKO (kvėpuok ir smūgiuok), GORMANAS ATSI- 
TRAUKIA DU ŽINGSNIUS, Poreda kvėpuoja, žiūrovai stovi, 
DABAR TRAUKIS, LARI, TRAUKIS, visų nervai įtempti kol 
GORMANAS, ŽAIBIŠKAS SMŪGIS, TIESUS DEŠINE IR 
KABLYS, SMŪGIS (krisk, niekše) POREDA ATŠOKA NUO 
LYNŲ (krisk, velnio išpera) SULINKSTA, GORMANAS DVIEM 
RANKOM (eik velniop velniop velniop), POREDA NUSLYSTA Į 
ŠONĄ, PLATUS KABLYS, GORMANUI KLIŪVA (gana, dėl Die- 
vo), JIS ATSAKO TIESIU SMŪGIU Į TUŠTUMĄ (kvėpuoti, jau 
kiek nekvėpuoju?) POREDA PASILENKIA, SMŪGIUOJA IŠ 
APAČIOS, KLIUDO, KABLYS DEŠINE, GORMANAS TRAU- 
KIASI, LARI!/! POREDA JĮ PERSEKIOJA, LARI, PAKELK 

RANKAS!!! (pakelk rankas) POREDA DU KARTUS SMUGIUOJA 
Į KORPUSĄ (kvėpuoti, privalau kvėpuoti), NENULEISTI RANKŲ, 
DĖL DIEVO (kiek dar liko?), POREDOS KABLYS, Į TUŠTUMĄ, 
DAR VIENAS KABLYS (iš apačios) GORMANO SMŪGIS IŠ APA- 
ČIOS, Į TUŠTUMĄ (pakelk rankas), LARI, LAIKYK IŠKĖLĘS 
RANKAS!!! STIPRUS POREDOS SMŪGIS DEŠINE, GOR- 
MANUI KLIUVO, GORMANAS GULI ( ) GORMANAS GULI, 
GORMANAS GULI (kur jis?) GALINGAS POREDOS SMUGIS 
KAIRE RANKA PARVERTĖ ANT GRINDŲ LARĮ „AD- 
VOKATĄ“ GORMANĄ, JIS GULI AUKŠTIELNINKAS (šviesos, 
šurmulys, šviesos, šaltis), PAKELIA GAIVĄ, TIES JUO PALINKĘS 
SEKUNDES SKAIČIUOJA TEISĖJAS GONSALESAS (pykina, 
kraujas ant batų, teisėjo batų, po velnių, pro kur jis prakišo tą 
kumštį?), TRYS (reikia atsisėsti, atsisėsti, šviesos, šaltis, veidai, 
didžiuliai veidai, pykina, Viešpatie, koks nuovargis, kodėl nepa- 
mačiau, kaip jis pradėjo smūgiuoti, kvailys), KETURI (pataikė 
tiesiai į dešimtuką, velniai griebtų, žiūrėk į lynus ir skaičiuok, trys, 
matau, trys, gerai, visi tie veidai, viena moteris rėkia, velnias, ne- 
girdžiu riksmo), PENKI (kojos, kojos, jaučiu kojas, viskas gerai, 
dabar atsistok, ausyse šniokščia, kur Mondinis? kvėpuok, smege- 
nims reikia deguonies, kvėpuok), ŠEŠI (nejaučiu lūpų, velnias, 
Mondini, kiek dar liko? Jaučiu kojas, reikia nulaikyti galvą, žiūrėk 
į vieną tašką, užsimerk, suknistas teisėjau, kodėl prisikišai taip 
arti prie manęs? Jo burnoje vienas auksinis dantis), SEPTYNI 
(gerai, reikia palaukti, kol liausis svaigti galva, ausyse šniokščia, 
žvilgsnis šokinėja, kojos turi mane išnešti, jos mane išneš, ne bė- 
da, nejaučiu lūpų, Mondini, aukštyn žemyn visu kūnu, šokinėk, 
tai nesunku), AŠTUONI (aišku, galiu kovoti toliau, aš kovosiu, 
suknistas teisėjau, Mondini, kiek dar liko? Kovoju toliau, viskas 
gerai, kur Poreda? Parodyk man Poredos veidą, niekše, o koks 
mano veidas?) BOKS, dar 23 sekundės iki šio dramatiško trečio 
raundo pabaigos, Poreda mėgina prispausti Gormaną prie lynų, 
Gormanas traukiasi, dirba kojomis, smūgiuoja, kad atstumtų Po- 
redą, 18 sekundžių, POREDA, PIRMYN, Gormanas išsisuka į 
kairę, SVYRUOJA, POREDA PUOLA, SMŪUGIS DEŠINE, 

TAIKLUS, DAR KARTĄ DEŠINE, Į VEIDĄ, GORMANAS EINA 
Į KLINČĄ, ATRODO IŠSEKĘS, POREDA NEPALEIDŽIA, 
IEŠKO TINKAMO PLYŠIO, GORMANAS STENGIASI AT- 
SAKYTI, DEŠINE, KAIRE, NEPATAIKO, DAR KARTĄ DEŠINE, 
SMŪGIS ŽEMIAU JUOSTOS, POREDA PROTESTUOJA, 
TEISĖJAS STABDO VARŽYBAS, ĮSPĖJIMAS GORMANUI, 5 
SEKUNDĖS, POREDA PUOLA GORMANĄ LYG ŽVĖRIS, 
PAŠĖLUSI ARTIMA KOVA KŪNAS PRIES KŪNĄ, 

GONGAS 

GONGAS IŠGELBSTI GORMANĄ IŠ KEBLIOS PADĖTIES 
po kritimo, kuris 

— Kvėpuok. 


— Sėskis ir kvėpuok, nagi. 

— Parodyk, gerai, pažiūrėk į mane, gerai, liaukis seilėtis, kvė- 
puok. 

— "Tas žemas smūgis man patiko... Poreda jau ne toks kaip ka- 
daise, jis turėjo kristi be sąmonės, taškas būtų tavo... jis jau ne 
toks kaip kadaise. 

— Rankos ir kojos sveikos? 

— Taip. 

— Kvėpuok. 

— Nemačiau jo. 

— Trumpas kablys, jo nepastebi nuo varžybų pradžios. 

— Štai, vanduo. 

— Mokytojau... 

— Tik paskalauk, negerk, NEGERK, išspjauk, gerai. 

— Mokytojau, ką man daryti? 

— Viskas gerai, dabar kvėpuok, KV ĖPUOK. 

— Ką man daryti? 

— Kaip burna? 

— Nejaučiu. 

— Juo geriau. 

— Mokytojau, nežinau, ką turiu daryti ten, ringe. 

— GANA SEILĖTIS, ar gali kvėpuoti? 

— Mokytojau... 

GONGAS 

— Eik velniop, Lari. 

— Mokytojau... 

Ketvirtasis raundas čia, „Pontiac Hotel“ ringe, aštuoni tūks- 
tančiai susirinkusiųjų rėkia, Poreda ir Gormanas stovi ringo cen- 
tre, abiejų veidai sudaužyti, Gormano lūpos kraujuoja, Poredos 
akis pusiau užtinusi, dabar jie juda lėtai, tyrinėdami vienas kitą 
ringo centre (viskas taip toli: viskas daug lėčiau, Poreda lėtes- 
nis mano pirštinės raudonos kaip ir to kito flash bado 
rankas, ram ram skausmas neleidžia nualpti, nuostabus skaus- 
mas orgija ram velnio išpera Poreda, išgraužk, aš nieko 
nepajutau, nieko nebejaučiu, gali daužyti, jei nori, leisiu tau pri- 
artėti, eikš, senas niekše dešine dešine kaire, tu bijai smūgio 
kaire, nematai kablio, nebeturi akies, žiūrėti, žiūrėk, kraujas tvinksi 
galvoje, eikš artyn, aš tavęs neieškosiu, išgraužk, aš nepajutau 
nieko daugiau nebejausiu, nieko daugiau nėra, tik pragaras, eikš į 
pragarą ram gražus kampas, lynas už nugaros, kvapas ram, 
velnias, ram ram šokinėja kaip Dievas, ram niekše, kietakaktis 
mano pirštai nebegali jo matyti, maita, nebegali jo matyti, sveikas 
atvykęs į pragarą) KAIRYS GORMANO KABLYS, TIKRAS 
SMŪGIS, NEĮTIKĖTINA, POREDA LOŠTELI ATGAL, JIS 
RINGO CENTRE, NEGALI AUKŠTAI GINTIS, SUSVERDĖJA, 
GORMANAS LĖTAI ARTĖJA, POREDA ŽINGTELI ATGAL, 
GORMANAS KAŽKĄ JAM RĖKIA, PRISIARTINA, GOR- 
MANAS, POREDA SUSTINGĘS, GORMANAS, GORMANAS, 
VISI ŽIŪROVAI STOVI 

Gouldas mato, kaip pasisuka užrakto sklendė ir durys atsidaro. 
Tarpduryje pasirodo uniformuotas vyras. 

— Ei, berniuk, kodėl neatsiliepi? 

— Ką? | 

— Beldžiau norėdamas patikrinti bilietus, tu neatsiliepei, ką, 
gal užmigai tualete? 

— Ne. 

— Turi bilietą? 

— Taip. 

— Viskas gerai? 

— Taip. 

Sėdėdamas ant unitazo, Gouldas padavė bilietą. 

— Beldžiau, bet tu neatsiliepei. 

— Nesvarbu. 

— Tau ko nors reikia? 

— Ne, viskas gerai. 

— Žinai, kartais kas nors Čia nualpsta, pagal taisykles privalome 
atidaryti. 

— Suprantama. 

— Ar jau išeini? 

— Taip, tuoj išeisiu. 

— Duris tik priversiu, gerai? 

— Taip. 

— Kitą kartą atsiliepk. 

— Taip. 

— Gerai, geros kelionės. 

— Ačiū. 

Kontrolierius privėrė duris. Gouldas atsistojo ir užsitraukė kel- 
nes. Žvilgtelėjo į veidrodį. Atidarė duris, išėjo ir uždarė duris. 
Koridoriuje stovėjo moteris ir žiūrėjo į jį. Jis grįžo į savo vietą. 
Anapus lango pro šalį vienodai slydo gamtovaizdis. Traukinys lėkė 
į priekį. 


Ž7 


(rouldo tėvas atvažiavo vėlai vakare, jau sutemus. Apsidairė. 
— Čia viskas pasikeitę. 
Jis buvo be uniformos. Veidas atrodė kažkoks Beraioliškas Gal 

dėl šypsenos. Avėjo rudais suvarstomais batais, gana elegantiš- 
kais. Sunku buvo įsivaizduoti, kad su tokiais batais galima kariau- 
ti. Jie atrodė tinkamesni nešioti taikos metu, nuobodžiu, ramiu 
taikos metu. 

Šatsi pažvelgė pro langą į lauką — tikėjosi pamatyti kareivių, 
apsauginių ar ko nors panašaus. Tačiau ten nieko nebuvo. Keista, 
pagalvojo. To vyro niekada neįsivaizdavo vieno. Dabar jis buvo čia. 
Vienas. Suprask, kad nori. 

Gouldo tėvas prisistatė Halėjum. Pasakė, kad jam būtų malo- 
nu, jei Šatsi vadintų jį tiesiog Halėjum. Ne generolu. 

Dar pridūrė, kad iš tikro jis visai ne generolas. 

— Ne? 

— Na, tai ilga istorija. Vadinkite mane Halėjum, gerai? 

Šatsi atsakė, kad gerai. Ji buvo iškepusi picą, ir juodu sėdo val- 
gyti prie stalo virtuvėje griežiant radijui, ir taip toliau. Gouldo 
tėvas pasakė, kad pica skani. Paskui paklausė apie Gouldą. 

— Generole, jis pasitraukė. 

— Gal paaiškintumėt tiksliau, ką tai reiškia? 

Šatsi paaiškino. Pasakė, kad Gouldas išvyko, bet taip ir neatvy- 
ko į Kuvernėjų, jis sėdo į traukinį, važiuojantį kažkur kitur, ji ne- 
žinanti kur, ir iš ten jai paskambino. 

— Jis jums paskambino? 

— "Taip. Norėjo pasakyti, kad negrįš ir... 

— Ar galėtumėte tiksliai pakartoti jo žodžius? 

— Nežinau, jis tik pasakė, kad negrįš, ir paprašė jo neieškoti, 
paleisti jį, tiksliai taip ir pasakė, paleisti jį, pasakė, kad viskas ge- 
rai, o paskui pasakė „dabar paaiškinsiu, ką daryti su pinigais“. Ir 
paaiškino. 

— Kokiais pinigais? 

— Pinigais, tiesiog pinigais, paklausė, ar galėčiau jam atsiųsti 
pinigų pirmosioms savaitėms, paskui kaip nors prakusiąs. 

— Pinigų. 

— Taip. 

— Ir jūs jam nieko nepasakėt? 


— Aš? 

— Jūs. 

— Nežinau, atrodo, ne, nedaug tepasakiau. Klausiausi. Sten- 
giausi iš balso suprasti, ar jis buvo... nežinau, stengiausi suprasti, 
ar jis bijo, kažko panašaus, ar... ar yra ramus. Suprantate? 

— Man pasirodė, kad jis ramus. Prisimenu, pamaniau, kad jo 
balsas ramus, netgi linksmas, taip, dabar tai gali atrodyti keista, 
tačiau jo balsas buvo linksmo berniuko. 

— Jis nepasakė, kur yra? 

— Ne. 

— O jūs nepaklausėte, tiesa? 

— Ne, atrodo, ne. 

— Neabejoju, kad pagal pokalbių lenteles galima nustatyti, iš 
kur jis skambino. Neturėtų būti sunku. 

— Generole, nedrįskite to daryti. 

— Kaip turėčiau suprasti? 

— Jei mylite Gouldą — nedarykite to. 

— Panele, jis tik berniukas, negali vienas šlaistytis po pasaulį, 
pavojinga šlaistytis po pasaulį, aišku, aš jam neleisiu... 

— Žinau, tai pavojinga, bet... 

— Jis dar tik berniukas... 

— Taip, bet jis nebijo, štai kur esmė, jis nebijo, esu tuo tikra. 
Todėl ir mums nereikia bijoti. Manau, turime būti drąsūs, su- 
prantate/ 

— Ne. 

— Manau, turime rasti savyje drąsos leisti jam klajoti. 

— Jūs rimtai? 

— Taip. 

Ji kalbėjo rimtai. Buvo tikra, kad Gouldas daro kaip tik tai, ką 
buvo tvirtai nusprendęs padaryti, o jei taip, pasirinkimas nedide- 
lis, viskas, ką gali padaryti, — žiūrėti ir netrukdyti, tik tiek, kuo 
mažiau trukdyti. 

Gouldo tėvas pasakė, kad ji išprotėjusi. 

Tada Šatsi atsakė: 


— Tai visiškai nesvarbu 

Ji papasakojo jam istoriją apie upes, tą pačią istoriją, kurioje 
upė, norėdama pasiekti jūrą, vingiuoja į kairę ir į dešinę, nors 
neabejotinai greičiau ir praktiškiau būtų tekėti tiesiai į tikslą, ne- 
apsunkinant sau gyvenimo visais tais vingiais, kurie trigubai — tiks- 
liau, trys kablelis keturiolika karto, — pailgina kelią, kaip tiksliai ir 
moksliškai išsiaiškino mokslininkai. Gražiai išsiaiškino. 

— Tarsi jos būtų priverstos vingiuoti, suprantate? Atrodo kvailys- 
tė, pagalvojus atrodo tikra kvailystė, tačiau jos privalo tekėti kaip 
tik taip, vienas vingis po kito, ir tas kelias nėra nei kvailas, nei 
logiškas, nei teisingas, nei klaidingas, tiesiog toks jų kelias, jų ke- 
lias, ir tiek. 

Gouldo tėvas kiek patylėjo mąstydamas. Paskui tarė: 

— Kur jis prašė išsiųsti juos, tuos pinigus? 

— Nepasakysiu, net jei pririštumėt mane prie atominės galvu- 
tės ir iššautumėt į kurią nors japonų salą. 

Tada jie vėl ilgokai tylėjo. Šatsi pradėjo viską kraustyti nuo sta- 
lo, Gouldo tėvas žingsniavo po kambarį, retkarčiais stabtelėda- 
mas prie langų ir pažvelgdamas į lauką. Paskui užlipo į antrą aukš- 
tą. Šatsi girdėjo jo žingsnius ant lubų. Įsivaizdavo jį dairantis po 
Gouldo kambarį, liečiant jo daiktus, atidarinėjant spintas, imant į 
rankas nuotrauką ir panašius dalykus. Paskui išgirdo, kaip jis įėjo 
į tualetą. Išgirdo šniokščiant nuleidžiamą vandenį, pagalvojo apie 
Larį „Advokatą“ Gormaną ir staiga suprato, kaip jai jo trūksta, 
velniškai trūksta. Gouldo tėvas nulipo žemyn. Atsisėdo ant sofos. 
Vienas iš jo rudųjų batų raištelių buvo atsirišęs, bet jis to arba 
nepastebėjo, arba jam tai nė velnio nerūpėjo. 

Šatsi išjungė virtuvėje šviesą. Paliko įjungtą radiją, tačiau išjun- 
gė šviesą ir atsisėdo ant grindų, atsirėmusi nugara į sofos atkaltę. 
Antrosios sofos, žaliosios. Gouldo tėvas sėdėjo ant mėlynosios. 
Per radiją pranešinėjo žinias apie eismą keliuose. Greitkelyje įvy- 
ko avarija. Kol kas be aukų. Bet niekad nežinai. 

— Panele, žinote, mano žmona buvo labai graži. Kai vedžiau, ji 
buvo tikra gražuolė. Ir smagi. Nė akimirkai nenustygdavo vietoje, 
jai viskas patiko, ji buvo iš tų žmonių, kurie ir pačioms nereikš- 


mingiausioms nesąmonėms suteikia prasmę, kažko tikisi net iš 

jų, ji tikėjo gyvenimu, suprantate? Tokia ji buvo. Vedžiau ją gerai 
nė nepažindamas, buvome susitikę prieš tris mėnesius, ne dau- 
giau, tokie dalykai man nebūdingi, tačiau ji paprašė ją vesti, ir aš 
tai padariau, ir manau, kad tai geriausia, ką esu padaręs per visą 
savo gyvenimą, rimtai. Mudu buvome labai laimingi, prašau tuo 
patikėti. Taip pat ir vaikas, kai ji suprato, kad laukiasi, tai manęs 
nė kiek neišgąsdino, priešingai, nudžiugau, abu manėme, kad tai 
nuostabu, teisinga. Kiekvienais metais važiuodavome gyventi vis į 
kitą miestą, tokia tarnyba, esi priverstas judėti, ji važiuodavo kar- 
tu, kur tik nuvažiuodavo, jausdavosi, lyg būtų ten gimusi, lyg tai 
būtų jos gimtasis miestas. Visur rasdavo draugų. Kai gimė Goul- 
das, gyvenome Almendero bazėje. Radarai ir sekimo sistemos, 
panašūs dalykai. Ir gimė Gouldas. Aš daug dirbau, kiek prisime- 
nu, ji atrodė laiminga, prisimenu, juokdavomės, ir viskas buvo 
kaip anksčiau, gražus gyvenimas. Nežinau, kada viskas apsivertė. 
Matote, Gouldas niekada nebuvo lengvas vaikas, noriu pasakyti, 
jis nebuvo normalus vaikas, jei tarsime, kad yra normalių vaikų, 
kitaip tariant, jis buvo vaikas, nepanašus į vaiką. Atrodė, tarsi bū- 
tų suaugęs. Kiek prisimenu, mes jam nedarėme nieko ypatingo, 
elgėmės su juo kaip išeidavo, nė nemanėme, kad su juo reikėtų 
elgtis kaip nors ypatingai. Gal klydome. Kai pradėjo lankyti mo- 
kyklą, išaiškėjo ta genijaus istorija. Jam buvo atliktas testas, moks- 
liniai tyrimai, ir galiausiai mums buvo pasakyta, kad pagal visus 
duomenis šitas vaikas — genijus. Taip ir pasakė. Genijus. Pasirodė, 
kad jo smegenys yra ties viršutine delta skalės riba. Ar suprantate, 
ką noriu pasakyti? 

— Ne. 

— Tai Stokeno parametrai. 

— A. 

— Genijus. Nesidžiaugiau ir neliūdėjau, taip pat ir mano žmo- 
na, ji nežinojo, ką manyti, mums buvo vis viena, suprantate? Ma- 
no žmona vardu Rut. Rut. Ji pasijuto blogai mums gyvenant Io- 
pekoje. Ją tarsi užplūsdavo atminties skylės, nebeprisimindavo, 
kas esanti, paskui vėl tapdavo normali, tačiau atrodydavo lyg po 


sunkiausio darbo, kitaip tariant, visiškai išsekusi. Smegenyse gali 

nutikti keistų dalykų. Jos smegenyse viskas kiek susijaukė. Buvo 
matyti, kad ji stengiasi susigrąžinti jėgas, gyvenimo džiaugsmą, 
tačiau kaskart turėdavo pradėti viską iš pradžių, tai nebuvo leng- 
va, atrodė, tarsi būtų turėjusi iš šukių vėl sudėlioti kažkokį sudu- 
žusį daiktą. Daktarai kalbėjo, jog tai tik nuovargis, tik išsekimas, 
paskui staiga ją pradėjo tirti. Prisimenu, tuomet jau nebebuvome 
laimingi. Vis dar mylėjome vienas kitą, labai mylėjome, bet buvo 
sunku, per tą jos skausmą viskas atrodė truputį kitaip. Tuo metu 
ji daug laiko praleisdavo su Gouldu. Nebuvau tikras, kad Gouldui 
tai gerai, o dabar, pagalvojęs, suprantu, kad ir jai gyvenimas su tuo 
vaiku nebuvo geriausias vaistas. Tas vaikas sujaukdavo tavo mintis. 
Jai nereikėjo, kad kas nors sujauktų jos mintis. Bet atrodė, kad 
juodviem gera kartu. Zinote, žmonės kartais bijo tokių kaip Rut, 
jie nenoriai būna su tais, kurie, tarkime, turi psichinių problemų, 
norių pasakyti, tikrų problemų. Bet Gouldas nebijodavo. Jie su- 
prasdavo vienas kitą, juokdavosi, kurdavo savo istorijas. Atrodė 
lyg žaidimas, bet nežinau, netikiu, kad tai būtų padėję jai, Rut, ar 
jam. Iš to, kaip viskas baigėsi, sakytum ne. Paskui Rut staiga pra- 
dėjo blogėti, labai sparčiai, ir daktarai man pasakė, kad reikia vis- 
ką baigti, kad ir kaip būtų nemalonu, jai reikalingas nuolatinis 
gydymas, reikia važiuoti į kliniką, ji nebegalinti gyventi įprastoje 
vietoje. Man tai buvo didelis smūgis. Žinote, visą gyvenimą dirbau 
kariuomenėje, manęs niekas nemokė suprasti, ten moko vykdyti 
užduotis, o ne jas suprasti. Padariau, kaip buvo sakyta. Nuvežiau 
ją į vieną kliniką. Daug dirbau, bet turėdamas laiko važiuodavau 
pas ją. Užtrukdavau ilgiau, norėjau, kad ji būtų su manim, o aš su 
ja. Vėlai vakare grįždavau namo, dažnai per vėlai, kad rasčiau Goul- 
dą dar nemiegantį. Prisimenu, rašydavau jam raštelius. Niekada 
gerai nežinojau, ką rašyti. Kartais pasistengdavau grįžti anksčiau, 
tada su Gouldu žaisdavome arba klausydavomės radijo transliaci- 
jos iš bokso varžybų — niekada neturėjome televizoriaus, Rut ne- 
kentė televizoriaus, o aš labai mėgau boksą, jaunystėje teko keletą 
kartų kautis ringe, man visada patiko boksas. Žodžiu, sėdėdavo- 
me ir klausydavomės. Kalbėdavomės mažai. Žinote, kalbėtis su 


sūnumi — ne toks dalykas, kad galėtum improvizuoti. Reikia pra- 

dėti labai anksti arba, patikėkite, gausis tikra velniava. Tai buvo 
tikra velniava, neabejotinai. Galiausiai viskas subyrėjo, kai kariuo- 
menė nutarė mane perkelti į Portlorenką. Už tūkstančių kilo- 
metrų nuo čia. Pagalvojau, o paskui apsisprendžiau. Žinau, gali 
atrodyti kvaila ar net piktavališka, tačiau norėjau būti su Rut, no- 
rėjau gyventi kaip anksčiau su ja, gražiai kaip pirma, ir galėjau 
padaryti bet ką, kad taip nutiktų. Netoli karinės bazės suradau 
kliniką ir pasiėmiau Rut kartu. Bet Gouldą palikau čia. Buvau 
tikras, kad geriau jį palikti Čia. Žinau, mane pasmerksite, tačiau 
nenoriu teisintis ar aiškinti. Noriu tik pasakyti, kad Gouldas buvo 
vienas pasaulis, tas vaikas buvo vienas pasaulis, o mudu su Rut — 
kitas pasaulis. Pamaniau turįs teisę gyventi savo pasaulyje. Taip jau 
atsitiko. Teisinga ar klaidinga, bet taip jau atsitiko. Visada rūpi- 
nausi, kad Gouldui nieko netrūktų, kad jis galėtų augti mokyda- 
masis, nes toks buvo jo kelias. Bandžiau atlikti savo pareigą. Ir 
visada maniau, kad man, vienaip ar kitaip, pavyksta. Atrodo, kly- 
dau. Tačiau Rut jaučiasi geriau, dabar ji išleidžiama ilgesniam lai- 
kui, grįžta namo ir retkarčiais atrodo tokia pat kaip anksčiau. Mudu 
juokiamės, ir žmonės gali būti su mumis, jie jau nebijo. Kartais ji 
būna labai graži. Sykį, kai ji man atrodė tikrai normali ir rami, 
paklausiau, gal kartais norėtų pamatyti Gouldą, galėtume jį kada 
nors atsivežti. Ji atsakė ne. Niekada daugiau apie tai nekalbėjome. 

Jis atrodė taip, tarsi kažkas netikėtai būtų išjungęs jam šviesą. 
Kažkas ją įjungė, o dabar nusprendė išjungti. 

Pasakė 

— Atsiprašau 

bet iš tiesų nieko nesigirdėjo. Šatsi suprato, kad jis pasakė 

— Atsiprašau, 

tačiau kas žino: niekada negali būti tikras. 

Buvo labai vėlu, ir Šatsi svarstė, kas dar turėtų įvykti. Pabandė 
prisiminti, ar dar turi ką pasakyti. Arba padaryti. Tam vyrui, kuris 
dabar sėdėjo sustingęs ant sofos ir žiūrėdamas į savo rankas kart- 
kartėmis sunkiai nurydavo seiles, viskas atrodė labai sudėtinga. Ji 
pagalvojo, kad gal reikėtų paklausti apie tą istoriją, kad jis yra 


generolas, tačiau ne visai, žodžiu, apie visą tą istoriją. Paskui pa- 

galvojo, kad šita mintis nėra gera. Dar prisiminė, kad geriau būtų 
pakalbėti apie pinigus. Tuos pinigus Gouldui kažkaip reikėjo nu- 
siųsti. Galvojo, iš kurios pusės pradėti kalbą, kai išgirdo Gouldo 
tėvą klausiant 

— Koks dabar Gouldas? 

Paklausė lyg nauju balsu, tarsi šią akimirką jam kas būtų jį grą- 
žinęs, išskalbtą ir išlygintą. Lyg iš skalbyklos. 

— Koks dabar Gouldas? 

— Paaugęs. 

— Klausiu apie ką kita. 

— Manau, gerokai paaugęs. 

— Ar jis kartais juokiasi? 

— Aišku, juokiasi, kodėl klausiat? 

— Nežinau, kažkada jis mažai juokdavosi. 

— Esame smagiai prisikvatoję, jei tai jus domina. 

— Gerai. 

— Ko nemirėm iš juoko, tikrai. 

— Gerai. 

— Jo rankos panašios į jūsų. 

— Tikrai? 

— Taip, tokie pat pirštai. 

— Keista. 

— Kodėl? Juk jis jūsų sūnus! 

— Taip, aišku, norėjau pasakyti, keista, kad kažkur pasaulyje yra 
berniukas, kuris turi tavo rankas, tokias pat rankas kaip tavo. Keis- 
tas dalykas. Jums patiktų? 

— Taip. 

— Taip atsitiks. Kai turėsite vaikų. 

— Taigi. 

— Verčiau gimdytumėt vaikus, o ne vesternus. 

— Taip manote? 

— Ar bent jau vaikus kartu su vesternais. 

— Nebloga mintis. 

— Pagalvokite. 

— Taigi. 

— Draugai? 

— Mano? 

— Ne, norėjau pasakyti... Gouldo. 

— Gouldo? Na... 

— Jam reikia kokio nors draugo. 

— Na... jis turi Dyzelį ir Pumerangą. 

— Kalbu apie tikrus draugus. 

— Jie jį labai myli, tikrai. 

— Taip, panele, tik jie nėra tikri. 

— Ar yra skirtumas? 

— Aišku, yra. 

— Man jie labai mieli. 

— Rut irgi taip sakydavo. 

— Matote? 

— Taip, panele, bet jie neegzistuoja. Jis juos sugalvojo. 

— Sutinku, bet... 

— Tai nenormalu, tiesa? 

— Kiek keista, tačiau nėra nieko bloga, jie jam daro gerą įtaką. 

— Jie jūsų nebaugina? 

— Manęs? Ne. 

— Jūsų nebaugina, kad berniukas visą laiką vaikšto su dviem 
draugais, kurie neegzistuoja? 

— Ne, kodėl turėtų bauginti? 

— O mane baugina, prisimenu, tai buvo vienas iš dalykų, dėl 
kurių Gouldas mane baugino. Dyzelis ir Pumerangas. Aš jų bi- 
jojau. 

— Juokajate? Jie nė musės nenuskriaustų, o gali mirtinai pra- 
juokinti. Patikėkit, man jų trūksta, ne tik Gouldo, noriu pasakyti, 
labiausiai mėgdavau, kai jie būdavo kartu, visi trys. 

— Norite pasakyti, kad milžinas su nebyliu taip pat pradingo? 

— Taip, jie išvyko kartu su juo. 

Gouldo tėvas nusijuokė tyliai purtydamas galvą. 

Tarė: 

— Beprotnamis. 


Paskui pakartojo dar sykį: 

— Beprotnamis. 

— Generole, nesijaudinkite, Gouldas susitvarkys. 

— Tikiuosi. 

— Reikia tik juo pasitikėti. 

— Taip. 

— Tačiau jis susitvarkys. Tas berniukas labai stiprus. Neatrodo, 
tačiau jis labai stiprus. 

— Tikrai taip manote? 

— Taip. 

— Jis turi aibę galimybių, daugybę talentų, gali viską paleis- 
ti vėjais. 

— Jis tik daro tai, ką nori daryti. Ir nėra kvailys. 

— Jam visada patiko mokytis, Kuvernėjuje jam būtų už tai mo- 
kėję, nebuvo priežasties bėgti. Ar jums neatrodo keista pradingti 
kaip tik dabar? 

— Nežinau. 

— Jis tikrai jums nieko nepaaiškino telefonu? 

— Mažai. 

— Ką nors juk turėjo pasakyti. 

— Apie pinigus. 

— Nieko daugiau? 

— Nežinau, blogai girdėjosi. 

— Ar jis skambino iš kabinos gatvėje? 

— Kalbėjo kažką apie paspirtą kamuolį. 

— Nuostabu. 

— Bet aš nelabai supratau. 

— Nesupratote? 

— Ne. 

Gouldo tėvas ir vėl nusišypsojo purtydamas galvą. Tačiau ne- 
pasakė: 

— Beprotnamis. 

Šį kartą pasakė: 

— Nepadėsite man jo surasti, tiesa? 

— Generole, jūs jo neieškosite. 


— Ne? 

— Ne. 

— Iš kur jūs žinote? 

— Pirma nebuvau tuo tikra, dabar žinau. 

— Tikrai? 

— Taip, dabar, kai jus pamačiau, esu tuo tikra. 

— Jūs jo neieškosite. 

Gouldo tėvas atsistojo ir pradėjo žingsniuoti po kambarį. Pri- 
ėjo prie televizoriaus. Jis atrodė medinis, bet kas žino, galėjo būti 
iš plastiko, imituojančio medį. 

— Nusipirkote? 

— Ne, Pumerangas pavogė jį iš japono. 

— A. 

Gouldo tėvas paėmė nuotolinio valdymo pultą ir paspaudė 
jungiklį. Nieko neatsitiko. Pamaigė mygtukus, bet ir vėl nieko 
neįvyko. 

— Panele, ar galite man atsakyti į vieną klausimą, tik atvirai? 

— Klausau? 

— Arjūs niekada nebijojote gyventi su tokiu vaiku kaip Gouldas? 

— Tik vieną kartą. 

— Vieną kartą kada? 

— Vieną kartą, kai pradėjo pasakoti apie savo motiną. Kalbėjo, 
kad jo motina išprotėjo, ir papasakojo visą istoriją. Baugino ne 
tiek jo žodžiai, bet balsas, kokiu kalbėjo. Jis skambėjo lyg senio 
balsas. "To, kuris jau seniai viską žino ir žino, kaip viskas baigsis. 
Senis. 

— Jam reikėjo ko nors, kas jam padėtų būti mažam. 

— Jis netikėjo, kad tikrame gyvenime gali būti mažas ir nebūti 
išnaudojamas arba nužudytas, ar kas nors panašaus. 

— Jis manė, kad būti genijumi — didelė laimė, nes tai būdas 


išgelbėti savo gyvybę. 

— Būdas neatrodyti vaiku. 

— Nežinau. Manau, tai buvo jo svajonė — būti vaiku. 

— Norėjau pasakyti, manau, kad tai jo svajonė. Manau, kad 
dabar, kai jau yra didelis, pagaliau gali būti mažas visą likusį 
gyvenimą. 

Jie sėdėjo iki vėlumos, kalbėdami apie karus ir vesternus arba 
tylėdami, įsijungę radiją, iš kurio sklido kažkokia muzika. Paga- 
liau Gouldo tėvas pasakė, kad norėtų pernakvoti čia, jei jai ne- 
kliudys. Šatsi atsakė, kad jis gali daryti ką tik nori, šitie namai 
priklauso jam, be to, jai nė kiek nekliudys, priešingai, ji džiaugsis, 
jei jis pasiliks. Pasakė, kad galėtų pakloti jam lovą Gouldo kamba- 
ryje, tačiau jis mostelėjo ir tarė, kad verčiau ne, norėtų miegoti 
ant sofos, jokių problemų, sofa puikiai tiksianti. 

— Ji nelabai patogi. 

— Patikėkite, man puikiai tiks. 

Tad jis miegojo ant sofos. Mėlynosios. Šatsi miegojo savo kam- 
baryje. Pirma ilgokai sėdėjo ant lovos neišjungdama šviesos. Pas- 
kui atsigulė miegoti. 

Kitą rytą juodu susitarė dėl pinigų. Paskui Gouldo tėvas pa- 
klausė Šatsi, ką ji mananti veikti. Norėjo paklausti, ar ji ketina 
likti Čia, ar ne. 

— Nežinau, manau, čia dar kiek pagyventi. 

— Man būtų ramiau, jei taip ir padarytumėt. 

— Taip. 

— Jei Gouldui kartais šautų į galvą grįžti, būtų geriau, jei jis Čia 
ką nors rastų. 

— Taip. 

— Galite man skambinti, kada tik norite. 

— Gerai. 

— Aš jums paskambinsiu. 

— Taip. 

— Ir jei jums ateitų kokia gera mintis, nedelsiant man pasaky- 


kite, gerai? 

— Aišku. 

Paskui Gouldo tėvas pasakė, kad ji šauni mergina. Ir padėkojo 
jai už tai, kad yra šauni mergina. Dar kažką pasakė. Ir galiausiai 
paklausė, ar galėtų jai kuo nors padėti. 

Iš pradžių Šatsi nieko nepasakė. Tačiau paskui, kai jis jau be- 
veik žengė pro duris, pasakė, kad tikrai, jis galėtų jai padėti. Pa- 
klausė, ar galėtų kada nors supažindinti ją su Rut. Nepaaiškino 
kodėl, tik paprašė: 

— Ar galėtumėt kada nors mane supažindinti su Rut? 


Gouldo tėvas akimirką tylėjo. Paskui atsakė: „Taip“. 


28 


P er pievų skraistę vėjas veja gamtovaizdį ir dvasias į vakarus, ap- 
lenkdamas Klosingtauną lyg senas teisėjas, kuris pavargęs grįžta 
po eilinio mirties nuosprendžio. Muzika. 

Muzika visada būdavo ta pati, ją atlikdavo Šatsi, lūpomis. 

Lauke naktis. Seserų Dolfin namų svetainėje sėdi jiedvi ir at- 
ėjūnas, tas, kurį jos apšaudė, kai jis atvyko į miestelį. 

Objektyviai žiūrint, atrodė keistoka, bet jei bandydavai tai pa- 
sakyti Šatsi, ji tik patraukdavo pečiais ir pasakodavo toliau. 

Atėjūnas buvo vardu Filas Vitakeris. Kirtis ant i. Vitakeris. 

Filas Vitakeris buvo ne iš tų žmonių, kurie noriai keliauja. Tar- 
kime, jis keliaudavo tik tada, jei jam kas gerai sumokėdavo, iš 
anksto. Iš Klosingtauno jis gavo nepaprastai malonų laišką ir tūks- 
tantį dolerių, jei pasivargins jį perskaityti. Gera pradžia. Laiške 
buvo parašyta, kad jei norįs gauti likusius devynis tūkstančius, tu- 
rįs atvykti į vienintelį raudoną miestelio namą. 

Vienintelis raudonas miestelio namas priklausė seserims Dolfin. 

Todėl dabar jie sėdi čia, svetainėje, ir šnekučiuojasi. Visi trys. 

— Kodėl aš? — paklausė atėjūnas. 

— Pone Vitakeri, galvojant apie mūsų problemą, akivaizdu, kad 
jūs visais atžvilgiais atrodote tinkamiausias asmuo ją išspręsti, — 
tarė Džuli Dolfin. 

— Mums reikia geriausio, o tu, vaikine, toks esi, — tarė Melisa 
Dolfin. 

Šatsi sakydavo, kad jos vienodos, bet jos nebuvo vienodos. Kar- 
tais su dvyniais taip būna: iš pažiūros jos atrodė lyg du vandens 
lašai, tačiau tarsi viena siela, padalyta pusiau, kurios viena pusė 
visa balta, kita — juoda. Džuli buvo balta. Melisa — juoda. Sunku 
įsivaizduoti jas atskirai. 

Galbūt jos nė neegzistuoja viena be kitos, sakydavo Šatsi. 

Keistas mėlynas peizažas, nutapytas ant puodelio, kurį Džuli 
Dolfin kelia prie lūpų, šono. Verbenos arbata. 

— Negalėjote nepamatyti, kad šis miestelis tik iš pažiūros atro- 
do normalus; čia kasdien nutinka kas nors, ką, pavartodami eufe- 
mizmą, galėtume pavadinti nuobodybe. 

— Panele, Vakaruose visi miesteliai vienodi. 

— Nesąmonė, — tarė Melisa Dollfin. 

Atėjūnas nusišypsojo. | 

— Nesupratau. 

— Suprasite. Tačiau bijau, kad jums teks išklausyti kelis pasako- 
jimus. Ar galėtume jus paprašyti sugrįžti rytoj, leidžiantis saulei? 
Mums bus malonu jas papasakoti. 

Filas Vitakeris nebuvo iš tų, kuriems patinka vilkinti reikalą. 
Jei reikėjo padaryti darbą, norėjo padaryti jį kuo greičiau. 

Džuli Dolfin padėjo ant stalo pluošą banknotų — jie atrodė lyg 
išlyginti. 

— Pone Vitakeri, neabejojame, kad tai jums padės susitaikyti su 
galimais nepatogumais, kurių galėtų kilti dėl ilgesnės nei numaty- 
ta jūsų viešnagės miestelyje, kol suprasite mūsų reikalą. 

Du tūkstančiai dolerių. 

Atėjūnas linkteli, paima pinigus, ir šie dingsta jo kišenėje. 

Atsistoja. Priremtas prie jo kėdės tarsi smuiko dėklas stovi kie- 
tos odos lagaminėlis. Filas Vitakeris niekada su juo nesiskiria. 

— Jei jau tiek mokame, gal galėtume bent žvilgtelėti? — klausia 
Melisa Dolfin. 

— Mano sesuo norėjo pasakyti, kad mums būtų ramiau pama- 
čius jūsų, sakykim, jūsų darbo įrankius. Tik iš smalsumo, matote, 


nesipuikuojant, mes irgi esame savotiškos žinovės. 

Atėjūnas nusišypso. 

Paima lagaminėlį, padeda jį ant kėdės, atidaro. 

Seserys pasilenkia pažiūrėti. 

— Perkūnėlis. 

— Tikri brangakmeniai, jei galiu taip pasakyti. 

— Veikiantys? 

Atėjūnas linkteli. 

— Aišku. 

Melisa žiūri į atėjūną. 

— Tai kodėl jie stovi? 

Filas Vitakeris pakelia antakius. 

— Nesupratau? 

— Mano sesuo klausė, kodėl šitie jūsų nuostabūs laikrodžiai 
stovi, jei jūs tvirtinate juos prisukęs. 

Atėjūnas prieina prie lagaminėlio, pasilenkia pažiūrėti. Įdėmiai 
žiūri į tris ciferblatus, vieną po kito. Paskui atsitiesia. 

— Jie stovi, — tarė. 

— Taip. 

— Mis Dolfin, užtikrinu jus, kad tai neįmanoma. 

— Tik ne čia, šiame miestelyje, — sako Džuli Dolfin, paskui 
uždaro lagaminėlį ir paduoda jį atėjūnui. 

— Kaip jau sakiau, būtų nepaprastai naudinga, jei būtumėt ma- 
lonus išklausyti tai, ką norėtume jums papasakoti. 

Filas Vitakeris paima lagaminą, apsivelka apsiaustą, paima skry- 
bėlę ir eina durų link. Prieš atidarydamas jas atsigręžia, išsitrau- 
kia iš kišenėlės laikrodį, žvilgteli į jį, įkiša atgal ir pakelia akis į 
seseris Dolfin. Jo veidas kiek pablyškęs. 

— Atleiskite, ar nepasakytumėt, kiek dabar valandų? 

Jo balsas skamba kaip sudužėlio, klausiančio, kiek vandens jam 
dar liko išgerti. 

— Ar nepasakytumėt, kiek dabar valandų? 

Džuli Dolfin nusišypso. 

— Aišku, nepasakytume. Misteri Vitakeri, jau trisdešimt metų, 
du mėnesiai ir vienuolika dienų, kai Klosingtaune niekas nežino, 


kiek yra valandų. 

Tuomet prapliupdavo juoktis. Šatsi. Ji juokdavosi. Buvo maty- 
ti, kad ta istorija jai velniškai patinka, smagindavosi ją pasakoda- 
ma, būtų galėjusi tai daryti visą gyvenimą. Nuo jos jai būdavo 
linksma. Taigi. 


— Iki rytojaus, misteri Vitakeri. 


29 


B. pistoletų, prie širdies, kišenėlėje — vizitinės kortelės, kuriose 
parašyta 
Vitakeris ir sūnus. 
Gamina ir taiso laikrodžius ir chronometrus. 


Apdovanotas Fasaulinės parodos, vykusios Čikagoje, senato medaliu. 


Su lagaminėliu rankoje eina prieš vėją iki miestelio galo, rau- 
donas namas, seserų Dolfin namas, trys laipteliai, durys, Džuli 
Dolfin, svetainė, medžio ir daržovių kvapas, prie krosnies kabo 
du šautuvai, Melisa Doltin, po kojomis čeža dulkės, keistas mies- 
telis, visur dulkės, kad ir kur eitum, niekada nelyja, keistas mies- 
telis, Labas vakaras, misteri Vitakeri. 

— Labas vakaras. 

Penkias dienas — kiekvieną dieną leidžiantis saulei — Filas Vita- 
keris ėjo pas seseris Dolfin klausytis. Jos papasakojo jam Pato 
Kobano istoriją, nusižudžiusio dvikovoje, Stounvolyje, iš meilės 
kekšei, šerifo Visterio istoriją, kuris išvyko iš Klosingtauno nekal- 
tas, o grįžo į Klosingtauną kaltas. Paklausė jį, ar jam tekę sutikti 
seną pusaklį vyrą su spindinčiais pistoletais už diržo. Ne. Dar su- 
tiksite. Jis vardu Berdas. Štai jo istorija. Ir papasakojo jam apie 
senąjį Valasą ir apie jo turtus. Papasakojo jam apie Kristjansoną, 
visą meilės istoriją, nuo pradžios iki pabaigos. Penktą dieną dar 
papasakojo apie Bilą ir Meri. Paskui tarė: 

— Dabar gana. 

Filas Vitakeris užgesina savo cigarą į mėlyno stiklo lėkštutę. 


— Gražios istorijos, — taria. 

— Kaip pažiūrėsi, — sako Melisa Dolfin. 

— Mes esame linkusios laikyti jas siaubingomis istorijomis, — 
sako Džuli Dolfin. 

Filas Vitakeris atsistoja, prieina prie lango, pažvelgia į tamsą. 
Taria: 

— Na, tai koks reikalas? 

— Ne taip lengva paaiškinti. Bet jei yra kas nors, kas gali ją 
suprasti, tas žmogus esate jūs. 0 

Paklausia, ar jis pastebėjo, kad visos tos istorijos turi kažką 
bendra. 

Vitakeris galvoja. 

Mirtis, sako. 

Kažką kita, sako jos. 

Vėjas, sako. 

Teisingai. 

Vėjas. 

Vitakeris tyli. 

Pamato Patą Kobaną, kuris po daugelio kelionės dienų nusėda 
nuo žirgo, paima saują dulkių, leidžia joms lėtai byrėti pro pirštus 
ir galvoja: čia nėra vėjo. Ir tada pagaliau pasiduoda mirčiai. 

Nėra vėjo ten, kur šerifas Visteris pasiduoda Lokiui. Dykuma, 
saulė. Ir jokio vėjo. 

Vitakeris galvoja. 

Šitame miestelyje jis jau šešios dienos, ir vėjas nė akimirką ne- 
siliovė pūtęs, lyg pašėlęs. Visur dulkės. 

— Kodėl? — klausia Filas Vitakeris. 

— Vėjas yra prakeikimas, — sako Melisa Dolfin. 

— Vėjas yra laiko žaizda, — sako Džuli Dolfin. — Taip mano 
indėnai, žinojote? Jie sako, kad vėjas pakyla, kai suplėšoma di- 
džioji laiko skraistė. Tada visi žmonės pameta savo kelius, ir kol 
pučia vėjas, niekada jų nesuras. Jie lieka be likimo, pasiklydę dul- 
kių audroje. Indėnai sako, kad tik kai kurie žmonės moka suplė- 
šyti laiką. Jie jų bijo ir vadina „laiko žudikais“. Vienas iš jų suplėšė 
Klosingtauno laiką. Tai atsitiko prieš trisdešimt ketverius metus; 


du mėnesius ir šešiolika dienų. Misteri Vitakeri, tą dieną kiekvie- 

nas iš mūsų prarado savo likimą netikėtai virš miesto pakilusiame 
vėjyje, kuris jau niekada nesiliovė. 

Reikėjo tik paklausyti, kaip Šatsi pasakoja tą istoriją. Ji kalbėjo, 
kad Klosingtauną reikia įsivaizduoti kaip pro pašto karietos lan- 
gelį persisvėrusį žmogų, kurio veidą gairina vėjas. Pašto karieta 
yra pasaulis, kuris keliauja Laiku: jis rieda pirmyn, maldamas die- 
nas ir kilometrus, o jei lieki viduje, gerai pasislėpęs, nejauti nei 
vėjo, nei greičio. Bet jei tik iškiši galvą pro langą, nesvarbu, kodėl, 
šast! atsiduri kitame Laike, kur dulkės ir vėjas varo tave iš proto. Ji 
taip ir sakydavo „varo iš proto“, o tuose kraštuose tai ne šiaip sau 
žodžiai. Kalbėjo, kad Klosingtaunas — pro Pasaulio langelį persi- 
svėręs miestas, kuriam Laikas pučia į veidą, o dulkės lipdo akis, 
kad galvoje viskas susijauktų. Tą įvaizdį nebuvo lengva suprasti, 
tačiau jis visiems patiko, jis apsuko ligonines, atrodo, visi joje at- 
pažino kažkur jau girdėtą istoriją ar kažką panašaus. Pats prof. 
Parmentijeris kartą man pasakė, kad jei nuo to man bus geriau, 
galiu įsivaizuoti tai, kas vyksta mano galvoje, kaip kažką, kas ne 
itin skiriasi nuo Klosingtauno. Pasitaiko, kad kažkas suplėšo Lai- 
ką, tarė, ir jau niekur nebegali spėti laiku. Visada esi truputį kitur. 
Truputį anksčiau ar truputį vėliau. Turi begalę susitikimų su jaus- 
mais ar kitais dalykais ir žinai, kad visada į juos vėluoji arba atbėgi 
per anksti, kaip koks kvailys. Jis sakė, kad šitaip būtų galima api- 
būdinti mano ligą. Džuli Dolfin ją vadino „prarasti savąjį likimą“. 
Bet tai buvo Vakarai: kai kuriuos dalykus ten vis dar galėjai kalbė- 
ti. Ir ji kalbėjo. 
 — Misteri Vitakeri, prieš trisdešimt ketverius metus, du mė- 
nesius ir šešiolika dienų kiekvienas iš mūsų prarado savąjį liki- 
mą netikėtai virš miesto pakilusiame vėjyje, kuris jau niekada 
nesiliovė. Patas Kobanas buvo jaunas, o jauni nemoka gyventi 
be likimo. Jis sėdo ant žirgo ir nesustojo, kol pasiekė kraštą, kur 
jo likimas jau laukė. Lokys buvo indėnas: jis žinojo. Nusiviliojo 
šerifą Visterį toli, už vėjo ribų, ir atidavė jį likimui, kurio šis 
nusipelnė. Berdas — senis, kuris nenori mirti. Jis keikiasi, tačiau 


slepiasi šitame vėjyje, kur jo — plėšiko — likimas niekada neras. 

Čia miestas, kuriam kažkas pavogė laiką ir likimą. Norėjote, kad 
paaiškinčiau, ar jau gana? 

Filas Vitakeris mąsto. 

— Beprotybė, — sako. 

— Mažesnė, nei jums atrodo. 

— Pasakos, — sako. 

— Vaikine, nekalbėkite kvailysčių. 

— Tai tik vėjas, — sako. 

— Jūs taip manote? 

Šatsi kalbėjo, kad tuomet jis buvo priverstas atidaryti savo la- 
gaminėlį. Viduje buvo visi jo reikmenys ir trys laikrodžiai, gražūs 
ir. tobuli: fatališkai sustoję. 

— Misteri Vitakeri, o kaip tai paaiškintumėte? 

— Gal drėgmė. 

— Drėgmė? 

— Norėjau pasakyti, čia, šitame miestelyje, siaubingai sausa, 
įsivaizduoju, kad tai vėjas arba... 

— Vėjas? 

— Gali būti. 

— Tik vėjas, misteri Vitakeri, nuo kada vėjas sustabdo laikro- 
džius? 

Filas Vitakeris šypsosi. 

— Manęs neapgausit: viena — sustabdyti laikrodį, kita — sustab- 
dyti laiką. 

Džuli Dolfin atsistoja — tikrai, atsistoja, — prieina prie atėjūno 
labai arti, pažvelgia jam į akis, tiesiai į akis. 

— Patikėkite: čia, Klosingtaune, tai yra tas pats. 

— Kokia prasme, mis? 

Kokia prasme, Šatsi? klausdavo ją. Kartais jos istorijų klausy- 
davomės penkiese ar šešiese. Tiesą sakant, ji pasakodavo jas man, 
bet aš nepavydėjau, jei ir kitos jų klausydavosi. Jos ateidavo į ma- 
no kambarį, jis prisipildydavo, kas nors atsinešdavo saldainių. Ir 
klausydavomės. 

— Kokia prasme, Šatsi? 


— Rytoj, — sakydavo ji. — Rytoj. 

— Kodėl? 

— Jei pasakiau rytoj, vadinasi, rytoj. 

— Rytoj? 

— Rytoj. 

Pirmą kartą pamačiau Šatsi apačioje, skaitykloje. Ji atsisėdo 
prie manęs ir paklausė 

— Viskas gerai? 

Nežinau, kodėl, bet palaikiau ją Džesika, viena iš tų studenčių, 
kurios ateidavo pas mus atlikti praktikos. Prisiminiau, kad ji turė- 
jo vargo su senele, atrodo, jos senelė sunkiai sirgo. Todėl paklau- 
siau jos apie senelę. Ji atsakė, ir mudvi šnekučiavomės toliau. Tik 
po kurio laiko, geriau įsižiūrėjusi, supratau, kad ji ne Džesika. 
Tikrai, ji visai nebuvo Džesika. 

— Kas tu? 

— Mano vardas Šatzi. Šatsi Šel. 

— Ar mudvi pažįstamos? 

— Ne. | 

— Tuomet sveika, aš vardu Rut. 

— Sveika. 

— Tu čia atlieki praktiką? 

— Ne. 

— Esi seselė? 

— Ne. 

— Tai ką Čia veiki? 

Ji kiek pagalvojo, paskui atsakė 

— Vesternai. 

— Vesternai? 

Nebuvau tikra, kad prisimenu, kas tai yra. 

— Taip, vesternai. 

Matyt, kažkas susiję su pistoletais. 

— Kiek jų turi? 

— Vieną. 

— Gražus? 

— Man patinka. 

— Parodysi? 

Ta istorija prasidėjo kaip tik taip. Atsitiktinai. 

Filas Vitakeris šypsosi. 

— Manęs neapgausit: viena — sustabdyti laikrodį, kas kita — su- 
stabdyti laiką. 

Džuli Dolfin atsistoja, — tikrai atsistoja, — prieina prie atėjūno, 
labai arti, pažvelgia jam į akis, tiesiai į akis. 

— Patikėkite: čia, Klosingtaune, tai yra tas pats. 

— Kokia prasme, mis? 

Ir Džuli Dolfin jam papasakoja. 

— Galite tikėti arba netikėti, bet prieš trisdešimt ketverius me- 
tus, du mėnesius ir šešiolika dienų kažkas sudraskė Klosingtauno 
laiką. Pakilo baisus vėjas, ir visi miestelio laikrodžiai staiga susto- 
jo. Niekaip nepavyko priversti jų vėl eiti. Vienas didžiulis laikro- 
dis mūsų brolio pastangomis buvo užkeltas į aukštą medinį bokš- 
tą, pačiame Mein Stryto viduryje, po vandens cisterna. Jis labai 
juo didžiavosi ir kasdien pats jį prisukdavo. Kito tokio didelio 
laikrodžio nebuvo visuose Vakaruose. Buvo vadinamas „Seniu“, 
nes ėjo lėtai ir atrodė išmintingas. Tą dieną jis sustojo ir jau nie- 
kada nebeužsivedė. Jo rodyklės sustingo ties 12 valandų 37 mi- 
nutėm, o jis pats, suvargęs, priminė aklą akį, nesiliaujančią į tave 
žiūrėti. Galų gale nuspręsta jį apkalti. Kad bent liautųsi spokso- 
jęs. Dabar atrodo, lyg po didžiąja talpa būtų kita, mažesnioji. Ta- 
čiau ten, viduje, jis vis dar yra. Stovintis. Jei manote, jog čia tik 
pasakos, paklausykite šitos. Prieš vienuolika metų į miestelį atvy- 
ko Geležinkelio tiesėjai. Pasakė, kad nori čia nutiesti bėgius, kurie 
sujungtų Pietų liniją su didžiųjų ganyklų zona. Jie nupirko žemes 
ir sukalė kuolus. Paskui pastebėjo keistą dalyką: visi jų laikrodžiai 
stovėjo. Paklausinėjo, ir kažkas jiems papasakojo visą istoriją. Ta- 
da jie atsikvietė ekspertą, iš sostinės. Tokį juodai apsivilkusį žmo- 
gelį, kuris visą laiką tylėjo. Jis praleido čia aštuonias dienas. Atsi- 
vežė keistų prietaisų, be paliovos ardė ir surinkinėjo laikrodžius. 
Matavo viską: šviesą, drėgmę, naktimis tyrinėdavo net dangų. Ir, 
aišku, vėją. Pagaliau pasakė: „Laikrodžiai daro tai, ką pajėgia, ta- 
čiau Čia nėra Laiko“. Jis beveik atspėjo, tas žmogelis. Kai ką su- 
prato. Nors Laikas čia niekada nesiliovę buvęs. Tik ne toks kaip 
visame pasaulyje. Čia jis gal užbėga į priekį, o gal atsilieka, kas 

žino. Viena tikra: jis teka ten, kur laikrodžiai negali jo pamatyti. 
Geležinkelio tiesėjai truputį pasvarstė. Paskui pasakė, kad netin- 
ka tiesti geležinkelio ten, kur nėra laiko. Gal jie įsivaizdavo trau- 
kinius, išnykstančius tuštumoje ir pradingstančius amžiams. Jie 
pardavė žemę, o geležinkelį nutiesė į vakarus nuo čia. Miestelyje 
niekas dėl to nesusijaudino. Kas pratęs gyventi be likimo, puikiai 
išgyvens ir be geležinkelio. Nuo tada nieko daugiau neįvyko. Tuo 
atžvilgiu, kad vėjas nė minutei nesiliovė pūtęs, ir niekas daugiau 
nematė kitokio laikrodžio, be stovinčio. Taip galėtume gyventi 
amžinai, kad ir ką amžinai reikštų tokioje vietoje, kur sudraskytas 
laikas. Tačiau sunku. Galima gyventi be laikrodžių, sunkiau gy- 
venti be likimo, tempiant naštą gyvenimo, kuriame nėra pasima- 
tymų. Esame tremtinių miestas, kur gyvena iš savęs ištremti žmo- 
nės. Mums liko tik dvi galimybės: kaip nors sudaigstyti laiką arba 
išvažiuoti. Visiems. Mudvi norime mirti čia, dieną be vėjo. Todėl 
jus ir pasikvietėme. 

Filas Vitakeris tylėjo. 

— Vaikine, padėk mums numirti tinkamą valandą, kai dulkės 
nelipins akių. 

Filas Vitakeris nusišypso. 

Pagalvoja, kad pasaulis pilnas bepročių. 

Pagalvoja apie juodai apsivilkusį žmogelį ir negali jo įsivaizduo- 
ti kitaip, kaip tik girtą, atsirėmusį salūne į barą ir tauškiantį nesą- 
mones. 

Pagalvoja apie Senį, ir klausia save, ar jis tikrai yra didžiausias 
laikrodis visuose Vakaruose. 

Pagalvoja apie savo tris puikius laikrodžius, rodančius Londo- 
no, San Francisko ir Bostono laiką. Stovinčius. 

Žiūri į tas dvi senutes idealiai sutvarkytuose namuose, tikin- 
čias, kad plūduriuoja laike, kuris joms nebepriklauso. 

Paskui atsikrenkščia. 

— Sutinku. 

Klausia: 

— Ką turėčiau daryti? 

Džuli Dolfin nusišypso. 


— Paleiskite tą laikrodį. 

— Kurį? 

— Senį. 

— Kodėl jį? 

— Kai jis pradės eiti, juo paseks visi kiti. 

— "Tai tik laikrodis. Jis nieko jums nesugrąžins. 

— Pasirūpinkite, kad jis pradėtų eiti. Paskui įvyks tai, kas turi 
įvykti. 

Filas Vitakeris mąsto. 

Filas Vitakeris papurto galvą. 

— Tikra beprotybė. 

— Vaikine, gal apsidirbai iš baimės? 

— Mano sesuo norėjo paklausti, ar kartais per daug nesumen- 
kinate savo galimybių... 

— Neapsidirbau. Tik sakau, kad beprotybė. 

— Už tokią krūvą pinigų tikėjotės gauti protingą darbą? 

— Mano sesuo norėjo pasakyti, kad mokame tau ne už tai, kad 
pasakytum, kas beprotybė, o kas ne. Paleisk laikrodį, toks tavo 
darbas. 

Filas Vitakeris atsistoja. 

— Manau, kad tai visiškai kvaila, bet padarysiu. 

Sako. 

Džuli Dolfin šypsosi. 

— Neabejojau, misteri Vitakeri. Ir esu labai jums dėkinga. 

Melisa Dolfin šypsosi. 

— Atverk tą kalės vaiką. Be gailesčio. 

Filas Vitakeris žiūri į ją. 

— Tai ne dvikova. 

— Aišku, kad dvikova. 

Muzika. 


30 


Sai buvo toks didelis, kad įėjęs į jį pasijusdavai tarsi patekęs į 
namą. Atsidarydavai duris, užkopdavai kelis laiptelius ir atsidur- 


davai tiesiai laikrodžio dėžėje. Savotiškai jauteisi lyg blusa, įšokusi 

į kišeninį laikrodį. Filas Vitakeris stovėjo apstulbęs iš nuostabos. 
Visi dantračiai buvo iš medžio, virvių ir vaško. Mechanizmą pa- 
leisdavo vanduo iš cisternos, įtaisytos virš laikrodžio. Geležinės 
buvo tik rodyklės. Skaičiai ant balto lakuoto ciferblato buvo spal- 
voti, bet tai nebuvo paprasti skaičiai, o kortos. Visi paveikslai, 
nuo tūzo iki damos, išpiešti dvyliktos valandos vietoje. Karalius 
buvo ciferblato viduryje, kur paprastai rašoma laikrodžio markė. 

Bepročių miestas, pagalvoja Filas Vitakeris. 

Lipa ir leidžiasi nesuprantama dantračių, bėgių, kablių, virvių, 
svarsčių, svertų raizgalyne. 

Viskas stovi. 

Jei tik negirdėčiau, kaip pro lentinės sienos plyšius švilpia vė- 
jas, pagalvoja Filas Vitakeris. 

Ten, viduje, praleidžia tris dienas, visur prikabinėja žibintų ir 
nupiešia šimtus paveikslų. Paskui užsidaro savo kambaryje ir juos 
tyrinėja. Vieną vakarą nueina pas seseris Dolfin. 

— Kuo dirbo jūsų brolis? — klausia. 

— Vaikine, mes tau mokame ne už tai, kad klausinėtum, — sako 
Melisa Dolfin. 

— Turite omenyje — prieš atvykdamas į Vakarus? — paklausė 
Džuli Doltin. 

— Prieš sukonstruodamas Senį. 

— Apgaudinėdavo vagis, — atsako Melisa Dolfin. 

— Konstruodavo seifus, — sako Džuli Dolfin. 

— Ak šit kaip, — sako Filas Vitakeris. 

Paskui grįžta į savo kambarį antrame salūno aukšte. Ir toliau 
tyrinėja piešinius. 

Vieną vakarą kažkas pasibeldžia į duris. Jis atidaro ir mato senį 
plėšiko drabužiais. Su pistoletais. Du pistoletai dėkluose, vamz- 
džiais žemyn, į priekį atsikišusiomis rankenomis. 

— Ar tu esi laikrodžio žmogus? — klausia Berdas. 

— Taip. 

— Galiu įeiti? 

— Jei norite. 


Berdas įeina. Kambaryje — visur piešiniai. 


230  ALESSANDRO BARICCO 


— Sėskitės, — sako Filas Vitakeris. 

— Noriu tau pasakyti tik vieną dalyką ir galiu jį pasakyti stovė- 
damas. 

— Klausau. 

— Šlapinuosi krauju, naktimis mane kankina skausmai, net kek- 
šės bjaurisi manim ir nė velnio nebematau. Pasiskubink pataisyti 
tą laikrodį. Noriu numirti. 

Filas Vitakeris pakelia akis į dangų. 

— Jūs irgi tikite ta istorija... 

— Šiuose kraštuose nedaug kuo gali tikėti. 

— "Tai sėskite į pirmą pravažiuojantį pašto vežimą, išlipkite ten, 
kur nebepučia vėjas, ir laukite: jei tvirtai tikėsite, reikės tik pa- 
laukti, ir kas nors tikrai jus užmuš. 

Kaip čia yra, kad Berdas stovi nukreipęs į jį abu pistoletus? Dar 
prieš akimirką jie buvo dėkluose. 

— Atsargiau, vaikine. Iš tokio nuotolio man nereikia akių. 

Filas Vitakeris pakelia rankas. 

Kaip čia yra, kad abu pistoletai vėl guli savo dėkluose? Dar 
prieš akimirką jie buvo nukreipti į jį. 

— Kvaily, nuleisk rankas. Negaliu tavęs užmušti, jei noriu nu- 
mirti pats. 

Filas Vitakeris susmunka ant kėdės. Berdas ištraukia iš kišenės 
pluoštą dolerių. 

— Čia visi mano pinigai. Laikiau juos mariachi, bet laukiu jau 
daug metų, o jis vis neatvyksta. Šiame pasaulyje jau nebeliko po- 
ezijos. Pataisyk tą laikrodį, ir jie bus tavo. 

Berdas vėl susikiša pinigus į kišenę. 

Filas Vitakeris purto galvą. 

— Man nereikia pinigų, nenoriu pinigų, apsirikau sutikdamas 
imtis šito darbo, gerai, baigsiu jį, tik duokite man ramybę, noriu 
tik kuo greičiau išsinešdinti iš šito bepročių miestelio, be to, ži- 
note, ką jums pasakysiu? stebiuosi, kodėl dar neišvykau, tad gal 
kartais žinote, kokio velnio aš vis dar čia? 

— Paprasta: dvikovą reikia baigti. 


— "Tai ne dvikova. 

— Aišku, kad dvikova. 

Sako Berdas. Paskui priglaudžia du pirštus prie skrybėlės kraš- 
to, apsigręžia ir eina durų link. Prieš jas atidarydamas, sustoja. 
Vėl pasisuka į Filą Vitakerį. 

— Vaikine, ar žinai, kur per dvikovą žiūri plėšikas? 

— Aš ne plėšikas. 

— O aš plėšikas. Žiūrėk priešininkui į akis. Taip, vaikine, į akis. 

Berdas linkteli į piešinius, kuriais apkrautas stalas ir užverstas 
kambarys. 

— Neverta žiūrėti į pistoletus. Kai ką nors pamatai, jau būna 
per vėlu. 

Filas Vitakeris pasisuka į savo piešinius. Paskutiniai iš Berdo 
išgirsti žodžiai: 

— Vaikine, jei nori nugalėti, žiūrėk jam į akis. 

Šatsi pasakojo, kad kitą dieną Filas Vitakeris liepė nuplėšti vi- 
sas Senio ciferblatą dengusias lentas. Rodyklės buvo sustojusios 
ties 12 valandų 37 minutėm. Seserys Dolfin sakė tiesą: jis atrodė 
lyg visą laiką į tave spoksanti neregio akis. Jis ir trylika kortų su 
paveikslėliais. Vitakeris valandų valandas žiūrėjo į jį iš savo kam- 
bario. Pristūmė stalą prie lango: tyrinėjo piešinius, paskui pakel- 
davo akis ir žiūrėdavo į Senį. Kartais išeidavo į gatvę, pereidavo ją 
ir pakildavo į laikrodžio širdį. Tikrindavo, matuodavo. Sugrįžęs į 
kambarį, vėl atsisėsdavo prie stalo ir tyrinėdavo toliau. Sėdėjo 
spoksodamas į akląją Senio akį už vėjo uždangos. Ketvirtos dienos 
ryte pakirdo auštant. Atsimerkęs tarė: 

— Kvailys. 

Apsirengė, nulipo pas Karverį ir paklausė, kas Klosingtaune 
yra seniausias. Karveris mostelėjo į snūduriuojantį ant žemės pu- 
siau indėną su apytuščiu degtinės buteliu rankoje. 

— O toks, kuris nebūtų pragėręs smegenų? 

— Seserys Dolfin. 

— Ne, jos netinka. 

— Tada teisėjas. 

— Kur jo ieškoti? 


— Lovoje. Jo namas už Petersono parduotuvės. 

— Kodėl jis lovoje? 

— Sako, kad pasaulis pasibjaurėtinas. 

— Na ir kas? 

— Jis tai pasakė prieš dešimt metų. Nuo tada išlipa iš lovos tik 
nusišlapinti ir išsituštinti. Sako, daugiau nieko neverta daryti. 

— Ačiū. 

Filas Vitakeris išeina iš salūno, eina prie teisėjo namų, beldžia 
į duris, jas atidaro, patenka į prieblandą, mato didelę lovą, joje 
pusiau apsirengusį milžinišką vyrą. 

— Aš vardu Filas Vitakeris, — sako. 

— Eik velniop. 

— Aš esu tas, kuris taiso Senį. 

— Sveikinu. 

Paima kėdę, pastato ją prie lovos, atsisėda. 

— Koks buvo jį sukonstravęs žmogus? 

— Ką nori žinoti? 

— Viską. 

— Kodėl? 

— Turiu pažvelgti jam į akis. 

I: pradžių Šatsi ateidavo, kiek pasėdėdavo ir išeidavo. Paskui ištisas 
dienas nematydavome. Tuo metu manęs neišleisdavo iš ligoni- 
nės. Tai buvo vienas iš tų krizės laikotarpių. Nesimatydavome 
dienų dienas. Nežinau, kaip tai nutiko, bet vėliau ji čia apsisto- 
davo, o galiausiai pasakė čia gavusi darbo. Nežinau. Nemanau, 
kad būtų turėjusi darbą. Ji ieškojo darbo. Nebuvo seselė, nieka- 
da ja nesimokė, bet dirbo kažką panašaus. Su ligoniais. Ne visi 
jai patikdavo, tikrai ne, kai kurių ji tikrai nemėgo. Prisimenu, 
kartą ją rado kampe verkiančią, ir ji nenorėjo pasakyti, kodėl 
verkia. Kartais bepročiai būna labai nemalonūs. Mes galime būti 
labai nemalonūs. 


Cigarų ir šūdų smarvė, ant langų pusiau nuleistos užuolaidos, 

visas kambarys prigrūstas laikraščių, senų laikraščių, iškarpų iš 
laikraščių, viduryje stovi didžiulė geležinė lova, joje drybso teisė- 
jas, milžiniškas vyras: prasagstytos kelnės, ant kojų keisti batai, 
plaukai sutepti ir rūpestingai sušukuoti atgal, pageltusi barzda. 
Kartkartėmis pasilenkia, pakelia nuo grindų dubenį, išspjauna ru- 
dus snarglius, vėl padeda jį ant grindų. Ir nesustodamas kalba. 
Filas Vitakeris klausosi. 

— Arnė Dolfinas. Gali sakyti, ką nori, bet tas vyrukas mokėjo 
kalbėti. Jei duodavai jam truputį laiko, galėdavo tave įtikinti, kad 
esi arklys. Juokdavaisi, bet pirmai progai pasitaikius dirstelėdavai 
į veidrodį — šiaip sau, kad pasitikrintum. Įsivaizduoju, kaip jis, 
ten mieste, visiems įkyrėjo su savo istorija apie Vakarus. Jis turėjo 
žemėlapių, o tuose žemėlapiuose anapus Sohonės kalnų buvo slė- 
nis: rojus, sakydavo jis. Įtikino šešiolika šeimų. Su savo šeima — 
septyniolika. Dvi seserys ir brolis, Matijasas. Apie tai net rašė 
laikraščiai: Arnė Dolfino vilkstinė. Jie keliavo šešis mėnesius, taip 
toli, kaip dar niekas nebuvo nukeliavęs. Klaidžiojo savaičių savai- 
tes, kol pagaliau atvyko čia, į šias žemes. Čia nieko nebuvo. Tik 
indėnai aplinkiniuose kanjonuose, pasislėpę nematomuose kaime- 
liuose. Arnė Dolfinas nakčiai sustabdė vilkstinę. Nežinau, kur ki- 
tą dieną jie būtų keliavę. Šiaip ar taip, niekur neiškeliavo. Ryte 
kažkas grįžo nuo upės ir pasakė, kad vanduo spindi. Auksas. Jie 
ieškojo miškų, derlingos žemės, ganyklų. Rado auksą. Arnė Dol- 
finas nusprendė, kad tai turi likti paslaptyje. Šešiolikos šeimų gal- 
voms pasiūlė sandėrį. Penkerius metus dirbsią atsiskyrę nuo pa- 
saulio, paskui kiekvienas galėsiąs keliauti kur nori, su savo auksu. 
Jie sutiko. Taip atsirado Klosingtaunas — miestas, nepažymėtas nė 
viename pasaulio žemėlapyje. 

Dirbo sunkiai. Arnė Dolfinui pavyko įtraukti net indėnus. Ne- 
žinau, kaip jam pavyko, tačiau pamažu įtikino juos jam dirbti. Tie 
žmonės jį sužavėjo. Jis išmoko jų kalbą, tyrinėjo jų paslaptį. Tai 
tapo jo aistra. Valandų valandas juos klausinėdavo, klausydavosi 
jų pasakojimų, mokėsi keistų apeigų. Indėnai jį gerbė, pavadino jį 
saviškai, jis tapo jų broliu. Indėnai, pokeris ir laikrodžiai — dėl šių 
trijų dalykų jis ėjo iš proto. Maža to, pasak jo, tai buvo tas pats 


234 ALESSANDRO BARICCO 


dalykas, trys to paties dalyko pusės. Kas žino, ką tuo norėjo pasa- 
kyti. Indėnai, pokeris ir laikrodžiai. Į moteris beveik nežiūrėdavo, 
negėrė, o į pinigus, rodėsi, jam buvo nusispjaut. Jis jautėsi viso to 
tėvas, visko, kas vyksta, išradėjas, to jam pakako. Matyt, jautėsi 
truputį Dievas. Neprastas jausmas. 

Kartkartėmis iš dykumos atkeliaudavo koks vilties netekęs žmo- 
gus ar pasiklydęs kolonistų vežimas. Arnė Dolfinas juos priimda- 
vo, papasakodavo apie auksą, paaiškindavo taisykles, o jei šie su- 
klysdavo — nužudydavo juos. Apie teismo procesus nebuvo nė 
kalbos. Arnė Dolfinui nereikėjo kitų teisingumo: jis pats buvo tei- 
singumas. Kartais kuris nors iš naujųjų atvykėlių bandydavo pa- 
bėgti, pranešti naujieną pasauliui. Tada jis su savo broliu Matijasu 
sekdavo įkandin. Sugrįždavo po keleto dienų su nukirstomis tų 
vargšų galvomis, pririštomis prie balno. Dar išdegindavo jiems 
akis, kad jos neperduotų žinios. Jis buvo romus, linksmas ir žiau- 
rus Žmogus. | 

Nežinau, ar kiti jo bijodavo. Bet jiems nereikėjo bijoti. Jis 
sukūrė pasaulį, kuriame jie gyveno. Pirmiausia jį mylėjo, tik pas- 
kui bijojo. Už viską turėjo būti dėkingi jam, o jis lyg prakeiktas 
įkūnijo tai, kuo kiekvienas iš jų svajojo būti. Ne, jie aklai juo 
tikėjo, galima sakyti, šventai tikėjo. Visą surastą auksą atiduo- 
davo jam. Rimtai. O jis paslėpdavo jį saugioje vietoje. Ją žinojo 
tik jis ir jo brolis. Puikus būdas apsisaugoti, jei kam nors kiltų 
noras išvykti anksčiau sutarto laiko, apkvailinti visus kitus. Pui- 
kus būdas apsisaugoti, kad auksas netaptų plėšikų grobiu. Arnė 
Dolfinas tą auksą tiesiog pradangindavo. Klosingtaune jo buvo 
daugiau nei visuose Bostono bankuose, tačiau atvykęs į miestelį 
negalėdavai jo matyti, nerasdavai nė gramo, nė kruopelytės, nieko. 
Visi buvo sutarę pasidalyti jį pasibaigus penkeriems metams. Iki 
tos akimirkos niekas nenorėjo žinoti, kur jis. Tai žinojo tik Arnė 
Dolfinas ir jo brolis Matijasas.- To pakako. Klosingtaunas buvo 
ne miestas, o seifas. 

Po trejų pusketvirtų metų upė liovėsi plukdžiusi aukso smiltis. 
Jie dar kiek palaukė, bet nieko neįvyko. Tada Arnė Dolfinas pa- 


siuntė savo brolį su vienu iš indėnų aukštupio link. Tikėjosi kal- 

nuose rasti gyslą ar ką nors panašaus. Sugrįžo po mėnesio. Nieko 
neradę. Tą naktį jų namuose kilo sumaištis. Broliai susiginčijo, 
gal net daugiau. Kitą rytą Arnė dingo. Matijasas nuėjo pažiūrėti į 
aukso slėptuvę ir rado ją tuščią. Žmonės nenorėjo tikėti. Matija- 
sas paėmė kartu penkis vyrus ir netaręs nė žodžio iššuoliavo su 
jais į dykumą. Po keleto dienų pamatė grįžtančius žirgus, žingine. 
Prie balnų kadaravo jų galvos, išdegintomis akimis. Paskutinis žir- 
gas priklausė Matijasui. Paskutinė galva buvo jo. Pasakojimo pa- 
baiga. Paklausinėjęs išgirstum įvairiausių nuomonių, kiekvienas 
turi savo teoriją, kaip Arnė Dolfinui pasisekė pasiglemžti visą auksą. 
Bet iš tiesų niekas to nežino. Tas vyras buvo savaip genialus. Nie- 
kas daugiau jo nematė. O nuo tos dienos, kai jis prapuolė, nieko 
daugiau neįvyko. Šitas miestas — vaiduoklių miestas. Tą dieną jis 
mirė. Amen. 

Filas Vitakeris keletą akimirkų tyli. 

Tyla. 

— Kada tai įvyko? — klausia. 

— Prieš trisdešimt ketverius metus, du mėnesius ir dvidešimt 
dienų. 

Filas Vitakeris tyli. Galvoja. 

— Kodėl jo neieškojo? 

— Ieškojo. Užmokėjo geriausiam galvų medžiotojui ir pasiuntė 
jį vytis 

— Rezultatas? 

— Persekiojau jį dvidešimt metų, prasilenkiau su juo tūkstan- 
čius kartų ir man nė karto nepavyko pamatyti jo veido. 

— Jūs? 

— Aš. 

— Bet jūs juk esate teisėjas. 

— Teisėjai — pavargę policininkai. 

— Gulėdamas čia niekada jo nepagausite. ' 

— Klysti, vaikine. Kai prarandi žirgą, tau lieka du keliai: bėgti 
paskui jį arba apsistoti prie vandens ir laukti, kol jis ištrokš. Mano 
metuose sunku bėgioti, bet puikiai sekasi laukti. 


— Laukti čia? Kodėl jis turėtų grįžti? 

— Troškulys, vaikine. 

— Troškulys? 

— Tą vyrą aš pažįstų geriau nei savo antuką. Jis sugrįš. 

— Gal jis jau miręs, gal jau seniai guli po žeme. 

Teisėjas purto galvą ir šypsosi. Linkteli į laikraščius, kilogramus 
popieriaus, užtvindžiusio kambarį žodžiais. 

— Indėnai, pokeris ir laikrodžiai. Jis keičia vardus, keičia mies- 
tus, keičia veidą, tačiau nesunku jį atpažinti. Ir stilius visada tas 
pats. Apsėstas didybės, romus, linksmas ir žiaurus. Ne iš tų, ku- 
riems patinka slapstytis. Bėgti — taip, tai jis moka meistriškai, 
tačiau slapstytis... nepanašu į jį. Reikia tik mokėti skaityti laikraš- 
čius ir jausies lyg nusitvėręs jo žirgo kiaušų. 

Filas Vitakeris žiūri į teisėją. Jo rankos išpampusios, nagai ilgi 
ir nešvarūs. Pirštai pajuodę nuo rašalo. Gražios akys, žydros kaip 
vaiko. Jos blaškosi lyg sekdamos ore šokančias sielas. Filas Vita- 
keris žiūri į jas, kol jos pamato, pasisuka į jį ir įsmigusios laukia. 
Tada sako 

— Ačiū. 

Atsistoja. Pastato kėdę į vietą. Eina durų link. Ant sienos mato 
įrėmintą mergaitės nuotrauką, ji apsimeta skaitanti knygą. Jos plau- 
kai susegti ties sprandu, kaklas laibas, tobulas. Ten dar yra kaž- 
koks užrašas, ranka, mėlynu rašalu. Mėgina perskaityti, tačiau tos 
kalbos jis nemoka. Pagalvoja apie Berdą, apie tą istoriją, kad jis 
metų metus atmintinai kala prancūzų kalbos žodyną, nuo pra- 
džios iki galo. Nekvailas, pagalvoja žiūrėdamas į tą laibą, tobulą 
kaklą. Jau padėjęs ranką ant durų rankenos, pasisuka į teisėją. 

— O laikrodis? 

— Koks laikrodis? 

— Senis. 

Teisėjas gūžteli pečiais. 

— Tai Arnė Dolfino sumanymas. Jis norėjo sukonstruoti di- 
džiausią laikrodį visuose Vakaruose. Ir sukonstravo. Pasamdė dirbti 
indėnus, ir jie padarė. 

Teisėjas pasilenkė nusispjauti. Paskui vėl išsitiesė lovoje. 


— Jei nori žinoti tiesą, niekada nemačiau jo einančio. 

— Taigi. 

— Ar supratai, kas ten jame sulūžo? 

— Niekas nesulūžo. Jis stovi. 

— Yra skirtumas? 

Filas Vitakeris pasuka rankeną, išgirsta trakštelint užraktą. 

— Taip, — sako. 

Atidaro duris ir išeina į šviesą, kuri, nusitvėrusi dulkių, skrajoja 
džiugiame pusiaudienio ore, išsukdama mintis lyg įsimylėjusius 
akrobatus ant be paliovos spiginančios saulės išdegintos žemės, 
kalbėdavo Šatsi, maža to, dainuodavo, tarsi tai būtų baladė — juok- 
damasi, gerai prisimenu, ji juokdavosi. Net kai mane pradėjo iš- 
leidinėti namo, kartą, du kartus per savaitę, mudvi ir toliau maty- 
davomės, klausydavausi jos, kai tik jai užeidavo noras pasakoti. Ji 
visada nešiodavosi diktofoną, ir vos jai šaudavo kokia mintis, ne- 
delsiant ją įkalbėdavo, kad nedingtų. Pamaniau, jog tai puikus da- 
lykas. Tinkamas būdas padaryti tvarką. Aš irgi norėjau turėti pa- 
našų. Tada, jei man būtų pasisekę viską aiškiai suprasti, viską, kas 
atsitiko, ir viską, kas neatsitiko, irgi būčiau galėjusi įkalbėti savo 
mintis. Ir paaiškinti pačiai sau, kaip viskas yra. Kartais į galvą atei- 
na keisčiausios mintys. 

Kartą Šatsi pasakė susipažinusi su mano vaiku. 

Ligoninėje apie ją sklandė daug gandų. Buvo kalbama, kad ji 
duodasi su daktarais. Žodžiu, kad su jais mylisi. Nežinau. Nieko 
čia bloga. Tarp jų buvo vedusių ir nevedusių, be to, koks skirtu- 
mas? Mano vyras Halėjus sakydavo, kad ji gera mergina. Įdomu, 
ar jis buvo man ištikimas, kai buvau išėjusi iš galvos, kai vos pajėg- 
davau jį atpažinti. Būtų miela, jei toks būtų buvęs. Galėtum juok- 
tis iš to metų metus. 

— Misteri Vitakeri, ne todėl, kad jus skubinčiau, bet ar manote, 
kad einate teisingu keliu ir tikrai suprantate, kodėl neveikia Se- 
nis? — klausia Džuli Dolfin. 

— Viskas veikia. 

— Tu iš mūsų šaipaisi? 

— Jis nesugedęs. Jis stovi. 

— Yra skirtumas? 

Filas Vitakeris paima į ranką skrybėlę. 
— laip, — taria pats sau. 


Mano vaikas buvo vardu Gouldas. 

Via tą karštą ir vėjuotą dieną Filas Vitakeris praleido užsidaręs 
Senyje. Hirdaulinis laikrodis, taria pats sau, atidaro cisternos čiau- 
pus ir leidžia vandeniui tekėti ant paleidimo mechanizmo vingių. 
Kartoja operaciją dešimtis kartų. Negali suprasti. Atsisėda. Pavar- 
gęs. Galvoja. Atsistoja. Eina jam vienam žinomu keliu po Senio 
vidurius, nuo vieno dantračio iki kito, iki emaliuoto ciferblato, 
kuriame trylika gražių kortų su paveikslėliais. Žiūri į jas. Ilgai. 

Valandų valandas. 

Paskui supranta. 

Pagaliau supranta. 

— Kalės vaikas. 

Sako. 

— Genialus kalės vaikas. 

Nusileidžia iš Senio nuovargio ištuštinta galva. Tuštumoje su- 
kasi mintys, viena po kitos. Visos prasideda klausimu: kodėl? 

Negrįžta į savo kambarį, eina tiesiai į seserų Dolfin namus. 
Medžio ir žalumynų kvapas. Virš krosnies kabo du šautuvai. 

— Kas tą naktį įvyko tarp Arnė ir Matijaso? 

Seserys sėdi tylėdamos. 

— Klausiau, kas tada įvyko. 

Džuli Dolfin žiūri į savo rankas, gulinčias ant skreito. 

— Jie susiginčijo. 

— Susiginčijo? 

— Jūs taisote laikrodžius, jums nebūtina visko žinoti. 

— Tai keistas laikrodis. 

Džuli Dolfin vėl įsmeigia žvilgsnį į savo rankas, gulinčias skreite. 
— Kodėl susiginčijo? — klausia Filas Vitakeris. 


Melisa Dolfin pakelia galvą. 

— Upė nebeplukdė aukso. Kalnuose jie nieko nerado. Matija- 
sui atėjo į galvą mintis. Jis susitarė su kitų penkių šeimų galvomis. 
Mintis buvo paimti visą auksą ir išvykti, naktį. 

— Pabėgti su auksu? 

— Taip. 

— O paskui? 

— Matijasas paklausė, ar Arnė su tuo sutinka. 

— O jis? 

— Arnė atsakė, kad nieko apie tai nenorįs girdėti. Pasakė Mati- 
jasui, kad jis mėšlas, taip pat ir kiti penki ir visi šitame pasaulyje. 
Kai norėdavo, mokėdavo kalbėti, įtikinamai. Pasakė, kad jei toks 
turi būti Klosingtauno galas, jis jo nenori matyti. Pasakė, kad jam 
viskas baigėsi tą akimirką. Prisimenu, paėmė savo laikrodį, sidab- 
rinį kišeninį laikrodį, padavė jį Matijasui ir tarė: palieku tau mies- 
tą. Paskui susirinko daiktus ir išvyko. Tarė niekada nebegrįšiąs. Ir 
nebegrįžo. 

Vitakeris galvoja. 

— O Matijasas? 

— Jis buvo girtas. Pradėjo viską daužyti, paskui išėjo, ilgam. 
Grįžo ryte. Nuėjo į aukso slėptuvę. Nieko nerado ir suprato, 
kad Arnė viską pasiėmė. Pasikvietė penkis vyrus ir jie iššuoliavo 
Arnei įkandin. 

— Tų pačių šeimų galvas? 

— Jie buvo jo draugai. 

— O paskui? 

— Po keturių dienų sugrįžo jų žirgai. O prie balnų kadaravo 
nukirstos galvos su išdegintomis akimis. 

Filas Vitakeris galvoja. 

— Kelintą valandą jie sugrįžo? 

— Šiuose kraštuose toks klausimas kvailas. 

Filas Vitakeris purto galvą. 

— Gerai. Buvo diena ar naktis? 

— Vakaras. 

— Vakaras? 


- Taip. 

Filas Vitakeris atsistoja. Prieina prie lango. Žiūri į gatvę ir prieš 
langą sūkuriuojančias dulkes. 

Delsia, pagaliau klausia: 

— Arnė nužudė laiką? 

Seserys Dolfin tyli. 

— Jis tai padarė? 

Seserys Dolfin sėdi nuleidusios galvas, rankos skreituose. Ne- 
gali suprasti, katra iš jųdviejų sako: 

— Taip. Išvykdamas jis išsinešė viską. 

Filas Vitakeris ima savo apsiaustą. Ir skrybėlę. Seserys Dolfin 
lieka sėdėti. Tarsi lauktų, kad jas kas nors nufotografuotų. 

— Tas laikrodis... sidabrinis laikrodis, ar jį suradote? 

— Ne. 

— Jo nebuvo prie balno ar tarp Matijaso daiktų? 

— Ne. 

Filas Vitakeris tyliai sako: taip ir bus. 

Paskui garsiai: 

— Labanakt. 

Išeina. Pereina miestą, įžengia į salūną, jau ketina lipti į savo 
kambarį, kai pamato tą patį indėną, vienišą ir girtą, sėdintį ant 
žemės, nugara prie sienos. Sustoja. Sugrįžta prie jo, pritupia 
priešais. 

Žiūri į jį ir sako: 

— Arnė Dollfinas, ką tau sako šis vardas? 

Indėno akys — drėgni akmenėliai raukšlėtoje kaukėje. 

— Girdi mane?.. Arnė Dolfinas, jūsų draugas Arnė, didysis Ar- 
nė Dolfinas. 


Indėno akys nejuda. 

— Tavęs klausiu... Arnė Dolfinas, tas niekšas Arnė Doltinas, 
didysis kalės vaikas. 

Paskui tyliai: 

— Laiko žudikas. 

Indėno akys nejuda. 


Filas Vitakeris šypsosi. 


— Kai reikės, prisiminsi. 

Indėnas užsimerkia ir atsimerkia. 

Ar jis paleis laikrodį? — klausdavau Šatsi, visi klausdavo to pa- 
ties. Ji juokdavosi. Gal nė pati nežinojo. Nežinau, kaip kuriami 
vesternai. Noriu pasakyti, kad jei žinai pradžioje, kokia galėtų bū- 
ti pabaiga, gal tai sužinai vėliau, pamažu. Niekada nesu kūrusi 
vesternų. Kartą sukūriau vaiką. Tačiau tai keista istorija. Čia tai 
jau tikrai nežinai, kaip viskas baigsis. Daktaras sako, kai pasveik- 
siu, reikės atsisėsti, susikaupti ir ją sau papasakoti. Nežinau, kada 
tai atsitiks. Prisimenu, jis buvo vardu Gouldas, ir dar daug kitų 
dalykų, kartais gražių, bet visi jie mane skaudina, visi. Tai buvo 
vienintelis dalykas, dėl kurio nekenčiau Šatsi. Ji lyg niekur nieko 
kalbėdavo apie tą vaiką, negalėjau pakęsti, nenorėjau, kad ji kal- 
bėtų, nesuprantu, kaip jis galėjo su ja draugauti, ji buvo vyresnė 
gal penkiolika metų, nenoriu žinoti, kas juos siejo, nenoriu to 
žinoti, išveskite tą merginą, nenoriu jos daugiau matyti, daktare, 
duokite man ramybę, ką ji čia veikia? Išveskite tą merginą, aš jos 
nekenčiu, išveskite arba aš ją užmušiu. 

Ji sakė, kad Gouldui nieko nebereikia. 

Ji čia gyveno šešerius metus. Paskui staiga išvyko į Las Kručes, 
kalbėjo, kad rado ten darbą, prekybos centre. Po kelių mėnesių 
vėl ją pamatėme. Jai nepatiko, kad ten, kur dirbo, viskas buvo 
parduodama ypatingomis kainomis. Sakė, kad visą laiką turėjo 
versti žmones vartoti daugiau, nei jiems reikia, ir tai kvaila. Vėl 
įsidarbino ligoninėje. Teisybė, už du isterijos priepuolius čia nie- 
kas nepasiūlys trečio veltui, ir dar loterijos bilieto, kur pagrindi- 
nis prizas — nemokamas elektros šokas. Šia prasme ji buvo teisi. 
Gyveno viena, netoliese. Kartojau jai, kad turėtų ištekėti. Ji man 
sakydavo: „Jau atlikta“. Bet neprisimenu, koks tos istorijos tęsi- 
nys. Ji tikrai nieko neturėjo. Keista, tačiau ji buvo tokia mergina, 
kuri nieko neturėjo. Niekada nesupratau, kaip jai pavyksta likti 
tokiai vienišai. Čia, ligoninėje, viskas apsivertė dėl tos vagystės. 
Žmonės sako, kad ji pavogė pinigus iš vaistinės kasos. Sako, ji tai 
darė seniai, mėnesių mėnesius, ir buvo įspėta, bet nesiliovė. Ma- 
niau, kad netiesa, čia buvo tokių, kurie jos nekentė, galėjo ap- 


šmeižti. Pasakiau jai, kad tuo netikiu, kad viskas tėra apkalbos. Ji 

nieko neatsakė. Pasiėmė savo daiktus ir išvažiavo. Halėjus, mano 
vyras, surado jai sekretorės darbą Karo našlių draugijoje. Neatro- 
o, bet darbas buvo visai smagus. Karo našlės daro daugybę viso- 
kiausių dalykų, kokius sunku net įsivaizduoti. Kartais nuvažiuo- 
davau jos aplankyti. Ji turėjo savo rašomąjį stalą, darbas buvo 
nesunkus. Turėjo marias laiko kurti savo vesternui. 

Filas Vitakeris atsistoja, dar kartą dirsteli į senąjį indėną ir eina 
laiptų link. 

— Tas pats, kaip spausti kraują iš akmens. Jau seniai negirdėjau 
jį ištariant nė vieno žodžio, — sako Karveris šluostydamas eilinę 
taurę. 

— Taip. 

— Viskio? 

— Nebloga mintis. 

— Viskio. 

Filas Vitakeris atsiremia į barą. 

Karveris pripila taurę. 

Filas Vitakeris stengiasi negalvoti. Tačiau galvoja. 

— Karveri. 

— Taip. 

— Ar šitame prakeiktame mieste buvo nors vienas žmogus, ku- 
ris nekentė Arnė Doltino? 

— Iki jam išvykstant? 

— Dabar jie visi geručiai. 

— Taip. 

— O pirma)? 

Karveris gūžteli pečiais. 

— Kas šiame pasaulyje neturi priešų? 

Filas Vitakeris geria. Pastato taurę. 

— Karveri. 

— Taip? 

— Matijasas, jo brolis Matijasas, ar jis nekentė jo? 

Karveris sustingsta. Žiūri į Filą Vitakerį. 

— Ar kada nors turėjai brolį, kuris buvo dievas? 

— Ne. 

— Būtum jo nekentęs, kiekvieną mielą savo gyvenimo dieną, 
slapta ir su visa įmanoma jėga. 
Ant jos rašomojo stalo stovėjo dvi įrėmintos nuotraukos. Satsi 


stalo. Viena buvo Evos Braun, kita — Volto Disnėjaus. 


39 


Filas Vitakeris stovi vidurdienio saulėje, atsirėmęs į salūno sie- 
ną, ant akių užsitraukęs skrybėlę, su skarele ant burnos, kad apsi- 
saugotų nuo dulkių. Žiūri į Senio ciferblatą, jo rodykles ir skai- 
čius iš pokerio kortų. 

Pradeda eiti. Jam patinka eiti, kai vėjas pučia į nugarą. Tada 
negirdėti triukšmo, ir jis gali jį valdyti. 

Jis mano, kad tai tik senių istorija, ir jis su ja nesusijęs. Džiugiai 
pakartoja, kad jis tik laikrodininkas. Garsiai sako: „Važiuoti iš Čia, 
pats laikas iš čia išvažiuoti, apgailestauju, bet šitas darbas ne man, 
likite sveiki“. Jis mano, kad neturi nė menkiausios priežasties lik- 
ti ir paleisti tą laikrodį. Paskui sustoja. Žiūri prieš save. Mato Me- 
lisą Dolfin: ji šluoja gatvę prieš savo namus, apsupta dulkių debe- 
sies, šluoja beprasmiškai, rūpestingai. Jos balti plaukai plaikstosi 
išsidraikę iš tvarkingos šukuosenos, kurią tą rytą, kaip ir kiekvie- 
ną rytą, sutaisė prieš veidrodį savo senomis rankomis. Ji panaši į 
gležną vaiduoklį, kantrų, nenugalimą ir nugalėtą. 

Šatsi kalbėjo, kad kaip tik tą akimirką Filas Vitakeris apsisuko 
ir nusispjovė ant žemės, o kadangi vėjas pūtė tiesiai jam į veidą, 


apsispjovė kelnes. Tada pasiuntė visus velniop. 


34 


Filas Vitakeris eina į teisėjo namus. Prieblanda, cigarų ir šūdo 
smarvė. Visur mėtosi laikraščiai. 
Jis paima kėdę ir pastato prie lovos. Atsisėda. 


— Vis dar tikite, kad žirgas anksčiau ar vėliau sugrįš atsigerti? 

— Galime kirsti lažybų. 

— Neatrodo, kas jis būtų labai ištroškęs. 

— Ištrokš. Neskubu. 

— O man skubu. 

— "Tai kas? 

— Jei jis neištroškęs, priversime jį ištrokšti. 

Tai sakydamas Filas Vitakeris paduoda teisėjui mašinėle prira- 
šytą popieriaus lapą. Ten parašyta, kad sekmadienį, birželio aš- 
tuntą, 12 valandą 37 minutės Filas Vitakeris iš firmos „Vitakeris 
ir sūnus“ iškilmingai paleis istorinį Klosingtauno laikrodį, didžiau- 
sią visuose Vakaruose. Maistas, gėrimai ir staigmena. 

Filas Vitakeris mosteli į laikraščių krūvas. 

— Paskelbiau šitą žinutę taip, kad jis būtinai ją perskaitys. Šiaip 
ar taip, jis jau trisdešimt ketverius metus siunčia žinias. Atėjo lai- 
kas atsakyti. 

Teisėjas pasikelia nuo pagalvių, nuleidžia kojas nuo lovos, įdė- 
miai perskaito lapą. 

— Nesitikėk, tas niekšas ne toks beprotis, neatvyks. 

— Atvyks. 

— Nesąmonės. 

— Ar patikėsite, jei pasakysiu, jog atvyks? 

Teisėjas žiūri į jį, tarsi jis būtų algebros uždavinys. 

— O tu, kvaišeli, iš kur žinai? Gal kartais įlindai į Arnė Dolfino 
galvą? 

— Žinau, kur jis, ką veikia ir ką veiks rytoj. Viską apie jį žinau. 

Teisėjas prapliumpa juoktis ir siaubingai nusiperdžia. Ilgai juo- 
kiasi kaip išprotėjęs. Vieni bronchai ir kataras. Ir retkarčiais nu- 
skambanti sidabro gaida. Staiga surimtėja. 

— Gerai, laikrodininke, tegu būsiu prakeiktas, jei ką nors iš to 
suprantu, bet tegu bus taip. 

Palinksta pirmyn ir prikiša savo veidą prie Filo Vitakerio veido. 

— Tik nesakyk, kad tikrai ketini paleisti tą laikrodį? 

— Tai mano reikalas, verčiau pakalbėkime, ką turite padaryti jūs. 

— Paprasta. Vos tik tas niekšas įžengs į miestą, paleisiu kulką 
jam į kaktą. 

— Šitame mieste kiekvienas gali tai padaryti. Neišsišokite. Jums 
sugalvojau kai ką subtilesnio. 

— Ką? 

— Nepaleisti kulkos jam į kaktą. 

— Gal pamišai? | 

— Šiame mieste tas žmogus yra lavonas. Man jo reikia gyvo. Tą 
užduotį skiriu jums. 

— Gyvo kokia prasme? 

— Teisėjau, aš jį atvesiu čia. Jūs turite rasti būdą, kad jis atsisės- 
tų už stalo kartu su manim. Ir išsėdėtų tiek, kiek trunka papasa- 
koti porą istorijų. Paskui galite daryti ką tinkamas. Bet noriu, kad 
jis atsisėstų už to stalo be liudytojų ir be kulkų kaktoje. 

— Nebus lengva: tas žmogus — žiaurus žvėris. Jei duosi jam lai- 
ko, būsi lavonas. 

— Sakiau, šis darbas vertas jūsų. 

— Ne pasivaikščiojimas. 

— Ne, todėl vertėtų pasiieškoti kitos poros batų. 

Teisėjas žiūri sau į kojas. 

— Eik velniop, snargliau. 

— Neturiu laiko. Reikia eiti pas Berdą. 

Eina pas Berdą. 

— Berdai, ar žinai, kaip šaudė Arnė Dolfinas? 

— Neteko matyti. 

— Žinau, bet girdėjai, kas apie jį kalbama? 

— Per lėtai ištraukia .pistoletą. Velniškai taiklus. Matyt, įgimtas 
talentas. Seserys savo laiku iš to darė spektaklį. 

— Ta istorija su širdžių valetu? 

— Taip. 

— Kaip, po velnių, jos tai darydavo? 

— Nežinau. Bet ten, kur kortos, visada slypi kokia nors gudry- 
bė. Tik pistoletai niekada nemeluoja. 

Filui Vitakeriui atrodo, kad tai netiesa. 

— Berdai, vienas žmogus prieš šešis atvirame lauke: jis turi ga- 
limybę išlikti gyvas? 

— Kolte yra šešios kulkos. Taigi turi. 

— Berdai, nereikia poezijos. Jis lieka gyvas ar ne? 
Berdas galvoja. 
— Taip, jei tie šeši akli. 
Filas Vitakeris šypsosi. 
— Berdai, tai mes akli. Matome tik tai, ką tikimės pamatyti. 
— Vaikine, nereikia filosofijos. Kokį velnią norėjai iš manęs iš- 
girsti? | 

— Ar vis dar norėtum mirti? 

— Taip, todėl paskubėk paleisti laikrodį. 

— Ar birželio aštuntą turi darbų? 

— Be šlapinimosi krauju ir akmenų mėtymo į šunis? 

— Be to. 

— Leisk pagalvoti. 

Galvoja. 

— Sakyčiau, ne. 

— Gerai. Tą dieną man tavęs reikės. 

— Manęs ar mano pistoletų? 

— Jūs vis dar bendradarbiaujate? 

— Tik ypatingomis progomis. 

— Tai bus ypatinga proga. 

— Kokia prasme? 

— Paleisime tą suknistą laikrodį. 

Berdas prisimerkia, kad geriau įžiūrėtų Filo Vitakerio veidą. 

— Šaipaisi? 

— Kalbu kuo rimčiausiai. 

Kaip atsitiko, kad pistoletas ką tik buvo dėkle, o dabar nu- 
kreiptas į Filo Vitakerio galvą? 

— Šaipaisi? 

— Kalbu kuo rimčiausiai. 

Kaip atsitiko, kad tas pistoletas vėl dėkle? 

— Vaikine, gali manim pasikliauti. 

— Berdai, mums reikia tavo akių. 

— Bjaurus dalykas. 

— Kaip jos? 


— Ziūrint, kokia šviesa. 

— Kokia čia korta? 

Berdas prisimerkęs žiūri į kortą ant Filo Vitakerio delno. 

— Kryžiai? 

Filas Vitakeris suima ją dviem pirštais ir išspriegia į viršų. 

Berdas išsitraukia ir šauna. Šeši šūviai. Korta šokinėja ant šešių 
kulkų lyg ant nematomo stiklo stalo. Paskui krinta it sausas lapas. 

— Ar galėtum pataikyti į ją iš trisdešimties metrų? 

— Ne. 

— Ojei ji nejudėtų? 

— Iš trisdešimties metrų? 

— Taip. 

— Jei pasisektų, galėčiau. 

— Berdai, man reikia, kad tai padarytum. 

— Jei pasiseks. 

— Ojei su akiniais? 

— Eik velniop, laikrodininke. 

— Neturiu laiko. Einu pas seseris Dolfin. 

Jis nuėjo pas seseris Dolfin. 

— Po dviejų sekmadienių 12 valandą 37 minutės paleisiu Senį. 

Seserys Dolfin žiūri į jį nejudėdamos. Neįtikėtina, bet Filui 
Vitakeriui atrodo, kad Melisos Dolfin akyse jis mato kažką bliz- 
gant, gal ašaras. 

— Bus didelė sumaištis, bet jūs to norėjote. 

Seserys Dolfin pritariamai linkteli galvą. 

— Norėjau jums pasakyti, kad sėdėtumėt užsidariusios namuo- 
se, kol viskas baigsis, bet žinau, kad to nepadarysit, todėl verčiau 
eikit ir atlikit savo vaidmenį. Tačiau susitarkim: jokių improviza- 
cijų, ir klausykit įsakymų. 

Seserys Dolfin vėl pritariamai linkteli galvą. 

— Gerai. Kai reikės, pranešiu. Labanakt, panelės. 

Apsiaustas, skrybėlė. 

— Misteri Vitakeri... 

— Klausau. 

— Norėtume, kad jūs žinotumėte, jog... 


= Taip? 


248 ALESSANDRO BARICCO 


— Žodžiu, nelengva rasti žodžius, bet mūsų pareiga jums pa- 
sakyti... 

— Taip? 

Melisos Dolfin akyse jau nespindi ašaros, kai ji taria: 

— Nieko asmeniška, vaikine, bet tau tuoj išskris paukščiukas. 

— Prašau? 

— Misteri Vitakeri, norėjome pasakyti, kad gal verčiau užsiseg- 
tumėte kelnių prarėžą tiesiai po diržu. 

Filas Vitakeris pasižiūri. Susisagsto.. Pakelia žvilgsnį į seseris 
Dolfin. 

Ką bloga padariau? pagalvoja. 

Maždaug tokia yra paskutinė vesterno dalis, kurią papasakojo 
Šatsi. Nežinau, ar ji turėjo dar, bet jei turėjo, nusinešė su savim. Ji 
mirė bjauriai, ir tai neteisybė, nes kiekvienas privalo turėti gali- 
mybę pasirinkti, pagal kokią muziką sušokti savo galą. Tai turėtų 
būti teisė ar bent jau didžiųjų šokėjų privilegija. Aš kartais nekęs- 
davau Šatsi, dėl daugybės priežasčių. Bet ji mokėjo šokti, jei su- 
prantate, ką noriu tuo pasakyti. Ji važiavo automobiliu su kažko- 
kiu daktaru, naktį, jie išgėrė ar prisirūkė, neprisimenu. Trenkėsi 
tiesiai į viaduko stulpą, San Fernandese. Jis vairavo, mirė nuo 
smūgio, vietoje. Šatsi ištraukė dar kvėpuojančią. Buvo nuvežta į 
ligoninę, ten viskas tęsėsi ilgai ir skausmingai. Ji susilaužė daugy- 
bę kaulų, taip pat ir sprandą. Galiausiai liko prikaustyta prie ligo- 
ninės lovos, sustingusiu kūnu, išskyrus galvą. Smegenys dar dir- 
bo, ji galėjo žiūrėti, girdėti, kalbėti. Bet visa kita buvo mirę. Ziū- 
rint plyšo širdis. Šatsi visada buvo iš tų, kurie lengvai nepasiduoda. 
Mokėjo išspausti iš gyvenimo tai, ką norėjo. Bet tada jai nebeliko 
ką spausti. Nekalbėjo dienų dienas, sustingusi savo lovoje. Paskui 
kartą mano vyras atėjo jos aplankyti. Ir ji pasakė: Generole, dėl 
Dievo meilės, reikia viską baigti. Taip ir pasakė. Dėl Dievo mei- 
lės. Mano vyras tai merginai jautė didelį prielankumą, ji jam kaž- 
ką priminė, negalėjo žiūrėti, kaip ji kankinasi, niekada nebūtų to 
leidęs. Todėl rado būdą. Perkėlė ją į karo ligoninę. Kai kuriuos 
dalykus ten lengviau daryti. Kareiviai labiau pripratę, jei galima 


taip pasakyti. Buvo net juokinga, nes toje ligoninėje gulėjo vien 

vaikinai ir ji, vienintelė moteris. Ji net juokaudavo. Dieną prieš 
mus paliekant, kai nuėjau su ja atsisveikinti, ji pasikvietė mane 
arčiau ir paklausė, ar negalėčiau ligoninėje rasti vaikiną, kuris no- 
rėtų pas ją ateiti. Pageidavo, kad būtų gražus. Bandžiau suprasti, 
koks jai būtų gražus, bet ji tepasakė, kad norėtų vaikino gražiomis 
lūpomis. Perėjau ligoninę ir sugrįžau su nuostabiu vaikinu, juo- 
daplaukiu, labai gražaus veido, tikrai nuostabiu vaikinu. Jis buvo 
vardų Samuelis. Kai priėjo, Šatsi paklausė: Ar gali mane pabu- 
čiuoti? Ir jis ją pabučiavo, ilgu bučiniu, kaip kine, atrodė, niekada 
nebaigs. Kitą dieną vienas daktaras padarė tai, ką turėjo padaryti. 
Manau, tai buvo injekcija. Tiksliai nežinau. Ji išėjo akimirksniu. 

Namuose turiu šimtinę jos kasečių su vesternu. O galvoje — du 
dalykus, kuriuos ji man pasakė apie Gouldą ir kurių niekam ne- 
pasakysiu. 

Palaidojome ją čia, Topekoje. Žodžius ant antkapio parinko ji 
pati. Jokios datos. Tik: Šatsi Šel, nieko bendra su prekyba degalais. 

Tebus tau lengva žemelė, mažyle. 


22 


P o kepinančia saule siaučia vėjas, Klosingtauno gatvė pučia dul- 
kes lyg kaminas, kuriame deginama žemė. 

Aplinkui dykuma. 

Atslinkusi iš toli ir prasiskverbusi į kiekvieną miesto krauja- 
gyslę. 

Nei garso, nei balso, nei veido. 

Apleistas miestas. 

Skraido atliekos, nebylūs šunys slankioja ieškodami šešėlio, kur 
galėtų priglausti savo kaulus ir liūdesį. 

Sekmadienis, birželio aštuntoji, saulė zenite. 

Iš rytų, iš dulkių debesies, iš praeities pasirodo dvylika raitelių, 
vienas greta kito, ant akių užsismaukę skrybėles, su skarelėmis 
ant burnų. Pistoletai prie diržo, šautuvai po pažastimi. 


Jie artėja lėtai, prieš vėją, varydami žirgus žingine. 

Kai priėjo prie pirmųjų Klosingtauno namų, galima atpažinti 
jų siluetus. 

Vienuolikos apsiaustai geltoni. Vieno — juodas. 

Jie artėja lėtai, viena ranka laikydami pavadžius, kita — šautuvą. 
Tyrinėja kiekvieną juos supantį miesto lopinį. Nieko nepamato. 

Jie nekalba, artėja išsirikiavę, vienas greta kito, per visą gatvės 
plotį. Šukos. Arklas. 

Minutės. 

Paskui tas, su juodu apsiaustu, sustoja. 

Visi sustoja. 

Dešinėje — salūnas. Kairėje — Senis. 

Rodyklės sustojusios ties 12 ir 37. 

Tyla. 

Atsidaro salūno durys. 

Pro jas išeina sena moteris su žilų plaukų kupeta, jie išsitaršo 
vos susitikę su vėju. 

Vienuolika šautuvų pakyla ir nukrypsta į ją. 

Ji delnu prisidengia nuo saulės akis, pereina salūno prieangį, 
nulipa tris laiptelius, prisiartina prie dvylikos ir sustoja prieš juo- 
dai apsirengusįjį. Sautuvų vamzdžiai nė akimirkai neišleidžia jos iš 
akių. 

— Sveikas, Arne, — sako Melisa Dolfin. 

Vyras neatsako. 

— Jei būčiau tavo vyrukų vietoje, sėdėčiau nė nekrustelėdama. 
Į juos nukreipta daugiau šautuvų nei man metų. Suskaičiavome 
138. Ne metus, šautuvus. 

Vyras pakelia akis. Šautuvų vamzdžiai žvelgia į jį pro visas įma- 
nomas šaunamąsias angas. 

— Juk žinai, palikai čia nekokius prisiminimus. 

Vienuolika suirzę dairosi aplink, nuleidę šautuvus. 

Melisa Dolfin apsisuka ir lėtai grįžta į salūną, užlipa tris laipte- 
lius į prieangį, pabando susitvarkyti plaukus, atidaro duris ir dingsta 
viduje. | 

138 šautuvų vamzdžiai lieka nukreipti į dvylika vyrų. Jie nešau- 


na. Ir nesitraukia. 


DVIDEŠIMTO AMŽIAUS AUKSO FONDAS 251 


Tyla. 

Juodai vilkintis vyras linkteli kitiems. Nusėda nuo žirgo, laiko 
jį už pavadžio, priveda prie salūno aptvaro. Apsuka pavadį apie 
skersinį. Užkiša šautuvą už balno. Nusitraukia nuo veido skarelę. 
Tanki žila barzda. Apsisukęs žvilgteli į 138 šautuvus. Nė vienas 
nenukreiptas į jį. Visi skirti jo draugams. Pereina prieangį, deda 
vieną ranką ant durų rankenos, kitą ant pistoleto rankenos. Ati- 
daro duris. Įeina. 

Pirma pamato ant grindų sėdintį seną indėną. Lyg statulą. 

Paskui pamato tuščią salūną. 

Tada pamato prie tolimojo staliuko kampe sėdintį vyrą. 

Pereina salūną ir prieina prie vyro. Nusiima skrybėlę. Padeda 
ją ant stalo. Atsisėda. 

— Tu laikrodininkas? 

— Aš, — sako Filas Vitakeris. 

— Tokio vaikiško veido? 

— Taigi. 

Juodai apsivilkęs vyras nusispjauna ant grindų. 

— Ko tau parūpo tas laikrodis? — klausia. 

— Tai ne laikrodis. Tai seifas. 

Juodai apsivilkęs vyras šypsosi. 

— Pilnas, — priduria Filas Vitakeris. 

Juodai apsivilkęs vyras cakteli liežuviu. 

— Bingo, — sako. 

— Genialu. Atsuki cisterną, išteka vanduo, paleidžia mechaniz- 
mą, o mechanizmas įsuka rodykles. Tik visa tai neveikia. Žinai, 
kodėl? 

— Tu pasakyk. 

— Todėl, kad viskas veikia atvirkščiai. Pasuki rodykles, jos pa- 
leidžia mechanizmą, mechanizmas pakelia vandenį, kildamas jis 
pastumia tris stūmoklius, kurie atveria požeminį kambarį ir iš 
apačios išstumia kitą vandenį, pilną aukso, jis uždarytas ten jau 
trisdešimt ketverius metus, tris mėnesius ir vienuolika dienų. At- 
rodo lyg laikrodis. O iš tikrųjų — seifas. Genialu. 


— Sveikinu. Tu daug išmanai. 

— Daugiau, nei tau atrodo, Matijasai. 

Lyg elektros smūgis. Akimirką juodai apsivilkęs vyras virsta vy- 
ru, kuris ketina stotis, ištraukti du pistoletus ir šauti. Kitą akimir- 
ką jis virsta vyru, kuris girdi balsą, rėkiantį: 

— Stot! 

Trečią akimirką išnaudoja, kad sustotų. Ketvirtą — kad atsisės- 
tų. Penktą — kad lėtai pasisuktų, laikydamas rankas ant stalo. 

Teisėjas avi spindinčius aulinius su spalvotomis žvaigždutėmis, 
kniedėmis ir visa kuo. Jo plaukai sutepti briliantinu ir sušukuoti, 
jis net šviežiai nusiskutęs. Stovi kitame salūno gale, nukreipęs šau- 
tuvą į juodai vilkintį vyrą. 

— Pokalbis dar nebaigtas, — sako. 

Juodai vilkintis vyras vėl įsmeigia akis į Filą Vitakerį. 

— Ko tau iš manęs reikia? 

— Noriu papasakoti tau istoriją. 

— Tik greičiau. 

— Turi reikalų? 

— Užmušti tą pilvočių ten, už nugaros, ir išnešti kailį iš šito 
kvailo miesto. 

— Jis kantrus. Palauks. 

— Sakiau, greičiau. 

— Okay. Naktis prieš trisdešimt ketverius metus, tris mėnesius 
ir vienuolika dienų. Tu siūlai savo broliui Arnei pabėgti su dar 
penkiais ir visu auksu. Jis atsisako. Supranta, kad viskas baigta, 
liko tik bjaurus karas dėl aukso. Padaro tai, ką tik tu gali suprasti: 
padovanoja tau savo sidabrinį laikrodį. Paskui susirenka daiktus ir 
išvyksta, vidury nakties. Nepakenčiama turėti tokį teisingą brolį, 
tiesa, Matijasai? Neklystantį. Dievą. Kaip sekėsi ilgus metus, de- 
šimtmečius gyventi jo šešėlyje? Tai vienas tų dalykų, kurie gali 
išvesti tave iš proto, tiesa? Bet tu neišėjai proto. Priešingai. Iu 
laukei. Ir tą naktį tavo valanda atėjo. Įsivaizduoju tave, Matijasai. 
Tu eini prie laikrodžio, atidarai seifą, randi jį pilną, pasiimi tiek 
aukso, kiek gali paslėpti savo žirgo balne. Ryte išleki iš namų, 
rėkdamas, kad Arnė pabėgo su visu auksu, pasikvieti penkis drau- 


gus ir joji jam įkandin. Pasivejate jį dykumoje. Arnė stovi vienas 

prieš šešis: jis neturi išeities. Kiek prieš mirtį jam pavyksta nu- 
kauti? Du, tris? 

— Nesvarbu. Likusiais gyvais pasirūpini pats. Jie to nesitikėjo, 
juk buvo tavo draugai. Šauni jiems į nugaras, gal kaip tik tuomet, 
kai jie pjauna tavo brolio galvą. Nupjauni galvas ir jiems, visiems 
išdegini akis. Pririši galvas prie balnų. O prie savo žirgo balno 
pririši brolio Arnės galvą. Gudru. Žirgai grįžta į Klosingtauną jau 
vakare. Beveik sutemę, galvos sudarkytos, žirgas tavo. O svarbiau- 
sia — žmonės mato tai, ką tikėjosi pamatyti. Kodėl brolis, kuris 
visą gyvenimą pralaimėdavo, tąkart turėjo laimėti? Jie tikėjosi pa- 
matyti tavo lavoną ir jį pamatė. Jei tai pasikartotų dar šimtą kartų, 
kiekvieną kartą iš to šimto jie pamatytų tavo galvą, kadaruojančią 
prie balno. Tačiau ta galva buvo Arnės. 

Juodai apsivilkęs vyras nejuda. 

Filas Vitakeris dirsteli pro langą. Mato vienuolika raitelių gel- 
tonais apsiaustais ir į juos nukreiptus 138 šautuvus. 

— Paskui — kerštas, trukęs trisdešimt ketverius metus, tris mė- 
nesius ir vienuolika dienų. Pusė gyvenimo apsimetant Arne Dol- 
finu ir kiekvieną dieną mėgaujantis mintimi, kad visas miestas 
pagaliau jo nekenčia, to dievo, kuris jį išdavė, vagies, savo brolio 
Matijaso žudiko, vyro, kuris seniai planavo visus apmauti, niekšo, 
lošusio pokerį ir kolekcionavusio laikrodžius, o jie turėjo merdėti 
čia, vėjyje. Genialu, Matijasai. Teko atsisakyti aukso, tačiau gavai 
trokštamą kerštą. Istorijos pabaiga. 

Matijasas Dolfinas kalba lėtai, tyliu balsu. 

— Kas, be tavęs, ją žino? 

— Niekas. Bet jei norėtum mane užmušti, nedaryk to dabar. 
Pilvočius ten, už tavęs, savo darbą išmano. Prieš penkiasdešimt 
kilogramų jis buvo galvų medžiotojas. Be skrupulų šaus tau į nu- 
garą. 

Matijasas Dolfinas sugniaužia kumščius. 

— Okay, ko nori už tylėjimą? 


— "Tavo sidabrinio laikrodžio. 

Matijasas Dolfinas instinktyviai nuleidžia akis į savo juodos odos 
liemenę. Paskui vėl įsmeigia žvilgsnį į Filo Vitakerio akis. 

— Jei toks protingas, laikrodininke, kam tau reikia kodo, kuris 
atidaro tą seifą? 

— Aš visai nenoriu atidaryti seifo. Mane domina Senis. O norė- 
damas jį paleisti ir nesulaužyti, turiu žinoti tą kodą. 

— Tu pamišęs. 

— Ne. Aš laikrodininkas. 

Matijasas Dolfinas papurto galvą. Jam net pavyksta nusišypso- 
ti. Lėtai praskleidžia apsiausto klostę, ištraukia iš kišenės laikro- 
dį, staigiu mostu nutraukia grandinėlę, laikančią jį prie liemenės. 
Padeda laikrodį ant stalo. 

Filas Vitakeris jį paima. Pakelia dangtelį. 

— Matijasai, jis neina. 

— Aš ne laikrodininkas. 

— Taigi. 

Filas Vitakeris pakelia laikrodį prie akių. Paskui padeda laikro- 
dį ant stalo, atidarytą. 

— Keturios damos ir būgnų karalius, — sako. 

— Dabar gali paleisti Senį, jei taip nori. 

— Dabar — taip. 

— Tačiau kai tai padarysi, visų laukia didžiulė staigmena, ir aš 
nenoriu jos matyti. Todėl pasakyk pilvočiui, kad nuleistų šautuvą, 
dabar man jau tikrai metas eiti. 

Filas Vitakeris linkteli teisėjui. Teisėjas nuleidžia šautuvą. Ma- 
tijasas Dolfinas lėtai atsistoja. 

— Sudie, laikrodininke. 

Sako. Pasisuka. Žiūri teisėjui į akis. 

— Aš klystu, ar mes jau buvome susitikę? 

— Galbūt. 

— Tu buvai jaunas ir visada akimirką vėluodavai. Tai buvai tu? 

— Galbūt. 

— Keista: Žmonės visą gyvenimą kartoja tą pačią klaidą. 

— Kokią? 


— Tu visada akimirką vėluoji. 

Jis išsitraukia pistoletą ir šauna. Teisėjas spėja tik pakelti šau- 
tuvą. Kulka pataiko jam į krūtinę, ir jis susmunka ant grindų, 
prie sienos. Pasigirdus šūviui lauke kyla tikras pragaras. Matija- 
sas puola Filą Vitakerį ir užgulęs jį ant grindų prikiša pistoletą 
jam prie galvos. 

— Okay, laikrodininke, šitas ėjimas priklauso man. 

Lauke pašėlusiai šaudo. Matijasas atsistoja, tempdamas Filą Vi- 
takerį lyg kokį skudurą. Pereina salūną laikydamas jį prie savęs ir 
stengdamasis neatsidengti prieš langus. Jie praeina pro teisėją: šis 
guli ant žemės kraujuojančia krūtine, rankoje vis dar spausdamas 
šautuvą. Kalba sunkiai, bet kalba. 

— Vaikine, sakiau tau. Nereikėjo duoti jam laiko. 

Matijasas spiria jam į veidą, teisėjas krinta aukštielninkas. 

— Niekšas, — sako Filas Vitakeris. 

— Tylėk. Tau tereikia tylėti. Ir eiti. Lėtai. 

Jie prieina prie durų. Praeina pro senąjį indėną, sėdintį ant 
grindų. Matijasas nė nepažvelgia į jį. Stovi užsiglaudęs už durų 
staktos. 

Girdi, kaip rimsta susišaudymas, staiga, tarsi prasmegęs į ne- 
žinią. 

Tik vienas kitas pavienis šūvis. 

Paskui tyla. 

Tyla. 

Matijasas išstumia Filą Vitakerį į priekį, įrėmęs jam į nugarą 
pistoleto vamzdį. | 

— Atidaryk duris, laikrodininke. 

Filas Vitakeris jas atidaro. 

Pagrindinė Klosingtauno gatvė — žirgų ir geltonų apsiaustų ka- 
pinynas. 

Tik vėjas, dulkės ir lavonai. Ir dešimtys vyrų, su šautuvais ran- 
kose, ant stogų, visur. Tylinčių. 

Žiūrinčių. 

— Okay, laikrodininke, pažiūrėsime, ar šitame mieste tave myli. 

Išstumia jį lauk ir išeina paskui. 


Šviesa, vėjas, dulkės. 

Visi žiūri į juos. 

Matijasas stumia Filą Vitakerį per prieangį, laipteliais, į gat- 
vę. Mato savo žirgą vis dar pririštą ten, kur buvo palikęs. Jis — 
vienintelis stovintis žirgas. Apsižvalgo. Visi žiūri į jį. Visi nuleidę 
šautuvus. 

— Laikrodininke, kas jiems pasidarė? Nebenori žudyti? 

— Visi mano, kad tu esi Arnė. 

— Kokį velnią sakai? 

— Jie niekada nenužudytų Arnės. 

— Kokį velnią sakai? 

— Norėtų, bet negali. Verčiau tegul jis tai padaro už juos. 

Filas Vitakeris linkteli į gatvės vidurį. Matijasas žiūri. Juoda bliz- 
ganti skrybėlė, šviesus iki žemės apsiaustas, spindintys auliniai, 
prie diržo du pistoletai sidabrinėmis rankenomis. Jis eina pir- 
myn, sukryžiuotomis rankomis, delnais liesdamas pistoletus. At- 
rodo lyg belaisvis ar išprotėjęs. Paukštis suglaustais sparnais. 

— Koks čia dar velnias? 

— "Tas, kuris šaudo greičiau už tave. 

— Pasakyk jam, kad jei nesustos, ištaškysiu tau smegenis. 

— Vis tiek tai padarysi, Matijasai. 

— Pasakyk jam! 

Filas Vitakeris galvoja: Berdai, tu nuostabus. Paskui rėkia: 

— BERDAI! 

Berdas nesustodamas lėtai žingsniuoja pirmyn. Už jo nugaros 
Senasis laikrodis stebi reginį pokerio kortų akimis. 

— BERDAI, SUSTOK. BERDAI! 

Berdas nesustoja. 

Matijasas įremia pistoleto vamzdį Filui Vitakeriui į sprandą. 

— Vaikine, dar trys žingsniai, ir šaunu. 

— BERDAI! 

Berdas žengia tris žingsnius ir sustoja. Per dvidešimt žingsnių 
nuo jųdviejų. Stovi nejudėdamas. 

Filas Vitakeris galvoja: tai bent istorija. Paskui sako, pavėjui: 

— Berdai, nereikia. Lošimas pralaimėtas. Jis turi gerąsias kortas. 


Pauzė. 

— Keturios damos ir karalius. 

Berdas išskleidžia sparnus. Sukdamasis aplink, vėjyje besiplaiks- 
tančiu apsiaustu. 

Keturi greiti šūviai, į Senio veidą. 

Dama. 

Dama. 

Dama. 

Dama. 

Matijasas nusitaiko į Berdą ir šauna. 

Du šūviai į nugaros vidurį. 

Berdas krinta, krisdamas iššauna. 

Penktas šūvis. 

Karalius. 

Iš Senojo laikrodžio pasigirsta KLAK. 

Pro vieną iš salūno langų Džuli Dolfin prisimerkia ir nusitaiko 
į vyrą, sako Sudie, broliuk, ir paspaudžia gaiduką. 

Iš Matijaso galvos ištykšta kraujas ir smegenys. 

Indėnas salūne tyliai dainuoja, atgniaužia kumštį ir pro pirštus 
išbyra auksinis smėlis. 

Sidabrinis laikrodis ant stalo pradeda tiksėti. 

Senio rodyklė suvirpa ir pajuda. 

12 ir 38. 

Filas Vitakeris stovi, aptaškytas krauju. Koks nuovargis, pagal- 
voja. 

Tyloje Senis dreba ir murma kažką lyg iš žemės gelmių atgriau- 
dėjančiu balsu. | | 

Visas Klosingtaunas žiūri į jį. 

Nagi, Seni, sako Filas Vitakeris. 

Tyla. 

Pasigirsta tarsi sprogimas. 

Senis atsiveria. 

Į dangų ištrykšta vandens srovė. 

Ji spindi vidurdienio šviesoje ir nesiliauja tryškusi, žėrinti dan- 
gaus upė. 


Vanduo ir auksas. 

Visas Klosingtaunas stovi užvertęs galvas. 

Filas Vitakeris nuleidžia akis į žemę. Pasilenkia, paima dulkių 
saują. Išsitiesia. Atgniaužia pirštus. 

Čia nėra vėjo, pagalvoja. 

Berdas užmerkia akis. 

Paskutinis jo ištartas žodis: 


— Merci. 


Berdą palaidojo ant krūtinės sukryžiuotomis rankomis: delnai už- 
dėti ant pistoletų, jie irgi ten, karste, spindintys sidabru. Daug 
žmonių lydėjo karstą iki kalvos viršūnės, nes manė, kad po dauge- 
lio metų galės didžiuotis ir sakyti: tą dieną aš palydėjau Berdą į 
kitą pasaulį. Jie iškasė gražią duobę, plačią ir gilią, ir užritino ant- 
kapį, tamsų, su jo vardu. Įleido karstą į duobę, o paskui visi nusi- 
ėmė skrybėles ir pasisuko į pastorių. Pastorius pasakė, kad jam 
dar niekada neteko laidoti plėšiko ir jis nelabai žino, ką turėtų 
sakyti. Paklausė, ar tas vyras savo gyvenime yra padaręs ką nors 
gera. Paklausė, ar kas nors ką nors žino. Tada teisėjas, kuriam ties 
stuburu buvo įsmigusi kulka, bet jo tai visai nejaudino, pasakė, 
kad Berdas iš trisdešimties metrų pataikė į keturias damas ir ka- 
ralių, veltui nepaleisdamas nė vienos kulkos. Paklausė, ar to už- 
tektų. Pastorius atsakė, kad, matyt, ne. Tada prasidėjo diskusija, 
ir visi mėgino prisiminti kokį nors gerą dalyką, nors vieną, kurį 
savo gyvenime buvo padaręs Berdas. Keista, bet jiems į galvą lin- 
do vienos niekšybės. Pagaliau jie sugebėjo prisiminti tik tai, kad 
jis mokėsi prancūzų kalbos. Tai atrodė daugiau ar mažiau tauru. 
Paklausė pastoriaus, ar to užtektų. Pastorius atsakė, kad tai pana- 
šu į upėtakių žvejybą viskio taurėje. Tada teisėjas nukreipė į jį 
pistoletą ir tarė: 

— Žvejok. 

Ir pastorius pasakė daug įdomių dalykų apie galimybę išganyti 
nusidėjėlių gyvenimą per kalbų mokymąsi. Jam neblogai sekėsi. 
Amen, pasakė visi pabaigoje, beveik įtikėję. Užkasė kapo duobę ir 


sugrįžo namo. 

Už pinigus, rastus pas Berdą, iš miesto buvo parsikviestas ma- 
riachi. Paklausė, kiek dainų galėtų padainuoti už tuos pinigus. Jis 
paskaičiavo, paskui atsakė: tūkstantį tris šimtus penkiasdešimt. 
Atidavė jam pinigus ir pasakė, kad gali pradėti, neskubėdamas. 
Berdui neskubu. Jis paėmė gitarą ir pradėjo. Dainavo dainas, ku- 
riose žmonėms gerokai nesisekė, tačiau jie, stebėtina, jautėsi lai- 
mingi: Jis dainavo septynias valandas. Paskui iš miesto atsklido 
pirmųjų šūvių aidas. Jis suprato antifoną, sėdo ant savo mulo ir 
išjojo. Bet jis buvo sąžiningas mariachi, todėl nesiliovė dainavęs, 
kol pranyko už horizonto, o paskui dar daug dienų, mėnesių ir 
metų. 

Štai kodėl tuose kraštuose žmonės, išgirdę dainuojant mariachi, 


pakelia taurę ir sako: Į tavo sveikatą, Berdai. 


Nė menkiausio vėjelio dvelktelėjimo, tik horizonte už Klosing- 
tauno — raudono saulėlydžio gaisai. Filas Vitakeris užsideda skry- 
bėlę ir sėda ant žirgo. Žiūri į tolį prieš save. Paskui pasisuka į 
seseris Dolfin: jos stovi nejudėdamos, tvarkingai sušukuotais ži- 
lais plaukais, jokių išsipešusių sruogų. 

Tyla. 

Žirgas kelis kartus panarina galvą, paskui pakelia snukį uosda- 
mas orą. 

Džuli Dolfin akyse spindi ašaros. Suspaustos lūpos. Ji vos mos- 
teli ranka, bet Filui Vitakeriui tas mostas atrodo nepaprastai 
gražus. 

— Tvirtas užpakalis ir užtaisyti pistoletai, vaikine, — sako Melisa 
Dolfin. — Visa kita tėra beprasmė poezija. 

Filas Vitakeris šypsosi. 

— Gyvenimas — ne dvikova, — sako. 

Melisa Dolfin išpučia akis. 

— Aišku, dvikova, kvaily: 

Muzika. 


THE END 


EPILOGAS 


— N e, tai visai kas kita. 

— Manai, kad tai patyrimas ar... išmintis, jei norėtume pavartoti šį 
žodį? 

— Išmintis?.. nežinau, manau, jog tai greičiau... sakykim, jog tai 
kitoks būdas jausti skausmą... 

— Kokia prasme? 

— Norėjau pasakyti... kai esi jaunas, skausmas tau smogia ir 
jautiesi, lyg būtum pašautas... galas, tau atrodo, kad tai galas... 
skausmas lyg šūvis, jis priverčia tave pašokti, jis lyg sprogimas... 
atrodo, nepagydomas, nuo jo nėra vaistų, jis amžinas... svarbiau- 
sia, kad jo nelauki, štai kur esmė, kai esi jaunas, nelauki skausmo, 
jis tave užklumpa netikėtai, ir apima nuostaba, nuostaba. Supran- 
ti, nuostaba. 

— laip. 

— Senatvėj... kitaip tariant, kai pasensti... jau nebėra tos nuo- 
stabos, jis nebegali tavęs užklupti netikėtai... taip, jauti jį, tačiau 
tai tik nuovargis, prisidedantis prie kito nuovargio, daugiau nie- 
kas nesprogsta, supranti? Lyg kas užkrautų tau ant pečių dar kelis 
kilogramus... lyg eitum su vis labiau purvu aplimpančiais batais, 
kaskart sunkesniais. Staiga sustoji, ir viskas baigiasi. Bet nešoki- 
nėji kaip jaunystėje, nieko panašaus. Todėl gali boksuotis, kol gv- 
vas, jei nori. Tau nebeskauda, manau, po kurio laiko tau jau nie- 
kas nebeskauda. Vieną dieną pasijunti per daug pavargęs ir išeini, 
taigi. 

— Tu išėjai dėl nuovargio? 


— Manau, kad buvau pavargęs. Taigi. 

— Favargęs boksuotis? 

— Ne... man patiko boksuotis, smūgiuoti ir atremti smūgius, 
man patiko boksuotis... aišku, nemėgau pralaimėti, bet būčiau 
galėjęs dar boksuotis ir nugalėti... nežinau... staiga pamaniau, kad 
nebenoriu būti ten, ringe... kai esi ten, visi į tave žiūri, nėra išsigelbė- 
jimo, esi visų dėmesio centre, net kai iš baimės dedi į kelnes, jie 
mato tave, negali to išvengti, ir aš jaučiausi nuo viso to pavargęs... 
manau, staiga man kilo žvėriškas noras būti ten, kur niekas manęs 
negalėtų matyti. Ir nusileidau žemyn. Taigi. 

— Bet nusileidai triukšmingai, įpusėjus susitikimui dėl pasaulio čem- 
piono titulo... 

— Ketvirtas raundas su Batleriu, taip... 

— Tai paliko didžiulį įspūdį... tos nuotraukos aplėkė pasaulį, tu staiga 
liaujiesi kautis, apsisuki... 

— Nekenčiu tų nuotraukų, jose atrodau kvailys ar bailys, iš tiesų 
viskas buvo kitaip... negali pasirinkti akimirkos, kai staiga supranti 
svarbiausius dalykus, aš tai suvokiau ten, ringe, įpusėjus susitiki- 
mui, staiga viskas man pasidarė taip aišku, tapo akivaizdu, kad turiu 
palikti ringą ir susirasti vietą, kur niekas manęs nematytų, nesvar- 
bu, kad tai atsitiko vidury kovos, tai buvo visai nesvarbu. 

— ... apie tą iššūkį visi kalbėjo labai ilgai... 

as EADS 

—-... tai buvo pasaulio čempionatas... 

— Taip, sutinku, buvo pasaulio čempionatas, suprantu, kas 
yra pasaulio čempionatas, aš ne kvailys... Galvojau apie pasaulio 
čempionatą nuo pat pirmos dienos, kai įžengiau į sporto salę... 
Juokinga sakyti, bet boksas man visai nerūpėjo, man rūpėjo už- 
kopti ten, į viršūnę, pasiekti pasaulio čempiono titulą. Paskui 
viskas pasikeitė, bet iš pradžių... Viešpatie, kokios ambicijos, 
kai esi paauglys, svajoji apie tokius dalykus... tikrai jais tiki, gal 
žmonės nekenčia tavęs, nes atrodai akiplėša ar didybės manija 
sergantis pamišėlis, tai tiesa, bet širdyje... Viešpatie, kiek vidi- 
nės jėgos, gražios jėgos, gyvenimo grynu pavidalu, ne taip, kaip 
tų, kurie nuolat skaičiuoja ir slepia čiužiniuose savo viltis, žinai, 


žmonės to nepastebi, tie, kurie apsimeta norėdami apgauti tave 

paskutiniame raunde, gal neleistinu smūgiu... taip, buvau nepa- 
kenčiamas, bet... Todėl Mondinis manęs nekentė, visada ne- 
kentė, bet ... kaip tik tais metais išmokau būti gyvas. Paskui tai 
tampa liga, kuri niekada nepraeina. 

— Ką tau reiškė Mondinis? 

— Ta istorija nelabai graži. 

— Lari, gal norėtum ją papasakoti? 

— Nežinau, ji blogai baigėsi, o gal nė negalėjo gerai baigtis. 

— Jūs išsiskyrėte po varžybų su Poreda. 

— Danai, prisimeni tą susitikimą? 

— Aišku. 

— Gerai, tada pasakysiu tau vieną dalyką. Prisimeni, prieš ket- 
virtą raundą? 

— Jis buvo paskutinis... 

— Taip, prieš paskutinį raundą, kampe, per minutės pertraukė- 
lę, Mondinio ten jau nebuvo, jis išėjo... 

— Jis neatėjo į kampą? 

— Ne, jis buvo kampe, darė viską, ką turėjo daryti, vanduo, 
druska, visos tos nesąmonės... bet jo ten jau nebuvo, jis jau nebu- 
vo Mondinis, jis jau nebuvo mano Mokytojas, jis buvo tas, kuris 
mane apleido, suprantate? 

— Poreda dažnai kartodavo, kad Mondinis jam užmokėjo už tai, kad 
laimėtų tą susitikimą. 

— Nesvarbu, ką kalba Poreda. 

— Tačiau jis... 

— Visai nesvarbu, ką kalba Poreda. 

— Buvo net atliktas tyrimas... 

— Nesąmonės. Aš pakilau nuo kėdės ir buvau vienas, tik tai 
svarbu. 

— Tas raundas buvo Žiauriausias iš visų, kokį kada nors esu matęs. 

— Nežinau, mažai teprisimenu, tai jau nebuvo boksas, buvo 
neapykanta ir smurtas, ten buvau ne aš, o kažkas kitas, kuris ko- 
vėsi mano vietoje... 

— Likus dvidešimt dviem sekundėms iki raundo pabaigos Mondinis metė 


rankšluostį... 

— Jam nereikėjo to daryti. 

— faskui pasakė, kad nenori matyti, kaip dorojami jo mokiniai. 

— Kvailystės. Gerai manęs paklausyk, aš galėjau kautis toliau, 
būčiau galėjęs taip kautis visą savaitę, aš buvau jaunas, o Pore- 
da — senas, gerai paklausyk, gal aš ne viską prisimenu iš to raun- 
do, bet vieną dalyką tikrai prisimenu — Poredos veidą, galėjai 
matyti, kaip skausmas smelkia jį iki pat užpakalio skylės, jis ne- 
beturėjo jėgų, būtų miręs anksčiau už mane, šventa tiesa, kai 
pamačiau teisėją nutraukiant kovą ir lekiant ant grindų rank- 
šluostį, pamaniau, kad jis mestas iš Poredos kampo, prisiekiu, 
pamaniau, kad jie pagaliau suprato, atrodo, net pakėliau ran- 
kas, pamaniau tapęs nugalėtoju. Tačiau tas rankšluostis buvo ma- 
no. Nesąmonė. 

— Poredos smūgiai buvo kieti, Mondinis tai žinojo. 

— Jam nereikėjo mesti rankšluosčio. 

— Kodėl jis tai padarė? 

— Danai, paklausk jo paties. 

— Jis visada sakydavo tai padaręs, kad išgelbėtų tave. 

— Nuo ko? 

— Sakydavo, kad... 

— Nuo ko išgelbėtų? 

— Jis kalbėdavo... 

— Pakalbėkim apie ką nors kita. 

— Viešpatie, praėjo tiek metų, o aš vis dar negaliu ramiai apie 
tai kalbėti... apgailestauju, Danai, gal iškirpkime šitą gabalą, ge- 
rai? Galima? 

— Nesijaudink, viską galima padaryti... sumontuosime interviu, kaip 
norėsime... 

— ... tiesiog ta istorija... nežinau, niekada jos nesupratau, kitaip 
tariant, supratau ją, bet... nesąmonės. 

— Paskui perėjai pas brolius Batistas. 

— Kažkur turėjau eiti, o jie žinojo, kaip atvesti mane į pasaulio 
čempionatą... 


— Apie jų klaną sklido daug gandų, kai kas kalbėjo, kad... 

— Ar žinai vieną dalyką apie Mondinį, noriu tau kai ką apie jį 
pasakyti, niekada niekam to nesakiau, bet tau noriu pasakyti, da- 
bar, šitoje laidoje... praėjus ketveriems metams po tų varžybų... 
mes nesimatėme nė nesikalbėjome... aš buvau pas Batistas, su- 
pranti? Tai atsitiko man rengiantis kautis su Mileriu, nugalėtojas 
turėjo kautis su Batleriu dėl čempiono titulo, tai atsitiko tuo me- 
tu... vieną dieną man parodė laikraštį, o jame buvo interviu su 
Mondiniu. Ne pirmas, kartkarčiais tekdavo kai ką apie jį paskai- 
tyti, ir beveik visada jis pasakydavo ką nors prieš mane, kokį saki- 
nį ar tik kelis žodžius, bet atrodė, tarsi kiekvieną kartą norėtų 
man įgelti. Tą kartą žurnalistas paklausė Mondinio, ar turiu ko- 
kių nors galimybių nugalėti Milerį. Jis atsakė: „Dabar, kai susidė- 
jo su Batistomis, turi šiokią tokią galimybę“. Tada žurnalistas pa- 
prašė jį pakartoti, norėjo geriau suprasti. O jis interviu kalbėjo: 
„Advokatas yra muilo burbulas, jaunas jis gerai boksavosi, tačiau 
pinigai jį išlepino, dabar jis tik lėlė Batistų rankose, o šie su juo 
padarys, ką norės, gal net atves į pasaulio čempionatą“. Paskui 
dar kalbėjo kažkokias nesąmones apie mano automobilį ir mano 
moteris, nežinau, jis nieko negalėjo žinoti, mes seniai nesimatė- 
me, ką jis galėjo Žinoti apie mano moteris... po velnių, jis buvo 
mano Mokytojas, jis žinojo, kad aš esu didis, žinojo, koks esu, 
negalėjo visko užmiršti dėl vienos nuotraukos laikraštyje ar kaž- 
kur perskaitytos nesąmonės, jis matė mano susitikimus, žinojo, 
kad galėjau apsieiti be visų tų Batistų, jis suprato boksą, dar ir 
kaip suprato, tai buvo tik pyktis, pagieža. Tuomet pasielgiau kvai- 
lai, nuėjau tiesiai į jo sporto salę ir kol dar niekas nespėjo manęs 
sustabdyti, priėjau prie jo ir pasakiau, Mondini, eik velniop, ir 
pradėjau jį mušti, žinau, tai siaubinga, bet juk ir jis kadaise boksa- 
vosi, galėjo gintis ir gynėsi, o aš mušiau jį, be pirštinių, kol pama- 
čiau jį parkritusį ant grindų, paskui dar kartą pasakiau jam, Eik 
velniop, dar kartą, ir mano atmintyje išliko jo vaizdas, gulinčio 
ant žemės, braukiančio ranka sau per veidą ir žiūrinčio į ją, visą 
kraujuotą, tada mačiau jį paskutinį kartą. Daugiau niekada ne- 
skaičiau jo interviu, nenorėjau nieko žinoti. Siaubinga, tiesa? 


— Niekada daugiau su juo nesikalbėjai? 

— Po velnių, jis buvo mano Mokytojas. Danai, ar kada nors 
turėjai Mokytoją? 

— Aš? 

— Taip, tu. 

— Galbūt... taip, galbūt vieną... 

— Matyt, sunku būti Mokytoju, žinai, niekam tai gerai nepa- 
vyksta. 

— Galbūt. 

— Matyt, sunku. 


— Ar esi turėjęs kitų... norėjau pasakyti, Mokytojų? 

— Ne. Po Mondinio — ne. Pas Batistas kampe galėjo būti san- 
technikas ar draudikas, nebūtų buvę jokio skirtumo. Visus tuos 
metus boksavausi vienas. Vienas. 

— Jie nieko tavęs neišmokė? 

— Nepervirti spagečių. Vienintelį dalyką. 

— O susitikimas su Mileriu? 

— Mileriu? 

— Taip. 

— Mileris buvo iš tų alkstančių. Mondiniui būtų patikęs. At- 
vykęs iš kažin kurio priemiesčio, vis kartodavo ten gavęs gerą 
krikštą, todėl niekas jau nebūtų galėjęs jo įbauginti. Nesąmo- 
nės. Visi bijo. 

— Visi? 

— Taip, visi... 

— Tu bijojai? 

— Aš... keistas dalykas... iš pradžių ne, tikrai nebijodavau, bet 
paskui viskas pasikeitė... žinai, pabandysiu tau paaiškinti... prieš 
kiekvieną kovą... užlipi į ringą ir tas kelias akimirkas prieš prasi- 
dedant kovai matai kitame kampe savo priešininką, jis šokinėja, 
kumščiuoja orą... supranti, prieš pat susitikimą... atkreipk dėme- 
sį, tuomet dauguma Mokytojų atsistoja tarp tavęs ir priešininko, 
kad nematytum priešo, supranti? Jie atsistoja tarp jų, žiūrėdami 


tiesiai savo mokiniui į akis ir stačiai rėkdami žodžius, o viskas dėl 

to, kad jis nežiūrėtų į priešininką, negali į jį žiūrėti, negali turėti 
laiko pagalvoti, išsigąsti, supranti?.. O Mondinis elgdavosi prie- 
šingai. Atsistodavo greta ir žiūrėdavo į priešininką, tarsi gėrėtųsi 
gamtovaizdžiu iš savo namų balkono. Ramus. Komentuodavo, juo- 
kaudavo. Tarkim, apie Sobilą... Sobilas plikai skusdavosi kiaušą ir 
buvo išsitatuiravęs viršugalvį... prisimenu, Mondinis be paliovos 
kartodavo: „Lari, žiūrėk, gal jam kas apkakojo pakaušį?“, aš saky- 
davau: „Mokytojau, tai tatuiruotė“, o jis: „Tik pamanyk“, ir ieš- 
ne, tokiomis aplinkybėmis būdavo sunku bijoti. Paskui viskas pa- 
sikeitė. Boksininkai irgi pasikeitė... tapo tikru siaubu... Prieš mums 
susitinkant, Mileris jau buvo du užmušęs, gal tai tik nelaimingi 
atsitiktinumai, bet, šiaip ar taip, jie žuvo... tai buvo pavojingas 
boksas, Mondinis man vis kartodavo, jog jų smūgiai kitokie, buvo 
keista, kad galėjai netgi numirti... keista... numirti... žinai, ką sykį 
man pasakė Personas, prisimeni jį, senasis Personas, vidutinio svo- 
rio Čempionas? 

— Bilas Personas? 

— Taip. Jis man pasakė protingą dalyką. Pasakė, jog privalai bijoti 
savo priešininko, kad neliktų laiko bijoti mirties. Taip jis pasakė. 

— Gražu. 

— "Taip, gražu. Ir jis kalbėjo tiesą. Aš išmokau bijoti savo prieši- 
ninkų. Tai užvaldydavo tavo mintis. Ištraukdavo iš tavęs viską, ką 
turėjai geriausia. Puikus būdas. 

— Mileris buvo toks siaubūnas? 

— Na, taip, jis... atrodė bauginamai..: nebuvo toks blogas, kaip 
atrodė, bet... prisimenu tą keistą jausmą, kai du ar tris kartus jis 
užspaudė mane kampe, netikėtai, neturėjau jam to leisti, nieka- 
da, bet aš pakliuvau ir atsidūriau kampe, taip atsitiko gal du ar tris 
kartus, puikiai prisimenu, akimirką pasijutau, lyg būtų... viskas 
baigta, galas, jei nesugebėsiu išsisukti, mirsiu, tai buvo ne nugalė- 
jimo ar pralaimėjimo, o gyvybės ir mirties klausimas... į galvą šau- 
davo galybė minčių, kaip iš ten pasprukti, prisiekiu, virsdavai un- 
guriu... 

— Bet galų gale nugriuvo jis. 

— Jis buvo galingas, tačiau lėtas. Bokse negali leisti sau būti 
lėtas. Jis ištverdavo iki ketvirto, penkto raundo... paskui jo kojos 
apsunkdavo, visi judesiai sulėtėdavo... reikėdavo jam atsispirti pir- 
mus raundus, paskui viskas būdavo lengviau... jei taip galima pa- 
sakyti... 

— Nukrito ant grindų keturis kartus, kol teisėjas jo nesustabdė. 

— Taip, jis turėjo širdį, o ši buvo išdidi... gal tai susiję su alkiu, jis 
buvo iš alkstančiųjų... buvo gražus... toks, kokį įsivaizduoji boksi- 
ninką, visokį, alkaną, žiaurų, blogą... ir vaikišką, truputį vaikišką... 
kartą prieš kelerius metus įėjau į barą ir sutikau jį geriantį už baro, 
elegantiškai apsirengusį — sidabrinis švarkas, mėlynas kaklaryšis, kaž- 
kas panašaus, atrodė mirtinai juokingai, bet jis manė labai elegan- 
tiškai apsirengęs... pastatė man taurę ir pradėjo kalbėti, be palio- 
vos, kalbėjo, kad mano grįžti, kad gavo iš Reno Casino klubo gerą 
pasiūlymą, jis dar buvo geros formos, nors ir kalbėjo lėtokai... ži- 
nai, tęsdamas žodžius... atrodė gana geros formos, kalbėjo, kad vie- 
nintelė bėda — kairė ranka, ji galėjo lūžti net darant duris, tada aš 
jam pasakiau, nusispjaut, jam užteks ir dešinės, vis dar ją prisime- 
nu, prisimenu ją kiekvieną kartą keldamasis iš lovos... jis buvo pa- 
tenkintas, juokėsi, gėrė ir juokėsi... o paskui pasakė dalyką, kurio 
niekada neužmiršiu, pasakė, kad prieš susitikimą jis turįs paliesti 
vaiko galvą, ją paglostyti, tai jam atneša sėkmę, ir pasakė, kad tą 
dieną, kai kovojo su manim, jis išėjo iš persirengimo kambario ir 
kaip visada ėjo prie ringo per žiūrovų minią, dairydamasis aplink, 
bet nepamatė nė vieno vaiko, o kai priėjo ringą, visi jam plojo ir 
pritariamai rėkė, bet jis galvojo tik apie tai, kad nerado vaiko, kurio 
galvą būtų galėjęs paglostyti, ir ten, prie ringo, paskutinėmis aki- 
mirkomis iki suskambant gongui vis dar dairėsi vaiko pirmose žiū- 
rovų eilėse. Tačiau ten sėdėjo vien tik suaugusieji. Ir seniai. Pasakė, 
kad labai bjauru, kai ieškai vaiko ir nerandi. Taip ir pasakė. Labai 
bjauru, kai ieškai vaiko ir nerandi. 

„— Baskui jis tikrai grįžo į ringą, dešimt raundų su Bredfordu, graudus 
vaizdas... 
— Jūs, kurie žiūrite iš šalies, vadinate tai graudžiu vaizdu... jūs... 


bet tai ne graudu... žinai, Danai, visai ne graudu... gražu... tarkim, 

jie boksuojasi taip, kad gaila žiūrėti, o tu prisimeni juos iš tų lai- 
kų, kai buvo plonesni ir greitesni, ir tada sakai „Kaip graudu...“, 
bet... pagalvojus... jie tik bando pavogti iš gyvenimo dar vieną sėk- 
mės akimirką... jie turi teisę, lygiai kaip du žmonės, mylintys vie- 
nas kitą, kurie po daugybės bendro gyvenimo metų, tarkim, po 
trisdešimties bendro gyvenimo ir miegojimo kartu metų, vieną 
vakarą gulasi į lovą... gal išjungia šviesą, gal ne visai nusirengia, bet 
ateina toks vakaras, kai jie ir vėl pasimyli... ar tai graudu? Tik 
todėl, kad jie seni ir... man tai atrodo gražu, jei esi boksavęsis, tau 
tai atrodo gražu, mačiau tą susitikimą... Milerio susitikimą, vieš- 
patie, koks jis buvo storas... bet pamaniau, nesvarbu, smūgiai tik- 
ri, jiems nebuvo ko gėdytis, jei norėjo, tai ir gerai, kad susitiko, 
tikiuosi, jiems gerai sumokėjo, jie to nusipelnė... 

— Tačiau tu negrįžai į ringą. 

— Aš negrįžau. 

— Turėjai tokią pagundą? 

— Na, negaliu pasakyti, kad niekada nebūčiau turėjęs... bet... 
niekada rimtai negalvojau sugrįžti. 

— Po pergalės prieš Milerį... po penkerių metų profesionalaus bokso, su 
35 pergalėmis ir tik vienu pralaimėjimų tapai oficialiu Batlerio varžovu 
kelyje į pasaulio čempiono titulą. Ką iš to prisimeni? 

— Geri laikai: puikus maistas ir greitai lekiantis laikas. Žinai, 
kas tai pasakė? Drinkas, Mondinio pavaduotojas... jis boksavosi 
dvejus metus, tik dvejus metus, jaunystėje, tačiau jam tai buvo 
rojus... atrodo, jis pralaimėjo visus susitikimus, bet buvo jaunas ir 
... nežinau, kas dar, bet atrodo, kad tai buvo vieninteliai dveji verti 
prisiminti jo gyvenimo metai, visi jo klausdavo: „Ei, Drinkai, kaip 
tada buvo?“, o jis atsakydavo: „Geri laikai: puikus maistas ir greit 
lekiantis laikas“. Keistuolis. 

— Sakydavai, kad visada žavėjaisi Batleriu. Ar bijojai jo prieš pirmąjį 
susitikimą Cincinatyje? 

— Batleris buvo protingas. Ypatingas boksininkas. Labiau su- 
kirptas gal... biliardui ar kam nors panašiai... kam reikia tikslu- 
mo, ramybės... jokio smurto... žinai, ką apie jį kalbėdavo Mondi- 


nis, kai žiūrėdavome jo kovas? Sakydavo: „Įsidėmėk: laiškai rašo- 

mi galva, rankos juos tik įteikia, nieko kita“. Aš žiūrėdavau ir mo- 
kydavausi. Prisimenu, daugelis anuomet sakydavo, jog jis bok- 
suojasi nuobodžiai, jis mokėdavo boksą paversti nuobodybe, to- 
kia pat kaip žiūrėti į skaitantį žmogų, — taip kalbėdavo žmonės. Iš 
tiesų jis mokydavo, kiekvieną kartą boksuodamasis mokydavo. Bu- 
vo vienintelis stipresnis už mane. 

— Tuomet Cincinatyje tu pasisavinai jo pasaulio čempiono karūną par- 
griaudamas jį ant grindų likus trisdešimt dviem sekundėms iki rungtynių 
pabaigos. 

— Gražiausias raundas mano gyvenime, vienu atsikvėpimu, nuo- 
stabu. 

— Batleris pasakė, jog jam norėjosi nulipti į salę, kad galėtų pasigėrėti 
reginiu. 

— Jis buvo džentelmenas, Batleris, tikras džentelmenas. Žinai, 
užpernai Medisone, prieš Kostnerio ir Avoriaso kovą, susitikau su 
juo ir kitais buvusiais čempionais, įprastas buvusiųjų čempionų 
paradas prieš varžybas, ten ringe, visi plojo, žodžiu, viskas truko 
be galo ilgai, buvusieji čempionai žengė vienas po kito, ir staiga 
Batleris, jis buvo greta manęs, pasisuko į Mane ir pasakė: „Žinai, 
koks yra visų boksininkų siaubas?“, o aš atsakiau: „Ne, nežinau...“, 
maniau, jis papasakos anekdotą, todėl pasakiau: „Ne, nežinau...“, 
tačiau tai buvo rimta. Jis tarė: „Numirti be pinigų laidotuvėms“. 
Nejuokavo, kalbėjo rimtai. Numirti be pinigų laidotuvėms. Pas- 
kui vėl pasisuko į kitą pusę ir nieko daugiau nepasakė. Tuomet 
man pasirodė kvaila, bet dabar vėl apie tai pagalvojau ir, žinai, 
manau, kad tai tiesa... kai pagalvoju apie visus boksininkus, su 
kuriais man teko kalbėtis, anksčiau ar vėliau kalba pakrypdavo į 
vietą, kurioje jie norėtų būti palaidoti, ir į laidotuves, atrodo nie- 
kai, bet yra taip, kaip sako Batleris ir... tai privertė mane pagalvo- 
ti, kodėl... nes aš apie tai niekada nebuvau pagalvojęs, niekada 
negalvojau, kaip ten bus su mano laidotuvėmis, nežinau, man ne- 
patinka apie tai galvoti... supranti?.. net ir čia aš tarsi būčiau nuo- 
šalėje... lyg nepriklausyčiau tam pasauliui, ringui ir visa kita, ma- 
nau, kaip tik apie tai galvojo Mondinis sakydamas, kad aš nepri- 


klausau tam pasauliui, mano vieta ne bokse, nors ir turėdamas 

talentą, aš jam nepriklausau, ir viskas, manau, kaip tik todėl jis 
niekada manim nepasitikėjo, nevisiškai pasitikėjo, tokia buvo prie- 
žastis, jis manė, kad mano vieta ne ten, niekada nepakeitė savo 
nuomonės ir... niekada... taigi. 

— Praėjus aštuoniems mėnesiams nuo susitikimo Cincinatyje tu davei 
Batleriui progą atsirevanšuoti. Ir vos nepatyrei antro pralaimėjimo savo 
gyvenime. 

— Taip. 

— Daugelis sakė, kad tam susitikimui nebuvai pasiruošęs, kai kas net 
kalbėjo apie kažkokią kombinaciją, sakė, kad broliai Batistos jau planavo 
trečią susitikimą ir krūvas pinigų... Kalbėjo, kad jie tave vertė pralaimėti... 

— Nežinau, tada viskas atrodė labai keistai..: jie niekada nieko 
manęs neprašydavo, prisiekiu... Batistos niekada nieko man ne- 
sakydavo, tačiau... nežinau, tarsi visi būtume galvoję, jog, šiaip ar 
taip, reikia kovoti gražiai ir išsiaiškinti, katras iš mūsų stipriau- 
sias... manau, ir aš to troškau, ne tiek dėl pinigų, jie nebuvo svar- 
būs, bet... tai atrodė teisinga, taip viskas turėjo būti. Todėl užli- 
pau į ringą gerai nežinodamas, ko noriu... turbūt norėjau bok- 
suotis... parodyti reginį... žinok, jei jis būtų bijojęs ar nors akimirką 
pagalvojęs, kad gali pralaimėti... būtų pralaimėjęs, jam viskas bū- 
tų pasibaigę, amžinai... aš tikrai nebūčiau atsitraukęs... tik jis už- 
lipo į ringą su viena vienintele mintimi, viena vienintele, kurią 
buvo įsikalęs į galvą, viena aiškia mintimi, o toji mintis buvo nu- 
šluoti mane nuo ringo. Ir jis tai padarė. Viską suprasdavo akimir- 
ką anksčiau už mane, žinojo, ką ketinu daryti, kur ketinu pasukti, 
atrodė, jis sugalvodavo mano smūgius anksčiau, nei aš juos sugal- 
vodavau. Ir be paliovos malė kumščiais. Staiga supratau, kad vis- 
kas baigta, ir tada prisiekiau sau bent iki pabaigos išsilaikyti ant 
kojų, prisiekiau sau per pertrauką, sėdėdamas kampe, kai Batis- 
tos man kalbėjo kažin kokias nesąmones, nė neklausiau jų, tariau 
sau: „Velniop, Lari, iš šito susitikimo išeisi savo kojomis, nors tai 
būtų paskutinis dalykas, kurį tau pavyks padaryti“. Suskambo gon- 
gas, iki pabaigos buvo likę keturi raundai, nusprendžiau sukaupti 
kojose energiją ir parodyti gražiausią šokį, kokį Batleris kada nors 


buvo matęs. Nė nemaniau smūgiuoti taikliai, tik mojavau aplink. 

Galėjau išlaikyti, galėjau išlaikyti keturis raundus. Todėl pradėjau 
šokti ir vilioti Batlerį. Akimirką jis patikėjo, tik vieną akimirką. 
Paskui pamačiau, kaip nusišypsojo ir papurtė galvą. Atsistojo rin- 
go viduryje ir leido man rodyti savo numerį. Kartkartėmis apsi- 
mesdavo smūgiuojąs, o iš tiesų laukė, ir viskas. Kai pagaliau tren- 
kė, net nepastebėjau, kaip užsimojo, tik pajutau, kad netekau ko- 
jų, o koks šokis be kojų... 

— Ar žinai, daugelis kalbėjo, kad tai buvo tik smūgis vaiduoklis, kad tu 
pats pargriuvai? 

— Žmonės mato tai, ką nori matyti. Jie tikėjo, kad aš pardaviau 
kovą, todėl... tačiau tas smūgis buvo tikras, sakau tau... 

— Lari, ar ta kova tikrai buvo parduota? 

— Danai, koks čia klausimas?.. mes radijuje... tokie klausimai 
paprastai neužduodami... 

— Tik svarsčiau, ar tau kada yra tekę parduoti kovą... jau praėjo tiek 
metų... 

— Liaukis... kokie čia klausimai... kodėl būčiau turėjęs parduo- 
ti kovą... tai nesusiję... 

— Okay, užmiršk. 

— Juk žinai, kaip viskas vyksta... kas jau kas, o tu tai tikrai 
žinai... 

— Okay, klausyk, dabar, kai nebesiboksuoji, gyveni kitokį gyvenimą... 
noriu paklausti, ar pasigendi ringo, žiūrovų, straipsnių laikraščiuose, sporto 
salės, to pasaulio, tų žmonių. 

— Ar man to trūksta?.. na... sunku pasakyti, čia visai skirtingi 
dalykai, ta istorija jau pasibaigė... tikrai kasdien apie tai negalvo- 
ju... taip, trūksta, kažko man trūksta, negali netrūkti... buvo labai 
gražu, žinai, boksas tau leidžia patirti tikrai neeilinių dalykų, nėra 
nieko kito, kaip... žodžiu, tai ypatinga, tikrai, aš daug kartų bu- 
vau... būdavau laimingas, jis man suteikė daug laimės keisčiau- 
siais būdais, nelengva paaiškinti, bet... kaip čia pasakius... buvo... 
padarydavo tave laimingą, taip, prisimenu, sykį San Sebastjane, 
nė nebežinau, su kuo turėjau kautis, turėjau bėdų su svoriu, kar- 
tais man taip nutikdavo, ir Mondinis, kad numesčiau svorio, pa- 


kėlė mane penktą ryto, buvo dar tamsu... apsivilkau storą trenin- 

gą, ant jo chalatą, užsimečiau ant galvos gobtuvą, turėjau gerą va- 
landą šokinėti per virvutę ir prakaituoti, žodžiu, taip darydavo- 
me, tai vienintelis kelias numesti svorio per trumpą laiką... tik... 
visa bėda, kad gyvenome viešbutyje, ir Mondinis nenorėjo, jog 
šokinėčiau kambaryje, būčiau visus pažadinęs, todėl lipome že- 
myn ieškodami nuošalesnės vietos, viešbutis tą ankstyvą valandą 
atrodė ištuštėjęs, atidarėme pirmas pasitaikiusias duris ir atsidū- 
rėme didelėje salėje, žinai, tokioje, kur vyksta sutuoktuvės, kito- 
kios šventės, ten stovėjo ilgas stalas ir nedidelė pakyla orkestrė- 
liui, o pro didžiulius langus švietė miestas. Prisimenu, visos kėdės 
buvo apverstos ant stalo, o ant pakylos stovėjo būgnai, apdengti 
paklode, įsivaizduok, rožine paklode. Mondinis išjungė šviesą ir 
tarė: „Šokinėk, kol nebeskirsi gatve važiuojančių automobilių spal- 
vų“. Paskui išėjo. Aš likau ten, šiltai apsirengęs, su gobtuvu ant 
galvos, ir pradėjau šokinėti, vienas, tamsoje, aplink miegojo mies- 
tas, mano pėdos ritmiškai kaukšėjo į medines grindis, aidėjo tas 
vienintelis garsas, gobtuvas ant galvos, įsmeigtos prieš save akys... 
mušė karštis, paskui pro langus pamažu, lėtai, švelniai pradėjo 
skverbtis aušra, Viešpatie, jaučiausi, lyg būčiau... nežinau, buvo 
labai gražu, prisimenu, šokinėjau, mintys sukosi mano kojų rit- 
mu, o aš galvojau tik viena: esu nenugalimas, aš nugalėsiu, tik tai, 
aš nugalėsiu, aš nugalėsiu, šokinėjau ir galvojau, aš nugalėsiu... 
štai taip. 

— Manau, tai ir yra laimė. 

— laip. 

— Taip. 

— Lari, kaip dabar gyveni? 

— Gyvenu? 

— Taip, norėjau pasakyti, kaip tau sekasi? 

— Danai, tai — asmeninis klausimas, radijuje tokie klausimai 
neužduodami. 


— Ne, patikėk, man smalsu, norėčiau žinoti, kaip tau sekasi... 

— Gerai, tuomet išjunk diktofoną, kuo čia dėti klausytojai... 

— Gal ir jie norėtų Žinoti... 

— Nagi, nekalbėk niekų, išjunk tą dalykėlį.... 

— Gerai, gerai... 

— Paskui galėsi vėl įjungti. 

— Gerai, jei jau taip nori. 

Klik. 

Gouldas išjungė šviesą tualetuose. Pakėlė akis į laikrodį. Be 
trijų minučių šešios. Atidarė spintelę, nusivilko baltą chalatą, pa- 
kabino ant plastmasinio kabliuko. Nuo stalo paėmė kortelę su 
užrašu „Ačiū“, padėjo ant viršutinės lentynos. Paskui pažiūrėjo į 
stiklo dubenį su arbatpinigiais. Turėjo savo sistemą numatyti, kiek 
ten yra pinigų, dar prieš juos suskaičiuodamas. Joje sąveikavo ke- 
letas kintamųjų, taip pat ir orai, savaitės diena bei pasinaudojusių 
tualetais vaikų procentas. Taigi ir tą kartą jis ėmė skaičiuoti, kol 
galiausiai gavo apibrėžtą skaičių. Tada apvertė stiklo dubenėlį ant 
stalo ir pradėjo skaičiuoti. Paklaida paprastai neviršydavo 18 pro- 
centų. Tą dieną buvo labai arti tikrosios sumos. Septyniais pro- 
centais daugiau. Jis tobulėjo. Surinko monetas ir subėrė į nailo- 
ninį maišelį. Užrišo ir įdėjo į aplanką. Apsižvalgė tikrindamas, ar 
viskas gerai. Paskui iš spintelės paėmė apsiaustą ir apsivilko. Spin- 
telėje stovėjo pora guminių batų, gaublys ir keletas kitų daiktų. 
Prie durų buvo prismeigtos trys nuotraukos. Volto Disnėjaus ir 
Evos Braun. Ir dar viena. 

Gouldas uždarė spintelę. Pastatė kėdę į vietą pastumdamas po 
stalu, paėmė aplanką ir žengė link durų, paskui atsisuko, dar kar- 
tą apsižvalgė ir išjungė šviesą. Išėjo, uždarė duris ir užlipo laiptais. 
Prekybos centras viršuje taip pat uždarinėjo duris. Pustuštės len- 
tynos, pardavėjai, stumiantys vežimėlių traukinius. Nuėjo atiduo- 
ti raktų Bartui, į apsaugos kambarėlį. 

— Na, Gouldai, viskas gerai? 

— Dieviškai. 

— Laikykis. 

— Iki rytojaus. 


Išėjo iš prekybos centro. Buvo tamsu, pūtė ledinis vėjas. Bet 

oras buvo švarus, lyg nuvalytas stiklas. Pasistatė apsiausto apykak- 
lę ir perėjo gatvę. Dyzelis ir Pumerangas jo laukė atsirėmę į šiukš- 
liadėžę. 

— Kaip šūdas? 

— Gausiai. 

— Toks sezonas, žiemą visi pasiutusiai šika, — nepasakė Pume- 
rangas. 

Visų trijų rankos buvo giliai sukištos į kišenes. Jie nekentė pirš- 
tinių. Pagalvojus, tarp visų gražių dalykų, kuriuos gali padaryti 
rankomis, nėra nė vieno, kurį galėtum daryti su pirštinėmis. 

— Eime? 


— Eime. 

66 ši knyga vadinasi City. Suprantu, kad po „Šilko“ 
būtų buvę geriau ją pavadinti kitaip. Tačiau ši knyga — 
tarsi miesto konstrukcija, miesto idėja, ir aš norėjau, kad 
pavadinimas tai primintų. 

Šioje knygoje istorijos — kvartalai, 0 personažai — 
gatvės. Visa kita — bėgantis laikas, klajonių ilgesys ir 
noras viską stebėti. Po City keliavau trejus metus. Jei 
skaitytojas norės, galės pakartoti mano kelią. Jis gražus ir 
sunkus, kaip visose knygose: argi įmanoma keliauti kito 
žmogaus kelionę? 

Norėčiau pasakyti, kad pirmą kartą parašiau knygą, 
kurioje veiksmas — bent iš dalies — vyksta mūsų dienų 
aplinkoje. Su automobiliais, telefonais, autobusais, net 
televizoriumi ir net ponu, pardavinėjančiu priekabą. 
Kompiuterio dar nėra, bet vieną dieną atsiras ir jis. O aš 
kiek atsikvėpiau pasakodamas apie du City kvartalus, tarsi 
išsprūdusius iš laiko. Viename — radijo laikų bokso isto- 
rija, kitame — vesternas. Visada labai norėjau parašyti 
vesterną. Rašyti vesternus labai smagu ir sunku. Visą laiką 
dvejoji, kaip aprašysi paskutinį susišaudymą. 

